interviul nostru 


N'Famara 
KEITA 


ministrul schimburilor 
din (Guineea 


Proiectele 


Recent ne-a vizitat țara o delegaţie 
economică guvernamentală din Gui- 
neea, condusă de N'Famara Keita, 
membru al Biroului Politic Naţional al 
Partidului Democrat Guineez, ministrul 
schimburilor. La solicitarea revistei 
„Lumea“, domnia-sa a răspuns la în- 
ri a colaboratorului nostru, S. LU- 


— Vă rugăm să vorbiţi citito- 
rilor noştri despre scopul vizitei 
delegaţiei economice guverna- 
mentale guineeze și despre rezul- 
tatele acestei călătorii. 


— Am venit în țara dv. cu o țintă 
dinainte stabilită : de a discuta şi găsi, 
de comun acord cu prietenii români, 
noi căi şi mijloace de dezvoltare şi îm- 
bogăţire a colaborării economice din- 
tre ţările noastre. Tratativele pe care 
le-am purtat cu partenerii români, 
schimburile de păreri pe care le-am avut 
în acest răstimp s-au dovedit a fi foarte 
fructuoase, fapt ce rezultă şi din pro- 
tocoalele semnate. Ele reflectă dorința 
ambelor părţi de a intensifica şi di- 
versifica relaţiile comerciale, de a 
adinci colaborarea economică în gene- 
ral. Aceste documente, care se referă 
nu numai la relaţiile comerciale cla- 
sice, ci și la cooperarea economică des- 
chid o etapă nouă, mai dinamică, în 
relaţiile de această natură dintre Gui- 
neea şi România. Prevederile incluse în 
aceste protocoale indică o creştere sen- 
sibilă a schimburilor reciproce de măr- 
furi, aceasta traducîndu-se prin fap- 
tul că noi vom cumpăra de pe piaţa 


românească, printre altele, tractoare şi 
piese de schimb, maşini utilitare, pro- 
duse chimice, materiale de construcţii. 
La rîndul ei, Guineea va livra Româ- 
niei mărfuri specifice economiei sale, 
îndeosebi bauxită, lemn exotic, cafea 
etc. 


— Cu privire la unele aspecte spe- 
cifice dezvoltării economiei guineeze 
şi la posibilităţile şi domeniile în care 
aceasta este interesată să coopereze 
cu industria românească, ministrul 
schimburilor din Guineea a declarat : 

— Problemele economice care pre- 
ocupă ţările în curs de dezvoltare sint 
legate în general de crearea unei baze 
tehnice proprii, care să constituie nu- 
cleul unei industrii proprii. De aceea, 
noi sîntem interesaţi să colaborăm și 
să cooperăm cu cît mai multe state care 
doresc acest lucru, cu condiţia respec- 
tării principiului echităţii și avantaju- 
lui reciproc. După cum se ştie, din 
punct de vedere economic, Guineea a 
adoptat dezvoltarea necapitalistă. În- 
ceputul acestei dezvoltări — al cărui 
iniţiator, animator şi organizator este 
Partidul Democrat Guineez, partid de 
guvernămînt în ţara mea — l-a consti- 
tuit elaborarea şi aplicarea în practică 
a primului plan trienal de dezvoltare 
(1960—1963). Scopul principal al acestui 
plan — accelerarea decolonizării struc- 
turii economice a Guineei — a dus la 
dobindirea unor prime succese. Ne-am 
creat propria monedă naţională, am pus 
bazele sectorului de stat în industrie şi 
comerț, realizări importante fiind ob- 
ținute şi în infrastructură, mai ales în 
domeniul învăţămîntului şi sănătăţii. 
În continuare, în 1964, am adoptat un 
plan de 7 ani, care are în vedere toate 
sectoarele economiei naţionale, priori- 
tate acordîndu-se, bineînţeles, indus- 
triei şi agriculturii. Deci, după cum se 
poate uşor constata, noi dorim şi sîn- 
tem hotărîți să unim toate mijloacele 
noastre şi să facem paşi importanţi în 
parcurgerea acestor căi. În acest scop 
ne-am decis să apelăm și la alte ţări 
care manifestă interes în colaborarea 
cu noi. Printre acestea, România s-a 
arătat dispusă să coopereze. Guineea 
dispune în prezent de importante re- 
zerve de materii prime, îndeosebi 
bauxită, minereu de fier şi alte pro- 
duse. Acestea trebuie valorificate la 
prețuri acceptabile. în schimbul lor, 
sau plătind, noi trebuie să achizițio- 
năm instalații, maşini şi utilaje nece- 
sare dotării unor ramuri industriale, 

Dorința noastră de a coopera cu cît 
mai multe state a găsit un ecou favo- 
rabil în România. Tratativele pe care 
le-am avut cu ministrul Gheorghe 
Cioară au fost finalizate prin încheie- 
rea unui protocol. Potrivit acestuia, am 
convenit să cooperăm cu țara dv., în 
principal în domeniul prospecțiunilor 
geologice, şi al industriei miniere, pre- 
cum și al agriculturii, adică domenii în 
care România are o experienţă cunos- 
cută şi peste hotare. 


— În încheiere, oaspetele ne-a 
spus : 


— Părăsesc frumoasa şi  ospitaliera 
dv. ţară cu convingerea că aplicarea 
protocoalelor semnate va facilita dez- 
voltarea și adincirea colaborării econo- 
mice dintre Guineea şi România în fo- 
losul şi în avantajul reciproc, va con- 
tribui la apropierea din ce în ce mai 
mare dintre popoarele noastre. 


„ZILELE 
TEHNICO-ȘTIINȚIFICE 
AUSTRIECE“ 


Între 6 şi 16 mai s-au desfășurat la 
București „Zilele tehnico-ştiinţitice aus- 
triece“, organizate sub patronajul Came- 
rei Federale de Comerţ a Austriei, în co- 
laborare cu Agenţia română de publici- 
tate internaţională „Publicom“. Dr. WER- 
NER HUBER, directorul acestei manifes- 
tări, a făcut colaboratorului revistei noas- 
tre, Tudose Niţescu, următoarea decla- 
rație : 


— Pentru promovarea pe scară mai 
largă a comerțului său exterior, Austria 
foloseşte o serie de metode şi mijloace me- 
nite să prezinte realizările cele mai re- 
cente ale economiei sale naționale, posibi- 
litățile sale actuale de export: contacte 
directe cu partenerii ei, organizarea de 
expoziții, de simpozioane etc. În ce pri- 
veşte România, veche parteneră comer- 
cială, noi ne-am oprit şi la o astfel de 
acțiune şi trebuie să mărturisim că in- 
tenţiile noastre s-au dovedit a fi inspi- 
rate. Rezultatele primei ediții dih anul 
trecut a acestei manifestări au fost de 
natură să determine Camera Federală 
de Comerț a Austriei să reia această me- 
todă şi la un nivel mai amplu. În primul 
rînd, numărul firmelor participante a 
fost mult sporit. Referatele firmelor au 
fost bogat ilustrate : proiecții de. filme, 
de diapozitive, în unele cazuri însoțite şi 
de exponate. Într-o oarecare măsură, 
participarea acestora a fost condiționată 
de noutățile de natură să intereseze pe 
partenerii români, În acest scop, un aju- 
tor prețios am primit şi din partea Agen- 
ției „Publicom“, 

Trebuie de asemenea reținut faptul că, 
paralel cu noutățile tehnice tratate de re- 
feratele prezentate, au avut loc, în co- 
laborare cu Academia Republicii Socialiste 
România, o suită de conferințe pe teme 
ştiinţifice, care au prilejuit un schimb 
util de opinii între oamenii de ştiinţă. 

DI PHILIP SCHOELLER, vicepreşe- 
dinte al Camerei Federale de Comerţ a 
Austriei, sosit la Bucureşti cu această 
ocazie, ne-a declarat : 


— Relaţiile economice dintre Austria şi 
România s-au dezvoltat şi adincit în ul- 
timii ani, înregistrind o dinamică mulţu- 
mitoare pentru ambele părţi. Constatăm 
cu satisfacţie că Austria, după cîte ştim, 
ocupă un loc important în comerțul exte- 
rior al României, La rindul ei, țara dv. 
este astăzi unul din cei mai importanţi 
parteneri ai Austriei în comerţul cu ţările 
socialiste. Concretizind, trebuie să remar- 
căm că, numai în ultimii 7 ani, volumul 
schimburilor de mărfuri austro-române a 
crescut de 3 ori. Aceasta reflectă, de alt- 
fel. dorința și interesul, manifestate de 
ambele ţări pentru dezvoltarea continuă a 
relaţiilor de această natură, pentru diver- 
sificarea colaborării şi cooperării, sub 
toate formele, între economiile ţărilor 
noastre. Merită subliniat şi faptul că, în 
afară de Acordul pe termen lung în vi- 
goare, care reglementează schimburile re- 
ciproce de mărfuri pe perioada 1966—1970, 
în luna martie a acestui an s-a încheiat 
şi un Acord de cooperare industrială, teh- 
nică şi economică, ce constituie o expre- 
sie a dorinței de colaborare mai strinsă 
între întreprinderile industriale austriece 
şi româneşti şi care prevede, totodată, 
realizări în comun a unor proiecte pen- 
tru terţe tări. De altfel, România este 
prima ţară cu care Austria a încheiat un 
acord de cooperare. 

Desigur că la atingerea stadiului actual 
al relaţiilor economice din ţările noastre 
au contribuit şi unele acţiuni întreprinse 
de guvernele austriac şi român. Pe 
această linie se înscriu şi „Zilele tehnico- 
ştiinţifice austriece“, ca şi prezenţele 
României la tirgurile internaţionale de la 
Viena şi Klagenfurt. 


De la trimisul nostru, Cristian Popişteanu 


Declaraţia 
de la Teheran 


Începînd de joi, Medjilisul își va pu- 
tea reocupa sediul principal din centrul 
'Teheranului. Conferinţa internaţională 
pentru drepturile omului şi-a scris 
scurta istorie. Cele trei săptămîni de 
dezbateri au fost bogate în multiple ini- 
țiative şi eforturi constructive, după 
cum au fost și prilej de opinii contro- 
versate asupra unei tematici pe cît de 
vastă pe atît de adînc înscrisă în însăşi 
conștiința epocii noastre. 

La ginditorii înaintați ai tuturor po- 
poarelor ideile progresului şi afirmării 
patriei lor nu pot fi separate de înseși 
aspiraţiile spre propăşirea fiinţei uma- 
ne. Al nostru înaintaş Ion Ghica scria 
la puţin timp după revoluția de la 
1848 : „Popoarele nu se mai întorc îna- 
poi şi trecutul nu mai revine ; nici sîn- 
tem dintre aceia care ar dori să-l mai 
vază, chiar de ar fi el cu putinţă“. 
Subliniind legitatea realizării drepturi- 
lor cetăţeanului într-o societate organi- 
zată pe baze științifice, Ion Ghica se 
gindea la progres ca la o condiţiune 
a naturii fizice și morale care are a 
arăta toate drepturile şi îndatoririle tu- 
turora. „Numai el (progresul) ne poate 
duce sigur la înălțimea la care ne este 
permis să aspirăm ca societate şi ca 
naţiune, dar ştim că el nu se realizează 
decit prin ştiinţă“. 

Dar nu o evocare de tradiţii şi nici 
un bilanţ propriu-zis al întrunirii de la 
Teheran încercăm acum cînd ne luăm 
rămas bun de la ospitalierele gazde 
iraniene. Mai degrabă cred că este ca- 
zul să depistăm acele. sensuri majore 
pe care această primă conferință inter- 
naţională a drepturilor omului şi am- 
plul schimb de păreri care a avut loc 
aci le-a adus în atenţia opiniei publice. 

Precumpănitoare rămîne acea indis- 
cutabilă luare de atitudine a unui fo- 
rum internaţional în favoarea unei largi 
și eficiente promovări a drepturilor o- 
mului în zilele noastre. Precumpănitoa- 
re rămîne de asemenea confirmarea u- 
nei concepţii umanitare generale avan- 
sate asupra acestui domeniu, concepţie 
în care se reflectă ascensiunea proceselor 
social-istorice înnoitoare ale epocii noas- 
tre şi în primul rînd principii şi idei 
decurgînd din acţiunea forţelor socialis- 
mului, mișcării de eliberare naţională, 
curentelor democratice.  Precumpăni- 
toare rămîne indispensabila recunoaş- 
tere că pentru aplicarea drepturilor o- 
mului este sine qua non deplina exerci- 
tare a suveranităţii, independenței şi 
egalităţii în drepturi a fiecărui stat în 
spiritul asigurării păcii şi colaborării 
internaționale. 

Deşi nu au lipsit zilele cînd delegaţii 
la conferință păreau excedaţi de abuzul 
chestiunilor de procedură sau de schim- 
bările de replici polemice, în cele din 
urmă, eforturi constructive asidue au 

permis realizarea acelei convergențe de 
puncte de vedere absolut necesară ela- 
borării documentelor finale. Pentru că 
rămîne de asemenea precumpănitoare 
observaţia că la Teheran, patrimoniului 
ideilor privind drepturile omului în e- 
poca contemporană i s-au adăugat sub- 
stanțiale concluzii decurgînd din trans- 
formările survenite în ultimele două 
decenii pe planul afirmării naţiunilor 
în viața internaţională şi al evoluţiei 
mondiale în ansamblu. 

Actul final al conferinţei și cele 25 
de rezoluţii adoptate în ultima săp- 
tămină sînt documentele în care-și 
găsește o nouă dezvoltare Declaraţia 
it data a drepturilor omului din 
1948. 

În documentul final adoptat de con- 
ferinţă, denumit Declaraţia de la Tehe- 
ran, delegații din cele 81 de ţări parti- 
cipante au condamnat politica nefastă 
a apartheidului, considerind-o drept o 
crimă împotriva umanităţii, care pro- 
voacă încordare în relaţiile internaţio- 
nale, constituind totodată o ameninţare 
la adresa păcii și securităţii popoare- 
lor. Conferința a recomandat Adunării 
Generale a O.N.U. să adopte măsuri 
corespunzătoare în această problemă, 
inclusiv sancţiuni de ordin economic. 
În declaraţie se reafirmă dreptul la li- 
bertate al tuturor oamenilor, indiferent 
de rasă, limbă, sex, religie sau convin- 
geri politice. Orice ideologie bazată pe 
teoria superiorității rasiale trebuie să 
fie condamnată — se subliniază în co- 
municatul final. În Declaraţia de la 
'Teheran se arată, de asemenea, că men- 
ținerea decalajului dintre nivelul ţărilor 
în curs de dezvoltare şi cele dezvoltate 
împiedică realizarea în practică a drep- 
turilor omului, se recomandă, de aseme- 
nea, măsuri pentru asigurarea egalităţii 
în drepturi pentru femei, acţiuni ur- 
gente pentru lichidarea analfabetismu- 
lui, precum şi intensificarea eforturilor 
tuturor statelor în vederea dezarmării 
generale și totale. 

O înșiruire a rezoluţiilor votate nu ar 
însemna decît reliefarea multora dintre 
aspectele vieţii internaţionale care în- 
tr-un fel sau altul au legătură cu drep- 
turile omului. Conferinţa a considerat 
oportun și important să-și exprime în 
mod amănunţit punctul de vedere pri- 
vind lichidarea cît mai grabnică a colo- 
nialismului și acordarea independenței 
popoarelor şi ţărilor încă sub domina- 
ție colonială, cerința lichidării bazelor 
militare din Africa ale N.A.T.O., care 
servesc alimentării colonialismului por- 
tughez și regimurilor rasiste din Repu- 
blica Sud-Africană şi Rhodesia ; necesi- 
tatea măsurilor ferme împotriva apar- 
theidului şi a tuturor formelor de dis- 
criminare rasială, realizarea dezarmării 


generale, importanța ajutorării ţărilor 
în curs de dezvoltare, incriminarea scla- 
vajului, nazismului şi a altor practici 
și politici antiumane. 

Conferinţa a adoptat de asemenea o 
rezoluţie (cu 42 voturi pentru, între 
care și România, 5 contra şi 25 de abti- 
neri) în care se exprimă îngrijorarea 
pentru violarea drepturilor omului în 
teritoriile ocupate de Izrael şi se invocă 
rezoluţiile Adunării Generale şi Consi- 
liului de Securitate cu caracter umani- 
tar legate de conflictul din Orientul 
Mijlociu. 

În programul măsurilor destinate să 
întărească promovarea drepturilor omu- 
lui se încorporează recomandările pri- 
vind corelarea dintre aplicarea acestor 
drepturi şi revoluţia tehnico-ştiinţifică, 
grija pentru drepturile copilului, reali- 
zarea efectivei egalităţi în drepturi a 
femeii, educarea tinerei generaţii în 
respectul drepturilor şi libertăţilor fun- 
damentale ale omului. Această din urmă 
rezoluţie, iniţiată de delegația Republi- 
cii Socialiste România și prezentată în 
numele a 14 coautori, vine să marcheze 
atenţia constantă pe care o acordă ţara 
noastră măsurilor destinate să contri- 
buie la realizarea cit mai deplină a 
conţinutului noţiunii drepturilor omu- 
lui. „Proiectul celor 14 coautori — îmi 
releva președintele Comisiei a doua, 
Andres Aguilar (Venezuela) — are me- 
ritul de a se încadra între elementele 
constructive constitutive ale unui pro- 
gram de viitor în domeniul drepturilor 
omului, program schițat în documentele 
conferinţei noastre“. 

La rîndul său, delegatul Olandei, Van 
Boven, ţinea să felicite România pen- 
tru numeroasele iniţiative dovedind 
preocuparea pentru viitorul omenirii. 

Atenţia și sprijinul acordate de ţara 
noastră tuturor criteriilor şi măsurilor 
progresiste de natură să contribuie la 
o largă difuziune pe plan internaţional 
a drepturilor omului sînt paralele grijii 
neobosite a statului român pentru asi- 
gurarea și garantarea lor pentru toţi 
cetăţenii Republicii Socialiste România. 
Unanimitatea pe care a întrunit-o re- 
zoluţia celor 14 state, accentuata subli- 
niere de către un mare număr de dele- 
gaţi a însemnătăţii educării tineretului 
din familie şi școală în spiritul respec- 
tului pentru ființa şi demnitatea uma- 
nă, pentru drepturile fundamentale, 
ilustrează receptivitatea forumului de 
la Teheran față de ideile acestui docu- 
ment, 

Atunci cînd, în momentul final, pre- 
şedintele Conferinţei, prinţesa Ashraf 
Pahlavi, a declarat că rezultatele lucră- 
rilor vor fi raportate Organizaţiei Na- 
țiunilor Unite, Domnia-Sa exprima un 
sentiment general al participanţilor că 
a fost străbătută în trei săpătmini o 
perioadă de laborioase sinteze. Exame- 
nul pe care recomandările și sugestiile 
Conferinţei de la Teheran îl au de tre- 
cut este acum acela al capacităţii fie- 
cărui stat și al comunităţii internaţio- 
nale de a face efective drepturile omu- 
lui. 

Conferinţa de la Teheran a întărit 
apelul pe care-l adresa la începutul 
anului președintele Adunării Generale 
a O.N.U., Corneliu Mănescu : „Trebuie 
să ne amintim mai mult ca niciodată 
marea noastră responsabilitate mutuală 
pentru aplicarea integrală a prevederi- 
lor Declaraţiei Universale. Progresul o- 
menirii nu se poate realiza dacă nu sînt 
riguros respectate personalitatea fiecă- 
rui popor și dreptul său de a-și decide 
singur destinul“. 

Este ceea ce a ilustrat convingător 
Conferinţa de la Teheran. 


Teheran, 14 mai 


TREI STILURI 


Trei clădiri administrative — trei 
stiluri arhitectonice diferite ; 1) pri- 
măria din orașul japonez Miyakonojo. 
Două treimi din imobil se sprijină pe 
piloni, avînd aspectul unei armonici 
deschisă într-o parte ; 2) noua primă- 
rie a orașului Toronto (Canada). Donă 
turnuri curbate, cu cîte 27 de etaje, 
formînd un ansamblu semicircular, in 
fața clădirii — un bazin cu o supra- 
faţă de 1600 mp, folosit iarna pentru 
patinaj ; 3) primăria oraşului Seinâ- 
joki, din vestul Finlandei, construită 
din lemn, beton şi granit, cu întregul 
exterior îmbrăcat în ceramică albas- 


„ISTORIA OMENIRII“ : 
SECOLUL 20 


Al treilea volum al „Istoriei ome- 
nirii“, vastă lucrare publicată de 
U.N.E.S.C.O., este primul din cele 
două tomuri consacrate secolului nos- 
tru. El descrie prodigioasele cuceriri 
ştiinţifice şi culturale ale lumii con- 
temporane, Ca şi volumele precedente, 
acesta este rodul unei colaborări in- 
ternaţionale. Cei trei autori — repre- 
zentind Europa, America şi Asia — 
au avut în vedere la redactare obser- 
vaţiile şi sugestiile primite din partea 
a peste 500 savanţi din lumea întreagă. 


Simpozion despre O.N.U. 


Romulus Neagu 


De curind, sub auspiciile Institutului 
pentru Naţiunile Unite de pe lingă Uni- 
versitatea orașului New York și cu co- 
laborarea Secretariatului O.N.U. s-a 
desfășurat, la început în aula clădirii 
Organizației Naţiunilor Unite și apoi la 
sediul Centrului post-universitar al uni- 
versității menționate, un simpozion cu 
titlul „Impas și inovare la Naţiunile 
Unite”, la care au luat parte atit somi- 
tăți ale științei politice din S.U.A. cit și 
distinși funcţionari din Secretariatul 
O.N.U. Organizarea simpozionului a fost 
facilitată de faptul că directorul Institu- 
tului pentru Naţiunile Unite, singurul de 
acest gen în S.U.A., — dr. John G. Stoe- 
singer, — este și director al Diviziei 
pentru probleme politice a Secretaria- 
tului O.N.U. 

Referate originale au fost prezentate 
de profesorii Hans Morgenthau de la 
Universitatea din Chicago, Inis Claude 
de la Universitatea din Michigan, Stan- 
ley Hoffmann de la Universitatea Har- 
vard, și alții, precum și de membri ai 
Secretariatului O.N.U. pentru probleme 
africane, Vladimir Petrovski, asistent 
al subsecretarului general pentru pro- 
bleme politice și ale Consiliului de Se- 
curitate, și alții. Acestea au fost urmate 
de coreferate și discuţii. Referatele au 
dezvoltat o mare varietate de teme, de 
la „Teoria realistă și Naţiunile Unite”, 
dezvoltată de profesorii Morgenthau și 
Claude, la probleme concrete ale ac- 
tivității O.N.U., cum sînt „O.N.U. şi co- 
operarea regională” (dr. James O.C.]Jo- 
nah, consilier politic în Secretariat) și 
„Atrica de Sud și Naţiunile Unite” 
(Apollo K. Kironde). 

Constructiv prin însăşi încercarea sa 
de a oferi un schimb de opinii între 
cadre academice americane și func- 
ționari din diverse țări ale Secretaria- 
tului, simpozionul a relevat rolul im- 
portant pe care Organizaţia Naţiunilor 
Unite este chemată să-l joace ca cen- 
tru de armonizare a eforturilor națiuni- 
lor pentru menținerea păcii și promo- 
vării cooperării naționale. Din simpo- 
zion a reieșit că, după ce la început 
s-a legănat în iluzia transformării 
O.N.U. într-un fel de guvem mondial, 
majoritatea publicisticii americane des- 
pre O.N.U. a căzut în cealaltă extremă 
— a nihilismului, pentru ca în perioada 
actuală să facă loc unor vederi mai 
realiste, dintre care unele de un sem- 
nificativ interes științific. Avem în ve- 
dere studiile publicate de profesorii 
J. G. Stoessinger, I. Claude și alţii. 

De interes deosebit s-a bucurat la 
simpozion referatul prezentat de proi. 
Stanley Hoffmann care, vorbind despre 
„Schimbarea raportului de forțe în 
Consiliul de Securitate și Adunarea Ge- 
nerală”, a remarcat că în epoca mo- 
dermă singura bază realistă și con- 
structivă a relaţiilor internaționale nu 
pot s-o formeze decit principiile res- 
pectării independenței și suveranității 
statelor. Prof. Hoffmann a combătut opi- 
niile acelora care mai gindesc de pe 
poziţiile „războiului rece” și sprijină 
ideea unui jandarm mondial, subliniind 
că viața și rațiunea impun cu necesi- 
tate retragerea trupelor și bazelor de 
pe teritorii străine și acceptarea fără 
condiții a concepției că fiecare naţiune 
are dreptul să-și instaureze regimul pe 
care îl dorește. 


O idee similară, aplicată însă la co- 
laborarea statelor în cadrul organiza- 
țiilor internaționale, a fost dezvoltată 
de profesorul I. Claude care, vorbind 
despre „Concepţia veto-ului în orga- 
nizaţiile internaționale”, a remarcat ne- 
cesitatea stabilirii unui echilibru între 
drepturile „majorităţii” și „minorităţii“ 
la vot, astfel ca „regula majorităţii să 
fie temperată de aranjamente care să 
asigure drepturile minorității”. 

Pe marginea referatului, semnatarul 
acestor rînduri, consilier în Divizia pen- 
tru probleme politice a Secretariatului, 
a arătat că problemele internaţionale 
care afectează egalitatea, independenţa 
și securitatea naţiunilor în nici un caz 
nu pot să-și găsească soluţia prin vot, 
ci prin acomodarea politică cu mij- 
loacele pașnice pe care le pune la dis- 
poziție Carta Naţiunilor Unite. 

Din preocupările simpozionului n-au 
lipsit nici încercările experimentale de 
a introduce în metodologia studierii re- 
lațiilor internaționale forme şi metode 
de cercetare din alte discipline. Dr. Zan- 
vel A. Liff a vorbit, de exemplu, despre 
„Rădăcinile psihoanalitice ale impa- 
sului politic”, încercînd mutații compa- 
rative ale unor procese care au loc la 
nivelul indivizilor pentru cercetarea 
unor fenomene din sfera relațiilor inter- 
naționale. Discuţia a relevat, însă, că 
deși în actele de stat pot fi găsite anu- 
mite fire care conduc la procese psi- 
hice, acestea nu sînt determinante. Mai 
mult decit atit, forme ale mișcării în 
microcosmul social nu pot fi transpuse 
în mod deliberat în macrocosm, unde 
acționează alte legi. 

Este cunoscut că delimitarea ştiinţei 
politice de celelalte științe sociale s-a 
petrecut de curind în Statele Unite și 
evoluţia ei este în plină desfășurare, 
fiind predată în toate universităţile 
americane. Actualmente, se poate spune 
că dacă limitele noii științe s-au con- 
turat, continuă însă cu înverșunare dez- 
baterile cu privire la metodologie. Cu- 
rentul tradiționalist, bazat pe istorie, fi- 
lozofie și drept este puternic contestat 
de noua școală — așa-numita „școală 
științifică” — care își caută mijloacele 
de cercetare în sociologie, psihologie 
și chiar în ramuri ale științelor natu- 
rale, cum ar fi biologia, sau în fizică. 

O preocupare crescîndă în rindul oa- 
menilor de știință americani care se 
ocupă cu probleme ale relaţiilor între 
state o găsește cercetarea și emiterea 
de supoziții cu privire la rolul și dez- 
voltarea organizațiilor internaţionale și 
în primul rînd a O.N.U. și a agențiilor 
specializate. Înființarea Institutului pen- 
tru Naţiunile Unite de pe lingă Univer- 
sitatea orașului New York și inițierea 
acestui seminar reflectă acest fapt. 

Fără îndoială că promovarea princi- 
piilor și scopurilor Organizaţiei de a 
menține pacea și „a dezvolta relațiile 
de prietenie între naţiuni bazate pe 
respectarea principiului egalității în 
drepturi și autodeterminării popoarelor” 
— cum se arată în primul articol al 
Cartei O.N.U. — nu poate decit să con- 
tribuie la o mai bună înțelegere și so- 
luționare a problemelor majore cu care 
este confruntată omenirea în momentul 
de față. 


New York, mai 1968 

Dia călătorește de la Malmö la 
Stockholm este impresionat de peisajul 
urban aproape continuu, de numărul fa- 
bricilor moderne, cu o arhitectură suplă, 
obsedantă prin repetare. Elementele na- 
turale aproape că lipsesc, ca și cum, în 
locul copacilor, pămîntul ar fertiliza o 
o vegetaţie de beton și linii metalice. 

Orașele (Malmö, Norkâping, Linköping) 
sînt tranșant despărțite urbanistic în 
vechi și nou. Stilurile nu se amestecă. 
Doar aglomeraţia de reclame alcătuiește 
același joc, noaptea, într-un frenetic 
dans al luminilor fluorescente. Ex- 
presul  Stockholm—Oslo, cu  cochetele 
lui saloane-vagon, te îndepărtează de 
regiunea industrială a Suediei în citeva 
ore. Relieful își schimbă treptat înfăţi- 
sarea. Apar nesfirșite păduri de coni- 
fere, cu văi adinci și enigmatice, piscuri 
de granit, o natură sălbatică și primiti- 
vă, într-o grandioasă succesiune de 
înălțimi şi abisuri. 


Oraşul pasiunilor 
artistice 


De ce încep însemnările mele cu 
Fredrikstadt ? Orașul e așezat în sud, ca 
aproape toate orașele norvegiene, pe 
marginea unui fiord. Este cel mai mare 

din Ostfold. Ca să ajung în el, am tra- 
versat cu barca, în picioare, un rîu, prin- 
tre pinze de ceaţă albicioasă, ca și cum 
aș fi trecut într-o lume ireală, într-un alt 
tărîm al existenței. Acolo, străzile pie- 
truite, piețele, casele din lemn, vopsite 
în alb, în verde, în galben, sînt neschim- 
bate de aproape trei secole. 

Am intrat mai întîi într-o cameră cu 
ziduri groase de piatră, cu pămînt pe 
jos și cu un cuptor incandescent în care 
se scurgea continuu un lichid violaceu, 
Patru bărbaţi, cu linguri lungi de metal, 
turnau acest lichid în niște forme ciu- 
date, apoi alții ștanțau formele. După 
răcirea lichidului, în fața mea se rîn- 
duiau vaze de sticlă colorată cu variate 
modele stilizate, scrumiere, pahare și 
numeroase alte obiecte încrustate floral 
ori cu repetate desene geometrice. În 
alte case, mașini modeste imprimau va- 
luri de mătase, în altele războaie rudi- 
mentare țeseau covoare în care culoarea 
roșie se repeta obsesiv, în altele, tineri 
mînuind instrumente minuscule, gravau 
inele, brățări, pandantive. Mă aflam între 
membrii centrului de artă decorativă 
„Plus“. Organizaţi după sistemul coope- 
ratist, aici în Fredrikstadt, numeroși ar- 
tişti norvegieni se dedică cu devoțiune 
unei îndeletniciri pe cît de pasionantă pe 
atit de modernă și rentabilă: unicate 
şi prototipuri industriale. Se creează o 
novă estetică a obiectelor. 


reportaj pe glob 


TARA 
FIORDURILOR 


C. N. Constantiniu 


Cîteva zile mai tirziu, la Oslo, am ți- 
nut să-l cunosc pe di Alf Boe, președin- 
tele Asociaţiei artelor decorative. Ne- 
verosimi| de tînăr, aproape un adoles- 
cent ca înfățișare, mă privește surizător 
și febril : 

— Nimeni nu ştie unde va duce pro- 
gresul științei moderne, îmi spune. Ceea 
ce se știe cu siguranță este că el se va 
accelera și că noi surse de energie și 
noi maşini, cu destinațiile cele mai ne- 
așteptate, vor influența modul nostru 
de viaţă într-un chip cu totul imprevizi- 
bil. Noi metode de producție și noi ma- 
teriale vor schimba aspectul și viitorul 
actual al bunurilor destinate omului, 
După o lungă explicare a teoriei proiec- 
tării industriale, în care obiectul princi- 
pal al discuţiei este, bineînțeles, inter- 
ferența dintre practic şi estetic, di Alf 
Boe se înflăcărează brusc, ca și cum s-ar 
afla în fața unui adversar invizibil : 

— Cunoaştem prea bine interpretarea, 
atit de tentantă comercial, de a exploa- 
ta gustul mediocru al unui mare număr 
de consumatori. Vezi dumneata, în aceas- 
ta constă primejdia și tocmai acest lu- 
cru dorim să-l evităm. Vrem să promo- 
văm o politică a proiectării în industria 
norvegiană care să se bazeze pe cere- 
rile legitime ale modului nostru de viaţă, 
ale gustului contemporan. 

Ca di Alf Boe mi-au vorbit foarte 
mulţi norvegieni, fie că i-am întîlnit la 
marile uzine chimice Borregaard, la 


Norsk-Hydro, ori la Universitatea din 
Bergen. Aceeași ardență pentru profe- 
siune. Același spirit deschis, modern. A- 
ceeași tenacitate de a face totul per- 
fect, într-o amplă perspectivă, împotriva 
rutinei, a mediocrităţii. 

Norvegia — se spune — e parado- 
xală. Un sol sărac şi arid. Există, dato- 
rită reliefului complicat și a distanțelor, 
mari dificultăți de transport și de dez- 
voltare economică a anumitor regiuni 
şi, totuşi, țara se situează, industrial și 
tehnic, la nivelul celor avansate. Proba- 
bil că una din explicațiile acestei situa- 
ţii e departe de domeniul paradoxului. 
Norvegienii au simțul acut al științei, al 
noutății tehnice, al muncii perseverente. 
Orice subiect abordezi, ei se întorc la 
îndeletnicirile lor care îi obsedează cu 
încăpăținare. La Sarborg, un inginer 
mi-a explicat timp de patru ore cum se 
obține butanolul — la un nivel calita- 
tiv superior — și acetații de butil și etil, 
știind dinainte că niciodată nu voi fi un 
client al fabricii. Din pasiune. Urmăresc 
tot ce se produce pe plan mondial. Ra- 
portează la stadiul lor actual. Caută noi 
formule. 

— Nu folosim lemnul din pădurile 
noastre. E prea scump. Importăm pentru 
carton și celuloză lemn din statele A- 
mericii de Sud și din ţările africane de 
pe coasta de vest. E mai ieftin. 

Dacă, venit în Norvegia, ai vizita nu- 
mai Fredrikstadiul și pe urmă ai decola 


1, Bergen, orașul-port întemeiat în 
1070 


p Cu asemenea corăbii străbăteau 
vikingii mările în urmă cu un mi- 
leniu 


3 10 la sută din tonajul flotei ma- 
ritime mondiale navighează sub 
pavilion norvegian 


2]. Casa lui Grieg 


pentru Stockholm, ai putea rămîne cu 
imaginea că Norvegia n-a depășit timpul 
breslelor de altădată.  Fredrikstadtul e 
numai o școală a pasiunii, a pedante- 
riei artistice, a experimentului. Prototi- 
pările create acolo trec în zona pro- 
ducției de serie. 


Strâvechea atracţie 
a oceanului 


Oslo e un oraș lipsit de anvergură. 
În afara centrului tradițional, în rest se 
înșiruie cartiere liniștite, cu splendide 
vile, cele mai multe din lemn. Casele 
Norvegiei — cum aveam să observ mai 
tirziu — sînt colorate în nuanțe paste- 
late (domină albul) cu acoperișurile as- 
cuțite, aproape toate de același tip. 
Există în această repetare uniformă o 
cochetărie urbanistică, un laitmotiv, aş 
spune, muzical. 

Satul, în accepţia lui „europeană“, 
nu este cunoscut în Norvegia. Aglome- 
rările de case, împrăștiate pe coastele 
munților şi de-a lungul fiordurilor, îţi 
oferă imaginea unei neîntrerupte stațiuni 
balneo-climatice. Fenomenul se explică 
mai întîi geografic, apoi istoric. Pe o 
suprafață cît a țării noastre trăiesc 
3681 000 de norvegieni, majoritatea în 
partea de sud a peninsulei, iar munții 
acoperă mai mult de jumătate din su- 
pratață. Între centrele urbane (a căror 
populație variază, cel mai ades, între 
30 000 și 15000 de locuitori), nalura do- 
mină totul cu măreția ei. Engels obser- 
va: „Țăranul norvegian n-a fost nicio- 
dată iobag și această împrejurare — ca 
în Castilia — lasă amprenta sa asupra 
întregii dezvoltări a țării. Micul burghez 
norvegian este fiul ţăranului liber și, ca 
urmare a acestui fapt, el e un om ade- 
vărat în comparație cu micul burghez 
german, demn de milă“. 

Istoria n-a lăsat prea multe mărturii 
palpabile, iar secolele s-au succedat fără 
vanitatea catedralelor uriaşe și a palate- 
lor somptuoase. Dar ceea ce n-au făcut 
oamenii, a făcut natura, în acea unică 
și voluptoasă împreunare a oceanului 
cu pămîntul.  Țărmurile Norvegiei sînt 


presărate de profunde incizii geologice, 
în care domnește o linişte cosmică și de 


unde oamenii își pot pregăti pe înde- 
lele marea confruntare cu imensa și pri- 
mejdioasa întindere a apelor. Vasele 
escarilor și ale marinei comerciale stră- 
Pat mările și oceanele. Tonajul maritim 
al întregului comerț internațional însu- 
mează — după o statistică a anului 
1965 — 165 milioane de tone. Partea 
Norvegiei: 16 milioane, adică 10 la 
sută din flota mondială. 

Atracția oceanului e străveche și 
mărturiile iscusinței navigatorilor norve- 
gieni datează de o mie de ani. La 
Oseborg, la Godstadt și la Tune, norve- 
gienii au descoperit actul de naștere al 
vocației lor: corăbiile vikingilor. Acum 
sint expuse într-un muzeu din Oslo, la 
Bygdă, ca niște mari lebede negre luate 
ostatice. Împreună cu ele, în mormintele 
foștilor regi au fost descoperite sănii și 
care sculptate în lemn, unelte și arme 
de luptă, podoabe. 

Moderna artă decorativă norvegiană 
de aici își trage obiîrșia și seva. De aici 
și din gravurile stincilor. În ținutul Vin- 
gen, la  Rugsund, pe malurile lui 
Nordfjord, au fost descoperite peste 1 500 
de desene rupestre în stincile antede- 
luviene. 

Strămoșii celor de azi însoțeau, la vi- 
nătoare, curajul și abilitatea cu arta 
magiei. Semnele tăiate în piatră (cirezi 
de reni gonind ori elani încolțiți de vî- 
nători) îi ajutau — după credința lor — 
să-și procure hrana cu mai multă ușurință. 
Obţinerea unei recolte mai bune, a unor 
mai numeroase cirezi de vite, erau do- 
bîndite și cu ajutorul semnelor misterioa- 
se, simbolice. Am văzut aceste desene. 
Unele par copiate din Paul Klee. Sur- 
prinde forța de simplificare a artistului, 
expresivitatea liniei, compoziția. 

Natura norvegiană, neîndoios, și-a pus 
pecetea pe temperamentul și psihologia 
omului, i-a modelat caracterul. a- 
rile contraste geologice, succesiunea 
explozivă a anotimpurilor, fantastica lu- 
mină a aurorei boreale, misterioasele 
fiorduri și vuetul asurzitor ai casca- 
delor au fascinat imaginația norvegie- 
nilor. De aici structura particulară a 
folclorului norvegian populat de mituri 
i legende, latura fantastică a creației 
fui Grieg sau tulburătorul sensualism din 
pictura [i Edward Munch. 

Norvegienii cumulează virtuțile an- 
cestrale ale muntenilor și corăbierilor. 
Individualismul lor voluntar, setea de li- 
bertate, luciditatea muncii şi ușurința cu 
care trec din realitatea concretă a vie- 
ţii în aceea a visului, a suprasenzațiilor 
sînt surprinzătoare. În Norvegia nu există 
excese. Există în schimb o candoare nor- 
vegiană, o inocență populară. Oamenii 
îți vorbesc foarte deschis, explică totul 
așa cum este, în datele cele mai exacte, 
nu cunosc nuanța ipocrită, suspiciunea, 
neîncrederea. Cel mai bine am sesizat a- 
ceste laturi ale sufletului norvegian la 
Bergen, oraș în care ploile se succed a- 
proape fără întrerupere, încălzit de a- 
pele calde ale Gulfstream-ului, cu poe- 
zia cartierelor hanseatice, a halelor de 
pește proaspăt, a portului unde se lea- 
gănă veșnic vase de toate  dimensiu- 
nile, a tinerilor studenți, citind prin toate 
ungherele, acolo, într-o impresionantă 
cetate a culturii norvegiene — univer- 
sitatea. 

Acum, în mai, se desfăşoară zilele 
festivalului muzical, într-un decor carna- 
valesc, adevărată revărsare de pasiune 
şi sete de viaţă, de reculegere muzicală, 
de discuții savante. 

— De ce ni se spune țară a inocen- 
tei 2 îmi explică un tînăr. Probabil pen- 
tru că nu cunoaștem sentimentele urite, 
credem în viaţă şi în bucuriile ei. Norve- 
gianul e atent la cîrma corăbiei sale, la 
stele, la cerul care, citeodată, devine a- 
menințător. Nu are-timp să se gindească 
la josnicie. 

Unul din primele cimpuri petroliere 
descoperite în Libia 


Articol 

scris 

pentru 

„Lumea” 

de 

dr. Nicolas Sarkis 


expert în probleme petroliere, colaborator 
al revistei „Jeune Afrique“ 


Petrolul arab şi societăţile străine 


După criza Suezului din 1956 și con- 
flictul Siria — I.P.C. (Cartelul Internaţi- 
onal al Petrolului) din 1966, războiul a- 
rabo-izraelian din iulie 1967 a provocat, 
pentru a treia oară în mai puțin de zece 
ani, o gravă perturbare în exploatarea 
petrolului arab și în aprovizionarea łă- 
rilor vest-europene. Astăzi, cu singura 
excepție a închiderii Canalului Suez, 
urmările în domeniul petrolului ale ulti- 
mului conilict armat arabo-izraelian par 
să fi fost resorbite. Dar, dincolo de con- 
junctura și de contingențele politice, 
problemele de fond continuă să existe. 
Și chiar în condiţii din ce în ce mai as- 
cuțite căci, oricît de spectaculoase ar 
fi, crizele care afectează în mod perio- 
dic schimburile petroliere arabo-vest- 
europene nu sînt decit manifestații acci- 
dentale și izbucniri ale unei mutații pro- 
tunde pe care le suferă sistemul mon- 
dial de producție și de schimb al pro- 
duselor petroliere. Ultima criză, într-o 
măsură mult mai mare decit cele care 
au precedat-o, a atras atenția în mod 
brutal asupra amenințărilor, care pla- 
nează atît asupra Europei occidentale 
cît și asupra țărilor arabe, rezultate ca 
urmare a încordărilor crescînde între 
societățile care continuă să controleze 
piețele și statele în care aceste societăți 
iși exercită activităţile. 

Dacă efectele acestor amenințări sint 
resimtite în mod deosebit de viu în 
țările riverane ale Mediteranei, aceasta 
se datorește în primul rind deficitului 
energetic crescind al Europei occiden- 
tale și dependenței sale tot mai mari 
Ge iurnizorii din Orientul Mijlociu și din 
Africa de nord. În al doilea rînd, aici 
intervine faptul că în această zonă lar- 
gă acțiunea puterii publice și coordo- 
narea dintre state sint încă serios in- 
fluenjate și ipotecale de predominanţa 
intereselor particulare. 


INTERDEPENDENȚA SE ACCENTUEAZA 


Regresul producției naţionale de căr- 
bune și expansiunea rapidă a consu- 
mului de energie au transformat Eu- 

ropa occidentală în principala regiune 
importatoare din lume și în principalul 
debușeu al petrolului arab. Între 1956 
și 1967, partea ce revine petrolului în 
consumul energetic al zonei europene a 
OCDE a sporit de la 23 la sută la peste 
50 la sută, iar volumul importurilor pe- 
troliere vest-europene a crescut de pa- 
tru ori, ca o consecință a acestei situ- 
aţii. În momentul de față, peste 65 la 
sută din aceste importuri provin din 
țările arabe ale Orientului Mijlociu și 
din Atrica de nord, ceea ce reprezintă, 
în sens invers, aproape aceeași propor- 
ție a ansamblului exporturilor petroliere 
arabe. Totul arată că această inter- 
dependență se va accentua în viitor. 
După evaluări demne de încredere, de- 
ficitul energetic al Europei occidentale 
este menit să crească de la 300 mili- 
oane tone cărbune convenţional în 1960 
la 710—745 milioane în 1970 și la 975 
milioane tone în 1980. Pentru a acoperi 
acest deticit tot mai mare, se va tace 
apel, în primul rînd, la rezervele abun- 
dente și ieftine din Orientul Mijlociu şi 
din Airica de nord, ale căror expor- 
turi petroliere vor atinge cifra de peste 
1 miliard de tone cărbune convențional 
în 1970 și 1,5 —1,6 miliarde în 1989. La 
exporturile de petrol se adaugă de pe 
acum acelea ale gazului natural care, 
așa cum o dovedește exemplul alge- 
rian, se află în pragul unei dezvoltări 
extrem de rapide. 

Spre deosebire de piața americană, 
apărată, încă din perioada anilor '930, 
prin măsurile de contingentare a im- 
porturilor, zona înglobează tranzacțiile 
dintre exportatorii din Orientul Mijlociu 
și Africa de nord, pe de o parte, țăriie 
importatoare din Europa occidentală și 
din Asia, pe de aită parte, adică peste 
60 la sută din comerțul petrolie: mon- 
dial, rămine în mare măsură supusă 
controlului și arbitrajului marilor socie- 
tăți internaționale. 

Or, tocmai în această zonă și tocmai 
în schimburile dintre lumea rrabă și 


Europa occidentală apar în mod pe- 
riodic încordări și organizarea pieței 
este repusă mereu Ìn cauză. 

Privite pe termen lung, aceste feno- 
mene apar, în cursul ultimilor ani, ca 
semne deosebit de grăitoare ale unei 
evoluţii profunde a faptelor. Această 
evoluție a fost și continuă să fie coman- 
dată de un ansamblu de factori, adese- 
ori independenți și eterogeni, care ac- 
ționează în sensul unei transiormări a 
sistemului de producţie și de schimb 
ale hidrocarburilor și care, În conse- 
cință, contribuie la perturbarea unui 
anumit echilibru, menţinut de bine de 
rău între 1928 şi sfirșitul perioadei ani- 
lor 1950. 

Faptul că organizarea și controlul 
pieței în cursul acestei perioade au 
fost opera unui mic grup de mari în- 
treprinderi, în general particulare, se 
explică prin aceea că, în afara cîtorva 
excepții, guvernele țărilor interesate 
s-au abținut, din motive diferite, să in- 
tervină în mod direct în afacerile pe- 
troliere. Stăpin necontestat, Cartelul In- 
termaţional al Petroluiui a reușit în a- 
ceastă perioadă să organizeze bine 
mecanismele pieţei, asigurind investi- 
tiile necesare, evitind prea marile fluc- 
tuații de preţuri și ajustind oferta mon- 
dială la o cerere de consum pe cit 
de dispersată în spațiu, pe atit de va- 
riabilă în timp. O asemenea organi- 
zare nu putea fi pusă la punct decit 
de centre coordonate, înzestrate cu 
imense mijloace tehnice, tinarciare și 
politice și capabile să conceapă și să 
execute planuri pe termen lung, care 
acoperă zonele de producție și debu- 
șeele. 

Această situaţie putea să dăinuie 
atita timp cit împrejurările politice le 
permiteau să-și impună disciplina și 
planurile lor, să controleze sursele de 
aprovizionare și debușeele, jucind, in- 
tre unii şi alții, rolul de arbitri și de 
intermediari. 


Din multiple motive, acest rol este 
contestat, de cîțiva ani încoace, atit de 
către țările arabe producătoare, cît şi 
de țările vest-europene consumatoare 
de hidrocarburi. 


EVOLUȚIA SISTEMULUI 
DE EXPLOATARE PETROLIERĂ 
ÎN ȚĂRILE ARABE 


Societăţile anglo-americane au reușit 
să acapareze bogăţiile țărilor arabe 
cam spre sfîrşitul primului război mon- 
dial, adică în acel moment al istoriei 
lor în care de-abia se eliberaseră de 
sub îndelungata dominație otomană, 
pentru a fi lăsate pradă, fără posibili- 
tatea de a rezista, lăcomiei marilor 
puteri și a trusturilor occidentale. Țări 
sărace, mici și divizate, ele nu dispu- 
neau în mod practic de nici o posibili- 
tate de negociere, pentru a putea dis- 
cuta condiţiile de exploatare a petro- 
lului lor cu societăți susținute de pu- 
teri străine care făceau şi desfăceau 
state și își dictau legea de la un capăt 
la celălalt al lumii arabe. Rivalitatea, 
apoi înțelegerea dintre stăpiînii străini 
au stat la originea divizării regiunii în 
zone de influență şi în încercările de 
a crea paravane juridice pentru trus- 
turile petroliere. Nu este așadar cazul 
să ne mirăm că natura juridică a „a- 
cordurilor“ petroliere impuse țărilor a- 
rabe, începînd din acea epocă, este 
atit de echivocă, încît interpretările 
continuă pînă astăzi să se întrunte, pen- 
tru a stabili dacă aceste „acorduri“ 
constituie „concesii“, „convenţii” sau 
„tratate”. Reprezentantul firmei 
ARAMCO la cel de-al șaselea congres 
arab al petrolului, ținut la Bagdad în 
martie 1967, a sugerat chiar ca ele 
să lie numite „acorduri de dezvoltare 
internatională” ! De aici și pînă la a 
le califica drept „acorduri de ajutorare 
a țărilor arabe” mai era doar un pas... 
Dar, indiferent care ar fi denumirile ce 
li se dau şi indiferent de intențiile 
ascunse în spatele acestor controverse 
juridice demne de discuţiile bizantine 
despre sexul îngerilor, aceste „ACOI- 
duri” continuă să se asemene mai de- 
grabă cu charte coloniale, decit cu 
contracte liber negociate și acceptate. 
Deosebit de extinse în timp și în spațiu, 
ele lasă zăcămintele arabe pradă unui 
mic număr de societăţi străine care 
asigură în acelaşi timp prospectarea, 
producția, transportul şi exportul și care 
scapă controlului şi jurisdicției ţărilor 
gazde. Avantajele fiscale şi vamale de 
care se bucură societăţile străine, li- 
bertatea de acțiune care le este acor- 
dată și privilegiile de care ele se 
bucură, corespund în unele cazuri unei 
adevărate delegări de suveranitate din 
partea țărilor arabe interesate. 

Aspectul financiar al acestei situații 
aberante reține, desigur, cel mai Ușor 
atenţia. Regimul taxelor de forfetare 
a producției, apoi așa-zisul regim al 
„împărțirii egale a beneficiilor” care 
l-a înlocuit pe primul la începutul ani- 
lor '950, au permis societăţilor conce- 
sionare să realizeze rate ale profitu- 
rilor care nu-şi au egal în nici o altă 
industrie și în nici o altă parte a lumii. 
Aceste profituri, care se ridică în mo- 
mentul de față la peste 3 miliarde de 
dolari doar la stadiul producției, re- 
prezintă o remuneraţie netă pentru ca- 
pitalurile investite, şi care variază, în 
funcție de țările arabe analizate, între 
6l la sută şi 114 la sută în medie. 

Argumentul invocat în general de 


către societățile petroliere pentu a 


justifica rata anormal de ridicată a be- 
neficiilor lor în țările arabe este nece- 
sitatea de a acumula capitalurile enor- 
me pe care le cere continuarea efor- 
turilor costisitoare de prospectare și 
menținere a rezervelor dovedite, la un 
nivel suficient de mare pentru a face 
față unei cereri mondiale în creștere 
rapidă. De fapt, această argumentaţie 
maschează unul din aspectele cele mai 
frapante ale mecanismului de transfer 
al veniturilor din țările sărace spre 
țările bogate. 

În timp ce trusturile occidentale lip- 
sesc țările arabe de enormele capita- 
luri de care acestea au o atit de ur- 
gentă nevoie pentru a-și finanța dezvol- 
tarea economică, regimul concesiunilor 
a abătut spre exterior toate activitățile 
care fac din industria petrolieră una 
din industriile cele mai importante sau, 
pentru a relua expresia fericită a lui 
Francois Perroux, una din principalele 
„industrii antrenante” ale secolului al 
XX-lea. O dată cu progresul rapid al 
științei și tehnicii, această industrie nu 
se mai limitează, ca pe timpul lui Roc- 
kefeller, la extragerea petrolului, la ra- 
finarea şi vînzarea lui. Principalele 
surse de energie, petrolul și gazul, au 
devenit în zilele noastre, şi vor deveni 
într-o tot mai mare măsură în cursul 
deceniilor viitoare, materii prime care 
servesc atit la fabricarea a mii de 
produse petrochimice (îngrăşăminte, 
materiale plastice, fibre sintetice, de- 
tergenți, cărbune negru...) ca şi la dez- 
voltarea agriculturii, la transformarea 
metalelor, la producerea de proteine. 
La toate acestea trebuie să adăugăm 
multiplele servicii şi activități indus- 
triale cărora diferitele ramuri ale in- 
dustriei petroliere le dau naştere sau 
le favorizează. Întrucît în cadrul a- 
cestui studiu nu ne putem extinde ana- 
liza asupra fenomenelor de distorsiune 
și a efectelor dăunătoare pe care le 
tavorizează în această regiune, ca și 
în alte tări slab dezvoltate din lume, 
investițiile străine controlate dinafară 
și orientate în mod exclusiv spre pro- 
fitul comercial, două fapte merită să 
fie amintite : 

a) Primul se referă la industria de 
rafinare, a cărei capacitate nu depă- 
șea la 31 decembrie 1967 în ansam- 
blul țărilor arabe din Orientul Mijlociu 
și din Africa de nord, un total de 62 
milioane tone pe an, adică 3,5 la sută 
din capacitatea mondială. Aceste cifre 
sînt cu atit mai derizorii cu cît ţările 
analizate posedă peste 60 la sută din 
rezervele petroliere dovedite şi furni- 
zează peste o treime din producția 
mondială ; 

b) Al doilea fapt este acela că în- 
treprinderile străine care controlează 
de peste 40 de ani bogăţiile în petrol 
și în gaze ale țărilor arabe nu au con- 
struit pînă acum, în interiorul acestor 
țări, nici o uzină petrochimică și nu au 
realizat nici un proiect petrolier sau 
nepetrolier de natură să scoată lumea 
arabă din rolul ingrat de furnizor de 
materii prime și de rezervor de carbu- 
ranți. Rarele complexe petrochimice 
care au fost implantate sau care sînt 
pe cale de implantare, și o bună parte 
din rafinăriile care au fost construite 
în aceste țări, au fost finanțate cu ca- 
pitaluri publice și au întimpinat, de cele 
mai multe ori, opoziţia sălbatică a in- 
tereselor particulare străine. 

În această situație, cum să ne mai 
mirăm că emanciparea politică a tări- 
lor arabe merge mină în mină cu 
voința de a „decoloniza” petrolul lor și 
de a da acestuia rolul primordial care 
îi revine în dezvoltarea și integrarea e- 


conomică a lumii arabe? Conferințele 
petroliere arabe care se ţin cu regu- 
laritate din 1959, crearea O.P.E.C.-ului 
în 1960, dezvoltarea rapidă a societă- 
ților naţionale în Algeria, Irak, Egipt, 
Siria și chiar în Kuweit şi în Arabia 
Saudită reprezintă, intre altele, tot a- 
titea semne ale voinței legitime a țărilor 
arabe de a lichida sechelele trecutului 
lor colonial și de a stabili cu ţările 
consumatoare ale hidrocarburilor lor 
relaţii bazate pe reciprocitatea de in- 
terese. 

Pe celălalt țărm al Mediteranei, în 
Europa occidentală, se schițează o 
evoluție paralelă, deşi aceasta se da- 
torește unor alte motive şi are loc în- 
tr-un alt context. Pînă nu de mult, țările 
vest-europene considerau, într-adevăr, 
că soarta lor era legată de aceea a 
cărbunelui extras din subsolul lor şi că 
importurile petroliere aveau drept o- 
biect să completeze, dar nu să înlo- 
cuiască, sursele naționale de aprovi- 
zionare energetică. 

Vehicule de devize și furnizoare de 
petrol brut, societățile petroliere au 
fost, pentru țările lor de origine, con- 
tribuabili bogaţi şi adevărate posturi 
avansate ale economiilor lor în țările 
slab dezvoltate. Ajutorul acordat de 
„naţiunile-mame” societăților lor naţio- 
nale a contribuit de altfel în mare mă- 
sură la integrarea și la întărirea puterii 
de negociere a acestora, atît în ţările 
de producție cît şi în ţările consuma- 
toare. Sub efectul dublu al sporirii ra- 
pide a necesităților, problema petrolieră 
se pune astăzi în Europa occidentală 
dintr-un punct de vedere cu totul dife- 
rit. Sub dublul efect al sporirii rapide 
a necesităților energetice și al scăderii 
părții cărbunelui naţional în cererea 
globală de energie, consumul petrolier 
în Europa occidentală a trecut de la 
numai 36 milioane tone în 1938, la 131 
milioane tone în 1956 și la 470 milioane 
tone în 1967. Este ritmul de creștere cel 
mai ridicat din lume, întrucît el a atins, 
în cursul ultimilor zece ani, o medie de 
12 la sută pe an față de 3,5 la sută în 
Statele Unite și o medie mondială de 
7 la sută. Expansiunea este încă şi mai 
rapidă în ce priveşte gazele naturale 
în cadrul consumului care era încă nul 
în 1950 și reprezintă astăzi 4 la sută 
din necesitățile globale. Conform eva- 
luărilor C.E.E., acest procentaj se va 
ridica în 1975 la aproximativ 10 la sută 
din nevoile în energie primară și la 16 
la sută din consumul de energii substi- 
tuibile. 

Această dependență crescindă față 
de străinătate a unui sector atit de vi- 
tal ca acela al energiei, adăugat la 
îngrijorările provocate în Occident de 
crizele succesive din Orientul Mijlociu, 
explică, după cum arată P. O. Lapie, 
președintele grupului de lucru interexe- 
cutiv al Comunității  Vest-Europene, 
„preocupările și întrebările care asal- 
tează, uneori pînă la îngrijorare, gu- 
verne, parlamentari, producători, mun- 
citori şi toate cercurile interesate în 


politica energetică”. 


ENE DR A PET A e PE E TE E AI 

Ne găsim, astfel, pə cele două țăr- 
muri ale Mediteranei, în fața unui an- 
samblu de date noi, care impune o re- 
vizuire a raporturilor petroliere arabo- 
vest-europene. La grija țărilor arabe de 
a se elibera de servitudinile „concestu- 
nilor” şi de a-şi dezvolta în același 


> | 


timp exporturile, îi răspunde grija Eu- 
ropei occidentale de a-și reamenaja 
piața internă și de a asigura conti- 
nuitatea și „securitatea“ aprovizionări- 
lor sale. 

Această „securitate” va putea fi ea 
asigurată prin diversificarea geogra- 
fică a surselor de aprovizionare, aşa 
cum s-a crezut pînă acum, sau prin 
„consultări reciproce şi directe cu so- 
cietățile petroliere și cu guvermele ţă- 
rilor terțe care ocupă o poziţie cheie, 
adică Statele Unite şi Anglia”, după 
cum propunea Comisia C.E.E. în prima 
sa notă din 14 februarie 1966, asupra 
politicii Comunităţii în materie de pe- 
trol și gaze ? Se va putea face cu aju- 
torul „presiunilor politice și militare 
asupra țărilor producătoare”, așa cum 
nu a ezitat să sugereze un studiu pu- 
blicat de curînd la Bruxelles de către 
Ministerul belgian al problemelor eco- 
nomice ? Totul ne determină să ne în- 
doim de acest lucru, căci așa cum a 
dovedit-o în mare măsură ultima criză 
din iunie 1967 și toate crizele care au 
precedat-o, amenințările care planează 
asupra aprovizionării petroliere a Eu- 
ropei occidentale provin tocmai şi în 
primul rînd din inadaptabilitatea me- 
canismelor puse la punct de societă- 
tile petroliere și de ţările „care ocupă 
o poziție cheie” față de evoluţia care 
are loc atit în Europa occidentală cît și 
în ţările arabe. Ele provin de aseme- 
nea din „presiunile politice și militare” 
pe care unele spirite obsedate de un 
trecut depășit continuă să-l agite în 
disprețul nu numai al intereselor, dar 
şi al securităţii ţărilor arabe. 

Ar fi de mirare ca, în momentul în 
care Europa occidentală simte nevoia 
de a reconsidera rolul și locul între- 
prinderilor particulare străine într-un 
sector atit de vital al economiei sale, 
ea să se înșele asupra sensului ten- 
tativei desiășurate în aceeași privință 
de către țările arabe. Şi, așa cum 
sublinia un raport supus în 1962 Orga- 
nizației Europene de Cooperare şi Dez- 
voltare Economică : „Occidentul şi Eu- 
ropa îndeosebi ar comite o eroare 
gravă dacă ar subevalua această ten- 
tativă sau, și mai rău, dacă ar consi- 
dera-o doar o amenințare, urmind o 
politică depășită de divizare şi de slă- 
bire, pe cit de iritantă în intenţii, pe 
atit de ineticace în rezultatele sale pe 
termen lung”. 

Acesta este motivul pentru care se 
impune mai mult ca oricînd necesita- 
tea de a se căuta mijloacele suscep- 
tibile de a armoniza interesele aflate 
față în față și de a lega aproviziona- 
rea petrolieră a Europei occidentale de 
dezvoltarea economică a lumii arabe. 
Într-adevăr, așa cum a declarat pro- 
fesorul Maurice Byé, în fața primului 
colocviu internațional pentru energie, 
ținut la Roma în martie 1965: „Ar fi 
zadarnic să căutăm să obținem în Eu- 
ropa occidentală o securitate a apro- 
vizionărilor dacă cei care pot ajuta 
Europa să obțină această securitate 
nu sînt puși în cauză”. 

Din 1957, a fost depășită o mare 
etapă și au fost puse mai multe ja- 
loane pe calea unei politici comune 
arabo-vest-europene privitoare la ener- 
gie. Formula asocieni introdusă de 
Mattei a fost reluată, sub forme dife- 
rite, de către Franţa şi, mai de curînd, 
de către Spania, în mai multe ţări ale 
Orientului Mijlociu sau ale Africii de 
nord. Acordul algeriano-francez privind 
asocierea cooperativă din iulie 1965 
reprezintă în această privință unul din 
exemplele posibile ale unei cooperări 
bazată pe complementaritatea necesi- 
tăţilor și pe comunitatea de obiective 
între ţările furnizoare și țările utiliza- 
toare de hidrocarburi. 

De la trimisul nostru, Felicia Antip 


-— 


VIENA 


doreşte locul trei 


Prima impresie, cea care înregisirea- 
ză Viena ca un oraş cu o atmosferă 
condiționată o dată pentru totdeauna 
de opulenţa greoaie a stilului predomi- 
nant — barocul proliferat în anii de 
glorie ai imperiului bicefal — e întru- 
cîtva înșelătoare. În ultima jumătate de 
secol, Viena a trăit prefaceri adesea 
dureroase, brutale şi a învăţat să se 
adapteze unor necesităţi mereu schim- 
bate. Ajustările au început după primul 
război mondial, în momentul cînd im- 
punătoarea capitală a unui imperiu cu 
55 de milioane de locuitori a rămas cen- 
trul administrativ al unei republici de 
dimensiuni modeste. Disproporţia din- 
tre numărul de peste 2 milioane de lo- 
cuitori ai capitalei şi populaţia rurală 
redusă a provinciilor federale a creat 
atunci o situaţie de criză, şomaj, redu- 
cerea sensibilă a standardului de viaţă. 
Pentru vizitatorii străini, ieftinătatea 
silită constituia un punct major de 
atracţie. Aşa s-a făcut că Austria a de- 
venit una dintre primele ţări frecven- 
tate asiduu de turişti. De aici, o nouă 
orientare a economiei şi chiar a con- 
cepţiei despre relaţiile cu exteriorul. 
Tragedia Anschluss-ului a redus Viena 
la situaţia de oraș de reședință al unei 
provincii ocupate şi exploatate în mod 
dur. Războiul a lovit-o fără cruţare. 
După 53 de raiduri aeriene, capitala 
Austriei deplingea moartea a 11 810 lo- 
cuitori, nimicirea a peste 3500 de imo- 
bile şi distrugerea parţială a altor a- 
proape 8750. În sfîrşit, luptele premer- 
gătoare înfrîngerii definitive a Germa- 
niei naziste au dus la avarierea a mai 
mult de 9000 de clădiri. Anii imediat 
următori războiului n-au fost nici ei 
fericiţi : împărţită în patru zone de 
ocupaţie, Viena trăia o nouă dramă. 

Lucrurile au intrat în normal abia 
din 1955, o dată cu încheierea Tratatu- 
lui de stat, care a adus Austriei un 
statut internaţional favorizind reface- 
rea economică și stabilitatea politică in- 
ternă. Neutralitatea ţării este privită de 
vienezi ca o garanţie de securitate. Ei 
au înlăturat metodic cicatricele urite 
lăsate de război pe faţa oraşului lor, 
străduindu-se să-i reconstituie aspectul 
iniţial. Și astfel, Opera, Burgtheater-ul, 
catedrala Sfîntul Ștefan — superb 
exemplar al artei gotice — şi celelalte 
monumente istorice şi arhitectonice ale 
orașului au fost reconstituite cu o ex- 
tremă scrupulozitate. La fel — imobilele 
de locuinţe. Ca şi cum nimic nu s-ar fi 
întîmplat. 


Numai că vienezii erau decişi să nu 
uite. Pe fiecare dintre casele refăcute, 
o placă indică data distrugerii, anul 
reconstrucției şi sub ale cui auspicii a 
fost înfăptuită aceasta. În Morzinplatz, 
hotelul Metropol, distrus de bombe în 
1945, nu a fost şi nu va mai fi ridicat 
din nou : transformat în anii ocupaţiei 
în sediu al Gestapoului, devenise prea 
odios vienezilor pentru ca cineva să 
mai dorească să-l vadă resuscitind. Pe 
Stubenring, falnica statuie ecvestră a 
felădmareșalului Radetzky străjuiește și 
astăzi edificiul impunător al ministeru- 
lui de război de odinioară. Dar în inte- 
riorul clădirii își au acum sediul alifel 
de ministere : cele care răspund de co- 
merţ şi industrie, de construcţii şi teh- 
nică, de poștă și telecomunicaţii. 

Nu, vienezii n-au uitat şi nu vor să 
uite. Redobindindu-și deprinderile şi 
stilul de viaţă dintotdeauna, au căpătat 
pe deasupra o tristă experienţă de care 
înţeleg să ţină seama. Neutralitatea este 
mai mult decît o obligaţie statutară şi 
nu trebuie confundată cu o stare de 
indiferenţă faţă de ceea ce se petrece 
pe alte meridiane. „Pentru noi, austrie- 
cii, îmi spune dr. Andreas Kohl, de la 
Asociaţia pentru politică externă şi re- 
laţii internaţionale, tinde să se trans- 
forme dintr-o stare de fapt într-o voca- 
ție. Dorim ca această neutralitate să 
capete un sens permanent, să fie utilă 
continentului european și întregii lumi“. 
De altfel, chiar constituirea acestei Aso- 
ciaţii private (în 1958) şi amploarea pe 
care a luat-o de atunci activitatea ei, 
denotă interesul tot mai marcat al opi- 
niei publice pentru problematica inter- 
naţională. Cu ce se ocupă Asociaţia ? 
Scopul ei fiind stimularea unei cît mai 
largi participări la dezbaterea fenome- 
nelor politice actuale, lunar se organi- 
zează o conferinţă la care membrii aso- 
ciaţiei şi numeroşi invitaţi pot asculta 
personalități de seamă din întreaga 
lume — miniștri de externe ai diferi- 
telor ţări, conducători ai unor institute 
similare din străinătate etc. Ultimii doi 
vorbitori au fost ministrul de stat fran- 
cez Maurice Schumann, care a făcut o 
expunere despre politica externă a 
Franţei, şi lordul Chalfont, cu subiectul 
„Anglia şi integrarea europeană“. „Am 
avut pînă acum, ţine să sublinieze dr. 
Andreas Kohl, onoarea de a-l asculta 
pe domnul Corneliu Mănescu expunînd 
tema «Politica externă a României», şi 
pe domnul George Macovescu, a cărui 
conferinţă s-a intitulat «Republica So- 
cialistă România şi ţările balcanice»“, 

Este numai una dintre formele de 
activitate ale Asociaţiei pentru politica 
externă şi relaţiile internaţionale. Ea 
desfășoară de asemenea o intensă cer- 
cetare ştiinţifică, editează o revistă bilu- 
nară, publică studii de sute de pagini pe 
teme ca „Austria la O.N.U.“ sau „Coo- 
perarea între statele din Est și Vest“, 
Austria, apreciază conducerea Asocia- 
tiei, este excelent situată atît pe scena 
politică — prin neutralitatea ei per- 
manentă şi fermă — cît şi geograficeş- 
te, pentru a deveni un cadru de dezba- 
teri internaţionale. Nu atit oferindu-se 
ca sediu al unor întrevederi bilaterale 
— cum a fost întîlnirea sovieto-ameri- 
cană la nivel înalt din 1961 — deși nici 
această formă de folosire a serviciilor 
ei nu este exclusă: guvernul austriac 
a propus, după cum se ştie, ca tratati- 
vele preliminare dintre delegaţiile Re- 
publicii Democrate Vietnam şi Statelor 
Unite să aibă loc la Viena. Interesul 
principal se îndreaptă însă în altă direc- 
ție : către organismele și agenţiile spe- 
cializate ale Organizaţiei Naţiunilor 
Unite care ar fi eventual în căutarea 
unui sediu permanent. Prezenţa unor 
asemenea organizaţii pe terenul Austri- 
ei ar consolida, crede dr. Andreas Kohl, 
statutul de neutralitate și bunele ei re- 
lații cu marea majoritate a ţărilor lu- 
mii. 

Așadar, Viena este dornică să fie 
aleasă ca reşedinţă a unor organisme 
O.N.U. Năzuieşte oare să devină o a 
doua Genevă? „Nu, problema nu tre- 
buie pusă în aceşti termeni, precizează 
într-o convorbire ulterioară dr. Grub- 
mayr, directorul presei din Ministerul 
federal al Afacerilor Externe. Ar însem- 
na că Austria vrea să concureze Elveţia 
şi acest lucru nu este adevărat. Ne-ar 
interzice-o, în primul rînd, relațiile 
bune, multilaterale, pot spune priete- 
nești, care ne leagă de această ţară, de 
asemenea neutră“. Cu alte cuvinte, 
Austria nu-și propune să obțină muta- 
rea de la Geneva la Viena a sediilor 
unor organisme existente dar este des- 
chisă oricăror agenţii sau organizaţii 
ale O.N.U. care ar putea lua fiinţă în 
viitor. Aşa se face că, anul trecut, ea 
a devenit sediul noii Organizaţii a Na- 
țiunilor Unite pentru dezvoltarea indus- 
trială — O.N.U.D.I. — care s-a alăturat 
astfel Agenţiei internaționale pentru 
energia atomică (instalată aici din mo- 
mentul creării ei, în 1958) şi O.P.E.C.- 
ului, organism internaţional al petro- 
lului. Capitala Austriei este de aseme- 


nea dispusă să devină gazda unor mari 
conferințe internaţionale. 

În timp ce discutam această pro- 
blemă cu dr. Gruomayr, la Viena se des- 


fășurau simultan sesiunea anuală a 
O.N.U.D.I. şi conferința internaţională 
pentru dreptul tratatelor. Pe agenda 
actualei perioade de cîteva luni s-au 
mai înscris Conferinţa O.N.U. pentru 
programele de dezvoltare, Conferinţa 
O.N.U. pentru traficul rutier şi de ase- 
menea apropiata Conferinţă pentru ex- 
plorarea şi folosirea pașnică a spațiu- 
lui cosmic. 

Organizarea unor asemenea reuniuni, 
la care participă sute de delegaţi şi 
mai multe sute de experţi, presupune 
competenţă, eforturi deosebite, expe- 
riență. Cum este realizată în mod con- 
cret ? Răspunsul la această întrebare 
recomandă atenţiei noastre cel mai tî- 
năr oficiu al Ministerului Afacerilor 
Externe : Biroul pentru conferinţe şi 
organizaţii internaţionale, constituit la 
începutul anului 1968. Şeful noului ofi- 
ciu, dr. Friedrich Bauer, vorbeşte cu 
plăcere despre aria activităţii sale : tot 
ceea ce ţine de organizarea conferințe- 
lor reunite sub auspiciile O.N.U. şi 
crearea unor condiţii optime de activi- 
tate organismelor O.N.U. cu sediul la 
Viena. 

Sînt de rezolvat, de fiecare dată, sute 
de probleme concrete, de la asigurarea 
traducerilor simultane pînă la înlesni- 
rea traficului auto în zona conferinţei. 
Rezultatele acestor eforturi sînt pe mă- 
sura serioasei preocupări din care de- 
curg. Totuşi, gazdele nu sînt pe deplin 
satisfăcute. Palatul Hofburg, în care au 
loc cele mai importante conferințe in- 
ternaţionale, nu este şi nu poate fi do- 
tat cu echipamentul electronic modern 
considerat astăzi indispensabil unei ase- 
menea conferinţe. În plus, spaţiul pe 
care-l poate pune la dispoziţie este şi 
el insuficient. 

Pentru a depăşi contradicţia între 
inexistenţa unor spaţii de lucru perfect 
utilate și dorinţa de a găzdui reuniuni 
internaţionale majore, Viena este pe 
cale de a înfăptui un proiect de mare 
anvergură. Este vorba despre aşa-nu- 
mitul „Proiect Donaupark“ : pe malul 
stîng al Dunării, într-un pare de di- 
mensiuni uriașe, se va construi un 
complex internațional cuprinzînd un 
sediu pentru O.N.U.D.I., un sediu pentru 
Agenţia internaţională pentru energia 
atomică și un „Centru de congrese“, 
destinat exclusiv conferințelor impor- 


Donaupark, unde se va construi ma- 
rele complex destinat conferinţelor 
şi organizaţiilor internaţionale 


tante ale Organizaţiei Naţiunilor Unite. 
Organizațiile internaţionale urmează să 
fie invitate ale guvernului austriac, sau 
să plătească o chirie simbolică de un 
şiling pe an. Efortul financiar va fi 
susținut de guvernul austriac (65 la 
sută) şi de municipalitatea vieneză (35 
la sută). Ținînd însă seama de amploa- 
rea lucrărilor de infrastructură — căi 
de acces, rețea electrică, apă, canalizare, 
gaze, reţea telefonică etc. — partea mu- 
nicipalităţii va fi mult mai mare. Evi- 
dent, privind lucrurile din punct de ve- 
dere strict economic, investiţia va fi în 
ultimă instanţă foarte rentabilă. Chiar 
şi în prezent cînd, în conformitate cu 
uzanţele internaţionale, guvernul aus- 
triac plăteşte diferenţa dintre ceea ce 
ar costa organizarea unei conferinţe la 
sediile permanente de la New York şi 
Geneva şi costul ei la Viena, balanţa 
financiară înregistrează în ultimă ins- 
tanţă un profit de 4—5 ori mai mare 
decît cheltuielile. 

S-a început prin amenajarea a două 
noi poduri peste Dunăre. Unul dintre 
ele este în curs de construcţie, al doi- 
lea a fost proiectat. Arhitecţii vienezi 
au pregătit amănunţit programul unui 
concurs internaţional pentru proiecta- 
rea ansamblului din Donaupark. Con- 
cursul va fi deschis arhitecţilor din 
toată lumea iar coordonatele minime 
ale proiectului iniţial le lasă cea mai 
deplină libertate de creaţie. Dacă, aşa 
cum se speră, concursul se va încheia 
pînă la jumătatea anului viitor, con- 
strucţia va putea să înceapă în primă- 
vara lui 1970 şi să se încheie pe la jumă- 
tatea deceniului viitor.  Presupunîn- 
du-se că între timp, se va ivi necesita- 
tea amplasării unor noi organizaţii, 
proiectul va fi suficient de mobil pen- 
tru a face faţă şi acestei necesități. 

„Nu vrem, deci, să facem concurenţă 
Genevei, reia ideea şi dr. Friedrich 
Bauer. Ceea ce dorim este să devenim 
al treilea centru al Organizaţiei Naţiu- 
nilor Unite, după New York şi Geneva“. 

Vienezii sînt convinşi că atmosfera 
calmă, vestita „Gemütlichkeit“ — ospi- 
talitatea nezgomotoasă specifică ora- 
şului lor — îl recomandă pentru. acest 
rol. 


Viena, mai 

Roma se află la 25 km. După învăl- 
mășeala de zgomote care pluteşte 
peste străzile „cetăţii eterne”, Lido di 
Ostia ar putea părea de o austeritate 
sanatorială. Am încercat să-i descopăr 
trăsăturile : niște case (mai înalte) în 
depărtare, niște case (mai scunde) în 
apropiere, o șosea largă pe care se 
zbenguiesc mașinile, palmieri, o pă- 
dure de pini și — element indispensa- 
bil — marea. Privită de la înălțime, 
stațiunea sugerează o plantație de... 
cabine. Sute, mii, aliniate de rigla ar- 
hitecților lîngă marea ce-şi etalează 
diamantele valurilor. Sezonul estival 
n-a început încă şi hotelurile întîm- 
pină bucuroase pe fiecare drumeț, 
restaurantele se închid devreme pen- 
tru că patronii s-au plictisit să aştepte 
zadarnic clienții, iar la barurile cu 
tonomat, băiețandri tolăniți pe scaune 


Lido di Roma. „Enalc Hotel“, unde 
a avut loc reuniunea reprezentanți- 
lor tineretului european 


ana z nec ea 


de paie consumă vin ieftin, visind la 
vara care le va aduce distracții și lire 
cîștigate mai lesnicios. Nici măcar afi- 
șele electorale care extenuează privi- 
rile pietonului în Roma nu tulbură cal- 
mul la Lido di Ostia. Numeri pe de- 
getele de la o mînă panourile ce evo- 
că apropiata întilnire cu umele, iar 
gălăgioasele caravane automobilistice 
sînt o apariţie fugară, rară. La început 
de mai, seara, stațiunea pare o pustie- 
tate : ziduri fără viaţă, străzi tăcute, 
somnolență prelungită. Ziua, cînd re- 
fectoarele solare schimbă culoarea 
mării şi inundă cu lumină Lido di 
Ostia, atmosfera este mai veselă. Abia 
duminică, la ora prinzului, așezarea 
seamănă în sfîrşit cu cea din cartea 
poștală pe cate am cympărat-o în ho- 
lul hotelului. 

În aceste zile, cînd căldura neobiș- 
nuită semnalează apropierea vertigi- 
noasă a stagiunii turistice, Lido di 
Ostia a găzduit reuniunea organizată 
de Federația Tineretului Socialist Ita- 
lian, consacrată problemelor securită- 
ţii europene. În sala de conferințe a 
elegantului hotel Enalc s-au întilnit ex- 
peonenți ai 50 de organizații de tineri 
din aproape toate țările Europei. Este 
prima dată cînd, la aceeași masă de 
dezbateri, iau loc reprezentanți oficiali 
ai celor mai puternice organizații de 
tineret social-democrate, comuniste, 
democrat-creștine de pe continent. lar 
tabloul forțelor politice prezente trebuie 
completat : uniunile studențești de stin- 
ga născute în furtuna care de mai mulţi 
ani bîntuie universităţile vest-europene, 
antifasciști spanioli şi portughezi, ad- 
versari de diferite nuanţe ai „regimu- 
lui coloneilor” din Grecia, liberali care 
oscilează între tradiţionalism și un 
modernism ce-i atrage irezistibil către 
stinga. Viitorul Europei este conceput 
de aceste organizații în modul cel mai 
divers. Deosebirile de păreri sint pro- 
tunde și nimeni nu a încercat să le ig- 
noreze. Și, totuși, a putut îi angajat un 
dialog a cărui utilitate și-a găsit o una- 
nimă recunoaștere iar, peste dezacor- 
duri, s-au conturat destule puncte de 
convergenţă. În fond, cei prezenţi la 
Lido di Ostia au putut verifica existen- 
ţa unui numitor comun : aspirația spre 
o Europă ferită de cataclisme sînge- 
roase, o Europă în care spiritul înțe- 
legerii să se afirme plenar. 

Un tinăr roșcovan, cu o barbă stu- 
fcasă, îmi mărturisea satisfacția că se 


saca 


află la o întîlnire de acest gen. Tİ- 
nărul acesta amabil, puţin stingher, 
cu care am avut prilejul să stau de 
vorbă de maj multe ori, era John Kelly, 
unul din liderii tineretului liberal din 
Anglia. Kelly observa că organizația 
pe care o reprezintă are poziţii situa- 
te mai la stinga decit partidul liberal, 
de care este legată printr-o multitudine 
de afinități. „Nu-i vorba de o ruptură 
între tineri și bătrini, de generaţii an- 
chilozate și de generații receptive la 
înnoiri, ci pur și simplu de realism — 
afirma el. Realismul înseamnă a nu 
te eschiva de la acceptarea adevăru- 
rilor, a nu întoarce spatele vieţii în 
virtutea unor idei preconcepute”. Des- 
pre dialogul inițiat la Lido di Ostia 
are o părere excelentă: „Putem să 
avem păreri deosebite, putem și tre- 
buie să ne păstrăm punctul de 
vedere propriu dar, în același timp, 
avem datoria de a înlătura barierele 
pe care le-a creat războiul rece pen- 
tru a ne uni în vederea lărgirii cola- 
borării generaţiei tinere, sub semnul 
destinderii europene”. 

Punctul de pornire al dezbaterii l-a 
reprezentat expunerea făcută de Ro- 
berto Cassola, secretar al Federaţiei 
Tineretului Socialist Italian. El a sub- 
liniat că reuniunea își propune să 
stimuleze factorii pozitivi ce se afirmă 
tot mai activ în direcția realizării secu- 
rității în Europa. Examinind concret pro- 
blemele continentului prin optica orga- 
nizației sale, Cassola a relevat în spe- 
cial ideea necesității de a se depăși 
anacronismul politicii blocurilor mili- 
tare, s-a pronunțat pentru o cooperare 
largă care să elimine reziduurile ani- 
lor de suspiciune reciprocă și care să 
aducă Europei stabilitatea la care nă- 
zuiește. Opiniile lui Cassola au gă- 
sit susținători, după cum au fost și 
vorbitori care le-au contestat  valabi- 
litatea. Înfruntarea punctelor de ve- 
dere n-a scutit conferința de momente 
polemice, relevante prin  asculimea 
limbajului. Fără îndoială, s-au vădit și 
poziţii rigide, o tentaţie de a privi spre 
trecut, deși aceste poziții n-au gene- 
rat nota dominantă a conferinței. Fap- 
tul esențial desprins din intervențiile 
delegațiilor l-a constituit unanima con- 
vingere că există posibilități pentru 
o acțiune comună a tinerei generaţii 
în favoarea securității europene. Ideea 
revenea în fiecare discurs şi sint con- 
vins că oratorii nu considerau această 
referire doar ca o adeziune formală 
la un obiectiv generos. 

Cum trebuie să arate Europa de 
mîine ? Cei veniți de pe malurile Ta- 
misei vorbeau despre o Europă în care 
Anglia trebuie să tie definitiv încorpo- 
rată. Delegaţi francezi și italieni ple- 
dau pentru o politică aptă să armo- 
nizeze interesele statelor din Est și 
din Vest și să permită amplificarea 
procesului de destindere.  Reprezen- 
tantul socialiștilor belgieni menţiona 
rolul statelor mici și mijlocii în concer- 
tul european, iar un social-democrat 
din Finlanda insista în legătură cu a- 
bordarea realistă a problemei ger- 
mane. De altfel, despre această pro- 
blemă s-a discutat deseori și, subli- 
niindu-se necesitatea de a se recu- 
noaște existența celor două state ger- 


mane, frontierele actuale etc. S-au au- 
zit glasuri care au avertizat împotriva 
recrudescenţei revanșismului, iar pro- 
gresele electorale ale P.N.D. au fost 
comentate cu amărăciune, cu convin- 
gerea că drumul neonaziștilor trebuie 
blocat. 

Unele cuvintări erau directe, fără 
ocolișuri, altele foloseau o terminologie 
diplomatică.  Ascultam oratori cu ex- 
periență, „veterani”, şi alţii abia la 
începutul activităţii lor pe plan inter- 
naţional. Punctele de vedere erau ex- 
trem de variate dar, ținînd seama toc- 
mai de această diversitate, frapa a- 
firmarea largă, continuă, a ideii coo- 
perării tineretului pe platforma luptei 
pentru securitate europeană. 

Thomas Palme, rudă apropiată a mi- 
nistrului suedez care, prin poziția sa în 
ceea ce privește Vietnamul, a iritat 
Departamentul de Stat, îmi afirma că 
pacea Europei nu poate fi concepută 
fără aplanarea conflictelor care au iz- 
bucnit pe diferite continente. „Este o 
interdependență pe care nu o putem 
nega — reliefa reprezentantul tinere- 
tului social-democrat din Suedia. În 
privința Vietnamului trebuie spus în- 
tregul adevăr, fără menajamente”. 

Intervenția delegației U.T.C. s-a bucu- 
rat de o primire caldă, subliniindu-se 
caracterul ei constructiv). Inițiativa de 
a se organiza în România în anul vi- 
itor o „masă rotundă” a organizațiilor 
de tineret consacrată problemelor eu- 
ropene a suscitat un viu interes. Expo- 
nenți ai numeroase organizații de tine- 
ret și studenți (dintre care unele n-au 
avut pînă acum contacte cu U.T.C.) 
şi-au exprimat intenția de a lua parte 
la viitoarea dezbatere, avînd convinge- 
rea că România oferă un cadru priel- 
nic pentru un dialog fertil. Pekka Kor- 
venheimo, reprezentantul tineretului so- 
cial-democrat din Finlanda, spunea în 
intervenția sa: „Este încurajator pen- 
tru eforturile noastre faptul că o vi- 
itoare întîlnire consacrată securității 
europene se va desfășura în România, 
deoarece cunoaștem activitatea perse- 
verentă a acestei țări în favoarea des- 
tinderii, prezența ei în Europa și în 
lume”. 

Ultima zi a conferinței a coincis cu 
greva personalului hotelului. Şedinţele 
s-au desfășurat ca de obicei, în timp 
ce greviștii se adunaseră lingă gardul 
metalic împinzit cu afişe scrise de 
mînă: „Oggi sciopero” (Astăzi grevă). 
Adoptarea comunicatului final a dat 
naştere unor discuții care s-au prelun- 
git şi în „culisele” reuniunii. Comunica- 
tul subliniază importanța dialogului 
între diversele forțe ale generației ti- 
nere, faptul că dezbaterile începute tre- 
buie continuate și dezvoltate cu ocazia 
unor întilniri viitoare bi și multilaterale. 
În această ordine de idei este amintită 
inițiativa U.T.C.: „masa rotundă” care 
urmează să se desfășoare în România, 
în 1969. 

„Ne-am cunoscut mai bine, ne-am ex- 
primat punctele de vedere și am rea- 
lizat o apropiere în destule probleme 
de primă importanţă. Şi, nu uitaţi, dia- 
logul continuă. Acesta este rezultatul 
cel mai important al reuniunii”. Bilan- 
țul îi aparţine unuia din liderii tinere- 
tului socialist din Italia, Pier Lombardi 
Vigorelli. 


Colector uriaş pentru unde radio 


Dimensiunile 
reale 


ale cutiuței magice 


Eugen Preda 


În lume există mai multe aparate de 
radio decît exemplare de ziare și tele- 
vizoare luate la un loc. Această răspin- 
dire s-a putut produce mai ales dato- 
rită inventării tranzistorului, care a 
permis crearea unei veritabile „cutiuțe 
magice” a civilizației moderne: apa- 
ratul de radio de mici dimensiuni care 
poate fi ascultat în orice împrejurări. 
Influența și puterea de pătrundere a 
mijlocului auditiv de comunicare de 
masă au fost demonstrate încă din 
zorii radiofoniei. Pe cînd avea 23 de 
ani, cunoscutul actor și regizor Orson 
Welles a relevat însă la o dimensiune 
uluitoare ce stare de spirit se poate 
crea prin radio. 


O noapte de cosmar 


Duminică 30 octombrie 1938, ora 20.00. 
Majoritatea americanilor, în orice caz 
locuitorii din partea răsăriteană a Sta- 
telor Unite, tocmai terminaseră cina și 
se pregăteau să-și petreacă seara 
ascultind, ca de obicei, emisiunile de 
radio. Pe stațiile rețelei Columbia 
Broadcasting System au răsunat pri- 
mele acorduri ale concertului pentru 
pian în Si bemol major de Ceaikovski, 
semnalul obișnuit al emisiunii săptă- 
minale „The Mercury Theater of the 
Air”. Urma să se difuzeze o dramati- 
zare a cunoscutului roman al lui H. G. 
Wells, „Războiul lumilor”. Animatorul 
emisiunii, Orson Welles, s-a gindit să 
dea piesei o introducere neobișnuită, 
în care granița dintre real și fantastic 
să fie de neobservat. La început, ascul- 
tătorii au avut impresia că sînt invitaţi 
la o emisiune din cele mai obișnuite. 
Au fost anunțați că vor urmări, din- 
tr-un restaurant newyorkez, pe Ramon 
Raquello și orchestra sa. Dar abia în- 
cepuse muzica de dans cînd a fost 


brusc întreruptă, în vederea difuzării 
unui „buletin special de știri”. O voce 
dramatică a anunţat: „Profesorul Farell 
de la Observatorul Mount Jennings, 
Chicago, Illinois, relatează că a obser- 
vat citeva explozii de gaz incandes- 
cent, desfășurate la intervale regulate, 
pe planeta Marte”. A continuat jazz-ul. 
Apoi s-a comunicat din orașul Trenton 
că „un uriaș obiect incandescent, 
despre care se crede că este un me- 
teorit, a căzut peste o fermă din ve- 
cinătatea localităţii Grovers Mill”. In- 
tervalele, muzicale au devenit tot mai 
scurte. „Știrile” și vocea care le ci- 
tea tot mai neliniștitoare : Poliţia din 
New Jersey se grăbeşte spre locul că- 
derii meteoritului... În aceeași direcție 
se îndreaptă savanţi de la Universita- 
tea Princeton... Un reporter special a 
văzut cum, dintr-un cilindru uriaș, de- 
barcă sute de mașini ale marțienilor... 
Reporterul special a căzut victimă 
marţienilor... Deasupra New York-ului 
se îngrămădesc imenși nori de fum... 
Marţienii înalți cît zgirie-norii mărșă- 
luiesc pe autostrada ce duce la New 
"York... Ministrul de interne face apel 
la calm... 

Din cei 32 de milioane de ascultători 
ciți s-a apreciat că se aflau în acea 
seară în jurul aparatelor de radio, nu- 
mai 36 la sută urmăreau emisiunea 
prezentată de Orson Welles. Dar după 
prologul alcătuit din această succe- 
siune îndrăcită de știri, puțini ascultă- 
tori au mai fost în stare să urmăreas- 
că „Războiul lumilor”. Pentru marea 
majoritate a grupului inițial de ascul- 
tători, „războiul lumilor” începuse. A- 
cest auditoriu restrins, raportat la 
populația Statelor Unite, a fost mai 
mult decît suficient pentru a pricinui 
în tară o zguduire sufletească asemă- 

nătoare isteriei de masă („New York 
Times Magazine“, 27 octombrie 1963). 

Statisticienii și sociologii au evaluat 
că un milion de ascultători au Íost în- 
fricoșați sau tulburaţi de această sen- 
zațională emisiune. 


Oriunde şi oricind 


La sfîrșitul anului 1965, pentru care 
dispunem de ultimele cifre calculate 
pe scară mondială, existau, la o popu- 
laţie a globului de 3 269 000 000 de oa- 
meni, 529 de milioane de aparate de 
radio. Astfel, la o mie de locuitori 
reveneau 162 de aparate. În plus, exis- 
tau încă 54 800 000 de abonaţi la siste- 
mul de radioficare. Într-un singur an, 
numărul de aparate de radio a sporit 
cu aproape 40 de milioane (față de 
anul 1955 el crescuse cu 123 la sută). 
Începînd din 1960, numărul aparatelor 
de radio la suta de locuitori a sporit 
în toate regiunile lumii mai repede de- 
cît tirajul ziarelor cotidiene. Totuși, 
Maurice Hankard, directorul Programe- 
lor la Radioteleviziunea din Bruxelles, 
a declarat într-un acces de pesimism 
că radioul a devenit în prezent „loco- 
motiva cu aburi a mijloacelor de in- 
formare”. Cum se explică preferința 
omului modern pentru o asemenea 
„locomotivă de aburi” ? Pentru că, o a- 
naliză atentă a tabelelor statistice dez- 
văluie că asaltul impetuos al televi- 
ziunii n-a oprit răspîndirea radiodifu- 
ziunii. În Statele Unite, unde televiziu- 
nea cuprinde aproape toate familiile, 
se numără 230 de milioane de aparate 
de radio, adică la 1000 de locuitori 
există 1185 de aparate. Este prima 
țară în care a apărut fenomenul supra- 
saturării cu aparate de radio. În Europa 
occidentală, numărul de aparate de ra- 
dio la mia de locuitori este de 312, iar 
în Japonia, de 275. În țările avansate 
se adiîncește continuu procesul care va 
duce la suprasaturare. În același timp, 
deși în țările în curs de dezvoltare nu- 
mărul de aparate de radio continuă să 
fie încă- redus, „tranzistorul” va grăbi 
ritmul progresului. La sfîrşitul anului 
mai sus menționat, numărul aparatelor 
de radio la o mie de locuitori era în 
Orientul Mijlociu și Africa de nord de 
96; în celelalte țări ale Africii, fără 
Republica Sud-Africană, de 23; în A- 
merica Latină de 130; în India 10, iar 
în celelalte țări ale Asiei, fără China 
și Japonia, de asemenea 10. În țările 
în care televiziunea constituie încă o 
perspectivă îndepărtată, radioul, ne- 
avînd nici un rival, are de înfruntat 
mai ales sărăcia, lipsa de mijloace de 
transmisie tehnică, greutățile generate 
de procesul dificil și complex al dez- 
voltării. În țările dezvoltate, competiția 
cu televiziunea a obligat radioul și i-a 
permis să se adapteze noilor condiţii și 
să-și redetinească rolul. Fiindcă dintre 
toate mijloacele de comunicare desco- 
perite de om, radiodifuziunea posedă 
cea mai mare putere de penetrațţie. 
Radioul se caracterizează de aseme- 
nea prin capacitatea sa de adaptare 
și de deservire a unui auditoriu etero- 
gen și extrem de dispersat. El poate îi 
ascultat oriunde și oricînd. 

Influența radioului depinde, într-o 
foarte mare măsură, de un factor su- 
biectiv, pe care specialiștii îl denu- 
mesc „intensitatea de ascultare”. Dacă 
în țările în curs de dezvoltare această 
„intensitate” este pe măsura răspîndi- 
rii receptoarelor iar atenția este ade- 
sea maximă pentru că, ascultătorul are 
în aparatul de radio cel mai accesibil 
mijloc de primire a comunicărilor, alta 
e situația în țările dezvoltate. În ace- 
le țări unde radioul a pătruns în a- 
proape fiecare cămin, emisiunile con- 

stituie adeseori un fel de al doilea 
plan sonor însoțitor al activităților obiș- 
nuite. În Marea Britanie, în anii 1965 
și 1966 s-a apreciat că timpul de ascul- 
tare a radioului pe cap de locuitor este 
de șapte ore și jumătate într-o săp- 
tămînă. În cursul unei zile obișnuite, 
mai mult de jumătate din populaţie 
asculta una sau mai multe emisiuni 
B.B.C. În Statele Unite, însă, unde te- 
leviziunea este și mai dezvoltată, dacă 
în 1950 o familie asculta radio patru 
ore pe zi, la începutul actualului de- 
ceniu această medie a scăzut la două 
ore pe zi. Dar aceste cifre medii, care 
sînt apropiate în mai toate ţările în 
care radiodifuziunea și televiziunea ac- 
ționează simultan și pe rază mazimă 
de pătrundere, trebuie raportate la 
zonele de disponibilitate -ale omului 
modern. Seara numărul ascultătorilor 
este în scădere. În schimb, dimineaţa, 
cînd omul se grăbește să plece la ac- 
tivitatea cotidiană, buletinele de știri 
ale radioului reunesc chiar și în Sta- 
tele Unite proporția cea mai mare de 
ascultători. Totodată, radiodifuziunea 
își intensifică emisiunile în zonele ora- 
re în care televiziunea, care pentru a fi 
urmărită îl imobilizează pe om, nu 
poate acționa cu eficacitate. Astfel, 
de-a lungul întregii zile, pină spre 
seară, numărul ascultătorilor de radio 
în toate țările dezvoltate se menţine 
extrem de ridicat. Studiile efectuate în 
diferite țări subliniază însă că dacă 
tocmai seara, cînd  radiodifuziunea 
suferă întreaga forță a competiției te- 
leviziunii, numărul de ascultători este 
mai mic decit în alte zone orare, în 
schimb compoziția auditoriului deter- 
mină necesitatea de a se acorda maxi- 
mum de atenție alcătuirii programelor. 
Fiindcă acest auditoriu nu este format 
numai din cei care dintr-un motiv sau 
altul nu pot urmări televiziunea, ci și 
dintre acele persoane care nu vor să 
urmărească de loc sau urmăresc nu- 
mai anumite emisiuni ale televiziunii. 
Or, din acest grup fac parte persoa- 
ne cu o pregătire intelectuală deasu- 
pra mediei obișnuite, și, în orice ţară, 
unei asemenea categorii a opiniei pu- 
blice i se acordă din partea posturi- 
lor de radio respective o atenţie co- 
respunzătoare. 


Televiziunea 


nu ciştigă competiţia 


Perspectivele pe termen îndelungat 
ale radiodifuziunii în corelaţie cu dez- 
voltarea televiziunii au constituit tema 
unui colocviu internaţional desfășurat 
sub auspiciile U.N.E.S.C.O. și ale Cen- 
trului internațional de învățămînt su- 
perior ziaristic de la Strasbourg. S-a 
pornit de la ipoteza extremă că tele- 
viziunea va dispune de o putere de 
transmitere a imaginilor comparabilă 
cu mijloacele actuale aflate la dispo- 
ziția radiodifuziunii, de un număr de 
receptoare pînă la limita de saturație. 
Evident, este vorba de o ipoteză ex- 
tremă, dacă nu excesivă cel puţin 
foarte îndepărtată pentru majoritatea 
țărilor lumii. Mai mult, chiar dacă din 
punct de vedere tehnic se poate pre- 
vedea ziua în care televiziunea va fi 
în măsură să concureze în mod eficace 
radioul în producţia şi transmiterea 
rapidă a elementului informativ, nu 
este mai puțin adevărat că, în special 
considerații bugetare vor frina încă 
vreme îndelungată extinderea maximă 
a orelor emisiunilor de televiziune în 
general și a informaţiei televizuale în 
special. Dar răspîndirea tranzistorului, 
a aparatului de radio de la automobil, 


faptul că ascultarea radioului, spre 
deosebire de vizionarea televiziunii, 
nu sustrage de la alte ocupaţii, ga- 
rantează radioului fidelitatea unui pu- 
blic important. 

După opinia exprimată la același co- 
locviu, radioul își va spori propriile 
sale posibilități: contactul direct cu 
„imaginea sonoră” a evenimentelor, 
indiferent de locul sau ora la care se 
produc, aprofundarea informaţiei, vi- 
teza de transmitere (de nedepășit în 
cazul evenimentelor imprevizibile), re- 
gionalizarea informației  (răspîndirea 
staţiilor locale adaptate la necesitățile 
și gusturile auditoriului local), creşte- 
rea numărului de emisiuni pentru ca- 
tegorii omogene de ascultători (munci- 
tori, țărani, gospodine etc.), intensili- 
carea emisiunilor de dezbatere în care 
confruntarea opiniilor aduce un dra- 
matism de înaltă calitate, protilarea de 
programe care să satisfacă setea de 
cunoștințe culturale în general, pre- 
cum și pe ascultătorii care posedă un 
înalt nivel de cultură. De altfel, în ul- 
timii ani, tocmai pe această linie au 
fost întreprinse unele dintre modifică- 
rile esențiale în structura programelor 
de radio, iar rolul radioului în viața 
modernă a suferit o modificare esen- 
țială. Pe măsură ce numărul de apara- 
te cu tranzistori crește, radioul se 
transformă tot mai mult, spre deose- 
bire de televiziune, dintr-un mijloc de 
audiție colectivă, într-un  mijioc de 
audiție individuală sau... în doi. A- 
ceasta și explică, poate, de ce, pe toa- 
te paralelele, proporția cea mai mare 
de cumpărători de aparate cu tranzis- 
tori o formează tinerii. De aici și mul- 
tiplicarea programelor vorbite și mu- 
zicale adresate tineretului. 

În toate țările dezvoltate, diversifi- 
carea programelor, posibilitatea de a 
oferi o alegere între trei și patru pro- 
grame paralele — dintre care cel pu- 
țin două funcționează în același timp 
pînă la 20 de ore pe zi, iar unul tot 
timpul — constituie nu numai alterna- 
tivă redutabilă pentru televiziune dar 
și o ilustrare a extinderii rolului mij- 
loacelor de comunicare de masă pînă 
la limită absolută de cuprindere și so- 
licitare a omului. Concepţia care pre- 
valează la întocmirea acestor progra- 
me (fiecare dispunind de staţii puter- 
nice care cuprind întregul teritoriu na- 
tional) este de a deservi pe ascultători 
în funcţie de preocupări, grad de cul- 
tură și condiţii de recepție. 

Cuceririle tehnice în domeniul radio- 
foniei, inclusiv apariția emisiunilor ste- 
reofonice și concurenţa cu televiziunea 
au îndemnat pe unii specialiști din Eu- 
ropa occidentală să afirme că roiul ra- 
dioului ar trebui să se rezume doar la 
„Știri și muzică”, sprijinindu-se în acest 
sens pe profilul posturilor comerciale 
de radio americane. Voci dintre cele 
mai competente s-au ridicat chiar în 
țările respective împotriva concepției 
care rezervă radioului funcţia de tono- 
mat. Radioul este cel mai bine adaptat 
pentru răspîndirea culturii cu mijloa- 
cele ce îi sînt specifice, de la muzica 
de înaltă calitate la marile capodo- 
pere ale literaturii, mai ales dramatice, 
naționale și universale. Calitatea in- 
telectuală a programelor devine unul 
din atuurile principale ale radioului. 
Ridicîndu-se la statutul de cel mai ra- 
pid transmițător de informații și comen- 
tarii, de focar de cultură şi răminînd 
un mijloc comod de recreere, radioul 
are posibilitatea nu numai de a cuceri 
noi zone de audiție, dar și de a deveni, 
pentru prima oară de-a lungul existen- 
ței sale, un mijloc de comunicare pen- 
tru toate categoriile populaţiei. 


prietenul 


meu 


GUEVARA 


Am sosit la Havana în ianuarie 1961, 
doi ani după victoria revoluției cubane. 
Președintele Eisenhower hotărise rupe- 
rea relaţiilor diplomatice dintre S.U.A. 
și Cuba. Capitala avea înfățișarea unui 
oraș sub arme. Pretutindeni circulau 
camioane militare și soldați în ținută 
de campanie. În fața hotelului „Na- 
cional” defila la pas un detașament 
al miliției de femei, cu puști-mitralieră, 
ghete de parașutiști, cămăși cu gulerul 
răsfrint și berete înclinate pe dreapta, 

Aveam numărul de telefon direct al 
lui Guevara. A răspuns chiar el: 

— Da, cine e? 

— Franctirorul, în vizită oficială la 
El Chancho ! am răspuns eu. 

A izbucnit în ris. Reamintisem pore- 
clele pe care ni le dădeam pe vremea 
peregrinărilor noastre prin America La- 
țină. La început, eu îl poreclisem pe el 
franctirorul dar, ulterior, mi-a restituit 
cu afecțiune porecla pe care i-o dă- 
dusem. Cît despre El Chancho, era po- 
recla lui Guevara adolescent. Mi-o ex- 
plicase el însuși, cînd deveniserăm 
prieteni în Bolivia : 

— Prietenii îmi spun El Chancho 
(Purcelul). Susțin că fac zgomot cînd 
mănînc, 

Acum, la Havana, era cunoscut sub 
numele de „Che”. 

— Vino la mine chiar acum, mi-a 
spus. 

Biroul lui se afla la un etaj al unei 
vaste clădiri prost finisate, construite 
sub regimul Batista, pentru a adăposti 
Ministerul de război. Împreună cu se- 
cretarii și colaboratorii săi, Guevara 
ocupa citeva încăperi care dădeau 
una într-alta. 

Ernesto se afla acolo, purtind ghete 
de parașutist, cu gulerul cămășii răs- 
frînt. Nu ne mai văzusem din decem- 
brie 1955. El participase la război timp 
de doi ani. Acum era membru al 
guvernului cubanez. Avea pe corp cel 
puţin trei urme de gloanțe dar era 
exact același Guevara pe care-l. iŭ- 
sasem la Mexico. Singura deosebire 
pe care puteam s-o remarc era forța 
sporită a personalității lui. 

Guevara părea convins că pregătirile 
de invazie nu vor fi întrerupte de 
schimbarea în Administratia S.U.A 
Problema era însă de a şti pìnă la ce 

Fragmente din volumul „Che Guevara, 
viața și moartea unui prieten“, scris de 
avocatul argentinian Ricardo Rojo, care a 
fost un bun prieten al eminentului mili- 
tant revoluționar. Vezi începutul în 
„Lumea“ nr. 20. 


punct Kennedy, noul președinte, ar pu- 
tea sau ar dori să facă uz de autorita- 
tea lui prezidențială pentu a para- 
liza și împrăștia „forțele anticastriste 
adunate în Florida. În orice caz, „Che“ 
nu aștepta din partea S.U.A. prea multe 
lucruri bune. 


—— E oa see 


Sacul cu mate 


Ne-am obişnuit să ne întîlnim în fie- 
care seară la miezul nopții, cînd Gue- 
vara primea în biroul său, pînă la 
ora 5 dimineața. În mica încăpere se 
afla totdeauna un sac de „mat6” 
(plantă din America de Sud din care 
argentinienii fac o infuzie — n. trad.) 
și cele necesare pentru pregătirea in- 
fuziei. Prin aceasta era un adevărat 
argentinian. Prietenii lui știau că nu-i 
puteau face un cadou mai plăcut decit 
un sac cu „maté”. Vestea se răspin- 
dise și, în curind, nici o delegaţie stu- 
dențească, politică sau muncitorească 
din Argentina, Uruguay sau Paraguay 
nu-l vizita fără modesta ei ofrandă de 
„maté”. Şi astfel, în timp ce afară mi- 
jeau zorii, maté-ul trecea din mînă în 
mînă. Ideea că Guevara ar fi un om 
neprietenos, care fuge de obligaţiile 
prieteniei din cauza atașamentului său 
exclusiv față de cauza revoluţionară, 
este absolut falsă. Toţi cei ce l-au cu- 
noscut în diferite perioade ale vieții 
sale știu că era un prieten exemplar, 
afectuos, atent față de alții, care nu 
se prevala niciodată de faptul că de- 
venise o personalitate importantă. 

La sfîrşitul lunii ianuarie 1961, în 
Cuba s-a remarcat o recrudescență a 
activității sabotorilor veniţi din Ame- 
rica de Nord. Se adunaseră în Sierra 
Escambray, regiune muntoasă de 
mică altitudine, dar apărată suficient 
de vegetație și ușor accesibilă pe ca- 
lea aerului. Presa americană vorbea 
de o adevărată armată, formată din 
mii de oameni bine echipați. Guevara 
își făcea o idee mai realistă despre 
situație, evaluind banda la 200 de oa- 
meni. Dar noaptea, avioane camuflate 
le parașutau puști „Garand”, arme au- 
tomate, lăzi cu grenade și bazuci. 

A fost întreprinsă o vastă operaţiune 
de curățire în Sierra Escambray, cu 
participarea a 15000 de milițieni. Am 
reușit să locuiesc în tabăra acestor 
milițieni. Majoritatea erau țărani, oa-: 
meni simpli și aspri, care rideau ușor. 


Mulţi dintre ei erau negri. Mi-au vorbit 
despre un tovarăș al lor, un tînăr pro- 
fesor voluntar, pe care contrarevolu- 
ționarii îl spinzuraseră cu citeva zile 
înainte, după un simulacru de judeca- 
tă, sub acuzaţia de „comunism”. 

Într-o seară, pe cînd mă pregăteam 
să plec de la hotelul unde locuiam pen- 
tru a lua masa cu prieteni, am primit 
un telefon ciudat. 

— Aș dori să-mi faceţi un serviciu, 
mi-a spus interlocutorul meu. Poate mă 
cunoaşteţi. Sînt Angel Borlanghi. 

Îl cunoșteam foarte bine. Fusese omul 
cel mai influent din guvernul Peron. 
Timp de peste opt ani deținuse func- 
ţia de ministru de externe al Argen- 
tinei. Mă gindisem intens la el timp 
de mai mulţi ani, în special după ce 
pusese un premiu pe capul meu. 

— lată ce mi s-a întîmplat, mi-a 
spus. Am fost arestat. Sint închis la 
postul de poliție din Malecon. 

Soarta voise ca fostul și atotputerni- 
cul ministru, care mă întemnițase la 
Buenos Aires pe cînd apăram, în cali- 
tate de avocat, pe deținuții politici și 
pe sindicalişti, să se afle acum, la 
rindul lui, în spatele gratiilor. 

Locotenentul de poliție la care m-am 
dus mi-a explicat că Borlanghi nu-și 
declarase situația de proprietar, ceea 
ce constituia un delict potrivit dispozi- 
țiilor noii legi cu privire la reforma 
urbană. l-am telefonat totuși lui Gue- 
vara, care a obținut ca instruirea pro- 
cesului să continue în timp ce Bor- 
langhi avea să fie pus în libertate pro- 
vizorie. 

Mai tirziu, Borlanghi a venit să bea 
mate în biroul lui Guevara, și, cu acest 
prilej, a avut loc o confruntare de idei, 
în cursul căreia trei argentinieni din 
Cuba au examinat și comentat politica 
fostului preşedinte Peron. Borlanghi 
mărturisea că revoluția cubaneză îl ui- 
mise. În tinerețe fusese social-demo- 
crat și susținea că Guevara nu reușise 
niciodată să-l facă să înțeleagă de- 
osebirea dintre un sindicalism reformist 
și un sindicalism pătruns de principiul 
conform căruia clasa muncitoare tre- 
buie să conducă întreaga națiune. 

Aceste discuţii aveau loc lingă „bir- 
logul lupului”. Pentru a te convinge, 
era destul să priveşti pe una din fe- 


— 

restre. Observai atunci, protilindu-se 
la orizont, silueta neagră a unui cuira- 
sat nord-american tăcut, amenințător, 
dovedind adinca neliniște a celei mai 
mari puteri capitaliste din lume în 
tața revoluției socialiste dintr-o mică 
insulă din Marea Caraibilor. 


„Eu nu voi muri 
in patul meu”... 


Intransigența lui Guevara față de lă- 
comie era totală. 

— Trebuie să te duci să vezi! mi-a 
spus într-o zi. Să vezi pină unde merg 
bogătașii. 

Şi, înminindu-mi un permis de liberă 
trecere, m-a trimis să vizitez fastuoasa 
reședință a unei contese spaniole. 
Spectacolul era demn de „O mie şi 
una de nopți”. Vila cu două etaje a 
contesei Revilla de Camargo găzduise 
odinioară pe regele Leopold al Bel- 
giei şi pe Don Juan, pretendent la tro- 
nul Spaniei. Acum, o echipă de mun- 
citori dărimau un zid gros în spatele 
căruia fuseseră adunate cele mai fa- 
buloase bogății pe care mi-a fost dat 
să le văd în afara unui muzeu. Lăzi în- 
tregi pline cu porțelanuri, candelabre, 
argintărie, alături de tablouri de Goya 
şi de Murilo, ambalate cu grijă. Ex- 
ploatăriie forestiere și fabricile de za- 
hăr ale contesei îi aduceau o rentă 
de milioane de dolari. La virsta de 80 
de ani hotărise să emigreze şi, cînd 
a aflat că bunurile ei fuseseră confis- 
cate, s-a îmbolnăvit şi a murit la New 
York într-o clinică pentru milionari. 

Acest tip de om, care nu supravie- 
țuise pierderii unei bogății adunate 
fără efort, era fără îndoială ceea ce 
Guevara detesta cel mai mult pe lume. 
Ea. se situa la antipozii omului ideal 
pe care dorea el să-l vadă apărind 
în Cuba și, firește, în întreaga Ame- 
rică Latină. 

— Eu, în orice caz, nu voi muri în 
patul meu, mi-a spus într-o zi. 

Dar încă de pe atunci avea atitea 
gloanțe în corp și atitea cicatrice de 
pe urma luptelor încît, în cele din urmă, 
ajunsese să pară invulnerabil. Din de- 
barcarea de pe „Granma” păstrase 
două amintiri: un glonte care îl atin- 
sese la urechea stingă, lingă ceată — 
şi care deviase, străbătind umărul și 
ieșind în regiunea omoplatului — şi 
un altul, care se zdrobise de pieptul 
lui fără să-i facă nici un rău. 

— Am citit într-un ziar, spunea el, 
că glonitele se lovise de o amuletă 
pe care o purtam agățată de un lăn- 
țișor. Dar n-am purtat niciodată vreo 
amuletă. De fapt, știi de ce s-a izbit 
glontele ? De buletinul meu de identitate 
de cetățean argentinian. Era un bule- 
tin care îmi fusese eliberat de poliția 
din Cordoba, pe cînd mă aflam încă 
la colegiu, și care avea o copertă 
groasă din carton. Într-adevăr, în ziua 

. aceea, faptul că eram argentinian mi-a 
salvat viața. : 

Avea de asemenea o rană la picior, 
provocată de un glonte în cursul unei 
bătălii desfăşurate în apropiere de 
Sierra Maestra, în decembrie 1957, în- 
tre partizani și soldaţii lui Batista. 

În cursul faimoasei debarcări de la 
Playa Giron, în aprilie 1961, avea să 
mai fie rănit o dată. Pe atunci, preșe- 
dintele Kennedy, influențat de informa- 
tiile greşite furnizate de C.L.A., a dat 
pe ascuns mină liberă transtugilor cu- 

bani, care se antrenau în Florida, în 
Guatemala și în Nicaragua. Se știe că 
acești „anticastriști“, aflați sub ordi- 
nele lui Miro Cardona, au debarcat în 
număr de 1 500, după ce două avioane 
americane pilotate de transfugi mitra- 
tiaseră bazele cubane din apropierea 
Havanei. C.A. care, fireşte, nu înţe- 
lesese nimic din revoluția cubană, cre- 
dea că populația insulei va profita de 
această debarcare pentru a se răs- 
cula împotriva regimului. Dar nimeni 
nu s-a răsculat, țăranii s-au inarmat 
pentru a respinge pe contrarevoluțio- 
nari; au fost luaţi 1200 de prizonieri 
pe care Castro s-a oferit să-i elibereze 
în schimbul a 500 de tractoare ame- 
ricane. 

— Mă aflam într-o cabană, lingă 
coastă, așteptind ca acești imbecili să 
debarce, mi-a povestit mai tirziu Gue- 
vara. Deodată, un foc de armă. Gura 
mi s-a umplut cu singe. Am strigat: 
„Puneţi mina pe el!”, crezind că ci- 
neva, aflat în împrejurimile cabanei, 
trăgea asupra noastră. Ei bine, nu. 
Propriul meu revolver, încărcat, căzuse 
jos și głontele pornise singur, atingiîn- 
du-mă la obraz. Cu un centimetru mai 
încolo, mi-ar fi smuls baza craniului. 


Asasinarea lui „Che'”' 


Guevara a pătruns în Bolivia în 
cursul celei de a doua săptămini a 
lunii septembrie 1966. Părăsise Havana 
cu o cursă regulată a liniei aeriene 
„Adberia”, făcuse escală la Madrid si 
ajunsese la Sao Paulo, în Brazilia. De 
aici, îşi continuase călătoria cu auto- 
carul pînă la Corumba, de unde tre- 
ouse pe teritoriul bolivian. 

La 10 aprilie 1967, coloana de gue- 
rileros a înfruntat armata în apropiere 
de Nancahuazu, într-un loc denumit 
lipiti. În cursul acestei ciocniri au pie- 
mit 8 soldați, 7 au fost răniți şi Il 
(între care un ofiţer) au fost tăcuți pri- 
zonieri. 

După această luptă, „Che” a hotărît 
ca cei doi prieteni ai săi, francezul 
Regis Debray și argentinianul Roberto 
Ciro Bustos, să părăsească sectorul. 
Primul se afla la Nancahuazu ca zia- 
rist, pentru motive profesionale. Gue- 
vara socotise că-i va putea scoate pe 
francez şi pe argentinian din cercul 
amenințat,  îndreptindu-i spre satul 
Muyupampa. Astăzi se știe că aceasta 
a fost o imprudenţă : la 20 aprilie, De- 
bray, Bustos și un al treilea om, foto- 
graful englez George Andrew Roth, au 
căzut în mîinile armatei și nu a lipsit 
mult ca să fie executați pe loc. 

Două săptămîni mai tirziu, elemen- 
tele de guerilla au atacat a doua oară 
şi au mai doborit trei militari, între 
care şi un ofițer. În acest stadiu al 
operațiunilor, Guevara și liderul bo- 
livian Roberto Peredo au difuzat prima 
declarație a guerillei — declarație a- 
dresată poporului bolivian — în care 
se spunea: „Am trăit în propria noas- 
tră țară ca niște străini. Orice yankeu 
imperialist are mai multe drepturi de- 
cît noi pe teritoriul nostru național. 
Păminturile noastre nu ne aparțin. Bo- 
gățiile noastre naturale servesc la îm- 
bogățirea străinilor. Pentru copiii noş- 
tri nu există școli şi nici spitale. Trăim 
ca sclavi, lipsiți de drepturile și de cu- 
ceririle noastre, oprimați şi batjocoriţi 
de către stăpinire”. š 

Am sosit în La Paz la 12 iulie, în 
calitate de avocat, însărcinat cu apă- 
zarea lui Ciro Bustos în fața tribuna- 
Mului militar. În acea vreme, elemen- 


tele de guerilla ocupaseră timp de ci- 
teva ore localitatea Samaipata, tăind 
firele telefonice, arestind autoritățile 
oficiale, vorbind țăranilor în piața pu- 
blică. Se discuta mult despre acest 
fapt la Camiri şi în intreaga regiune. 
Această acţiune pusese armata și gu- 
vermul într-o situație ridicolă. Deter- 
minat de atmosfera creată, pe zi ce 
trecea mai ostilă, comandamentul bo- 
livian s-a străduit să-și ia revanșa. 
Incepind din luna august, grupul lui 
Guevara a suferit pierderi și, la 27 sep- 
tembrie, după o luptă îndelungată în 
apropiere de Higueras, partizanii au 
fost nevoiți să se împartă în mai multe 
detașamente ușoare. 

La 8 octombrie, spre orele 13,30, tru- 
pele guvernamentale au dat peste un 
grup în deplasare și au deschis focul. 
Omul din fruntea grupului era minerul 
bolivian Simon Cuba, trăgător de elită. 
După el venea „Che”, care atras și el, 
dar a primit mai multe gloanțe în pi- 
cior. Cu un gest eroic, Simon Cuba a 
încercat să-l transporte pe răni! in spi- 
nare, dar o altă rafală l-a rănit din 
now pe „Che”, smulgindu-i în acelaşi 
timp bereta. Simon Cuba l-a lăsat jos 
şi a reînceput să tragă. În ciuda si- 
tuației disperate, Guevara a încercat 
o ultimă rezistenţă. Sprijinit cu o mină 
de un copac, s-a servit de cealaltă pen- 
tru a-şi manevra arma M2, dar un 
glonte l-a atins din nou în piciorul 
drept. Un altul i-a smuls arma din 
mînă, apoi a pătruns în antebraț. 
Trupele guvernamentale l-au înconju- 
rat și l-au wat prizonier. 

Emesto Guevara a fost dus la Hi- 
gueras, la 12 kilometri de locul lup- 
tei. Deşi avea mai multe răni, viața 
nu-i era in pericol. Soarta sa depin- 
dea acum de doi oameni: unul era 
căpitanul Gary Prado Salgado, şef al 
companiei care îl capturase, iar celă- 
lat — colonelul Andres Selnich, co- 
mandantul celui de al treilea grup tac- 
tic şi superiorul ierarhic al lui Salgado. 

În timp ce Guevara stătea întins în- 
tr-o cameră goală a școlii din sat, au 
avut loc, ore întregi, numeroase dis- 
cuţii. Între ofițeri, atmostera era încor- 
dată. Se știe că maiorul Nino Guz- 
man voia să-l ducă pe Guevara cu 
elicopterul său pînă la Vallegrande 
şi că s-a certat în această privință cu 
Selnich. 

La 9 octombrie 1967, în cursul di- 
mineţii, controversele au luat sfîrșit. 
Fusese adoptată hotărirea ca Guevara 
să-fie executat imediat, chiar pe locul 
unde era deținut. „Che” stătea pe jos, 
gifiind, și, din pricina penumbrei, nu 
a zărit din primul moment pe cei doi 
oameni care intraseră. 

Căpitanul Gary Prado Salgado s-a 
apropiat de el pe la spate și a tras 
o rafală de pistol-mitralieră în spatele 
captivului. Patru gloanțe au străbătut 
corpul lui „Che” de sus in jos. Colo- 
nelul Andres Selnich nu a tras decit 
un glonte din revolverul său de 9 mm. 
Acesta i-a traversat inima și plăminul. 
Ernesto „Che” Guevara era mort. 

Cînd au scos trupul de pe locul cri- 
mei, cei doi asasini au văzut că „Che” 
avea ochii larg deschişi şi liniștiți. Pe 
buzele sale se putea citi tot disprețul 
pe care i-l stirniseră asasinii săi şi 
întreaga dragoste pe care o purtase 
omenirii. 


Ricardo ROJO 


Din pricina abundenței de 
material, vom relua publicarea 
serialului „Istoria bombei ato- 
mice“ în numărul următor. 


Sebastian Haffner 


SUGESTII 
DE PROGRAM 


FORURILE guvernante ar face bine 
să nu-şi imagineze că discuţiile cu stu- 
denții vor fi prea uşoare. Este vorba 
despre oameni tineri, inteligenţi, recep- 
tivi şi — pe bună dreptate — profund 
neîncrezători. Dacă nu li se poate pre- 
zenta un program veridic, pozitiv, pen- 
tru salvarea R.F.G. şi a democraţiei în 
R.F.G., discuţia va avea consecinţe con- 
trare celor scontate : ea îi va duce la 
disperare definitiv şi pe acei care pînă 
în momentul de față încă nu sînt dis- 
perațţi. 

Pînă acum nu există un asemenea 
program. Nici guvernul federal, nici 
opoziţia parlamentară şi nici opoziția 
extraparlamentară — sau aripa ei ne- 
revoluţionară — nu l-au elaborat. În- 
trucît nu se găseşte un om corespunză- 
tor, doresc să umplu eu vidul. În cele 
ce urmează prezint scurt și concis un 
program în 20 de puncte pentru a fi 
dezbătut în public. Eu cred că prin 
acest program ar mai putea fi lichi- 
date fronturile războiului civil, ar mai 
putea fi salvată R.F.G. ca democraţie 
capitalistă după vrerea  întemeietori- 
lor ei. 

Cele 20 de puncte pentru salvarea 
R.F.G. sint eșalonate în trei părţi: una 
de politică externă, una conținînd mă- 
suri imediate în domeniul politicii in- 
terne, şi una care propune un program 
de reforme politice interne pe termen 
mediu. "Ţin să mai fac o scurtă re- 
marcă prealabilă şi anume că în- 
cep în mod deliberat cu politica 
externă. Politica externă a R.F.G., ge- 
nerată de războiul rece, a fost de la 
bun început şi continuă să mai fie şi 
acum o politică de război, în pofida în- 
tortocheatelor ațenuări verbale cu care 
a început să fie deghizată recent. Po- 
litica de război pe plan extern aduce 
însă în mod necesar o politică de opri- 
mare pe plan intern — în Germania lui 
Springer nu mai puţin decît în cea a 
Kaiserului şi în cea a lui Hitler. Cel ce 
doreşte democraţia pe plan intern tre- 
buie să desfăşoare o politică de pace pe 
plan extern. 

Prima cerinţă o constituie deci o co- 
titură radicală a politicii externe pen- 
tru ca R.F.G. să poată fi salvată nu 
numai de cel de-al treilea război şi de 
cea de-a treia înfrîngere, care o ame- 
ninţă încă de pe acum, încă înaintea 
războiului civil şi teritorii din interior. 
Şi acum expun cele 20 de puncte ale 
mele. ; 


I. Politică externă 

1) Recunoaşterea R.D.G. 

2) Recunoaşterea frontierelor exis- 
tente în Europa. “ 

3) Renunţare la arme atomice... , 


4) Tratat de pace cu toți adversarii 
din timpul războiului. 

5) Trecerea de la alianțe militare la 
un sistem de securitate europeană. 


II. Măsuri politice interne imediate 

pentru asigurarea păcii în interior 

6) Reducerea  Bundeswehrului la o 
mică trupă de profesioniști, începînd cu 
înjumătăţirea — propusă de R.D.G. — 
a celor două bugete militare. 

7) Renunţarea la legislaţia de stare 
excepţională, iar în locul ei să se adopte 
o legislație penală împotriva celor ce 
periclitează pacea conform art. 26 al 
Constituţiei. 

8) Exproprierea lui Springer şi împie- 
dicarea oricărui alt monopol asupra 
formării opiniilor ; trecerea concernului 
e ui într-o corporație de drept pu- 

ic. 

9) Garanţii pentru libertatea opini- 
ilor, autonomie redacțională şi discuţii 
libere în toate păturile sociale. 

10) Sistarea subvenţiilor pentru orga- 
nizaţiile strămutaţilor. 

11) Legalizarea P.C.G. 

12) Îndepărtarea tuturor naziștilor 
din instituţiile guvernamentale, a tu- 
turor funcţionarilor care nu au părăsit 
înainte de 1945 în mod voluntar Minis- 
terul Securităţii Reichului şi poliţia 
Reichului. 

13) Desființarea pedepsei cu bătaia pe 
străzi, în închisori şi în şcoli. 


III. Program de reforme în vederea 
realizării democraţiei pe termen mij- 
lociu 

14) Alegerea președintelui R.F.G. de 
către popor, readmiterea plebiscitului. 

15) Despărțirea aparatului de stat de 
justiţie. 

16) învăţămînt general gratuit, învă- 
țămînt universitar gratuit pentru toţi 
cei înzestrați. 

17) Democratizarea statutului univer- 
sitar, al şcolilor, al întreprinderilor. 
Dreptul tuturor muncitorilor şi funcţio- 
narilor de a participa la hotăriri în 
toate întreprinderile mari. 

18) Eliminarea anacronismelor din 
Dreptul penal de pe vremea statului 
stăpînirii, inclusiv eliminarea interven- 
ţiilor de tip medieval în sfera personală. 

19) Egalitate reală între bărbaţi şi 
femei : salariu egal pentru muncă egală, 
reforma legii familiilor. 

20) O reală protecţie a copiilor, in- 
clusiv împotriva părinților arbitrari. 
Cămine de copii şi grădiniţe pentru 

toţi copiii. Degajarea familiilor şi eli- 
berarea mamelor. 

Nu este un program revoluţionar şi 
socialist. Este un program de reforme 
liberale pentru salvarea democraţiei. 
Cui i se adresează programul, cine are 
puterea şi cine este interesat să-l rea- 
lizeze ? Aştept prea puţin din partea 
sărmanilor membri ai Bundestagului 
chinuiţi de teama pentru existenţa lor ; 
aştept prea puţin din partea miniştri- 
lor care merg pe căi bătătorite și care, 
din lipsă de timp, sînt împiedicaţi să 
gindească. Mă adresez mai degrabă ma- 
rilor capitalişti de talie Abs și Beitz, 
proprietarilor, diriguitorilor şi stăpîni- 
lor venitului naţional, precum şi ai 
partidelor şi implicit ai statului. Ei 
deţin puterea în acest stat, ei sint in- 
teresaţi să-l salveze. Este statul lor. 

Dacă au spiritul măsurii şi sînt ani- 
maţi de realism — chiar numai simţul 
măsurii şi realismului juncherilor pru- 
saci de pe vremea lui Bismark — 
atunci îşi vor da seama că statul lor 
nu mai poate fi salvat decit printr-un 
program de adaptare la secolul al 
XX-lea, printr-un program al de- 
mocraţiei cinstite şi pe calea refor- 
mei liberale, scadentă de peste 50 de 
ani, pe calea politicii de pace pe plan 
intern şi extern. Dacă își dau seama 
de acest lucru au şi puterea să-l 
realizeze. Dacă se vor decide în 
favoarea unui asemenea program, 
atunci R.F.G. are şansa de a mai 
exista o vreme îndelungată ca de- 
mocraţie capitalistă — chiar într-o 
lume înconjurătoare care înclină, evi- 
dent, din ce în ce mai mult să simtă 
capitalismul particular ca anacronism. 

Dacă nu se vor decide, dacă se vor 
lăsa îmbătaţi de demenţa cezariană a 
tovarăşului lor de clasă Springer, dacă 
nu se vor putea desprinde de catastro- 
falele tradiţii ale clasei lor în Reichul 
german, dacă vor lăsa ca R.F.G. să de- 
vină din nou Reichul german, atunci 
Republica federală este pierdută, şi ei 
împreună cu ea. Lumea nu mai suportă 
un nou fascism german. 


Amenajarea unui nou spital militar 
american în Japonia a provocat o 
demonstraţie de protest a locuitorilor 
din împrejurimi 

Sranffurter Allgemeine 


URMĂRILE 


UNEI DUMINICI 
ELECTORALE 


LA ALEGERILE din Baden-Wurt- 
temberg, cea care a pierdut a fost ma- 
rea coaliţie ; ciştigătorul — Partidul na- 
țional-democrat. Este un rezultat cît 
se poate de puţin îmbucurător. El va 
provoca nemulţumire, pe o perioadă 
îndelungată, pînă departe, dincolo de 
graniţele landului, iar urmările fatalu- 
lui rezultat al alegerilor vor avea re- 
percusiuni nefavorabile pentru Re- 
publica federală. După aceste alegeri, 
coaliția de la Bonn nu mai este ceea 
ce era înainte. Climatul marii coaliţii 
se va schimba, va deveni mai aspru, 
mai nervos, mai sensibil. O asemenea 
transformare se anunţase după congre- 
sul de la Niirnberg al Partidului social- 
democrat. Acum, neînțelegerile în sî- 
nul coaliţiei ar putea deveni perma- 
nente ; aceasta — în ciuda faptului că 
cei doi parteneri mai sînt încă plini de 
bunăvoință, gata să se susțină pînă la 
alegerile pentru Bundestag, din toamna 
anului 1969. Iar Partidul social-demo- 
crat va trebui să fie, într-un anume 
sens, „menajat“ de către partenerul său 
de coaliție. 

Adepții şi arhitecţii marii coaliţii nu 
au vrut niciodată să ţină seama că 
alianţa celor două mari partide va sti- 
mula creşterea aşa-numiţilor național- 
democrați. Întrucît valul naţional-de- 
mocrat începuse încă înainte ca Brandt 
şi Kiesinger să se fi înţeles asupra marii 
coaliţii, nu se mai considera că 
această formulă va declanşa forţe cen- 
trifugale în rîndurile alegătorilor. A- 
ceste implicaţii erau voit ignorate. A- 
cum, ele se impun. Desigur, marea coa- 
liţie nu aduce alegători exclusiv Parti- 
dului naţional-democrat ; şi Partidul 
liber-democrat, din opoziţie, obţine un 
mic cîştig în urma acestei situaţii. Îm- 
potriva Partidului naţional-democrat — 


O demonstrație studențească în R.F.G. împotriva „Partidului 
democrat“ de inspiraţie neonazistă 


beneficiarul nedorit al alegerilor — nu 
vor exista decît trei posibilităţi : 1) di- 
zolvarea marii coaliţii ; 2) adoptarea u- 
nui sistem electoral prohibitiv ; 3) scoa- 
terea în afara legii a unui partid 
(P.N.D.) care, de fapt, continuă partidul 
interzis S.R.P. A venit vremea cînd gu- 
vernul federal trebuie să se hotărască 
într-un anume sens. Cît timp mai poate 
aştepta ? 

Străinătatea este speriată de acest 
procent de nemulțumiți, în care majori- 
tatea celor dinafară văd o reînviere a 
nazismului. S-ar putea ca unii numai 
să pretindă acest lucru. Dar ni se va 
spune că tocmai prietenii și aliaţii Re- 
publicii federale sînt șocați de a- 
ceastă creștere a P.N.D. Însrijorarea 
ia proporţii. Nu putem trata cu ușu- 
rinţă acest fenomen.  Hotăritori nu 
sînt atît numeroșii alegători inofen- 
sivi, prezbiţi sau stupizi ai P.N.D. 
care nu înțeleg să-şi plaseze pro- 
testul în altă parte. Contează mai mult 
funcţionarii partidului, chiar dacă în 
prezent se străduiesc să vorbească lim- 
bajul blînd al oilor. Dacă în toamna 
anului 1969 i se va permite P.N.D. să 
intre în Bundestag cu un procent de 
10—12 la sută, atunci Republica fede- 
rală va trebui să plătească scump a- 


cest lucru. 
Jurgen TERN 


[CORRIERE DELLA SERA 
a emita ate a RINA 


MOTIVE 
DE NELINIȘTE 


PENTRU tot Occidentul, succesul 
P.N.D. constituie un motiv de alarmă 
şi neliniște. Pentru Germania federală 
este o mare nenorocire... La alegerile din 
Baden-Wiirttemberg, P.N.D. a obţinut 10 
la sută din voturi. Dar, după unele son- 
daje, are de acum, în întreaga Germa- 
nie occidentală, un potenţial electoral 
mai mare de 15 la sută din numărul 
celor înscrişi la vot. 

Cancelarul Kiesinger a spus: „Nu e- 
xistă pericolul nazist, dar există peri- 


naţional- 


colul ca lumea să nu mai aibă încre- 
dere în Germania  (occidentală)“. Da, 
acest pericol există şi este foarte grav, 
pentru că toată poziţia actuală a Germa- 
niei occidentale — recunoaşterea sa po- 
litică și economică, independenţa şi 
prosperitatea sa — totul a fost reconsti- 
tuit pe baza faptului că s-a avut încre- 
dere în ea. America, Anglia, Franţa, 
dacă şi-ar fi imaginat că într-o zi s-ar 
putea aluneca spre o recunoaștere 
a nazismului, nu ar fi renunţat nicio- 
dată la ocupaţie sau cel puţin la supra- 
veghere ; niciodată nu ar fi permis ca 
Germania să se ridice din prăpastia de 
mizerie şi din josnicia în care căzuse. 
America i-a dat cîteva miliarde de do- 
lari. Firește, acestea au fost explicate 
cu raţionamentul — perfect justificat — 
că delictele naziste să fie impuse celor 
care le-au comis, nu poporului german. 

Dar iată că astăzi, o fracțiune evi- 
dentă — zece la sută din rezultatele a- 
legerilor din Baden-Wirttemberg, 15 la 
sută după sondaje — arată nu numai 
că unii nu vor să se despartă de nazism, 
dar că vor să-l continue ; nu numai că 
nu au oroare de trecut dar că vor să 
se întoarcă la el. Și acesta este lucrul 
cel mai grav care reiese din alegerile 
din Baden-Wiirttemberg ; fapt moral şi 
politic. Acest procent de 10 sau 15 la 
sută, indiferent de cele spuse de cance- 
larul Kiesinger, poate să crească. Dacă 
va crește, izbucnește pericolul. Un peri- 
col de care Europa occidentală și Ame- 
rica nu se pot dezinteresa. Căci nu se 
poate spune că ar fi o treabă internă a 
R.F.G. 

Dar e într-adevăr probabil ca acest 
procent să crească ? Sau trebuie exclu- 
să această posibilitate, după cum a ex- 
clus-o cancelarul Kiesinger ? E totdea- 
una periculos să faci previziuni în ma- 
terie electorală, mai ales dacă alegerile 
sînt îndepărtate. Dar, pentru a răspun- 
de cu oarecare siguranță la aceasta, 
trebuie să ne întrebăm care sînt cau- 
zele succesului actual al P.N.D. şi să a- 
preciem dacă aceste cauze vor continua 
să fie valabile şi mai tirziu. Imediat 
după alegeri, primul ministru din Ba- 
den-W urttemberg, Hans Filbinger, a in- 
dicat două cauze: manifestaţiile stu- 
denţești de la sfîrşitul lunii aprilie şi 
nemulțumirea agricultorilor. Kiesinger 
a pus acelaşi diagnostic: studenţii şi 
agricultorii. Majoritatea observatorilor 
înclină însă să creadă că principala ca- 
uză a succesului P.N.D. stă în însăși 
„marea coaliție“. Cit timp U.C.D. era 
la putere și P.S.D. în opoziţie, cine vo- 
ia să voteze împotriva politicii U.C.D. 
vota pentru P.S.D. Dar marea coaliţie 
a făcut să dispară opoziţia şi, ca atare, 
cine vrea să voteze împotriva coaliţiei 
(în centru sau în land) nu are altă al- 
ternativă decît să voteze pe liberali 
sau pe neonaziști. 

Toate acestea pot fi adevărate: ma- 
nifestările studenţeşti, nemulțumirile 
agricultorilor, lipsa unei opoziții, fiecare 
din aceste elemente va fi contribuit la 
victoria neonazismului. Dar, deasupra 
tuturor și mult mai puternic decît toa- 
te, există un alt factor ; faptul că există 
încă în R.F.G. oameni tributari ideilor 
naziste. 


` Augusto GUERRIERO 


PARIS 


“CERCUL 


S-A ÎNCHIS 
DIN NOU 


LA TREI LUNI după ce a prezentat 
demisia guvernului său, Vanden Boey- 
nants a fost invitat de regele Baudouin 
să-și preia propria succesiune. În 
ajun, șeful partidului socialist, Leo 
Collard, ceruse şefului statului, la ca- 
pătul a două săptămîni de încercări 
zadarnice, să-l elibereze de misiunea sa. 

Criza belgiană porneşte deci din nou 
de la zero. La Bruxelles nu lipsesc co- 
mentatori care să acuze cele trei mari 
partide tradiţionale că dau dovadă de 
ușurință, ignorînd avertismentul, to- 
tuşi foarte net, pe care-l constituie 
pentru ei alegerile din 31 martie. „Dacă 
haosul continuă, scrie de exemplu edi- 
torialistul ziarului democrat-creştin fla- 
mand «De Nieuve Gilds», vor fi inevi- 
tabile noi alegeri. Cele trei partide vor 
întinde, ca în Biblie, celălalt obraz ale- 
gătorului, dar cea de-a doua palmă va 
fi mai percutantă decît prima“. 

Deoarece puseul de febră datorat con- 
flictului lingvistic, care a provocat ale- 
gerile, a slăbit pentru moment, cercurile 
parlamentare se comportă ca şi cînd ar 
fi vorba de o criză oarecare, ca şi cînd 
dizolvarea camerelor a intervenit după 
o legislatură liniștită. 

Jocul de balet tradiţional continuă 
deci să se desfășoare. Întrucît socialiş- 
tii au făcut să eşueze misiunea conte- 
lui de Alcantara, social-creștin (P.S.C.), 
regele a făcut apel la preşedintele lor. 


Dar social-creștinii preconizează, în- 
tocmai ca liberalii din Partidul libertă- 
ţii şi progresului (P.L.P.), un guvern de 
uniune naţională pe o bază tripartită. 
Socialiştii nu doresc însă acest lucru, 
considerînd că existența unei opoziții 
parlamentare este necesară şi refu- 
zînd să împartă puterea cu P.L.P., prea 
conservator după părerea lor. 

În aceste condiţii, Collard era con- 
damnat să sufere un eşec. Cum el re- 
fuza să negocieze cu liberalii, social- 
creştinii au refuzat la rîndul lor să-și 
ia un angajament oricît de neînsemnat 
față de el. 

Dacă şetul statului face apel acum la 
Vanden Boeynants, aceasta se datoreşte 
faptului că el este singura personali- 
tate, din cadrul celor trei mari partide, 
care a înregistrat un succes net în ale- 
gerile din 31 martie. Întocmai ca şi 
contele de Alcantara, el se va strădui 
să formeze un cabinet în trei, dar are cu 
atît mai puţine şanse de a obţine 
sprijinul socialiștilor cu cît aceştia au 
tendinţa să vadă în atitudinea social- 
creştinilor faţă de preşedintele lor, ma- 
nifestată în ultimul timp, un adevărat 
afront. De altfel, ei au declarat ade- 
seori că nu vor discuta vreodată cu 
Vanden Boeynants, iar vicepreședintele 
partidului socialist, Van Eynde, a mers 
pînă acolo încât l-a comparat pe acesta 
cu Leon Degrelle, şeful mişcării fas- 
ciste „Rex“, refugiat în Spania. 

Vanden Boeynants se va vedea deci 
obligat să revină la o continuare a ve- 
chii coaliţii  P.S.C.-P.L.P. Întrebarea 
este dacă liberalii îşi vor învinge 
repulsia faţă de refacerea unei alianţe 
care nu le-a adus prea mult noroc în 
ultimele alegeri. Vor accepta ei oare să 
împartă paternitatea hotăririlor ce vor 
trebui adoptate în scurtă vreme pen- 
tru asanarea unei situaţii financiare 
mult agravate de vacanţa puterii? 
Chiar dacă obţine concursul lor, Vanden 
Boeynants ar risca să se regăsească, şi 
cu mai puţine atuuri în mînă, în faţa 
problemei care a provocat căderea sa 
și a cărei rezolvare nu a progresat de 
atunci nici măcar cu un singur pas: 
aceea a Louvain-ului și, în spatele aces- 
teia, conflictul lingvistic. 


Bruxelles. Paul Vanden Boeynants la o recentă conferință de presă. Fostul 
premier este însărcinat să găsească o ieșire din îndelungata criză guver- 

THE TIMES 


LONDRA 


ANGLIA: 


ESENȚA 
PROBLEMEI 


ESTE ECONOMICĂ 


ÎN CLUBURI, pielea fotoliilor este 
roasă. Cei patru Beatles își caută in- 
spiraţie în Himalaia. Între gloria trecu- 
tului şi eroi care resping prezentul, An- 
glia se caută pe sine însăşi. Nu este sar- 
cina unui străin să caute să descil- 
cească ghemul istoriei și să stabilească 
exact ce anume — costisitoarea victo- 
rie din 1945, pierderea imperiului sau 
rolul lirei sterline ca o monedă cheie — 
poartă răspunderea pentru aşa-numita 
maladie britanică. 

Pe de altă parte, însă, un observator 
neinfluenţat poate încerca, pe propriul 
său risc, să ofere un diagnostic al si- 
tuaţiei. După părerea mea, diagnosti- 
cul este simplu şi poate fi exprimat în 
două fraze. În primul rînd, problema 
Angliei este pe de-a-ntregul economică. 
În al doilea rînd, rezolvarea ei este 
importantă şi nerezolvarea poate duce 
la dezastru. 

Dacă, în următoarele 18 luni, englezii 
capătă impresia că o expansiune eco- 
nomică rapidă şi continuă poate fi rea- 
lizată, ei vor descoperi, după părerea 
mea, că ţara lor este perfect capabilă 
să supravieţuiască fără dificultăţi în- 
cordărilor serioase ale lumii moderne. 
Dar dacă, pe măsură ce se apropie iar- 
na anului 1970, englezii nu pot întrezări 
în mod clar capătul tunelului, dacă ei 
au impresia că doi ani de austeritate 
sub Jenkins nu au fost suficienți, în- 
doiala şi nemulţumirea ar putea pune 
sub semnul întrebării chiar şi structura 
unitară a ţării şi activităţile tradiţio- 
nale ale instituţiilor sale. ~“ 

Impresia de urgență pe care am că- 
pătat-o, sentimentul că există o limită 
de timp, nu mi-au apărut în timpul 
convorbirilor avute cu oameni care 
conduc politica, administrația și activi- 
tatea de afaceri, căci majoritatea a- 
cestor oameni se simt deosebit de li- 
niştiți. Pentru ei, legăturile cu trecu- 
tui sînt asigurate de portretele prede- 
cesorilor lor atîrnatę pe pereții birouri- 
lor în care lucrează. fn acelaşi timp, ei 
sînt destul de acaparaţi de propriile 
lor proiecte de viitor pentru a fi con- 
vinşi, şi pe drept cuvint, că ţara este 
mai puţin imobilă decit este la modă 
să se pretindă. De asemenea, ori de 
cîte ori vorbesc despre maladia bri- 
tanică (discuţia constituie principalul 
lor sport atunci cînd se află între ei) 
o fac cu o clipire din ochi, ca şi cînd ar 
spera că interlocutorul lor este sufi- 
cient de informat pentru a nu lua în 
serios ceeea ce afirmă ei. 

De fapt, din perioada petrecută pen- 
tru documentare în Anglia, cinci zile 


> 

au fost suficiente pentru a mă con- 
vinge de natura urgentă a situaţiei: 
trei zile petrecute în Scoţia (nu am 
fost în Țara Galilor) şi două zile de 
convorbiri cu muncitorii din suburbiile 
Birminghamului. 

Ca francez, adică în calitate de cetă- 
ţean crescut în tradiţia violent centrali- 
zatoare, mă aşteptam să găsesc naţio- 
nalismul scoţian ca avînd doar un ca- 
racter folcloric şi de protest. Desigur, 
ştiam că uniunea dintre Anglia şi Sco- 
ţia nu fusese pecetluită prin cucerire, ci 
şi printr-un act al parlamentului, că 
biserica presbiteriană era diferită de 
biserica Angliei şi că Scoţia era înzes- 
trată cu un sistem judiciar atît de di- 
ferit de -sistemul englez încit căsătoria, 
divorţul şi vînzarea proprietăţii se fac 
pe baza unor uzanţe deosebite. 

După felul în care evoluează lucru- 
rile, scoţienii vor fi capabili în curînd 
să abandoneze frontul cultural pentru 
frontul economic, infinit mai periculos. 
Hotărindu-se să ignore avantajele le- 
gilor privitoare la dezvoltarea regio- 
nală şi judecînd climatul economic ge- 
neral, ei vor pretinde — și pretind 
de pe acum — că dificultăţile Scoției 
provin din faptul că o singură politică 
este aplicată insulelor britanice : „Pen- 
tru Anglia — spun ei — deflaţia este 
esențială în vederea rezolvării defici- 
tului cronic al balanței de plăți. În 
Scoţia însă s-ar putea aplica o poli- 
tică sistematică de dezvoltare“. 

În măsura în care este vorba de par- 
tidele politice, oamenii cu care am stat 
de vorbă păreau să aibă o concepţie 
diferită despre funcţionarea tradiţio- 
nală a parlamentului. Ei reproşează 
membrilor parlamentului că dau do- 
vadă de prea multă disciplină ; în a- 
celași timp, atacă guvernul pentru că 
este prea lipsit de energie. Pentru ei 
nu există o contradicţie între aceste 
două nemulțumiri. Ei consideră că un 
membru al parlamentului trebuie să 
reprezinte în exclusivitate interesele 
alegătorilor săi şi să fie strîns legat 
de aceștia. Pe de altă parte, guver- 
nul trebuie să se simtă răspunzător 
numai de progresul ţării, gata în caz de 
nevoie să se sprijine pe majorităţi di- 
ferite. 

Nu există nimic tragic în toate aces- 
tea. În esenţă ele constituie gînduri se- 
rioase ale unor oameni inteligenți 
care-și pun întrebarea de ce guvernele 
succesive au fost incapabile să rezolve 
problemele ţării. Din aceste gînduri — 
care de fapt sînt mărturia unei excep- 
tionale maturităţi politice .— am a- 
juns la concluzia că opoziţia are mo- 
tive să se teamă, în aceeaşi măsură ca 
şi guvernul, de eşecul actualei încercări 
de refacere economică. Într-adevăr, ni- 
mic nu sugerează că, în 1970 sau în 
1971, un guvern sub conducerea lui 
Heath ar putea reuşi, prin simplul fapt 
de a fi diferit, să mobilizeze țara pen- 
tru vreo inițiativă nouă. 

Dimpotrivă (dacă se ţine seama de 
faptul că şi în societăţile noastre avan- 
sate, clasele muncitoare găsesc că iarna 
este un sezon în care e greu de trăit), 
totul ne îndeamnă să credem că septem- 
brie sau octombrie 1969 marchează o 
limită dincolo de care îndoielile de as- 
tăzi riscă să fie transformate într-o 
dorință de schimbare profundă. De- 
parte de mine gîndul de a condamna 
dinainte ideea unei răsturnări a situa- 
ției. Unele rearanjamente, chiar exce- 
sive, ar putea fi, în unele împrejurări, 
salutare. În ceea ce priveşte Marea 
Britanie de astăzi, pare uşor ca pro 
blema să fie clarificată, dacă nu rezol- 


vată. E necesară crearea condiţiilor u- 
nei dezvoltări rapide şi continue. 

În Anglia, complexitatea reală a pro- 
blemei actuale rezultă din faptul că 
țara, ca urmare a datoriilor sale ex- 
terne, îşi poate realiza expansiunea e- 
conomică numai pe baza unui avint al 
exporturilor. În actualeie condiţii, sănă- 
tatea întregii naţiuni apasă deci pe 
umerii unui număr redus de oameni de 
afaceri răspunzători de cea mai mare 
parte a exporturilor Angliei. „Niciodată 
— aşa cum ar fi spus poate Churchill 
în împrejurări similare — nu au de- 
pins atît de multe lucruri de atit de 
puţini oameni“. 

Comparaţia pe care o implică o ase- 
menea frază îşi are limitele sale vă- 
dite. În 1940, piloţii R.A.F. se puteau 
baza pe energia unui întreg popor strîns 
unit în luptă ; în 1968, nici un om po- 
litic, oricât de mare i-ar fi geniul, nu 
ar putea mobiliza națiunea în jurul 
conceptului abstract al dezechilibrului 


balanței de plăţi. 
Marc ULLMANN 
redactor-şef adjunct 
la „L'Express“ 


Rinascita 


ROMA 


FORȚA OPOZIŢIEI 


MUNCITOREȘTI 
ÎN SPANIA 


DUPĂ CUM era de prevăzut, situaţia 
economică în Spania se îndreaptă spre 
o rapidă deteriorare. Optimismul oficial 
— care-şi găsise cea mai autorizată ex- 
presie în discursul pronunţat luna tre- 
cută, în faţa Cortes-urilor, de locţiitorul 
primului ministru, Correro Blanco — 
nu corespunde cu realitățile ţării. Presa, 
inclusiv ziarele cele mai credincioase 
directivelor regimului, nu a omis să 
sublinieze gravitatea procesului, care 
s-a manifestat cel mai izbitor în de- 
valorizarea pesetei, nici să scoată în 
relief consecinţele măsurilor legislative 
asupra salariilor, asupra nivelului de 
viaţă al majorităţii spaniolilor. 

De fapt, măsurile luate de guvern, 
în afară de faptul că fac să cadă asupra 
muncitorilor greutăţile crizei, s-au do- 
vedit cu totul insuficiente. Balanța co- 
mercială nu şi-a îmbunătăţit echilibrul, 
investiţiile nu au crescut. Nu există 
garanţii că turismul, în special cel 
american, nu va suferi o scădere ca o 
consecinţă a crizei dolarului. Creşterea 
costului vieţii nu a fost frinată ; dim- 
potrivă, a crescut. numărul concedieri- 
lor, iar şomajul a atins niveluri con- 
siderate alarmante, în ciuda vastei şi 
neîntreruptei emigrări din ultimii ani. 
Pesimismul şi vădita neîncredere în 
iniţiativele guvernului indică existența 
unei situaţii pline de pericole şi ascu- 
țirea unui mare număr de vechi şi noi 
contradicții. 

Tocmai în acest context se impune să 
se ia în considerare acuitatea şi am- 
ploarea luptei muncitorimii şi creșterea 
mişcării comisiilor muncitoreşti. De 
fapt, chiar dacă rapoartele guverna- 


mentale insistă în a le minimaliza — se 
vorbește încă de „așa-zise“ comisii mun- 
citoreşti — paginile ziarelor sint pline 
de titluri şi ştiri în care tocmai co- 
misiile apar în rolul de protagoniste. 
Prezente la locurile de muncă din fa- 
brici şi birouri (după cum au demon- 
strat recentele agitaţii ale funcţionarilor 
de bancă madrileni), la nivel local, re- 
gional şi naţional, conduse de conducă- 
tori de indiscutabil prestigiu, profund 
unitare (pînă la punctul de a cuprinde, 
alături de muncitori de orientare 
marxistă, catolică şi laică, chiar şi mi- 
norităţi ale aşa-zişilor  falangişti de 
stînga), comisiile muncitoreşti au de- 
venit singurul interlocutor valabil pen- 
tru cei ce vor să abordeze în mod realist 
nu numai problemele specific muncito- 
rești dar chiar şi pe cele mai generale, 
privind viitorul politic al ţării. 

De altfel, regimul trebuie acum să 
țină seama de starea de criză crescîndă 
care a acutizat toate problemele dezvol- 
tării economice şi ale nivelului de trai 
al maselor. Într-o declaraţie făcută unui 
ziar madrilen, Eduardo Tarragona, de- 
putat în Cortes, a afirmat: „Problema 
șomajului e atît de acută încât te în- 
fioară. Șomajul va fi catalizatorul tu- 
turor peliniştilor şi tuturor problemelor 
țării“. De fapt, cifrele furnizate la 
sfîrşitul lunii februarie de ministrul 
muncii indică prezența a 217045 de 
şomeri, iar potrivit unui calcul mai 
realist, acceptat în general de presă, 
este vorba de 324 717. Lăsînd la o parte 
valoarea cifrei absolute, care nu ţine 
seama de nivelul foarte scăzut de folo- 
sire a mâinii de lucru la țară şi de 
şomajul feminin, aproape total, cifra 
cea mai alarmantă este reprezentată de 
creşterea în comparaţie cu 31 decem- 
brie, cînd şomajul admis era de 127 372. 
Pe de altă parte, dacă se calculează că 
în luna martie a fost înregistrat cel 
mai mare număr de „despidos“ {con- 
cedieri) şi că previziunile indică o Spo- 
rire a lor, rezultă în mod evident că 
actualele cifre tind să crească rapid în 
toate sectoarele şi în toate regiunile 
ţării. 


„Il Mundo“,săptăminalul organizaţiei 
catolice de dreapta „Opus Dei“, s-a 
văzut nevoit să consacre unul din 
numerele sale Comisiilor muncito- 
rești, care au o pondere tot mai mare 
în viața politică spaniolă 


puncte de vedere 


Cotidianul „Madrid“ informa luna 
trecută că, numai în provincia Cadiz, 
existau 30000 de şomeri, cifră care 
situează această provincie pe primele 
locuri în ce priveşte situaţia şomerilor 
pe plan național. Același ziar semnala 
prezenţa a sute de şomeri în Alcala de 
Henares — oraş apropiat de Madrid — 
şi concedierea a 500 de muncitori de la 
întreprinderea  carboniferă Cementos 
Tradera, în bazinul minier din Langreo 
(Asturia). Cotidianul catolic „Ya“ in- 
forma că, la 3 aprilie, numărul şomeri- 
lor în Barcelona trecea de la 18 549 în 
ianuarie, la 20 521 la sfîrşitul lui martie. 
Creşteri cel puţin egale au fost sem- 
nalate în multe alte regiuni ale ţării. 
Totul lasă să se întrevadă că, în viitoa- 
rele luni, se va înregistra o agravare a 
situaţiei în totalitatea ei. 

Regimul simte că opoziţia muncito- 
rească creşte în întreaga ţară și că noi 
lupte, mai ample şi mai viguroase, sînt 
iminente. De aici, intensificarea repre- 
siunii, arestarea de conducători ai co- 
misiilor muncitoreşti, concedieri în rîn- 
durile muncitorilor mai activi din punct 
de vedere sindical, reluarea masivă a 
proceselor de către tribunalele „ordinii 
publice“, intenţia declarată de a se fri- 
na creșterea mișcării prin intimidări și 
printr-o serie de condamnări „exempla- 
re“. Dar e suficient să răsfoiești ziarele 
pentru a-ţi da seama că timpurile cind 
asemenea măsuri erau de natură să în- 
fricoșeze, au trecut. Nu este zi în care 
presa să nu publice ştiri privitoare la 
manifestări de protest şi de solidaritate 
cu arestaţii, exprimate în adunări din 
fabrici, în reuniuni-fulger, în „minu- 
tele de tăcere“ cu caracter protestatar 
din incirtele marilor întreprinderi. 


Ignazio DELOGU 


Siempre! 


CIUDAD DE MEXICO 


ZIGZAGURI 
ÎN ECONOMIE 


BANCA NAȚIONALA mexicană a 
furnizat recent o serie de date referi- 
toare la economia țării, pe baza cărora 
s-a putut trage concluzia că, în anul 
1967, activitatea economică a Mexicului 
a reuşit să se mențină la un nivel 
relativ înalt, deşi a pierdut ceva din 
dinamismul său caracteristic. După ce 
se ridicase la 7 la sută în 1966, ritmul 
anual de creştere al economiei naţio- 
nale a scăzut în 1967 la 6,4 la sută. 
Acest ritm poate fi considerat totuşi 
satisfăcător, dat fiind că depășește în- 


-tr-o bună măsură pe cel al creșterii 


populaţiei — de 3,6 la sută — și este 
cu mult deasupra celor înregistrate de 
majoritatea ţărilor Americii Latine şi 
din alte părţi ale lumii occidentale. 
Atrage atenţia, totuşi, nu numai re- 
ducerea dinamismului general al eco- 
nomiei naţionale, dar şi faptul că anu- 
mite ramuri importante continuă să se 

dezvolte lent, iar altele — care în anul 
anterior înregistraseră ritmuri ridicate 
— au suferit în 1967 unele scăderi. 
Astfel, comparind datele din 1967 cu 
cele din 1966, rezultă că numai trei 
sectoare au reuşit să-și mărească rit- 
mul de creştere: producţia de petrol, 
silvicultura și pescuitul. 

Cît priveşte energia electrică, trans- 
porturile şi comunicațiile, agricultura 
şi industria extractivă, acestea au în- 
registrat creșteri similare celor din 1966. 
Producţia de energie electrică — în 
ultimii ani a fost una din activitățile 
cele mai dinamice — a înregistrat în 
1967 un ritm de creștere de 10 la sută, 
asemănător celui din 1966, dar inferior 
celui obţinut în 1964, de 14,9 la sută. 
Cu toate acestea, ritmul de dezvoltare 
a producției de energie electrică poate 
fi considerat încă ridicat. 

În anul 1967, unele ramuri economice 
şi-au pierdut din dinamism : industria 
prelucrătoare, industria construcţiilor, 
creşterea animalelor și comerţul. Ast- 
fel, ritmul de dezvoltare, de 8 la sută, 
al industriei prelucrătoare este infe- 
rior celui de 10 la sută atins în 1966, 
reducere îngrijorătoare, dat fiind că 
această industrie poate fi considerată 
pivotul ţării. 

În domeniul comerţului, ritmul a scă- 
zut de la 7,5 la sută în 1966, la 6,4 la 
sută în 1967. Cît priveşte comerțul ex- 
terior, importul a crescut sensibil (9 la 
sută) dar vînzările de produse către 
exterior au suferit o oarecare scădere 
(3,8 la sută), ceea ce a determinat un 
sold deficitar considerabil al balanței 
comerciale. O caracteristică a tranzac- 
țiilor mexicane cu celelalte ţări este de- 
ficitul mare al balanței comerciale: 
463 milioane dolari în 1967, deficit su- 
perior celui din 1966 (119,5 milioane 
dolari). Pe de altă parte, comerțul cu 
ţările Americii Latine membre ale 
ALALC (Asociaţia latino-americană a 
liberului schimb) a scăzut în 1967 cu 
3,5 la sută față de 1966. Aceasta se da- 
torește faptului că exporturile mexi- 
cane către ţările ALALC-ului au sufe- 
rit o reducere de 10,9 la sută. În schimb, 
importul din aceste ţări a crescut cu 
10 la sută. Situaţia de mai sus nu este 
de loc încurajatoare, mai ales dacă 
se are în vedere politica de „integrare“ 
economică într-o piaţă comună latino- 
americană. 

În ansamblu, anul 1967 nu a marcat 
pentru economia mexicană un progres. 
Cu toate că s-a obținut o creştere a 
produsului naţional brut de 6,4 la sută 
şi s-a menţinut stabilitatea monedei 
(pesoul), cu o anumită creștere a rezer- 
velor monetare, economia națională și-a 
pierdut oarecum din dinamism în acti- 
vitățile producției de bază, iar tranzac- 
țiile cu exteriorul au înregistrat un 
dezechilibru care tinde să se accen- 
tueze. De asemenea, continuă să ră- 
mînă în actualitate marile probleme 
ale distribuţiei veniturilor, ale puterii 
economice crescînde a oligarhiei naţio- 
nale şi străine şi ale creşterii datoriilor 
externe. 

Se impune, prin urmare, o politică 
de prefaceri profunde, care să trans- 
forme în realitate aspiraţia fundamen- 
tală a revoluţiei mexicane, de a acce- 
lera dezvoltarea economică în benefi- 
ciul marii majorităţi, pe baza unei in- 
dependențe naţionale solide. 


ape 


profil 
ASHARI 


Ismail Al 


președintele Consiliului Suprem 
al Republicii Sudan 


În urma alegerilor generale desfăşu- 
rate în Sudan la începutul lunii mai, 
gruparea politică „Partidul unionist 
democratic“, condusă de președintele 
Ismail Al Ashari şi de premierul Ma- 
homed Mahgoub, a ieşit învingătoare. 

Ismail Al Ashari, preşedintele Con- 
siliului Suprem de Stat al Republicii 
Sudan şi președinte al Partidului Na- 
țional-Unionist, s-a născut la 30 oc- 
tombrie 1900, la Omdurman, în familia 
unui mare muftiu. Şi-a făcut studiile 
medii la Colegiul Gordon din Khar- 
tum, iar în 1930 a absolvit cursurile 
Universităţii americane din Beirut. 

După întoarcerea în patrie, Ashari 
se dedică activității didactice şi parti- 
cipă, concomitent, în mod intens ia 
viaţa socială și politică. Între 1921 și 
1946, a fost profesor şi funcţionar în 
departamentul educaţiei. în anul 
1943 ia ființă partidul „Asiga“, al că- 
rui preşedinte este ales în unanimi- 
tate. Acest partid luptă pentru inde- 
pendența naţională a Sudanului. 

În 1948 a fost creat Frontul de luptă 
naţională ; între liderii săi se numără 
şi Ismail Al Ashari. În perioada ur- 
mătoare, ca unul din conducătorii 
mișcării de eliberare naţională, el 
este inițiatorul unor demonstrații şi 
organizatorul forțelor de luptă pentru 
lichidarea dominaţiei coloniale. Pen- 
tru această activitate, desfăşurată in- 
tens mai ales în anii 1943—1949, au- 
torităţile britanice îl arestează şi îl 
condamnă la 25 ani temniţă, 

În 1953, partidului Asiga, condus de 
Ashari, îi se alătură și alte organiza- 
ţii și grupări politice; din această 
fuziune ia ființă Partidul Național- 
Unionist, avînd ca președinte în econ- 
tinuare pe Ashari. În 1954 el devine 
prim-ministru-președinte al  guver- 
nului autonom al Sudanului, pe 
atunci încă colonie britanică. În 1956, 
cînd Sudanul devine independent, 
Ashari este reales în unanimitate 
prim-ministru și preşedinte al noului 
stat. În 1958, cînd, în urma unei lovi- 
turi militare, în Sudan este instaurat 
regimul militar al generalului Ibra- 
him Abbud, Ashari este arestat şi în- 
temnițat într-o regiune din sudul 
țării. Cu toate acestea, el reușește să 
organizeze o puternică mişcare de 
opoziţie care are ca obiectiv răstur- 
narea regimului militar. După înlătu- 
rarea lui Abbud şi reinstaurarea re- 
gimului parlamentar, la 8 iulie 1965, 
Ismail Al Ashari este ales președinte 
al Consiliului Suprem de Stat al Re- 
publicii Sudan. - 

Partidul de guvernămînt Național- 
Unionist condus de Ashari duce o po- 
litică de neutralitate şi  nealiniere la 
blocurile militare şi se declară solidar 
cu ţările arabe. 

AM 

redacţiei 

„AFINITĂŢI“ — UN EPISOD 
DE ACUM 100 DE ANI 


În articolul „Afinităţi“ (Lu- 
mea nr. 19), acad. Wladimir 
d'Ormesson, președintele Ra- 
dioteleviziunii franceze, sub- 
linia că, întotdeauna, între țara 
noastră și Franţa „existau le- 
gături deosebit de calde“. Aș 
vrea să reamintesc un episod 
al acestor legături, de acum 
peste 100 de ani, şi anume ac- 
țiunea de masă a românilor 
din Transilvania şi Banat în 
legătură cu un eveniment tra- 
gic din istoria Franţei. Războ- 
iul franco-german început la 
19 iulie 1870 a avut un sfîrșit 
dramatic pentru Franţa, inva- 
dată de trupele prusace. Ro- 
mânii din Transilvania și Ba- 
nat urmăreau cu multă îngri- 
jorare desfășurarea operaţiu- 
nilor militare. Luptele sînge- 
roase de la Gravelotte şi Se- 
dan, capitularea lui Napoleon 
al Ill-lea și a armatei sale la 
2 septembrie 1870, a Parisului 
la 28 ianuarie 1871, ca şi sfirşi- 
tul războiului la 10 mai 1871, 
urmat de tratatul de la Frank- 
furt — prin care se răpea 
Franței Alsacia și o parte din 
Lorena şi i se impunea plata 
unei contribuţii de război de 
miliarde de franci — au afec- 
tat profund pe românii din 
cele două provincii. Ecoul a- 
cestor sentimente a “pătruns 
şi în Dieta de la Pesta, unde 
deputaţii români au depus pe- 
tiții şi memorii şi au luat cu- 
vintul cerînd intervenția Aus- 
triei, pentru ca Franța să nu 
fie împărțită  („dărăbuită“, 
după expresia ardelenească a 
ziarelor vremii). Potrivit zia- 
rului Dietei, compus pe baza 
notelor stenografice şi repro- 
dus de istoricul Teodor V. Pă- 
cățean în „Cartea de aur“ (vol. 
V), rezultă că s-au făcut ur- 
mătoarele intervenţii: În şe- 
dința din 27 februarie 1871, 
deputatul român Eugeniu Mo- 
cioni, a prezentat dietei o „ru- 
gare“ a locuitorilor din comu- 
na Sînnicolaul Mare, în care 
cereau ca Dieta să intervină 
pentru ca „Francea să nu fie 
dărăbuită“. În şedinţa din 28 
februarie 1871 au înaintat „ru- 
gări în favorul Franciei“ de- 
putaţii români Sigismund Bor- 
lea și Iosif Hodoşiu, din par- 
tea mai multor comune din co- 
mitatul Zarandului. În ședința 
din 1 martie 1871 înaintează 
alte „rugări în favorul Fran- 
ciei“ deputatul român Sigis- 
mund Borlea, din partea mai 
multor comune din comitatul 
Zarandului, și deputatul ro- 
mân Alexandru Mocioni, din 
partea locuitorilor din comu- 
na Belotinţ. În ședința din 2 
martie 1871, deputatul român 
Vicenţiu Babeș a prezentat 
Dietei mai multe „rugări* de 
natura aceasta. În ședința din 
3 martie 1871 astfel de „peti- 

țiuni în favorul Franciei“ a 
prezentat deputatul român Si- 
gismund Borlea din partea co- 
munelor Chişoda și Buziaș 
(Banat), iar deputatul român 
Alexandru Mocioni, tot din 
Banat, a declarat: „Cu toate 
că bunele întenţiuni ale peti- 
inților sînt acum întrecule de 
faptele date, îmi împlinesc cu 
plăcere datorinţa de a prezen- 
ta rugarea comunelor Beba și 
Siştorovăț pentru că pe calea 
aceasta se dă ocaziune compa- 
trioților mei români, deși în 
mod slab, să-și exprime calde- 
le simpatii pe care le au față 
de Francia și să-și dee ex- 
primare nemulțumirii față de 
politica noastră externă de 
pînă acuma“. În şedinţa din 
6 martie 1871, deputatul ro- 
mân Vicenţiu Babeş depune 
„rugarea“ comunei Cebza, din 
Banat, în favorul Franciei, iar 
la 8 „martie 1871, o nouă „ru- 
gare“, subscrisă — ceea ce e 
semnificativ — de locuitorii 
români, sîrbi şi germani din 
Cenadul Sirbesc. La 9 martie 
1871, Vicenţiu Babeş şi Ale- 
xandru Mocioni depun pe 
masa Dietei mai multe astfel 
de petiții, pentru ca, la 10 
martie 1871, Babeş să prezinte 
o nouă „rugare“ semnată de 
locuitorii din comuna Curtici. 
comitatul Aradului. Toate a- 
ceste memorii şi intervenții 
dovedesc că era vorba de o 
acțiune de masă. Desigur că 
aceste intervenţii româneşti pe 
lîngă Austria — aliata Prusiei 
— nu şi-au atins în întregime 
scopul, dar au arătat conducă- 
torilor Europei de atunci că 
românii din Transilvania și Ba- 


nat sînt solidari cu poporul 
francez, 
MENES) Octavian METEA 


Timişoara 

BARTHOU 
LA BUCUREȘTI 


În legătură cu articolul in- 
titulat „Afinităţi” („Lumea“ 
nr. 19), prin care Wladimir 
d'Ormesson a vrut să aducă 
un omagiu afectuos României 
și virtuților românești, îmi în- 
gădui să arăt că, pină în 1937, 
deci timp de 19 ani, în forurile 
internaţionale s-a luptat cu 
perseverență pentru stabilirea 
unei formule de securitate, ca- 
pabilă de a fi adoptată ca te- 
melie a păcii mondiale. Influ- 
ența lui Nicolae Titulescu se 
vedea în toate eforturile pen- 
tru a garanta mai bine secu- 
ritatea generală pe baza tra- 
tatelor în vigoare şi pentru a 
organiza, practic, pacea, iar 
colaborarea sa, în cel mai bun 
spirit, cu diplomaţia franceză 
a fost constantă. La 19 iunie 
1934, Louis Barthou a venit 
la Bucureşti. Barthou era scri- 
itor, conferenţiar, academician, 


om de stat — admirabilă sin- 
teză a îintelectualităţii și pa- 
triotismului, punind în slujba 
păcii şi a intangibilităţii hota- 
relor naţionale o rîvnă şi o 
prevedere egală aceleia pe 
care o pusese altădată, pentru 
a asigura victoria. Primirea 
care s-a făcut solului Franţei 
a depășit multe alte manifes- 
taţii de acest gen. Impondera- 
bilele politici internaţionale 
au făcut însă ca omenirea să 
asiste la evenimente ce păreau 
imposibile chiar celor mai ini- 
țiaţi. Ea avea să singereze din 
cauza slăbiciunii unora şi din 
ambiția nebunească a altora. 
Să sperăm că — în sfîrşit — 
lumea va fi învățat că din 
istorie se poate învăța mult, 
chiar foarte mult... 


George BUDIŞTEANU 
Bucureşti 


A. Antonovici, Ploieşti: 1) În 
nr. 13/1968 am relatat conţinutul 
raportului experţilor O.N.U. în 
problema dezarmării nucleare. 
Nu intenționăm să revenim pu- 
blicînd textul integra). 2) Arti- 
colul „Anschlussul şi implica- 
tiile sale“ din nr. 12/1968 nu are 
continuare. Anexarea Austriei 
de către Germania nazistă a re- 
prezentat primul dintre actele 
de agresiune împotriva unor 
state independente, acte ce a- 
veau să ducă în cele din urmă 
la dezlănțuirea celui de-al doi- 
lea război mondial. Următoarea 
victimă a fost, după cum desi- 
gur ştiţi, Cehoslovacia. 


I. C. Popescu, Arad: Opinia 
publică internaţională urmăreş- 
te cu atenţie în aceste zile con- 
vorbirile dintre reprezentanţii 
R.D. Vietnam şi cei ai Statelor 
Unite care se desfăşoară la Pa- 
ris, sperînd că ele vor cuce, în 
cele din urmă, la realizarea păcii 
în Vietnam. Nu se pune proble- 
ma unor noi iniţiative diploma- 
tice în momentul de faţă. 


Prof. dr. docent Mihail Kern- 
bach, Iaşi: Ne bucură interesul 
pe care vi l-a suscitat noua 
noastră rubrică „Sinteze” şi a- 
precierea dv. că „sintezele şti- 
inţifice, elaborate de oameni 
competenţi au o foarte mare va- 
loare informativă“. Pentru mo- 
ment, însă, tema propusă de dv. 
nu intră în vederile noastre. 

S. Dumitru, Cluj: Informația 
ştiinţifică cin „Lumea“ — în 
special cea inclusă în rubrica 
„Cronica secundară“ — se adre- 
sează nu cercetătorilor, ci pu- 
blicului larg. Ca atare, ea nu 
este şi nu poate fi nici pe vii- 
tor însoţită, aşa cum cereţi dv., 
de referinţe bibliografice trimi- 
țind la reviste sau volume de 
specialitate. 


George  Bogasiu, Mizil: 1) 
Confederaţia Elvețiană îşi alege 
în fiecare an un nou preşedin- 
te. 2) Nici unul dintre cele două 
state germane nu este membru 
al Organizaţiei Naţiunilor Unite. 


Emanuel Motea, Craiova: 1) 
Despre proveniența averii fami- 
liei Kennedy puteţi citi în 
fragmentele din cartea „Istoria 
unei dinastii“, publicate recent 
în „Lumea“, 2) Datele solicitate 
de dv. în legătură cu preşedin- 
tele Franţei, Charles de Gaulle, 
şi cu ministrul de externe, 
Couve de Murville, au fost in- 
cluse în biografiile lor, apărute 
la rubrica „Profil“. 


Octav Buia, Petroşani, dr. Ion 
Şerban, Blaj, Traian Comănes- 
cu, Ploieşti, Gratian C, Mărcuş, 
Zalău : Problema a fost, după 
cum aţi văzut, clarificată în nr. 
17/1968. 


Aurel Cojocaru, Turnu Mă- 
gurele: Vă mulțumim pentru 
completările trimise. Lipsa de 
spaţiu ne obligă însă să nu mai 
revenim asupra problemelor la 
care se referă, 


Nicolae Bălăceanu, Bucureşti, 
Ion Rădoiaş, Buşteni, Vasile An- 
ghel, Bucureşti: Problemele 
care vă preocupă nu sînt de 
competenţa revistei noastre, 


Ion Golea, comuna Bălcești, 
judeţul Vilcea : 1) După cum s-a 
precizat în repetate rînduri, atit 
în cadrul unor articole cît şi 
la „Poşta redacţiei“, convențiile 
partidelor democrat şi republi- 
can, care vor avea loc în luna 
august, vor desemna, fiecare, 
pe candidatul partidului respec- 
tiv în alegerile prezidenţiale. 2) 
În ceea ce priveşte problema 
Pieței comune, aveţi dreptate 
dv., nu colegii care v-au con- 
trazis. 


18.50.05. şi 


x 


x7 


= 


tiei dumnea- 


FORESTIERE, avînd 
ile unui produs 


este un produs superior 
mandăm aten 
ASUȚA 258 le 


CANAPEA EXTENSIBILĂ 1 951 


FOTOLII 1 200 (2 buc) 


M 


Lă 


modernă 
pe care îl reco 


voastră 


. 


te toate cöóndiț 


perior. 


Creație a Întreprinderilor MINISTERU- 


Garnitura de hol NORMA, suplă, ele 
LUI ECONOMIEI 


o construcție simplă și dimensiuni conve- 
nabile, garnitura de hol NORMA înde- 


gantă 


plineș 
Preţ de vinzare 


+ * 
0... 6707070 


è 

Ketotetetetetetetetete otooto S PANN 

0%0%0%0%0%0%0%0%0%0%0%0%0%0%0%0%0%0%0%e 

Â99%0%0%0%0%0%0%0%0%0%0%0%0%0%e%e€, 990 oe 
Lă 

+? A PN AAEE LS E SE 990990 

+... 0 0 00 . . 0... .. .. .. .. .. 

*99%0%0%0%0%0%0%0%0%0%0%0%0%0%0%0%0%0%0%e 

p 0 0 0 0 0 . 0... . 0.0.0... . .. 

- 

CERE EKEK ELEKE TREE OA 


+è 
+... 


. 202E 
+? PS o? e? 90, e? aR o? R N KA AN * 90, 90, 9€, Ki x o? 90, e? o? RA e20. 
© +... 0 00 oo ooo . 0... cc. 
+... 0... . 0 o 0 . 0... . .. ... ... . . . 
DE OIER EEEE EO EE EE EEEE 
© 0 0 0% 0 0 0 0 . 0 oooooooooooooooooooooooo 


Lei 2 


TRAFALGAR 
SQUARE 


„Cei şapte' 
din 
Chicago 


Din 
actualitatea 
internaţională 


NEW YORK. întrevedere între | 

U 'Thant, secretarul general al | z ME 
O.N.U., şi Gunnar Jarring, me- ea ; nL .1.1.-1-1-1-31-1 J -da 
diatorul O.N.U. în Orientul Mij- i ME A 
lociu. [ 


MOSCOVA. Sosit într-o vizită 
oficială în Uniunea Sovietică, 
preşedintele Austriei, Franz Jo- 
nas, este întîmpinat de Nikolai 
Podgornii, preşedintele Prezi- 
diului Sovietului Suprem al 
U.R.S.S. 


PARIS. Ziariştii şi fotoreporte- 
rii în faţa clădirii din Avenue 
Kléber, unde au loc convorbiri- 
le între reprezentanţii R. D. 
Vietnam şi ai S.U.A. 


A U Yy 


Ake PAE 
Gi p căii a LE, 


ROMA. Despuierea scrutinului 
la un centru de votare, du cole 
două zile de alegeri 


În acest număr 


GHEORGHE RĂDULESCU 


vicepreședinte al Consiliului de Miniştri 


ROMÂNIA IN CIRCUITUL 
ECONOMIC MONDIAL 

new york 

ACTIVITATE 
MULTILATERALĂ LA O.N.U. 
Dezbaterile din Comitetul 


Politic al Adunării Generale pe 
marginea proiectului tratatului 
de neproliferare, introdus de 
URSS şi S.U.A., și a propu- 
nerilor de îmbunătățire a a- 
cestui text, făcute de alte sta- 
te, au cunoscut un ritm acce- 
lerat în ultima săptămînă. Nu- 
meroase delegații au subliniat 
necesitatea elaborării unui tra- 
tat care să reprezinte un pas 
real pe calea  dezarmării nu- 
cleare, a diminuării pericolului 
războiului nuclear, să confere 
tuturor statelor garanţia că 
securitatea lor va fi mai trai- 
nică și că vor putea beneficia 
de realizările pașnice ale ato- 
mului. Între altele, reprezentan- 
ţii Afganistanului și Irakului au 
cerut ca rezoluția propusă de 
puterile nucleare în domeniul 
garanțiilor să fie înlocuită prin 
garanții mai sigure care să 
aibă un caracter cu adevărat 
internațional. Delegații Tanza- 
niei și Mexicului s-au referit în 
intervențiile lor la acele pre- 
vederi din proiect legate de fo- 
losirea energiei nucleare în 
scopuri pașnice. Luni, a luat 
cuvintul reprezentantul  sovie- 
tic, care a reafirmat poziția 
U.R.S.S. în problema tratatului 
de neproliferare, declarindu-se 
împotriva propunerilor privind 
amînarea adoptării unei hotă- 
rîri pînă după conferința sta- 
telor nenucleare. 

După luni de zile de pere- 
grinări constante între capita- 
lele R.A.U., lordaniei și Izrae- 
lului, reprezentantul oficial al 
secretarului general al O.N.U. în 
Orientul Apropiat, Gunnar Jar- 


| 


ring, a sosit miercurea trecută 


la New York pentru a raporta 
lui U Thant asupra misiunii 
sale și a continua consultările 
cu reprezentanţii la O.N.U. ai 
Izraelului şi ţărilor arabe. (După 
cum se știe, Jarring a obținut 
acceptarea din partea celor trei 
părți interesate a rezoluţiei 
Consiliului de Securitate din 
noiembrie 1967, care i-a acor- 
dat actualul mandat). Nu se 
știe încă dacă actualele con- 
vorbiri vor duce la tratativele 
„indirecte“ despre care se a- 
firmă în cercurile O.N.U. că se 
vor desfășura la sediul organi- 
zației sub auspiciile lui Jarring. 
Tot în legătură cu problema 
Orientului Apropiat, zilele a- 
cestea au fost marcate de două 
fapte semnificative : prezenta- 
rea în Consiliul de Securitate a 
proiectului de rezoluție senega- 
lo-pakistanez în care se cere 
Izraelului să renunțe la planu- 
rile de anexare a sectorului 
iordanian al lerusalimului şi ex- 
punerea de către președintele 
Tunisiei, Habib Burghiba, în ca- 
drul Adunării Generale, a unui 
plan de pace care preconizea- 
ză, sub auspiciile O.N.U., eva- 
cuarea trupelor izraeliene din 
teritoriile arabe și, în același 
timp, recunoaşterea statului 
izrael de către tările arabe. 


washington 


ÎNCĂ UN SUCCES 
PENTRU 
ROBERT KENNEDY 


După cei din statul Indiana, 
electorii democrați din Ne- 
braska l-au preferat și ei pe 
Robert Kennedy (care a obți- 
nut 5] la sută din sufragii, 
față de 31 la sută ale senato- 
rului McCarthy și 10 la sută 
ole  vicepreședintelui Hum- 


e PETE PETE EI E E 7 EEE z E E a a aa a 


La Ciudad de Panama, tensiunea politică provocată de recen- 
tele alegeri prezidenţiale s-a soldat cu ciocniri sîngeroase în- 
tre sprijinitorii celor doi candidaţi, Samudio și Arias. 

hrey). Acest succes este de 
un augur pentru senatorul 
statului New York în vederea 
viitoarelor alegeri primare din 
Oregon și California. În timp 
ce se anunțau rezultatele ala- 
gerilor din Nebraska, Robert 
Kennedy lansa un apel de co- 
laborare lui McCarthy. Sena- 
torul statului Minnesota a refu- 
zat însă propunerea, anunjînd 
că se va prezenta la alegerile 
preliminare din Oregon şi Cali- 
fornia. Succesul din Nebraska, 
sublinia Robert Kennedy, de- 
monstrează că democrații sînt 
nemulțumiți de actuala politică 
a Administrației. Senatorul a 
lăsat să se înțeleagă că în 
viitor el îl consideră pe vice- 
președintele Humphrey drept 
adevăratul său adversar pentru 
investitura democrată. 


O.S.A. ARE UN NOU 
SECRETAR GENERAL 


„Organizaţia Statelor Ameri- 
cane trebuie să-și modifice 
complet orientarea pentru a fi 
în măsură să-și exercite autori- 
tatea în domeniul relațiilor 
interamericane“” — a declarat 
Galo Plaza Lasso, fost pre- 
şedinte al. Ecuadorului, noul 
secretar general al O.S.A., la 
o reuniune extraordinară a 
Consiliului organizației consa- 
crată instalării sale. 

Galo Plaza, care succede 
diplomatului uruguayan José 
Mora şi a cărui alegere a fost 
lungă și dificilă (a durat peste 
trei luni de zile), a promis că 
„nu va accepta instrucțiuni din 
partea nici unui guvern sau 
autorități în afara organisme- 
lor competente ale O.S.A.”. 
Noul secretar general a pre- 
conizat înlăturarea sistemului 
de „ajutor“ bilateral acordat 
de S.U.A. diferitelor ţări la- 
tino-americane,  exprimîndu-și 
părerea că ajutorul ar trebui 
să fie furnizat de agenții inter- 
naționale. Plaza, care a evitat 
să critice situația existentă în 
cadrul O.S.A. sau să anunțe 
inovații globale, declarase în 
septembrie trecut că nu va ac- 
cepta postul de secretar gene- 
ral decît numai dacă va putea 
juca, în cadrul ei, un rol „di- 
namic. în loc să fie a cincea 
roată la o căruță birocratică”, 


bonn 


O VIZITĂ SOLDATĂ 
CU UN REFUZ 


tratativelor 

cancelarul Kiesinger şi 
mul ministru danez, Hilmar 
Baunsgaard, care a efectuat o 
vizită oficială de dovă zile la 
Bonn, a constituit-o cererea 
Danemarcei de a intra în Piata 
comună. Cererea nu a primit 


Esența dintre 


pri“ | 


un răspuns favorabil. „Mă în- 
torc acasă cu cea mai mare 
parte a grijilor de care speram 
să scap în timpul tratativelor”, 
a declara: Baunsgaard, la o 
conferință de presă ținută la 
sfîrșitul vizitei. Acesta conta să 
obțină din partea cancelaru- 
lui Kiesinger un angajament 
ferm că R.F.G. va sprijini fără 
rezerve cererea Danemarcei — 


făcută încă acum un an de 
zile — de a intra în comuni- 
tatea economică  vest-euro- 
peană. Bonnul s-a pronunțat 


doar pentru întilniri mai dese 
între cele două părți, în timpul 
cărora să se abordeze mai 
detaliat cererea daneză. În 
timp ce unii membri ai C.E.E 
resping de la început și fără 
echivoc aderarea deplină a 
Danemarcei la Piaţa comună, 
temîndu-se de concurența a- 
griculturii acesteia, alții, ca de 
pildă Italia, întimpină favora- 
bil cererea. (Acordul italienilor 
este determinat de speranța 
sporirii exoorturilor de citrice 
şi vinuri italiene pe piața da- 
neză). Se emit păreri că, după 
vizita infructuoasă de la Bonn, 
Danemarca va căuta acum 
sprijin în alte capitale ale Pie- 
ței comune : Haga, Roma, Lu- 
xemburg. Este însă greu de 
presupus — remarcă observa- 
torii — că principalii parteneri 
ai C.E.E. vor ceda în fața u- 
nor eventuale presiuni pentru 
primirea Danemarcei. 


saigon 
SCHIMBARE 
DE PERSONAJE 


Schimbările intervenite în 
componența guvernului saigo- 
nez sînt o nouă reflectare a 
luptei acerbe pentru putere în- 
tre diversele fracțiuni ale re- 
gimului marionetă, luptă care 
rămîne la fel de acută și, după 
preluarea postului de prim-mi- 
nistru de către Tran Van 
Huong — apreciază observa- 
torii. După cum se știe, acesta 
a acceptat propunerea preşe- 
dintelui Thieu de a forma noul 
guvern, după prezentarea de- 
misiei cabinetului Nguyen Van 
Loc. De mai multe luni de zile, 
în fapt la scurtă vreme după 
numirea sa (acum 6 luni), se 
răspîndiseră zvonuri cu privire 
la schimbarea premierului Van 
Loc. Fostului prim-ministru i se 
reproşa incapacitatea de a ac- 
ționa în ultima perioadă, cînd 
forțele patriotice au declanșat 
atacuri împotriva trupelor a- 
mericano-saigoneze. Deși vice- 
președintele Ky și unii generali 
nu sînt total satistăcuți de ale- 
gerea lui Tran Van Huong — 
rivalul lui Thieu în alegerile 
prezidenţiale din 1967 — ei au 
acceptat totuși hotărîrea pre- 
| ședintelui saigonez. 


La Tokio se desfășoară în 
aceste zile tradiționala „săr- 
bătoare a verii“ 


Recenta schimbare de perso- 
naje de la Saigon — subli- 
niază observatorii politici 
nu va fi în măsură să schimbe 
situația din Vietnamul de sud 
şi nu va duce la creșterea 
eticacității în fața acțiunilor 
Frontului Naţional de Eliberare. 


lagos 
SPERANTE DE PACE, 
DAR... 


Convorbirile preliminare din- 
tre reprezentanții Nigeriei și ai 
provinciei secesioniste Biafra 
s-au incheiat cu un acord pri- 
vind data începerii tratativelor 
de pace. Ele se vor desfășura 
la Kampala (Uganda), înce- 
pînd cu data de 23 mai, a- 
nunță un comunicat oficial pu- 
blicat la Londra de secreta- 
riatul general al Commonweal- 
thului. S-a stabilit şi ordinea 


de zi a viitoarelor negocieri : 
președinția reuniunii, prezența 
observatorilor străini în zonele 
de luptă, condițiile încetării os- 
țilităților şi măsurile suscepti- 
bile să ducă la o reglemen- 
tare durabilă. Acordul inter- 
vine ca urmare a convorbirilor 
secrete începute la 6 mai în 
capitala londoneză, sub egida 
lui Arnold Smith, secretar ge- 
neral al Commonwealthului, 
Pe plan diplomatic, se a- 
nunță că Nigeria a rupt rela- 
țiile diplomatice cu Coasta de 
Fildeş ca răspuns la faptul că 
guvernul de la Abidjan a recu- 
noscut „Republica Biafra”. 
Provincia secesionistă fusese 
deja recunoscută de Tanzania, 
Gabon şi Zambia, dar Coasta 
de Fildeş este prima ţară, a- 
vîind o ambasadă la Lagos, 
care. a rupt relațiile cu autori- 
tățile federale. „Pe teren” lup- 
tele continuă : trupele nigeri- 
ene au ocupat vineri orașul 
Port-Harcourt, unul din princi- 
palele puncte de sprijin ale 
secesioniștilor biafrezi. Aceasta 
pare să întărească poziția 
guvernului federal la convor- 
birile de pace — sînt de pä- 
rere observatorii — deși colo- 
nelul Ojukwu a afirmat, într-o 
cuvintare radiodifuzată, că „nu 
poate exista pace atita timp 
cit trupele nigeriene rămîn pe 
teritoriul biafrez”.  Enumerînd 
principiile care vor ghida dele- 
ația biafreză la tratativele de 
a Kampala, el a declarat că 
Biafra va accepta organizarea 
unui plebiscit în regiunile mi- 
norităților tribale. 


bruxelles 
SPRE O SOLUȚIE 


BIPARTIDĂ ? 


După cele o sută de zile 
de criză guvernamentală, după 
reuniuni confidenţiale şi pu- 


Budapesta. O imagine de ansamblu a Tir- 
gului internațional deschis recent în capi- 
tala Ungariei. 


blice ale diferitelor partide, 
după comunicate și declarații 
succesive, situația începe să se 
contureze cu mai multă clari- 
tate — cel puțin după părerea 
unor observatori politici. Ulti- 
mele zile au fost marcate de 
începerea tratativelor dintre 
cele două partide tradiționale 
Partidul  social-creștin și 
Partidul socialist — care să 
ducă la formarea unui guvern 
bipartid. Se apreciază că ope- 
rațiunea va fi destul de dificilă, 
dată fiind existența unor punc- 
te divergente în programele 
celor dovă partide, privind 
schița de program pentru an- 
samblul Pata camee îl comuni- 
tare şi de modernizare a sto- 
tului. 

Aripa flamandă a P.S.C. 
continuă să reclame o largă 
autonomie culturală. Potrivit 
părerii lui Vanden Boeynants, 
autonomia va permite desem- 
narea unui ministru al culturii 
neerlandeze și a unui ministru 
flamand al educației naționale, 
sciziunea completă în departa- 
mentul educației și stabilirea a 
două bugete distincte. În cazul 
în care proiectul va fi accep- 
tat, senatorii celor două comu- 
nități lingvistice vor avea posi- 
bilitatea să ia hotăriri, împre- 
ună cu miniștrii flamanzi însăr- 
cinați cu problemele culturale 
şi lingvistice din cele dovă re- 
giuni. Pentru socialişti, pro- 
blema cea mai importantă se 
situează în sectorul economic. 
Vanden Boeynants nu subapre- 
ciază importanța descentraliză- 
rii : guvernul va răspunde de 
preocupările comunitare, fără 
a afecta unitatea de concepție 
şi execuție a fiecărei regiuri 
în parte. În ce priveşte pro- 
blema lingvistică, socialiștii ar 
prefera s-o încredințeze unei 
comisii parlamentare care să 
elaboreze soluțiile de ansamblu. 


capetown 


MAREA FINANȚĂ 
FATĂ 
CU AURUL SUD-AFRICAN 


Ministrul de finanțe al Repu- 
blicii Sud-Atricane, N. Diede- 
richs, a apreciat „drepturile 
speciale de tragere”, înființate 
— după cum se ştie — prin 
acordurile de la Stockholm și 
destinate să înlocuiască aurul 
din rezervele băncilor centrale 
occidentale, ca nefiind o solu- 
ție a rezolvării crizei sistemu- 
lui monetar internațional. „Hir- 
tia aur (care va sta la baza 
drepturilor speciale de tragere 
— n.n.) are tot atita valoare 
cît un diamant făcut din sti- 
clă“, a precizat el. Această 
declaraţie era făcută în ace- 
eași zi în care S.U.A. și Marea 
Britanie, direct interesate în a- 
doptarea acordurilor de la 
Stockholm, le ratificau la nivel 
guvernamental. Situaţia reflec- 
tă divergențele existente între 
poziția țărilor occidentale sem- 
natare (implicit a băncilor cen- 
trale) și cea a R.S.A., cea mai 
mare producătoare de aur a 
lumii capitaliste. Republica 
Sud-Alricană a oprit încă din 
luna trecută orice vînzare de 
aur pe piața mondială, deter- 
minînd astfel creșterea cursului 
aurului pe piața liberă la peste 
40 de dolari uncia și accentu- 
înd discrepanta dintre acesta 
și cursul menținut artificial pe 
piața oficială (35 de dolari un- 
cia). Băncile centrale au trecut 
la contramăsuri, anunțind că 
refuză să cumpere aur nou 
extras din R.S.A. Rămine de 
văzut în ce măsură „marea fi- 
nanță“ va reuși să-și impună 
condițiile. 


La 27 mai se împlinesc 49 de ani de la proclamarea in- 
S dependenței Afganistanului. Fotografia înfăţişează un 
aspect din centrul capitalei, Kabul 

După vizita preşedintelui de Gaulle 


CONTRIBUTIE LA OPERA INTERNAȚIONALĂ 


COOPERARE 


ŞI 
DESTINDERE 


Prima vizită în România a unui șef de 
stat francez ar fi, prin ea însăși, reve- 
latorie pentru evoluția pozitivă a rela- 
țiilor dintre România și Franţa. Rapor- 
tată însă la complexul de factori în care 
ea s-a desfășurat, vizita capătă semni- 
ficații particulare, reliefate în toate 
manifestările ei, evidențiate de des- 
fășurarea întregului ei program. Rapor- 
turi clădite pe un fundament istoric 
trainic, de îndelungă tradiție. O conlu-- 
crare activă, permanentă, schimb viu de 
valori materiale şi spirituale într-un cadru 
de stimă și preţuire reciprocă. Raporturi 
solide, multilaterale, care acumulează cu 
fiecare an noi elemente pozitive, între 
două țări independente, stăpine pe desti- 
nele lor, decise să-și consacre energiile 
idealurilor majore ale contemporaneită- 
ţii — pacea și securitatea omenirii. Vizita 
unui eminent om de stat într-o țară care-şi 
afirmă cu tot mai multă vigoare personali. 
tatea ei în concertul națiunilor. O situație 
internațională complexă, care reclamă 
contribuția tuturor statelor, mari 
și mici, la edificarea unor raporturi 
normale între națiuni, bazate pe cu- 
noaștere reciprocă, încredere și coope- 
rare sinceră, la a căror făurire con- 
tactele între conducătorii de state aduc 
o contribuție de netăgăduit. 


Dialogul  româno-francez la nivelul 
cel mai înalt se adaugă unor dia- 
loguri multiple devenite frecvente 


atit în Europa cît şi în întreaga lume. 
Vizita generalului de Gaulle. se 
înscrie, astfel, în sensul unei duble con- 
tinuități : continuitatea bunelor relații 
dintre Franța și România, făurite și dez- 
voltate pe o mare și îndelungă stimă 

La Combinatul chimic Craiova 


și simpatie reciprocă, continuitatea ra- 
porturilor intereuropene, stimulate de 
contacte la nivelul cel mai înalt. 
Importanța dialogului româno-francez 
în acest context politic era, astfel, pre- 
vizibilă. O ilustrare a interesului mani- 
festat de opinia publică din România, 
din Franța, de opinia publică din alte 
tări, a constituit-o prezența în antura- 
jul vizitei a aproape 200 de ziarişti ro- 
mâni și străini, barometru sensibil la 
climatul vizitei, înregistrînd cordialitatea 
şi căldura, entuziasmul și simpatia care au 
marcat climatul întîlnirilor dintre distinși 
oaspeți francezi și gazdele române. Fă- 
cind parte din această „gardă de lucru a 
vizitei“, am avut prilejul de a asculta a- 
precieri elogioase la adresa ei. Majori- 
tatea confraților și-au exprimat aprecierea 
pentru atmosfera călduroasă în care popu- 
laţia din București, Dolj, Olt, Argeș, Dîm- 
bovița și Prahova a întimpinat pa cei doi 
şefi de stat. Dincolo de elanul spontan 
şi comunicativ al publicului, ziariștii își 
exprimau părerea că această atmosfe- 
ră degaja sentimentul de forță și. sigu- 
ranță al unui popor conștient de marile 
sale realizări, stăpîn într-o casă pros- 
peră și mindră în care orice oaspete 
are ce vedea și admira.  Oaspeții 
francezi au putut, astfel, cunoaște nemiilo- 
cit viața poporului nostru, munca sa entu- 
ziastă pentru edificarea unei vieți tot 
mai bune, pentru ridicarea patriei 
pe noi culmi de progres și civili- 
zație, sentimentele sale de respect pen- 
tru celelalte popoare ale lumii. 
Bilanțul convorbirilor oficiale, al în- 
tregii vizite, a fost apreciat de cei doi 
şefi de stat ca deosebit de fructuos pen- 


tru prietenia  româno-franceză, pentru 
dezvoltarea cooperării în viitor, pentru 
cauza securității și păcii în Europa și 
în lumea întreagă. Documentul final al vi- 
zitei — Declaraţia româno-franceză — 
consemnează satisfacția celor două părți 
pentru stadiul relaţiilor multilaterale din- 
tre România și Franța și pune în evi- 
dență noi perspective de dezvoltare a 
acestor relaţii în toate domeniile de in- 
teres comun. În ultimii ani, au sporit con- 
tinuu şi s-au diversificat schimburile eco- 
nomice. S-au înregistrat rezultate notabile 
în domeniul relațiilor culturale și tehnico- 
ştiinţifice, stimulate de o fructuoasă și în- 
delungată tradiție de conlucrare între 
oamenii de cultură și știință români și 
francezi. S-a evidențiat că nivelul in- 
dustriei și tehnicii franceze, potențialul 
economic în plin avint al României so- 
cialiste, dorința de cooperare activă 
dintre cele două țări oferă noi posibi- 
lități în vederea sporirii colaborării ro- 
mâno-franceze pe tărim economic, cul- 
tural-artistic, tehnico-științific, în bene- 
ficiul ambelor națiuni. În vederea facili- 
tării acestor schimburi active s-a con- 
venit să fie instituită o comisie de coo- 
perare româno-franceză la nivel guver- 
namental. S-au preconizat mijloace 
practice pentru intensificarea schimbului 
de valori de civilizație și cultură dintre 
cele dovă țări. 

Aşa cum s-a subliniat în cursul vizi- 
tei, colaborarea româno-franceză poate 
atinge trepte superioare, manifestin- 
du-se viguros și în domeniul soluționării 
problemelor majore ale contemporanei- 
tății, al eforturilor pentru aşezarea 


raporturilor intereuropene pe baze trai- 
nice și viabile. 

Examinarea problemelor  internaţio- 
nale de către cei doi șefi de stat a re- 
levat fapiul că România și Franța t 
aduce o contribuție însemnată la des- 
tinderea internațională, la dezvoltarea 
cooperării, încrederii și prieteniei dintre 
popoarele Europei, dintre popoarele 
întregii lumi. România pune în centrul 
politicii sale externe colaborarea  fră- 
țească, prietenia și alianța cu toate tă- 
rile socialiste ; în același timp, ea pro- 
movează cooperarea cu toate statele 
lumii, indiferent de regimul lor politico- 
social, pe baza principiilor independen- 
tei, suveranității naționale, egalității în 
drepturi, neamestecului în treburile inter- 
ne. Declarația româno-franceză subli- 
niază că raporturile normale între state 
pot fi cultivate numai pe baza acestor 
principii, pe stabilirea de relații amicale 
cu toate țările, dezvoltarea schimburi- 
lor și a cooperării internaționale, men- 
ținerea sau restabilirea păcii în întrea- 
ga lume. Cei doi șefi de stat sînt con- 
vinşi că numai respectarea acestor 
principii asigură condițiile necesare 
pentru ca fiecare tară, oricare ar fi ea, 
să poată contribui la progresul material 
și la înflorirea spirituală a națiunilor, 
la apărarea păcii și la dezvoltarea spi- 
ritului de înțelegere și cooperare între 
state. Numeroși ziariști străini mi-au 
împărtășit aprecierile lor asupra însem- 
nătății  consensului româno-francez în 
sublinierea viabilităţii principiilor rapor- 
turilor între state, adăugind că valabi- 
litatea lor este pe deplin confirmată 
chiar de relațiile dintre Franţa și Româ- 
nia, state deosebite atît ca mărime 
cit și ca regim politico-social, dar ani- 
mate de dorința de a-și conjuga efor- 
turile la opera de destindere și progres. 

In bilanţul pozitiv al vizitei președin- 
telui de Gaulle în România se includ 
și punctele de vedere comune exprimate 
de cei doi șefi de stat în abordarea 
unor probleme majore ale vieţii inter- 
naționale, în prim plan situîndu-se, cum 
este și firesc, problema asigurării secu- 
rității pe continentul european, proble- 
ma Vietnamului, situația din Orientul 
Apropiat — cărora România și Franța 
le acordă o însemnătate majoră. 

„Condiţia principală pentru asigura- 
rea unei adevărate atmosfere de pace 


şi securitate în Europa — subliniază 
președintele Consiliului de Stat al Româ- 
niei, Nicolae Ceaușescu — este stabi- 


lirea unor relații de încredere și coope- 
rare între toate statele continentului, 
întărirea încrederii între popoare, cola- 
borarea lor în toate domeniile lor de 
activitate. Ca țară socialistă, România 
dezvoltă colaborarea, prietenia și ali- 
anța cu Uniunea Sovietică — care joacă 
un rol remarcabil în arena mondială, în 
apărarea păcii și securității — cu ţă- 
rile socialiste vecine, cu toate țările so- 
cialiste, acționind împreună cu acestea 
în spiritul aspirațiilor de libertate și pro- 
gres ale tuturor popoarelor”. 

Crearea unei reale securități pe con- 
tinentul european impune înțelegerea și 
acceptarea schimbărilor intervenite în 
istoria postbelică a Europei, a realită- 
tilor create ca urmare a celui de-al 
doilea război mondial, asigurarea in- 
violabilităţii frontierelor stabilite după 
ultimul război mondial, inclusiv recu- 
noașterea graniței Oder-Neisse, recu- 
noașterea existenței celor două state 


ermane și, implicit, cultivarea unor re- 
ații normale cu acestea. Crearea unor 
raporturi normale între națiunile euro- 
pene reclamă, în același timp, lichida- 
rea situației anacronice a divizării 
Europei în blocuri militare, retragerea 
trupelor străine de pe teritoriile altor 
țări, lichidarea bazelor militare de pe 
teritorii străine, promovarea unor mă- 
suri eficiente în vederea dezarmării, a 
lichidării pericolului termonuclear. Recru- 
descența forțelor neonaziste și revanșar- 
de, care tind să se impună din nou în via- 
ła politică, reclamă eforturile conjugate 
ale tuturor ţărilor europene, spre a fi fri- 
nate la timp cercurile care ameninţă secu- 
ritatea continentului nostru. 

Dezvoltarea colaborării politice, eco- 
nomice, cultural-ştiințifice creează condi- 
ţii pentru asigurarea unei păci durabile 
pe continentul european, ceea ce cores- 
punde intereselor vitale ale tuturor națiu- 
nilor europene, asigură condiţii pentru in- 
tensificarea progresului lor material şi 
spiritual, înriurind astfel în mod pozitiv 
ansamblul relațiilor internaţionale, lupta 
popoarelor pentru pace și progres din 
întreaga lume. 

Relevind evoluția pozitivă a pro- 
ceselor politice europene, în sensul 
destinderii şi cooperării între na- 
țiuni, cei doi şefi de stat au subliniat 
„contribuția importantă pe care Româ- 
nia și Franța o aduc la această evolu- 
ție esențială pentru viitorul Europei și 
au afirmat voința de a conlucra în a- 
ceastă direcţie, conformă vocației şi tra- 
dițiilor celor două popoare”. 

Abordînd situația din Vietnam, cei 
doi şefi de stat, exprimîndu-și îngriio- 
rarea față de continuarea  războiu- 
lui, și-au declarat satisfacția cu privire 
la începerea convorbirilor dintre repre- 
zentanții R.D. Vietnam și ai S.U.A., la 
Paris. A fost exprimată speranța că aces- 
te convorbiri vor duce la încetarea necon- 
diționată a bombardamentelor asupra 
Republicii Democrate Vietnam, a tuturor 
actelor de război săvirșite de Statele U- 
nite împoiriva poporului vietnamez, la 
restabilirea păcii pe baza acordurilor de 
la Geneva din 1954, la respectarea strictă 
a dreptului inalienabil al poporului viet- 
namez de a-și hotări singur soarta. 

În legătură cu evoluția situației din 
Orientul Apropiat, cele două părți și-au 
exprimat îngrijorarea față de pericolele 
pe care le comportă prelungirea stării 
actuale, de natură să cumuleze elemente 
de încordare, și au subliniat necesita- 
tea aplicării riguroase și urgente a re- 
zoluției Consiliului de Securitate în ve- 
derea soluționării pașnice şi dura- 
bile a problemelor care confruntă 
această zonă. În prezent, un imperativ e- 
sențial peniru crearea condițiilor necesa- 
re reglementării problemelor conflictuale 
îl constituie retragerea trupelor. izraelie- 
ne de pe teritoriile ocupate, respectarea 
dreptului fiecărui stat din această re- 
giune la existență liberă și dezvoltare 
nestinienită. 

Eveniment de seamă în evoluția tradițio- 
nalelor relații româno-franceze, vizita 
generalului de Gaulle în România se 
înscrie ca o novă contribuție stimula- 
toare la dezvoltarea raporturilor multi- 
laterale dintre Franța și România, la 
opera internațională de cooperare şi 
destindere. 


lon CĂRJE 


VOTUL „CRUCIAL” 


Deși din punct de vedere tehnic VO- 
tul din Camera Comunelor pentru 
adoptarea proiectului de lege guverna- 
mental cu privire la preţuri şi salarii 
nu urma să constituie un vot de încre- 
dere în guvern, el era considerat la 
Londra de o importanţă „crucială“ 
pentru guvernul laburist. Acest proiect 
de lege — care stabilește limitele sala- 
riilor, ca şi cele ale preţurilor, chirii- 
lor, pensiilor, rentelor şi altor venituri 
— reprezintă factorul-cheie al progra- 
mului pe termen lung cu ajutorul că- 
ruia premierul Harold Wilson încearcă 
să oprească tendinţele inflaționiste şi 
să redreseze situaţia economică a An- 
gliei. În cele din urmă, marţi seara, 
Camera Comunelor a adoptat — în a 
doua lectură — proiectul de lege cu 
290 de voturi contra 255, deci numai cu 
o majoritate foarte strînsă de 35 de 
voturi (majoritatea laburistă este în 
mod obişnuit de 72 de voturi). Conser- 
vatorii şi liberalii au votat împotriva 
guvernului, în timp ce mai mulţi de- 
putaţi laburiști, reprezentind sindica- 


“tele, s-au abținut. Cu toate  acestța, 


observatorii apreciază că majoritatea 
de 35 de voturi obţinută de Wilson 
este suficientă pentru a-i permite să 
aplice politica sa economică. 

Rezumiînd dezbaterile din Camera 
Comunelor, Roy Hattersley, secretar 
parlamentar pentru problemele muncii 
şi productivităţii, a declarat că nu 
poate să promită că guvernul nu va 
recurge la o lege asemănătoare în mo- 
mentul în care va expira legea prezen- 
tă. El a subliniat în același timp că, 
în concepţia guvernului, politica pre- 
ţurilor și a veniturilor nu poate căpăta 
deplina sa semnificaţie fără cooperarea 
activă a sindicatelor. În sfîrşit, a in- 
dicat că creșterea medie a preţurilor 
pentru următoarele 12 luni ar trebui 
să fie de 5 la sută, în timp ce salariile 
vor trebui să rămînă cu puţin infe- 
rioare, 


O NUMAĂRĂTOARE 
LENTĂ 


Niciodată voturile nu au fost mai 
încet numărate în Panama. În trecut, 
rezultatul se cunoștea la numai cîteva 
ore după scrutin. De data aceasta, 
deși alegerile prezidenţiale au avut loc 
la 12 mai, „tribunalul electoral naţio- 
nal“ nu a anunțat cîștiA'torul defini- 
tiv. Au fost publicate doar unele rezul- 
tate parţiale potrivit cărora opoziţia 
s-ar afla în cîştig în 16 din cele peste 
1300 centre de vot. Preşedintele în 
funcţiune, Marco Robles, care nu putea 
să-şi pună din nou candidatura, îl spri- 
jină pe candidatul David  Samudio. 
Principalul candidat de opoziţie este 
Arnulfo Arias, soţul cunoscutei bale- 
rine engleze Margot Fonteyn. Mai par- 
ticipă un democrat creştin, dar 14 can- 
didaţi de opoziţie au fost complet 
scoși din cursă printr-o  hotărire a 
Curţii Supreme. Aşa încit alegerile nu 
sînt foarte semnificative, candidații, 
situaţi între centru şi dreapta, aflin- 
du-se mai degrabă angajaţi într-o luptă 
pentru putere. De altfel, factorul-che- 
ie nu-l constituie atit rezultatul urne- 
lor cit, se pare, sprijinul Gărzii Na- 
ţionale, care şi-a manifestat încă îna- 
inte de alegeri preferința pentru ac- 
tualul preşedinte Robles, ca și pentru 
candidatul susţinut de acesta, Samudio. 
Este foarte probabil, ca cifra exactă a 
rezultatelor scrutinului să rămină ne- 
cunoscută. Ceea ce se va comunica, 
probabil în această săptămină, va re- 
flecta mai mult măsura în care Garda 
Naţională îl sprijină pe David Samu- 
dio. 


iii ia a iii ini iii i mină 

SO CORE IN 


Partidul şi guvernul acordă o aten- 
ţie deosebită cooperării economice, 
tehnico-ştiinţifice şi culturale cu 
toate țările, fructificării avantaje- 
lor participării active a României 
la diviziunea internaţională a 
muncii. 
NICOLAE CEAUŞESCU 


(Din Raportul la Conferinţa 
Naţională a Partidului Comunist 
Român) 


Traducerea în viață a măsurilor de 
perfecționare a conducerii și planifică- 
rii economiei, elaborate de Conferința 
Naţională a P.C.R. din decembrie 1967, 
este menită să impulsioneze activitatea 
economică în toate verigile, în vederea 
sporirii simțitoare a eficienței muncii 
sociale și, în primul rînd, a productivi- 
tății muncii, precum și a progresului 
continuu al societăţii noastre. În acest 
cadru, doresc să mă opresc asupra in- 
tercondiționării dintre dezvoltarea eco- 
nomiei naționale și participarea Româ- 
niei la circuitul economic mondial. 


noţiune cuprinzătoare 


În circuitul economic mondial, noțiune 
frecvent folosită astăzi în dezbaterea ce- 
lor mai actuale probleme ale vieţii eco- 
nomice internaționale, sînt cuprinse atit 
legăturile în sfera circulației internațio- 
nale de mărfuri și servicii — înfăptuite 
în forme considerate astăzi clasice : co- 
mert exterior, relații externe financiare 
și de credit, transporturi internaționale 
etc. — cît și cele realizate în sfera pro- 
ducției materiale, în cadrul cărora se 
disting în prezent formele moderne de 
cooperare în industrie, știință, tehnică, 
precum și în alte ramuri de activitate 
economică. Cooperarea și specializarea 
în producţie, comerțul de brevete și li- 
cente, schimburile de Pepine și idei 
noi în materie de tehnologie, de organi- 
zare și conducere a producţiei, personal 
calificat etc. sint considerate acum, cu 
deplin temei, forme distincte de conlu- 
crare economică între state și incluse ca 
atare în circuitul relaţiilor economice 
mondiale. O altă parte componentă a 
circuitului economic mondial o repre- 
zintă raporturile stabilite între state în 
cadrul activității unui număr apreciabil 
de organisme interguvernamentale și in- 

în circuitul 
economic mondial 


stituții internaționale specializate, menite 
să contribuie la crearea unor condiţii 
favorabile intensificării colaborării eco- 
nomice și tehnice și  impulsionării 
schimburilor economice internaționale, 
pe baze echitabile și durabile. Așa- 
dar, noțiunea de circuit economic mon- 
dial este mai cuprinzătoare decit cea a 
comerțului internațional ; ea reflectă ce- 
rințe ale economiei mondiale contem- 
orane care, în accepțiunea cea mai 
argă, este alcătuită din economiile na- 
ționale ale țărilor lumii, indiferent de ni- 
velul de dezvoltare a forțelor lor de 
producţie și de sistemul lor social-eco- 
nomic. 

Circuitul economic mondial cunoaște 
în zilele noastre o dezvoltare fără pre- 
cedent, determinată în mod obiectiv de 
progresul vertiginos al ştiinţei și teh- 
nici, de aplicarea deosebit de rapi- 
dă în producție a noilor cuceriri 
științifice și tehnice. Expresia cea mai 
concludentă a intensificării circuitului 
economic mondial o constituie dinamica 
accelerată a comerţului internaţionai, 
care întrece ritmul de creștere a produc- 
ției mondiale, ceea ce înseamnă că o 
parte tot mai mare a acesteia este des- 
tinată schimburilor internaționale. în 
1967, valoarea exportului mondial a 
atins 211 miliarde dolari, față de 78 mi- 
liarde dolari în anul 1953. Triplarea va- 
lorii exportului mondial în decurs da 15 
ani trebuie considerată o performanţă 
încă neîntilnită în întreaga istorie a co- 
merțului internațional. 

Concomitent cu sporirea rapidă a vo- 
lumului, au loc importante schimbări în 
structura pe grupe principale de mărfuri 
a comerţului sirtaniti în te sapat ra ppt 
creșterea continuă a ponderii produselor 
industriei prptucriipara, în special a ma- 
șinilor, utilajelor şi at, oa a de trans- 
port. 
O trăsătură caracteristică importantă 
a circuitului economic mondial în etapa 
actuală o constituie extinderea relațiilor 
de cooperare economică între țări pe 
tărîmul industriei, agriculturii, transpor- 
turilor, în cercetarea științifică și tehnică, 
în proiectare și construcţii. Promovată în 
formele ei moderne, cooperarea econo- 
mică se afirmă tot mai mult ca 
o formă avansată a relațiilor in- 
terstatale, ca una din pirghiile principale 
ale dezvoltării și diversificării economii- 
lor naționale și comerțului exterior. În- 
tr-o lume în care se extind și se diversi- 
fică permanent relaţiile dintre state, coo- 
perarea internațională a devenit o ce- 
rință obiectivă. Procesul dezvoltării re- 
prezintă o responsabilitate indivizibilă a 
comunității internaționale, progresul 
fiecărei națiuni fiind legat de progre- 
sul general. „Factor de seamă al pro- 


resului — arăta tovarășul Nicolae 
Ceaușescu — cooperarea economică s-a 
impus atenției generale, joacă un rol tot 
mai important în dezvoltarea materială 
a statelor”. 

Participarea la circuitul economic mon- 
dial constituie o necesitate obiectivă 
pentru toate țările lumii, mari sau mici, 
date fiind avantajele multiple pe care 
această participare le oferă în condiţiile 
actualului progres tehnico-știinţific. în 
vederea asimilării rapide a noilor cuce- 
riri, fiecărei țări i se impune atit intensi- 
ficarea eforturilor proprii în sfera pro- 
ducției și cercetării, cît și conlucrarea tot 
mai strinsă cu alte state la atingerea 
unor importante și complexe obiective 
economice. cecene astia ari a 

Încadrarea fiecărei ţări în circuitul 
economic mondial depinde însă de o se- 
rie întreagă de factori și, în primul rind, 
de nivelul de dezvoltare şi diversificare a 
producției materiale, de gradul ei de teh- 
nicitate și complexitate, de interesele ime- 
diate și de perspectivele dezvoltării eco- 
nomiei şi comerțului său exterior. Înlre 
articiparea la schimburile economice 
internaționale, pe de o parte, și nivelul 
şi structura economiei unei ţări, pe de 
altă parte, există o relație strinsă de in- 
terdependenţă. Creşterea potențialului 
material, tehnic și spiritual al unei tări, 
dinamismul economiei sale, reprezintă 
premise hotăritoare pentru participarea 
tot mai activă a țării respective la schim- 
burile economice internaționale. La rîn- 
dul ei, o asemenea participare devine 
un important factor de accelerare a 
progresului economic și social naţional. 

Un nivel redus de dezvoltare econo- 
mică și o structură limitată a produc- 
ției înseamnă implicit o îngustare a po- 
sibilităților de participare sub ra- 
port cantitativ și calitativ la circuitul 
economic mondial, o insuficientă valorifi- 
care a posibilităților pe care le oferă 
acesta din urmă. Or, în această privință, 
circuitul economic mondial actual se ca- 
racterizează prin manifestarea unor pu- 
ternice discrepanțe, generate de dispro- 

orțiile existente între diferitele țări ale 
umii în ceea ce privește potențialul lor 
economic și, mai ales, gradul de indus- 
trializare. Asemenea discrepanțe au de- 
terminat ca, în ultimul deceniu și ju- 
mătate, cota-parte a ţărilor în curs de 
dezvoltare — care grupează circa dovă 
treimi din populația globului — în ex- 
portul mondial total să prezinte o per- 
sistentă tendință de scădere, micșorin- 
du-se de la 27% în anul 1953 la 18,5%% 
în 1967. 

România manifestă față de aceste tări 
o înțelegere cu atit mai mare cu cit ea 
însăşi, în condiţiile vechii orînduiri so- 
ciale, în perioada antebelică, fusese re- 


dusă la rolul de anexă de materii prime 
şi produse agricole a țărilor industriale 
dezvoltate, poziție care i-a adus mari 
prejudicii, frînînd dezvoltarea economiei 
naționale. 


chimbări în profilul 
participării ţării 
noastre la circuitul 
economic mondial 


Datorită eforturilor susținute, depuse în 
anii construirii socialismului în vederea 
industrializării și diversificării economiei 
naționale, dezvoltării ei complexe şi 
multilaterale, în concordanță cu direcţiile 
progresului științific și tehnic contempo- 
ran, participarea țării noastre la circui- 
tul economic mondial s-a ameliorat sub- 
stanțial. Ritmul rapid de creștere a co- 
mertului nostru exterior — în medie de 
11,80%% pe an în perioada 1961—1967, 
cifră ce depășește ritmul comerțului mon- 
dial în ansamblu — permite majorarea 
treptată a ponderii României în comer- 
țul mondial și o mai bună situare a ei 
în ierarhia țărilor, din punct de vedere 
al volumului comerțului exterior. 

Deosebit de semnificative sînt și schim- 
ările calitative ale structurii participă- 
rii României la schimburile economice 
internaționale. Exportul nostru tradițio- 
nal de produse lemnoase, petroliere și 
agroalimentare se face într-o structură 
reînnoită, cu produse superioare sub as- 
pect calitativ și al gradului de prelu- 
crore. În același timp, România își ciș- 
tigă un loc propriu în comerțul interna- 
țional de mașini şi utilaje, produse chi- 
mice și mărfuri industriale de larg con- 
sum. Exporturile noastre la aceste trei 
grupe de mărfuri au sporit mai repede 
decit valoarea exportului românesc în 
ansamblu, ceea ce a dus la ridicarea 
ponderii lor de la 24,6% în 1960 la 34,5%, 
în 1966. Un alt indicator al ameliorării 
activității noastre de comerț exterior îl 
constituie micșorarea raportului dintre 
valoarea unitară a unei tone de mărfuri 
importate și exportate, de la 8—10 în 
perioada antebelică la mai puțin de 2 
în Cru 

direcție deosebit de caracteristică 
pentru poziția novă a României în cir- 
cuitul economic mondial este participa- 
rea ei tot mai largă la cooperarea in- 
ternațională în producție, știință şi teh- 
nică. Faptul că România, în trecut de- 
pendentă aproape în întregime de im- 
portul de mașini, utilaje și instalații, con- 
struiește în prezent, în alte țări, obiective 
industriale cum sînt: rafinării de petrol, 
uzine de produse clorosodice, laminoare, 
fabrică de tractoare, unități de industria. 

lizarea lemnului, centrale electrice etc. 
— furnizînd proiecte, livrînd instalațiile 
respective şi acordind asistență tehnică 
la lucrările de construcții, montaj și pu- 
nere în funcțiune — constituie mărturia 
ynor evidente progrese pe tărim tehnic- 
industrial, capabile să susțină o partici- 
pare activă, echitabilă și avantajoasă la 
schimburile economice internaționale. 
Găsim în toate acestea încă o dovadă 
convingătoare a justeței întregii politici 
a partidului și statului nostru, încununa- 
rea eforturilor stăruitoare depuse de în- 
tregul nostru popor pentru înfăptuirea 
programului trasat de Congresul al 
IX-lea al P.C.R. pentru edificarea unei 
societăți socialiste, înfloritoare în Romă- 
nia. 

Deși remarcabile, rezultatele obținute 
pînă în prezent, comparate cu realizările 
altor țări europene şi confruntate cu pro- 
priile noastre nevoi și posibilități în con- 
tinvă creștere, impun noi şi perseverente 
eforturi pentru a îmbunătăți în continuare 
activitatea atit în domeniul comerțului 
exterior, cît şi în cel al cooperării eco- 
nomice, industriale şi tehnico-ştiințifice cu 
străinătatea. În acest scop, din inițiativa 
conducerii partidului și guvernului, în 
pn se află în curs de îndeplinire un 
arg și complex program — în vederea 
dezvoltării și adincirii relațiilor economi- 
ce externe ale României, a ridicării efi- 
cienței lor. Acest program prevede prin- 
tre altele : organizarea producției desti- 
nate exportului; prospectarea științifică 
a piețelor externe în vederea cunoașterii 
amănunțite a cerințelor lor și adaptării 
corespunzătoare și operative a produc- 
tiei ; promovarea de măsuri pentru înlă- 
turarea fenomenelor de centralism exce- 
siv în activitățile de import și export și 
stabilirea unor legături directe, mai ope- 
rative, între unitățile noastre economice 
şi partenerii străini ; utilizarea largă a 
formelor moderne de schimburi econo- 
mice internaționale și altele. 


politică activă de 
largă cooperare 
internaţională 


Partidul comunist şi guvernul român 
promovează în mod consecvent o poli- 
tică de largă dezvoltare a relaţiilor eco- 
nomice externe,  acordind o deosebită 
atenție extinderii schimburilor comerciale 
şi cooperării economice și tehnico-știin- 
țifice cu toate ţările, indiferent de orîn- 
duirea lor socială. În concepția partidu- 
lui și statului nostru, o asemenea politică 
nu are la bază considerente de conjunc- 

Tirgului internațional de la Hanovra 


tură, nu este determinată de anumite ne- 
voi de moment, ci constituie o coordonată 
fundamentală a întregii noastre activități 
externe, întemeiată pe rațiuni de ordin 
principial, dezvoltarea cooperării econo- 
mice şi tehnico-ştiințifice cu alte state de- 
venind una din direcţiile principale ale 
dezvoltării relațiilor economice „externe 
ale României. Promovarea -unei largi 
cooperări . internaționale trece în mod 
necesar prin dezvoltarea şi consolidarea 
relaţiilor bilaterale de la stat la stat. 

Astfel, partidul nostru se călăuzește în 
primul rînd de considerentul că, în 
condițiile desfășurării revoluției tehnico- 
ştiinţifice contemporane, ale creșterii con- 
tinue a nivelului tehnic şi a complexită- 
ții producției, dezvoltarea relațiilor eco- 
nomice între state, participarea la circui- 
tul economic mondial se impune ca o ce- 
rință obiectivă a progresului lumii con- 
temporane. z 

În al doilea rînd, progresul continuu 
al economiei noastre naționale, ca ur- 
mare a industrializării socialiste, impune 
cu necesitate și, totodată, creează condi- 
ţii tot mai bune pentru o participare mai 
amplă şi mai intensă a României la 
schimburile economice internaţionale, În 
vederea fructificării într-o măsură mai 
mare a avantajelor ce decurg din această 
participare. Mobilizarea și raţionala 
punere în valoare a resurselor na- 
tionale au constituit şi constituie pen- 
tru partidul nostru calea principa- 
lă pentru soluționarea cu succes 
a sarcinilor dezvoltării economiei. În în- 
făptuirea acestui obiectiv, se are în ve- 
dere o asemenea încadrare a României 
în circuitul economic mondial, care să-i 
înlesnească valorificarea mai bună a po- 
tențialului ei material şi uman, accele- 
rarea asimilării în producție a celor mai 
noi cuceriri ale științei și tehnicii pa pese 
mondial în vederea ridicării _ nivelului 
tehnic-calitativ al producţiei și creșterii 
gradului. ei de competitivitate, îmbună- 
tățirea continuă a structurii economice Și 
a comerțului exterior, în special lărgirea 
exportului de produse cu un înalt grad 
de prelucrare, statornicirea unor legă- 
turi stabile, de durată, reciproc avanta- 
joase, cu toate țările lumii, ceea ce faci- 
|iează planificarea economică de pers- 


În al treilea rind, promovind o politică 
de lărgire și întărire a relațiilor econó- 
mice cu alte state, partidul și guvernul 
nostru țin seama de faptul că, prin carac- 
terul lor concret, prin contactele multiple 
şi prin conlucrarea directă pe care le 
presupun, aceste relații se afirmă tot mai 
mult ca factor de bază al „cunoaşterii 
reciproce, al sporirii încrederii între po- 
poare, constituie un fundament material 
ol conviețuirii statelor. Viabilitatea di- 
verselor forme de cooperare științifică, 
tehnică și economică rezidă în faptul 
că ele îmbină pe bază de avantaj 
reciproc interesele partenerilor, de la 
cercetarea științifică pînă la produ- 
cerea și desfacerea bunurilor materiale. 
Tocmai de aceea partidul consideră că o 
condiție esenţială a dezvoltării relaţiilor 
economice ale României cu oricare altă 
țară o constituie respectarea cu neabă- 
tută consecvență a principiilor indepen- 
denței și suveranității naționale, neames- 
tecului în treburile interne, egalității de- 
pline în drepturi și avantajului reciproc, 
principii care călăuzesc întreaga politică 
externă a țării noastre. 


(Va urma) 

“Semnificațiile 


scrutinului din 


Rezultatele alegerilor parlamentare 
din Italia au produs oarecare surpriză 
în rîndurile observatorilor politici și au 
infirmat o serie de pronosticuri care 
considerau că în structura corpului 
electoral nu se vor produce modificări 
importante. Merită să fie amintite pre- 
viziunile, de altfel foarte circumspecte, 
ale unor comentatori de la mari ziare 
din Torino şi Milano, potrivit cărora 
Partidul Comunist Italian ar îi atins la 
alegerile din 1963 „apogeul“. 

Scrutinul a demonstrat că, deși coa- 
liția de centru-stînga se menţine majo- 
ritară în cele două camere ale parla- 
mentului, în audiența partidelor care o 
alcătuiesc au avut loc deplasări, mai 
mult decît probabil cu repercusiuni 
asupra raporturilor viitoare dintre ele. 
Principala formaţie care a ieșit în pier- 
dere din alegeri este partidul socialist 
unificat. Grupările de dreapta sînt de 
asemenea în regres. Forţele ciștigătoare 
sint, în ordinea numărului de voturi şi 
în raport cu alegerile precedente, parti- 
dul comunist, democraţia-creștină, 
partidul socialist al unităţii proletare 
şi partidul republican. 

Ținînd seama de proporţia voturilor 
pierdute de respectivele partide, față 
de situaţia lor după alegerile din 1963, 
se poate vorbi de o segregare în două 
sensuri : în timp ce vocile în minusale 


Italia 


P.S.U. s-au împărţit cu precădere între 
comuniști și P.S.I.U.P., vocile în minus 
ale dreptei au trecut la centru. Potrivit 
unor păreri, această polarizare a votu- 
rilor își are explicaţia nu numai în ero- 
rile de tactică făcute de P.S.U. şi nici 
numai în utilizarea unei tactici mai 
abile de către democrat-creştini : ar fi 
vorba în primul rînd de faptul că, an- 
gajaţi de cinci ani în coaliţie, socialiş- 
tii unificaţi, amînînd -realizarea sau 
renunţind la înscrierea în programul 
guvernamental a unor puncte din pro- 
priul lor program, au  decepţionat o 
parte din auditoriu care, în funcţie de 
atracţia exercitată asupra lui de stinga 
sau de centru și-a dat sufragiul P.C.I., 
P.S.I.U.P. sau democrat-creştinilor. 

Este interesant de notat în acest sens 
că, în timpul campaniei electorale, 
P.S.U. şi-a orientat criticile principale 
în direcţia comuniștilor,  presupunînd, 
probabil, că va rupe astfel voci din rîn- 
durile alegătorilor acestui partid ; dar 
tactica adoptată de liderii socialişti — 
nu în unanimitatea lor, după cît se 
pare — fie că a fost deliberat stabilită 
în contextul coaliţiei, fie că era de in- 
spiraţia exclusivă a majorităţii nucleu- 
lui de conducere, pornea și de la apre- 
hensiunea că existenţa în partidul de- 
mocrat-creştin a unui curent favorabil 
dialogului cu P.C.I. ar putea submina 
rolul socialiștilor în guvern. 

Digitaţia savantă a  democrat-crești- 
nilor a pus P.S.U. în situaţia de a asista 
la o campanie electorală, în cursul că- 
reia principalele merite pentru reali- 
zările obţinute, îndeosebi pe plan eco- 
nomic, în cei cinci ani de guvernare, 
erau în mod discret atribuite principa- 
lei formaţii a centrului. Un ziar occi- 
dental nota, nu de mult, un detaliu 
semnificativ : la inaugurarea uzinei de 
automobile construite în „mezzogiorno“ 
— partea sudică a Italiei care ridică 
atitea probleme din cauza decalajului 
faţă de nordul ţării — participau primul 
ministru Aldo Moro și alţi membri de- 
mocrat-creștini ai guvernului și numai 
un singur ministru socialist. 

Evident, rezultatul votului, chiar dacă 
oficial nu schimbă nimic în raporturile 


să nu creeze un fundal de complexe şi 
preocupări, defavorabile P.S.U., fundal 
pe care rolul de lider al democrat-creş- 
tinilor se va accentua, cu toate conse- 
cințele inevitabile asupra atmosferei 
generale a colaborării în guvern. Pe de 
altă parte, după părerea observatorilor, 
eșecul suferit va mări tensiunea în sî- 
nul direcţiei partidului socialist unifi- 
cat, unde, precum se știe, acţionează 
două curente care, nu o dată, au fost în 
divergență. Fiecare din acestea își pu- 
sese nădejdea în alegeri: curentul 
condus de Pietro Nenni — principalul 
promotor al intrării în coaliţie — spera 
într-un succes care i-ar fi permis să 
reducă definitiv la tăcere adversarul 
intern. Acesta, la rîndul său, nu-și as- 
cundea scepticismul și nutrea în secret 
speranța că analiza sa politică, pe baza 
căreia pronostica un eșec, se va rea- 
liza, ceea ce îi va permite să pornească 
o ofensivă frontală pentru a determina 
remodelarea concepţiilor partidului. 
Rămiîne de văzut în ce măsură votul 
recent va declanșa, în afara unei dez- 
bateri furtunoase, modificări mai pro- 
funde in tezele politice şi în compo- 
nenţa conducerii socialiste sau se va 
solda numai cu un compromis care va 
amîna scadenţele. 

Succesul  democrat-creștinilor şi re- 
publicanilor, considerat în raport cu 
pierderile socialiștilor, dacă reprezintă 
o consolidare a centrului propriu-zis al 
coaliției guvernamentale, nu este totuşi 
lipsit de implicaţii ambigue : pentru că 
aprecierea motivelor şi mobilelor care 
au determinat procentul de electori 
cîștigaţi să-și dea sufragiile acestor for- 
maţii este extrem de anevoioasă. Difi- 
cultatea de a aprecia își are obirșia în 
lipsa unei deosebiri nete între ideile şi 
punctele principale de program susţi- 
nute de socialiști şi democrat-creștini. 
După cum sublinia presa italiană, dife- 
renţele au fost minime. Singurul parti- 
cipant la coaliţie care s-a erijat în rolul, 
destul de bine jucat, al contestatorului, a 
fost partidul republican. Ca atare, plusul 
de voturi al D.C. are toate şansele să se 
datoreze mai mult preferințelor persona- 
le ale electorilor, pentru unul sau altul 
din candidaţi, decit opțiunii lor între 
nai multe alternative politice înfăţi- 
șate de partidele de guvernămînt. 

Teza „continuității“ guvernării de 
centru-stînga a constituit osia campa- 
niei electorale. Argumentul urmărea o 
dublă ţintă: în primul rînd, solicita 
alegătorul să acorde încredere încă o 
perioadă de cinci ani unei administra- 
ţii care se află „în plin proces de re- 
forme“, orice întrerupere periclitind în- 
cheierea lui ; în al doilea rînd, exprima 
decizia membrilor coaliţiei de a „con- 
tinua“ colaborarea pentru aplicarea 


dintre membrii coaliției, nu se poate respectivelor reforme. 

Numărul de voturi obţinute de principalele partide politice la 19 mai 
1968 (în paranteze, rezultatele din 1963) : 


ÎN CAMERĂ 
Democrat-creștini 12 428 663 39,1%/+ (38,27*/0) 
Comuniști 8 555 131 26,9°/ (25,31°/) 
Socialişti 4 604 329 14,5%/ (19,98%/0) 
Liberali 1 850 240 5,8% (6,99/.) 
Neofasciști 1 415 307 Í (5,11°/0) 
Socialişti proletari 1 414 043 (0,00%/+) 
Republicani 626 074 (1,37%/0) 
Monarhişti 414 143 1,3%/0 (1,75%) 
Tirolezi din sud 152 901 0,5% (0,44%/) 
Alte partide 324 549 0,9 (0,78*/.) 
ÎN SENAT 
Democrat-creştini 10 955 458 38,4%/4 (34,9/) 
P.C.I.-P.S.I.U.P. 8 580 476 30/0 (25,5°/0) 
P.S.U. 4 349 668 15,20/4 (20,3°/e) 
Votează preşedintele Italiei, Giuseppe Republicani 626 604 2,2%/ (3,1%) 
Liberali 1 934 061 6.8'/ (7,3%) 

Nu-i mai puţin adevărat însă, că, 
după cum releva „La Stampa“, cotidia- 
nul marilor cercuri de afaceri din To- 
rino, grosul acestor reforme așteaptă de 
foarte: mulţi ani și noua legislatură ar 
trebui să fie, din acest motiv, extrem 
de încărcată. În ce măsură  amînarea 
abordării unor probleme de bază, cum 
ar fi aceea a schimbării structurilor 
statului, inclusiv a celor parlamentare, 
pentru a le adapta cerinţelor „societă- 
ţii moderne“, a fost determinată mai 
puţin de dificultatea lor, decît de in- 
tenţia de a face din ele o „amorsă“ 
pentru o nouă legislatură, este, desigur, 
o întrebare greu de dezlegat. „Maladi- 
ile de care suferă ţara — de zeci de 
ani — sau care s-au agravat în ultima 
vreme sînt în realitate consecinţa unor 
incertitudini și întirzieri, unor ambi- 
guităţi sau rezerve mentale de care, în 
atîtea cazuri, s-au făcut vinovate parti- 
dele majorităţii, scrie «La Stampa». La 
scadenţă, s-ar fi putut totuși constata 
că era cu putinţă să se facă mai mult 
decit s-a făcut“. 

Dacă regresul socialiștilor este unul 
din rezultatele indiscutabile ale alege- 
rilor italiene, avansul stîngii din opozi- 
ție constituie, pentru comentatorii ma- 
rilor ziare burgheze, un succes la care 
nu se așteptau. Cîștigurile PCI. și 
ale P.S.I.U.P. în scrutinul pentru ambele 
camere ale Parlamentului, demon- 
strează, după cum sublinia Luigi Longo, 
„cît de evidentă este dorința italienilor 
ca lucrurile să se schimbe şi că un nu- 
măr din ce în ce mai mare de cetățeni 
din toate păturile văd posibilitatea 
acestor schimbări printr-o efectivă de- 
plasare spre stînga“. 

P.C.I. şi P.S.I.U.P. au chemat alegă- 
torii să opteze pentru un program care 
deschide perspectiva unei reînnoiri pro- 
funde, politice şi sociale, prin măsuri 
care să asigure schimbarea structurilor 
statului în favoarea intereselor marii 
majorități a populației, să îngrădeascà 
puterea monopolurilor, să îndeplinească 
nevoile sociale și culturale ale tuturor 
forțelor creatoare ale națiunii. În dome- 
niul internațional, cele două partide ale 
opoziției de stînga preconizează o recon- 
siderare a bazelor politicii italiene, care 
să garanteze autonomia țării față de 
blocurile militare, să sporească rolul 
Italiei ca factor dinamic în acțiunea de 
destindere a atmosferei politice pe con- 
tinentul european și în lume, de promo- 
vare a cooperării şi colaborării între 
state. 

Se conturează astfel o situaţie nouă 
în deplasările  dinlăuntrul corpului 
electoral și în poziţia celor două par- 
tide în parlament, situaţie care ar pu- 
tea evolua și mai favorabil pe măsură 
ce ele vor trage toate concluziile aces- 
tor rezultate, mai cu seamă în privința 
efectului pozitiv al unităţii lor, în con- 
dițiile păstrării, de către fiecare, a per- 
sonalităţii sale. Ceea ce Longo numește 
„aripile de stinga unite“ reprezintă as- 
tăzi o forţă plină de posibilităţi nu nu- 
mai sub aspectul valabilităţii argumen- 
telor ei contestatoare, ci mai ales sub 
acela al soluţiilor pe care le preconi- 
zează marilor probleme ale societăţii 
italiene contemporane. 

Pentru încă cinci ani sub o guvernare 
de centru-stinga, Italia pare să fi in- 
trat, după alegeri, pe un făgaș politic 
extrem de interesant. Timpul va arăta 
ce dimensiuni vor lua poziţiile în care 
au ajuns principalele partide politice, 
cînd, cum și cu ce consecinţe vor fi 
abordate schimbările așteptate de cor- 
pul electoral și dacă regresul socialişti- 
lor nu reprezintă încă un semn de uzură 
a coaliţiei însăși. 

Radu VASILIU 


Leif 


GRANLI 


al doilea preşedinte 
al Stortingului norvegian 


Cunoaşterea 
reciprocă 


i 
colaborarea 
internaţională 


De curînd, ne-a vizita! țara, la invitația 
Marii Adunări Naţionale, o delegație 
parlamentară norvegiană condusă de 
di Leif Granli, al doilea președinte al 
Stortingului. La solicitarea revistei 
„Lumea“, di Leif Granli a avut o con- 
vorbire cu colaboratorul nostru, C. 
ZLAVOG. 


— Cu prilejul vizitei noastre am luat 
un contact nemijlocit cu realitățile din 
România. Sintem apoian că prin 
astfel de vizite și, în general, prin schim- 
buri reciproce de delegații, se întărește 
prietenia dintre ţări, se creează posibili- 
tăți mai bune pentru cunoașterea vietii 
popoarelor. În timpul vizitei noastre în 
întreprinderi industriale, întreprinderi a- 
gricole de stat, cooperative agricole, ni 
s-a confirmat ceea ce am auzit despre 
România și anume că jara se află într-o 


interviul nostru 


dezvoltare dinamică. Vechea societate 
agrară a fost supusă unui proces ra- 
dical ce a avut drept consecință clădi- 
rea, într-un ritm intens, a unei societăți 
moderne, realizarea unei eficiente îmbi- 
nări a industriei cu agricultura. Sintem 
foarte impresionați de acest fapt şi a- 
ceasta cu atît mai mult cu cît cunoaștem 
eforturile pe care le-a depus poporul ro- 
mân pentru a înfăptui ceea ce are as- 
tăzi. 

O vie impresie ne-a creat și bogata 
cultură a României. Adaug că ne-au vi- 
mit și unele frapante trăsături comune 
ale folclorului din țările noastre. Vizita 
la. galeriile de artă din București ne-a 
arătat că România se găsește pe o treap- 
tă înaltă și în acest domeniu. Păstrăm 
de asemenea cele mai bune impresii des- 
pre ceea ce se face pentru a se crea 
poporului un viitor fericit. Mă gîndesc, 
între altele, la complexele studențești, la 
noile cartiere, care nu sînt numai sim- 
ple locuinţe ci și locuri plăcute de 
odihnă. 

Toate acestea demonstrează că între 
țările noastre există multe posibilități de 
colaborare, încă insuficient folosite. 
Schimbul nostru de mărfuri, de exemplu, 
nu este atit de mare cît ar fi de dorit. 
Sperăm că experiența cîștigată și impre- 
siile cu care plecăm noi, parlamentarii, 
în cursul vizitei în România, vor fi fruc- 
tificate de către autoritățile noastre, de 
către reprezentanții vieţii economice, de 
către experți. 


Referindu-se la activitatea in- 
ternațională a României, dl Leif 
Granli a spus, printre altele : 

— În Norvegia este urmărită cu in- 
teres politica externă a României. Ea im- 
pune respect. Știm că România, ca și 
Norvegia, este o țară iubitoare de pace. 
Avem puncte de vedere care coincid. 
Este vorba de dorința ambelor țări, ma- 
nifestată prin activitatea desfășurată în 
cadrul organismelor O.N.U., pentru con- 
solidarea păcii, pentru micșorarea opozi- 
țiilor dintre națiuni. Am o deosebită plă- 
cere să menționez că delegațiile Romăâ- 
niei și cele din ţările nordice fac dese- 
ori eforturi comune în cadrul O.N.U. 
pentru a găsi soluții pașnice durabile în 
diverse probleme. România, ca și Nor- 
vegia, folosește O.N.U. pentru îmbună- 
tățirea relaţiilor de bună vecinătate în- 
tre statele europene. Ca o dovadă a 
aprecierii activității desfășurată de Ro- 
mânia pe plan internațional, am deo- 
sebita plăcere de a aminti alegerea mi- 
nistrului afacerilor externe al ţării dv., 
di Corneliu Mănescu, în funcția de pre- 
şedinte al actualei sesiuni a Adunării 
Generale a O.N.U., pe a cărei ordine 
de zi se află probleme internaționale 
deosebit de importante. 

Subliniez, în încheiere, că dorim să 
colaborăm activ pentru întărirea continuă 
a relațiilor existente între țările noastre, 
desfășurînd o colaborare bazată pe în- 
țelegere şi pe cunoaștere reciprocă. O 
dorim din toată inima, spre binele Ro- 
mâniei și Norvegiei, spre binele întregii 
lumi. 

Corespondenţe de la trimisul nostru 


Girevele 


şi moţiunea de cenzură 


Simbătă după-amiază, grilajul gării 
de metrou din faţa hotelului unde lo- 
cuiesc se închidea. Ceva mai tîrziu, 
garniturile se retrăseseră de pe întrea- 
ga rețea a metropolitanului parizian. 
Trecuseră numai cîteva ore de cînd 
primele linii încetaseră lucrul (erau li- 
niile Etoile — Nation, Port Dauphine— 
Nation, Neuilly — Vincennes care stră- 
bat, pe itinerarii diferite, spre răsărit 
și apus, cartierele cele mai animate ale 
oraşului) — şi greva era totală. În a- 
celași timp se împuţinau, apoi dispă- 
reau din circulaţie, autobuzele. Gările 
Parisului, suprapopulate mai întîi de 
călătorii veniţi să prindă „ultimul 
tren“, au intrat la rindul lor în imobi- 
litate. Apoi, de luni, „Electricite de 
France“ şi „Gas de France“ (ambele asi- 
gurînd însă deservirea populaţiei), ser- 
viciile poștelor și telefoanelor (trierea 
și distribuirea scrisorilor sint suspen- 
date, legăturile telefonice interurbane 
neautomatizate, de asemenea, cele in- 
ternaţionale funcţionează numai pen- 
tru comunicări oficiale) ; transporturile 
aeriene sînt blocate de greva centrelor 
de control şi de cea a atelierelor „Air- 
France“, pe de o parte, a serviciilor 
comerciale ale companiei pe de altă 
parte. În industrie, mai multe sute de 
mari întreprinderi sînt actualmente în 
grevă, o bună parte din ele ocupate 
de muncitori. 

Prima a fost, marţi 14 mai, uzina 
„Sud-Aviation“ de la Bouguenais, lîngă 
Nantes. La originea conflictului, redu- 
cerea aplicată săptămînii de lucru, de 
la 48 ore la 46!/» — urmînd ca o nouă 
reducere, la 45 de ore, să fie introdusă 
cu începere de la 1 iulie. Pentru cei 
2800 muncitori ai uzinei, aceasta re- 
prezintă o scădere medie de 7—10 la 
sută a salariului. De unde cererea lor 
ca un spor de 35 centime pe oră de 
lucru să compenseze pierderea. Refuz 
din partea Direcţiei Generale, transmis 
prin directorul uzinei. Pentru a obţine 
satisfacerea revendicărilor lor, munci- 
torii declară grevă, ocupă uzina şi re- 
țin în birourile conducerii pe director 
și colaboratorii lui apropiaţi. 

Două zile după „Sud-Aviation“ gre- 
vă la uzina „Renault“ de la Cleon, lîn- 
gă Rouen (4500 muncitori), apoi la cea 
de la Flins (11000 de muncitori), apoi 
lîngă Paris, la Boulogne — Billancourt, 
la Le Mans, la Orleans: vineri către 


zi 


prînz, toate întreprinderile Regiei na- 
tionale a uzinelor „Renault“ (60 000 sa- 
lariaţi) încetaseră lucrul şi erau ocu- 
pate de muncitori. Revendicările gre- 
viştilor : nici un salariu sub 1000 de 
franci pe lună, reducerea timpului de 
lucru fără reducerea salariului şi lua- 
rea unor hotăriri în acest sens înainte 
de perioada vacanţelor ; coborirea la 
60 de ani a vîrstei de pensionare; ga- 
rantarea locului de muncă prin trans- 
formarea contractelor temporare in 
contracte definitive ; lărgirea libertăți- 
lor sindicale. Pînă luni, mișcarea cu- 
prinsese, în industria automobilă, uzi- 
nele „Dunlop“, la Montluçon, „Citroën“ 
la Paris, „Peugeot“ la Sochaux, „Mi- 
chelin“ la Clermont-Ferrand. În cadrul 
uzinelor „Sud-Aviation“ cele de la Ma- 
rignane şi Rochefort încetaseră și ele 
lucrul, 

În sectorul șantierelor și atelierelor 
navale, greve cu ocuparea localurilor 
la La Rochelle — La Pallice, La Seyne 
și Le Ciotat. În marina comercială, 
zeci de vapoare sînt ocupate de echi- 
pajele lor la Marsilia și la Le Hâvre, 
unde activitatea portuară este paraliza- 
tă. Grevele s-au înmulţit în siderurgie și 
metalurgie, în industria textilă, cuprin- 
zînd alături de mari uzine ca Rhodia- 
ceta-Roussillon din regiunea lyoneză, 
numeroase întreprinderi de importanţă 
mijlocie. Mișcarea a căpătat o amploare 
deosebită în regiunile carbonifere, afec- 
tate în mod special de actualele mu- 
taţii în domeniul surselor de energie i 
grevele au cuprins bazinul Loirei, re- 
giunile Saint-Etienne, Douai, bazinul 
din Provența, într-un capăt al ţării, şi 
cel din Lorena, în celălalt capăt, plus 
minele de potasiu alsaciene. Revendi- 
cările sînt în fiecare caz cele pe care 
le dictează condiţiile locale, dar ele se 
grupează în jurul unor coordonate de 
ansamblu cuprinzînd uneori preocupări 
comune privitoare la prezentul și la 
viitorul categoriilor interesate. Redu- 
cerea timpului de lucru (impusă de con- 
ducerea întreprinderilor în unele sec- 
toare, cerută de salariaţi în altele) cu 
menţinerea şi în anumite cazuri cu ri- 
dicarea salariului actual, asigurarea 
menţinerii la locul de muncă, scăderea 
vîrstei de pensionare, abrogarea ordo- 


Grevă la Gare de Lyon 


nanţțelor (decretelor) adoptate anul tre 
cut cu privire la problemele sociale, 
lărgirea libertăţilor sindicale. 

Mișcarea grevistă, la care participă, 
după cum arată conducerile centralelor 
sindicale, peste opt milioane şi jumăta- 
te de salariaţi — nu numai muncitori ci 
deopotrivă funcţionari, cadre, corpul 
didactic din licee și școlile elementare 
(unde profesorii și institutorii primeso 
pe copii, dar lecţiile sînt înlocuite prin 
discuţii cu elevii şi părinţii), teatrele, 
parţial spitalele, care asigură însă tra- 
tamentele în curs şi urgenţele — a creat 
noi obiective și mișcării revendicative 
a studenţilor, care a precedat-o. În dez- 
baterile publice care se desfăşoară în 
curtea și la parterul Sorbonei, sau în 
localul teatrului Odeon, se discută mult 
şi despre ceea ce ar urma să fie o uni- 
versitate adaptată realităţilor contem- 
porane și despre aceste realităţi înseși, 
despre societatea pe care o vor deter- 
mina, despre modalităţile de a realiza 
o joncțiune între lumea studențească 
și lumea muncitorilor, 

Stăruitoare este activitatea pe 
care o desfășoară, în jurul ace- 
lorași teme, în încăperile de la etaj ale 
bătrînei universităţi, comisiile de coor- 
donare alcătuite din reprezentanţi ai 
diferitelor organizaţii studențești sau 
comisiile mixte de profesori și studenți. 

Situaţia actuală se definește de fapt 
pe trei planuri : al mișcării studenţeşti, 
care în moduri deseori contestabile re- 
vendică o reformă a universităţii a că- 
rei necesitate este larg recunoscută ; 
al grevelor care continuă să se 
extindă şi care urmăresc să creeze 
un cadru sigur pentru salariaţi ; al lup- 
tei politice. Într-adevăr, pe de o parte 
activitatea desfășurată de premierul 
Pompidou de la întoarcerea sa din Iran 
şi Afganistan, apoi de  președin- 
tele - republicii, pe de altă parte 
de formaţiile politice ale opoziţiei şi 
în primul rînd de autorii moţiunii de 
cenzură — au stat toate aceste zile în 
centrul atenţiei generale. 

La Palatul Elysée se desfăşoară 
un neîncetat du-te-vino ministerial ; fie 
individual, fie reuniți cîte doi sau cîte 
trei, mai toţi membrii echipei guver= 
namentale au trecut şi retrecut prin 
cabinetul prezidenţial. S-a mai remar- 
cat că la Adunarea Naţională pentru 
dezbaterea moţiunii de cenzură se în- 
scriseseră personalităţi care urcă rare- 
ori, numai în problemele de mare 
importanţă, la tribuna Adunării. Au 
fost urmărite cu multă atenţie reac- 
țiile unor membri ai majorităţii guver- 
namentale ale căror poziţii se deose-= 
besc uneori de linia generală a aces- 
teia. 

Astfel, deputatul gaullist René Capi- 
tant a anunţat depunerea mandatului 
său de deputat, după ce se pronunțase 
cu o zi mai devreme în favoarea moțiu= 
nii de cenzură. 

În ipoteza unui succes al moţiunii de 
cenzură, Constituţia pune la îndemîna 
președintelui republicii trei căi ; art. 16 
(„deplinele puteri“), organizarea unui 
referendum, dizolvarea Adunării Na- 
tionale urmată de noi alegeri. Unani- 
mitatea observatorilor elimină prima 
cale ca necorespunzătoare datelor ac- 
tuale ; următoarele două rețin însă 
atenţia — și nu numai dacă moţiunea 
este adoptată — ca o posibilitate de a 
transfera pe tărîm politic controver- 
sele economice și sociale. 

Ipoteza referendumului pare a fi ciş- 
tigat teren și se vorbeşte despre orga- 


nizarea unei consultări electorale la 
începutul lui iunie. 

În ceea ce privește reformele pe care 
șeful statului le consideră necesare (. 
reafirmat aceasta duminică în convor 
birile sale cu primul ministru și cu alţ 
membri ai guvernului), se spune că ele 
ar urma să se producă în primul rind 
în cele două sectoare „fierbinţi“ : uni 
versitatea, problemele  economico-so 
ciale. Şi într-unul şi în celălalt, se în 
fruntă însă în momentul de faţă con- 
cepții şi tendințe destul de diferite. 
Este, după cum se crede, unul din mo- 
tivele pentru care președintele de 
Gaulle a menținut data de 24 fixată 
pentru cuvintarea sa televizată, propu- 
nîndu-și ca în aceste zile să se consulte 
nu numai cu membrii cabinetului şi 
membri ai majorităţii guvernamentale, 
ci de asemenea cu personalități aparţi- 
nind „unor alte orizonturi“. Celălalt 
motiv fl constituie înseși dezbaterile și 
votul privitoare la moţiunea de cen- 
zură, 

Imaginea pe care o prezenta marţi și 
miercuri hemiciclul Palais-ului Bour- 
bon era aceea a unei afluenţe nemai- 
întîlnite în tribunele presei și publicu- 
lui. Numeroşi parizieni dornici să urmă- 
rească dezbaterea la faţa locului au aş- 
teptat ore întregi în Place de la Concor- 
de, dar fără noroc, întrucit cele 387 de 
invitaţii publice nu puteau satisface 
nici pe departe avalanșa cererilor. 
Depusă de Partidul Comunist Fran- 
cez şi de Federaţia Stingii, moţiunea 
de cenzură critică ansamblul politicii 
suvernamentale a celei de-a V-a Repu- 
blici. În cele două şedinţe din după- 
amiaza şi noaptea de marţi s-au succe- 
dat la tribuna Adunării René Billcres, 
Waldeck Rochet, Guy Mollet, Leroy — 
lideri ai partidelor de opoziţie care au 
pus accentul pe amploarea actualei 
mișcări de masă subliniind necesitatea 
unei înnoiri naţionale atit a structuri- 
lor economice, politice, sociale cit și a 
echipei guvernamentale. Robert Pou- 
jade, secretar general al U.D.R., precum 
şi primarul orașului Tours, s-au refe- 
rit la proporţiile atinse de greve, la 
realitatea situaţiei interne a ţării, a- 
firmînd totodată încrederea în genera- 
lul de Gaulle şi în actualul guvern. 
Reprezentantul grupului parlamentar 
independent (centru) Duhamel, s-a 
orientat spre o soluţie de compromis 
intre moţiunea de cenzură și încre- 
derea în guvern. Dacă şedinţa de 
după-amiază a decurs relativ calm, 
cea de seară a fost cu deosebire ani- 
mată, cînd premierul Georges Pompi- 
dou, precum şi Michel Debre, au in- 
tervenit în dezbateri pentru a răspunde 
criticilor formulate de opoziţie. 

Miercuri dimineaţa, Adunarea Na- 
țională a ascultat pe Granet și Pisani 
din partea Uniunii Democrate pentru 
a V-a Republică, pe Pierre Cot şi Fran- 
coise Mitterrand din partea opoziţiei. 
După-amiază primul ministru, Georges 
Pompidou,  răspunzind deputaţilor, a 
explicat atitudinea guvernului faţă de 
actualele evenimente, între care şi 
proiectul  amnistiei acordate partici- 
panţilor la mișcările studențești, al 
cărei text a fost adoptat marţi la prinz 
în cea mai scurtă ședință de cabinet 
(exact 15 minute) prezidată de genera- 
lul de Gaulle. Votul asupra moţiunii de 
cenzură urma să intervină in cursul 
serii de miercuri (cînd revista noastră 
se află sub tipar) dar toate evaluările 
auzite în cercurile parlamentare fran- 
ceze pronostichează imposibilitatea ob- 
tinerii celor 244 de voturi necesare. 


În a doua săptămînă 
a convorbirilor 


Din punctul de vedere al întilnirilor 
între delegația R.D. Vietnam și dele- 
gaţia S.U.A. în Avenue Kléber, săptă- 
mîna în curs — a doua a „convorbirilor 
oficiale“ — a început abia astăzi. Bilan- 
țul celei precedente, care a totalizat 
aproape 11 ore de şedinţe, este destul 
de greu de definit. Poziţiile iniţiale au 
rămas neschimbate, dar contactele con- 
tinuă să se desfăşoare într-o atmosferă 
„corectă“, cum spun membrii delegaţiei 
vietnameze, „business-like“ (de lucru), 
cum spun delegaţii americani. 

Aşa cum era de așteptat și cum se 
arăta încă în ajunul întilnirilor de la 
Paris, în declarația din 3 mai a guver- 
nului R.D. Vietnam, reprezentanţii aces- 
tuia subliniază că au venit aici pentru 
a stabili cu partea americană încetarea 
necondiționată a bombardamentelor şi 
a oricăror alte acte de război săvirşite 
de Statele Unite împotriva teritoriului 
nord-vietnamez şi pentru a lua apoi 
în discuţie alte probleme de interes co- 
mun. Sarcina ingrată pe care și-a asu- 
mat-o delegaţia americană este de a 
eluda aceste necesităţi generate de în- 
săşi situaţia de agresor a Statelor Unite. 

Fireşte, un „dialog istoric“ nu poate fi 
decît dezavantajos. De aceea, delega- 
ţia americană preferă să-l eludeze. Teza 
aceasta a fost prezentă în expunerea 
lui Averell Harriman care, după ce afir- 
mase că el şi colaboratorii lui „au stu- 
diat la microscop“ declaraţia iniţială a 
delegației vietnameze, preferase ca dis- 
cuţia să nu-şi propună „să rescrie is- 
toria“. Cu indiscutabilă abilitate de ne- 
gociator, şeful delegaţiei americane pă- 
răsea deci un teren nefavorabil, pentru 
a enunţa cinci puncte de principiu asu- 
pra cărora considera că ar exista apro- 
pieri intre vederile părţilor. „Și dv. şi 
noi, a spus el în substanţă, vorbim des- 
pre un Sud-Vietnam independent, de- 
mocratic, pașnic şi prosper ; dv. adău- 
gaţi că trebuie să fie şi neutru ; nu este 
o problemă. Și dv. şi noi considerăm că 
pacea trebuie stabilită pe baza acorduri- 
lor din 1954 de la Geneva, cărora noi 
dorim să le adăugăm pe cele din 1962 
cu privire la Laos. Și dv. şi noi afir- 
măm că sud-vietnamezii trebuie să-şi 
rezolve ei înşişi problemele lor interne. 
Şi dv. şi noi vorbim despre o reunificare 
pe cale pașnică. Și dv. şi noi preconi- 
zăm respectarea clauzelor militare ale 
acordurilor de la Geneva“. 

S-ar părea că delegația americană 
caută puncte de contact. Ba mai mult, 
că le-ar fi găsit. S-ar părea că între 
cererile R.D. Vietnam şi „cele 5 puncte“ 
formulate de Averell Harriman ar exis- 
ta o identitate aproape totală. Cel pu- 
ţin aşa reiese din formulările optimiste 
ale negociatorului american. Desigur, 
ca tentativă propagandistică, maniera 
ar părea perfectă. Dar numai atît nu 
poate fi suficient. 

Într-un comentariu consacrat acestei 
chestiuni, postul de radio Hanoi menţi- 
ona că „cele cinci pretinse puncte simi- 
lare“ care există după părerea delega- 
tiei americane între poziţiile celor două 
părţi la convorbirile de la Paris au fost 
enumerate pentru a se crea confuzie şi 
pentru a plasa agresorul și victima 

agresiunii pe acelaşi plan. Dimpotrivă, 
între Vietnamul de nord şi Statele Unite 
există „cinci puncte de vedere diame- 
tral opuse“. 

Statele Unite sint vinovate de „agre- 
siune împotriva suveranităţii Vietna- 
mului de sud“, a continuat postul de ra- 
dio, în timp ce Harriman a afirmat, 
enumerind cele cinci puncte „de ase- 
mănare“ că Statele Unite respectă inde- 
pendența, democraţia, pacea şi prospe- 
ritatea Vietnamului de sud. 

Rezistă oare referirile istorice pre- 
zente în cuvintul negociatorului  ame- 


rican ? Să luăm un singur — dar cel 
mai pregnant  — exemplu: acordu- 
rile din 1954, invocate de Harriman. 


Se știe doar că în faza finală a tratati- 
velor de la Geneva, J. F. Dulles a plecat 
la Washington, iar în şedinţa de inche- 
iere a conferinţei, Bedell-Smith a de- 
clarat că guvernul american „nu este 
de acord să se alăture documentului 
final“, prezentind totodată o declaraţie 
prin care S.U.A., luînd notă de aceste 
acorduri, își asumau obligaţia că se 
vor abţine de la ameninţarea cu for a 
sau de la folosirea forței pentru a im- 
piedica realizarea lor. A doua zi însă 
preşedintele Eisenhower a declarat că 
S.U.A. nu se consideră legate de aceste 
acorduri. Fireşte, menţiner''a echivocu- 
lui a facilitat prezătirea agresiunii. 

Evocind aceste antecedente istorice 
şi insistînd asupra decalajului dintre 
profesiunile de principiu ale părții ame- 
ricane şi crudele realităţi cotidiene ale 
războiului care continuă să se desfă- 
şoare pe teritoriul Vietnamului, Xuan 
Thuy, şeful delegaţiei R.D. Vietnam, 
arăta în ultima şedinţă de săptămina 
trecută : „Partea americană pretinde că 
doreşte un Sud-Vietnam independent, 
democratic, dar se dedă în fapt împo- 
triva ‘populației vietnameze, la acte de 
agresiune, de război, de teroare şi de 
represiune. Partea americană pretinde 
că acceptă o pace pe baza acordurilor 
din 1954 de la Geneva, dar a comis în 
mod sistematic acţiuni prin care a sa- 
botat aceste acorduri. Partea americană 
pretinde că este favorabilă principiului 
ca poporul din Vietnamul de sud să-şi 
rezolve el însuşi treburile lui interne. 
Dar în practică a comis acte de inter- 
venţie şi de agresiune. Partea america- 
nă pretinde că acceptă o reunificare 
pașnică a Vietnamului, dar în realitate 
S.U.A. au perpetuat împărţirea Vietna- 
mului, au transformat Vietnamul de sud 
într-un stat separat, într-o bază mili- 
tară şi o neocolonie americană. Partea 
americană pretinde că respectă clauzele 
militare ale acordurilor de la Geneva 
dar, făcînd din Vietnamul de sud o bază 
militară a S.U.A., a introdus pe terito- 
riul lui un corp expediționar de peste o 
jumătate de milion de oameni şi duce 
un război atroce împotriva poporului 
din Vietnamul de sud“. 

În expunerea sa. șeful delegaţiei 
Statelor Unite formulase citeva pro- 
puneri, dintre care cea mai semnifica- 
tivă — tot o referire la acordurile din 


_1954 — priveşte „restabilirea zonei de- 
militarizate“ ca un act de „reciprocitate“ 

-față de încetarea bombardamentelor a= 
mericane. Or, statutul acestei zone a 
fost violat unilateral de către S.U.A., 
ale căror forțe au instalat acolo baze 
de artilerie împotriva teritoriului R.D. 
Vietnam. 

Xuan Thuy, arătîind cum ar putea 
să se desfăşoare încetarea bombarda- 
mentelor aeriene şi a oricăror alte acte 
de război ale S.U.A. („este poate un fel 
de propunere de calendar al dezescala- 
dării“, notează „Le Figaro“), a menţio- 
nat următoarele trei elemente : 1) înce- 
tarea bombardamentelor aeriene între 
paralelele 17 și 20 ; 2) încetarea oricăror 
alte acte de război, adică: zboruri de 
recunoaştere, violarea apelor teritoria- 
le, bombardamentele de artilerie etc. ; 
3) luarea şi punerea în aplicare a aces- 
tor măsuri în mod necondiţionat. 

Temeinicia acestor cereri nu se poate 
contesta, ceea ce explică şi tendinţa a- 
mericană de a deplasa dezbaterile şi o 
oarecare crispare în fața stăruinţei cal- 
me cu care delegaţia nord-vietnameză 
demonstrează celeilalte părţi în şedinţă 
— şi ziariştilor în conferinţe de presă 
— că încetarea războiului depinde de 
incetarea agresiunii. 

Dificilă deci în sine, poziţia americană 
devine și mai neconfortabilă din pri- 
cina presiunilor pe care le exercită a- 
supra diplomaţiei S.U.A. compromisul 
şi compromiţătorul aliat de la Saigon. 
Săptămîna trecută, un articol apărut 
în „Washington Post“ și reprodus de 
„International Herald Tribune” a stîr- 
nit o adevărată furtună simultană în 
capitala Statelor Unite, unde apare cel 
dinții, și la Paris, unde apare cel de-al 
doilea. Articolul. semnat de un comen= 
tator cunoscut, Chalmers Roberts, afir- 
ma că în cercurile conducătoare ame- 
ricane s-ar ventila ideea că o parti- 
cipare a Frontului de Eliberare la gu- 
vernarea Vietnamului de sud ar fi de 
luat în consideraţie. Proteste vehe- 
mente din partea lui Averell Harriman, 
şeful delegaţiei S.U.A. la negocierile 
de la Paris, urmate de cele asemănă- 
toare ale lui Dean Rusk la Washington. 
Fapt este că, trei zile mai tîrziu, fostul 
premier sud-vietnamez înmîna demisia 
sa generalului Thieu, care desemna 
imediat ca succesor pe Tran Van 
Huong, iar în foarte numeroase organe 
de presă occidentale apărea, savant 
orchestrat, portretul extrem de elo- 
gios al noului premier, ca şi cînd ar 
fi trebuit să se subînțeleagă că prezenţa 
sa în fruntea guvernului ar fi o făgă- 
duială de schimbare în sensul democra- 
ției,  onestităţii etc. In cursul unei 
conferinţe de presă care a avut loc 
marţi spre prînz, am întrebat pe pur- 
tătorul de cuvint al delegaţiei R. D. 
Vietnam cum trebuie considerată schim- 
barea de persoană din fruntea guver= 
nului de la Saigon. Mi-a răspuns: 
„Acest guvern — marionetă în ansam- 
blul lui — a fost pus pe picioare de 
către Statele Unite ca un instrument al 
politicii neocolonialiste americane. Na- 
tura lui nu se poate modifica prin cîr- 
peli“. 

Nu se pot face încă bilanţuri cu pri- 
vire la desfășurarea discuţiilor de la 
Paris, dar un lucru este cert: pe plan 
mondial se cere cu stăruință — aceasta 
fiind o condiţie a succesului actualei 
etape de negocieri — încetarea totală şi 
necondiționată a bombardamentelor 
americane pentru a se crea premise de 
tratative în problema vietnameză. Este 
un deziderat legitim. 


Paris, 21 mai 

Statele Unite trebuie 


să inceteze 


in mod neconditionat 
ombardamentele asupra 


R. D. Vietnam 


Domnilor reprezentanți ai Statelor 
Unite ale Americii, 

După cum s-a arătat în Declarația din 
3 aprilie 1968 a guvernului Republicii 
Democrate Vietnam şi în cea din 3 mai 
1968 a Ministerului de Externe al Repu- 
blicii Democrate Vietnam, convorbirile 
oficiale între reprezentanții guvernului 
Republicii Democrate Vietnam şi ai gu- 
vernului Statelor Unite ale Americii au 
drept scop să stabilească cu partea ameri- 
cană încetarea necondiționată a bombar- 
damentelor şi a tuturor celorlalte acte de 
război americane împotriva Republicii De- 
mocrate Vietnam şi apoi să se ocupe de 
alte probleme interesînd cele două părţi. 

Permiteţi-mi, în primul rind, ca, în 
numele poporului vietnamez şi al guver- 
nului Republicii Democrate Vietnam, să 
mulțumesc președintelui de Gaulle şi 
guvernului Republicii Franceze de a fi 
acordat toate înlesnirile pentru ţinerea 
la Paris a convorbirilor oficiale între 
Republica Democrată Vietnam şi Statele 
Unite ale Americii, 

Aş dori, de asemenea, să mulțumesc 
populației Parisului. minunata şi ospita- 
liera capitală a Franţei, pentru călduroasa 
primire pe care ne-a făcut-o. 

Sînt convins că sentimentele călduroase 
şi bunăvoința manifestate de guvernul 
francez, de populaţia pariziană, precum 
şi de întregul popor francez, vor contribui 
la desfășurarea favorabilă a acestor con- 
vorbiri oficiale, în interesul independen- 
ţei şi păcii în Vietnam. 


Domnilor, 

Începînd din august 1964, paralel cu 
intensificarea războiului de agresiune în 
Vietnamul de sud, guvernul Statelor 
Unite ale Americii a declanşat bombar- 
damente aeriene şi navale împotriva Viet- 
namului de nord, comiţind astfel crime 
monstruoase împotriva poporului nostru. 
Atacurile nejustificate săvirşite de Sta- 
tele Unite ale Americii împotriva Repu- 
blicii Democrate Vietnam, ţară indepen- 
dentă şi suverană, constituie acte carac- 
teristice de agresiune. Ele reprezintă. de 
asemenea, o violare extrem de serioasă 
a acordurilor de la Geneva din 1954 cu 
privire la Vietnam şi a principiilor fun- 
damentale ale dreptului internaţional. 

Suferind înfriîngeri grele în urma luptei 
eroice pentru independenţă, libertate și 
pace a poporului vietnamez în cele două 
zone şi ca urmare a puternicei opoziții 
a opiniei publice mondiale şi a opiniei 
publice progresiste din Statele Unite ale 
Americii, preşedintele L. B. Johnson a 
fost obligat la 31 martie 1968 să anunţe 
„limitarea bombardamentelor“ asupra 
Vietnamului de nord. Dar de atunci în- 
coace, avioanele şi vasele de război ame- 
ricane continuă să arunce zilnic o ploaie 
de bombe şi obuze, cu o intensitate mereu 
sporită, asupra regiunilor populate ale 
Republicii Democrate Vietnam, asupra 
unei zone care se întinde pe mai mult 


Publicăm alăturat textul 
XUAN THUY, șeful delegaţiei R.D. Vietnam, la prima 
reuniune din cadrul convorbirilor de la Paris între re- 
prezentanţii R.D. Vietnam şi ai S.U.A. 


declarației prezentate de 


de 300 de km, de la paralela 17 la paralela 
20, cu o populaţie de 4 500 000 de locuitori. 
În acelaşi timp, avioanele de recunoaştere 
americane violează în permanenţă spaţiul 
aerian al Vietnamului de nord, zburînd 
chiar deasupra capitalei, Hanoi ; unităţile 
flotei americane continuă să violeze apele 
teritoriale ale Republicii Democrate Viet- 
nam. Pe de altă parte, guvernul american 
continuă să introducă noi trupe şi să 
intensifice războiul în Vietnamul de sud 
şi cere credite suplimentare pentru chel- 
tuielile de război în Vietnam. 

În fapt, Statele Unite ale Americii îşi 
continuă mai departe actele lor de agre- 
siune şi nu au răspuns în mod serios 
exigențelor legitime ale guvernului Repu- 
blicii Democrate Vietnam, ale poporului 
vietnamez, ale altor popoare din lume şi 
ale opiniei publice progresiste din Sta- 
tele Unite ale Americii. 

Administrația americană continuă să se 
cramponeze de pretinsul principiu al „re- 
ciprocităţii“, principiu pe care guvernul 
Republicii Democrate Vietnam l-a res- 

ins în numeroase rînduri. Guvernul Sta- 

or Unite ale Americii a căutat întot- 
deauna, în mod intenţionat, să semene 
confuzie în opinia publică, prezentîndu-se 
ca o victimă a agresiunii, cînd el însuşi 
este autorul agresiunii; el procedează 
astfel în scopul de a camufla actele sale 
de agresiune, 

În consecință, este important să se lă- 
murească problema „cine anume este agre- 
sorul şi cine este victima agresiunii“, 
pentru a ne putea orienta spre o bază 
corectă de rezolvare a problemei vietna- 
meze şi pentru ca aceste convorbiri să-și 
poată atinge ţelurile în cel mai scurt 
timp posibil, 


Domnilor, 

După cum ştie oricine, acordurile de la 
Geneva din 1954 cu privire la Vietnam 
au restabilit pacea în Vietnam pe baza 
recunoașterii şi respectului independenţei, 
al suveranităţii şi integrităţii teritoriale 
a Vietnamului. 

În conformitate cu stipulaţiile acordu- 
rilor de la Geneva din 1954, Vietnamul 
ar fi trebuit reunificat prin alegeri libere 
la 20 iulie 1956. 

Dar guvernul Statelor Unite ale Ame- 
ricii a împiedicat prin diferite mijloace 
ținerea alegerilor libere şi reunificarea 
țării noastre. Scopul său este acela de 
a perpetua împărţirea Vietnamului, de a 
transforma Vietnamul de sud într-o bază 
militară și o meocolonie americană, de a 
pregăti războiul de agresiune împotriva 
Vietnamului de nord, sabotind astfel pacea 
în Indochina şi în sud-estul asiatic. 

în acest scop, la mai puţin de două 
luni după semnarea acordurilor de la 
Geneva cu privire la Vietnam, guvernul 
Statelor Unite ale Americii a creat pre- 
tinsa Organizaţie a tratatului defensiv al 
sud-estului asiatic — în realitate o alianţă 
militară de agresiune împotriva DODOare=, 
lor sud-estului asiatic, EES | 

„Din propria sa inițiativă, el a plasat 
Vietnamul de sud, Laosul şi Cambodgia 
„în zona de protecţie“ a acestui bloc. 

Guvernul american l-a readus pe Ngo 
Dinh Diem din Statele Unite ale Americii 
la Saigon pentru a înfiinţa o administra- 
ţie marionetă şi o armată de 200000 de 
mercenari în solda Statelor Unite ale 
Americii, în scopul de a reprima populaţia 
Vietnamului ge sud. 

Din ordini: Washingtonului, adminis- 
trația Ngo Dinh Diem a refuzat consultă- 
rile cu guvernul Republicii Democrate 
Vietnam și alegerile în vederea reunifi- 
cării ţării, prevăzute de acordurile de la 
Geneva din 1954 privitoare la Vietnam. 
Ngo Dinh Diem a declarat cu neruşinare 
că „frontierele Statelor Unite ale Ame- 
ricii se prelungesc pînă la paralela 17“ 
şi a preconizat „marșul asupra nordului“, 

Între iulie 1954 şi octombrie 1959, admi- 
nistrația marionetă de la Saigon a aruncat 
în închisoare peste 200000 de persoane, 
a torturat şi mutilat alţi 150 000, a execu- 
tat sau a lichidat în secret sute de mii 
de patrioţi din Vietnamul de sud, numai 
din cauza aspirațiilor lor spre pace, spre 
reunificarea ţării şi spre aplicarea corectă 
a acordurilor de la Geneva. 

În felul acesta, guvernul Statelor Unite 
ale Americii a sabotat acordurile de la 
Geneva din 1954 cu privire la Vietnam, 
a declanșat războiul şi a făcut să dom- 
nească teroarea albă în Vietnamul de sud. 
În aceste condiţii, poporul Vietnamului 
de sud nu are altă cale de urmat decît 
să se ridice şi să lupte pentru dreptul 
său la existenţă. În toate regiunile rurale 
şi urbane ale Vietnamului de sud s-a 
dezvoltat cu rapiditate o mişcare de luptă 
patriotică împotriva agresorilor şi a agen- 
ților lor. La sfîrşitul anului 1960 a fost 
întemeiat Frontul Naţional de Eliberare 
din Vietnamul de sud, reunind patrioți 
din toate păturile sociale, de toate na- 
ționalităţile, tendinţele politice şi confe- 
siunile religioase din Vietnamul de sud 
şi care au toți o aspirație comună : aceea 
de a obţine independenţa, democraţia, 
pacea şi neutralitatea în Vietnamul de 
sud. 

În 1961, agresiunea americană se afla 
la „0 nouă cotitură, o dată cu vizita la 
Saigon a lui L. B. Johnson, pe atunci 

vicepreşedinte al Statelor Unite, vizită 
în cursul căreia a semnat cu Ngo Dinh 
Diem un comunicat în opt puncte ser- 
vind drept bază la declanşarea războiu- 
lui zis „special“. 

Guvernul Statelor Unite ale Americii 
a trimis în Vietnamul de sud unităţi de 
sprijin şi de susținere, înzestrate cu toate 
mijloacele de război şi a înfiinţat la Sai- 
gon un comandament operaţional ameri- 


can pentru a duce, cu ajutorul a jumătate . 


milion de soldaţi din trupele marionetă, 
războiul împotriva poporului Vietnamu- 
lui de sud. Declanșînd războiul special în 
Vietnamul de sud, conducătorii americani 
doresc de asemenea să obțină experiență 
pentru reprimarea mişcărilor de elibe- 
rare naţională în Asia, Africa şi America 
Latină. 

Dar războiul special, ca şi pretinsul 
plan Staley-Taylor de „pacificare a Viet- 
namului de sud în răstimp de 18 luni“ 
au dat faliment în faţa coeziunii trainice 
şi a luptei hotărite a poporului Vietna- 
mului de sud. În 1965, Frontul Naţional 
de Eliberare din Vietnamul de sud con- 
trola deja trei sfenturi din populaţie şi 
4 cincimi din teritoriul sud-vietnamez. 
Un număr mereu crescind de ţări din 
întreaga lume au recunoscut Frontul de 
Eliberare drept reprezentant autentic şi 
legal al poporului din Vietnamul de sud. 
În schimb, aşa-zisul guvern de la Saigon, 
instalat şi patronat de Statele Unite ale 
Americii, s-a dovedit a fi un guvern de 
marionete şi de agenţi incapabili, în solda 
americanilor. După lichidarea fizică a 
fraţilor Ngo, s-au succedat la Saigon, în 
răstimp de 18 luni, din noiembrie 1963 
pînă în mai 1965, 12 lovituri de stat. 

În fața pericolului de prăbuşire a ad- 
ministraţiei marionetă de la Saigon, punct 
de sprijin esențial pentru războiul de 
agresiune în Vietnamul de sud, guvernul 
american a efectuat un nou pas de esca- 
ladare, mai grav. Pe de o parte, el a 
introdus în mod masiv trupe americane 
şi satelite în Vietnamul de sud, pentru 
a participa direct la lupte, transformând 
astfel „războiul special“ într-un „război 
vocal“ de agresiune, în Vietnamul de sud. 


Delegaţia R. D. Vietnam la convor- 
birile de la Paris — al patrulea din 
stînga — Xuan Thuy, şeful delegaţiei 


Pe de altă parte, el a declanşat războiul 
de distrugere împotriva Republicii De- 
mocrate Vietnam cu ajutorul forțelor sale 
aeriene şi navale. b 

Prin atacuri sălbatice lansate- fără nici 
un fel de discernămînt împotriva Vietna- 
mului de nord, el spera să intimideze 
poporul vietnamez în cele două zone şi, 
prin aceasta, să ridice moralul armatei 
şi administraţiei marionete din Vietnamul 
de sud şi astfel să-şi continue scopurile 
sale de agresiune. Dar rezultatele s-au 
dovedit cu totul contrare speranţei lor. 
Crimele făptuite de guvernul Statelor 
Unite nu fac decit să unească şi mai 
strins poporul din Vietnamul de nord, 
ca şi din Vietnamul de sud, şi îl fac 
mai hotărît încă în lupta sa împotriva 
agresiunii americane, pentru salvarea 
naţională. E 

În Vietnamul de sud, războiul a căpătat 
un caracter tot mai atroce. Numărul sol- 
daţilor americani, care era de aproxima- 
tiv 30 000 la începutul anului 1965, atinge 
aproape cifra de 550 000 la începutul anu- 
lui 1968; dacă acestora li se adaugă 
aproape 50000 de oameni din trupele 
satelite şi aproximativ 500000 de soldaţi 
marionete, este vorba de o gigantică ma- 
şină de război care acţionează împotriva 
poporului eroic şi de neclintit din Viet- 
namul de sud. În afară de armele cele 
mai moderne folosite pe cîmpul de luptă, 
Statele Unite ale Americii au procedat 
la experimentarea altor instrumente de 
masacru, urite de întreaga omenire, cum 
ar fi napalmul, bombele cu fosfor, pro- 
dusele chimice şi gazele toxice etc. 

Dar realitatea a arătat că, cu cît agre- 
sorii sînt mai numeroşi şi cu cît mai 
crude sint procedeele lor, cu atit mai 
puternică este rezistența poporului din 
Vietnamul de sud şi mai grea înfringerea 
invadatorilor. Ofensiva generalizată şi 
răscoala simultană a forţelor armate şi 
a poporului din Vietnamul de sud, de la 
începutul acestui an, sînt manifestări evi- 
dente ale forţei invincibile şi ale victo- 
riei sigure a luptei juste a poporului 
vietnamez. 

Doborind aproape 3000 de avioane şi 
capturînd numeroşi piloți americani, po- 
porul Vietnamului de nord — atît în 
producţie cît şi în luptă — a dovedit că 
Republica Democrată Vietnam, departe de 
a se clătina, a devenit mai puternică şi 
mai fermă în lupta împotriva războiului 
de distrugere dus de Statele Unite. Ori- 
care ar fi intensitatea lor, atacurile 
aeriene şi navale împotriva Vietnamului 
de nord nu au reuşit să scoată Statele 
Unite din impasul în care au intrat şi 
din situaţia critică din Vietnamul de sud. 

În timp ce duce războiul de agresiune 
în Vietnam, guvernul Statelor Unite a 


ordonat reacţiunii laoţiene să saboteze 
acordurile de la Geneva din 1962 cu pri- 
vire la Laos : zilnic, avioanele americane 
bombardează teritoriul laoţian. Acesta 
este motivul pentru care poporul şi for- 
tele patriotice laoţiene s-au ridicat pen- 
tru a lupta împotriva agresorilor ameri- 
cani şi a agenţilor lor. 

Guvernul Statelor Unite caută, prin 
toate mijloacele, să aducă atingere inde- 
pendenţei şi neutralității Cambodgiei. Din 
acest motiv, guvernul şi poporul khmer 
l-au condamnat cu severitate în nume- 
roase rînduri. 


Domnilor, 

Orice persoană rezonabilă şi iubitoare 
de dreptate, trecînd în revistă principa- 
lele evenimente, trebuie să recunoască 
faptul că grava situaţie actuală din Viet- 
nam are la origine politica de intervenţie 
şi de agresiune a guvernului american. 

Argumentele prezentate de guvernul 
Statelor Unite ale Americii pentru a jus- 
tifica această politică sînt total vulnera- 

e. 


Statele Unite ale Americii pretind că 
„agresiunea Vietnamului de nord“ împo- 
triva Vietnamului de sud le-a obligat 
să trimită un corp expediționar în Viet- 
namul de sud pentru „a apăra libertatea“ 
şi a-şi aduce la îndeplinire „angajamen- 
tele faţă de guvernul de la Saigon“. 

În realitate, Vietnamul unit are o istorie 
milenară şi poporul vietnamez, muncitor 
şi iubitor de libertate şi de pace, posedă 
o tradiție de luptă eroică şi neîmblînzită 
împotriva invaziilor străine. Vietnamul 
este unul, poporul vietnamez este unul. 

Dimpotrivă, Statele Unite ale Americii 
sînt acelea care, din cealaltă parte a Pa- 
cificului, au trimis un corp expediționar 
care să se dedea la agresiune împotriva 
Vietnamului de sud și au împiedicat reuni- 
ficarea Vietnamului ; şi poporul vietna- 
mez este acela care este obligat să se 
ridice împotriva agresiunii, pentru salva- 
rea naţională. A spune că nordul Vietna- 
mului se dedă la o agresiune împotriva 
sudului Vietnamului este la fel de absurd 
ca a vorbi de o agresiune a statului Wa- 
shington împotriva statului New York. 
Războiul patriotic actual din Vietnamul 
de sud este dus de poporul Vietnamului 
de sud împotriva agresorilor americani 
și a agenților lor. Şi aşa-zisul „angaja- 
ment“ american faţă de Vietnam nu este 
altceva decît o mistificare. Aşa-zisul „gu- 
vern de la Saigon“ este doar un produs 
american. Administraţia marionetă Ngo 
Dinh Diem care, se spune, a primit „an- 
gajamentul“ de la trei preşedinţi ai Sta- 
telor Unite, o dată devenită inutilă intere- 
selor capitaliste americane, a fost răstur- 
nată chiar de Statele Unite. Poporul Viet- 
namului de sud nu a cerut niciodată 
guvernului Statelor Unite să trimită trupe 
pentru „a-i apăra libertatea“ ; în schimb, 
tocmai guvernul Statelor Unite, şi nimeni 
altcineva, este acela care a folosit în 

libertatea poporului. Unite pun pe acelaşi plan agresorul şi 
victima sa. Autorităţile americane vor- 
besc adeseori de „tratative necondiţio- 
nate“ şi de  „dezescaladare reciprocă“. 
Acest lucru este inacceptabil. Întrucât au 
declanşat acest război de agresiune, Sta- 
tele Unite sînt obligate să-i pună capăt. 
Dedîndu-se ele însele la o escaladare 
continuă, le revine astăzi să procedeze 
la dezescaladare. Noi, vietnamezii, am 
trăit întotdeauna pe pămînturile noastre. 
Noi sîntem victimele agresiunii şi ale 
războiului. Avem dreptul să ne apărăm. 

În joc sînt existenţa noastră. indepen- 
denţa noastră şi libertatea patriei noas- 
tre. 

Nu se poate ajunge la o soluție de pace 
a problemei vietnameze decit luîndu-se 
drept bază recunoaşterea drepturilor na- 
tionale fundamentale ale poporului viet- 
namez şi jfăcindu-se o netă deosebire 
“între agresor şi victima agresiunii. 

Guvernul Republicii Democrate Vietnam 
a expus în mod clar, la 8 aprilie 1965, 
poziţia sa în patru puncte. 

Poziţia invariabilă a guvernului Repu- 
blicii Democrate Vietnam este respectul 
absolut faţă de acordurile de la Geneva 
din 1954 cu privire la Vietnam, aplicarea 
strictă şi leală a dispoziţiilor lor funda- 
mentale şi definită în cele patru puncte 
prezentate de către premierul Fam Van 
Dong la 8 aprilie 1965. 

Frontul Naţional de Eliberare din Viet- 
namul de sud a definit în mod clar 
programul politic publicat în septembrie 
1967, arătînd că sarcinile şi obiectivele 
actuale ale populaţiei  sud-vietnameze 
constau în realizarea uniunii întregului 
popor, în înfringerea în mod hotărît a 
războiului de agresiune dus de Statele 
Unite, în răsturnarea administraţiei ma- 
rionetă de la Saigon, în înființarea unei 
administrații de largă coaliţie naţională şi 
democratică, în construirea unui Vietnam 
de sud independent, democratic, paşnic, 
neutru şi prosper, care să păşească pe 
calea spre reunificarea paşnică a patriei. 

Poziţia în patru puncte a guvernului 
Republicii Democrate Vietnam şi progra- 
mul politic al Frontului Naţional de Eli- 
berare din Vietnamul de sud au reflectat 
nu numai aspiraţiile spre independenţă 
şi pace ale populaţiei din cele două zone, 
dar au exprimat de asemenea, pe de-a-n- 
tregul, principiile fundamentale ale acor- 
durilor de la Geneva privitoare la Viet- 
nam. Ele sînt pe deplin conforme cu re- 
alitatea actuală din Vietnamul de sud şi 
din întregul Vietnam. Ele constituie baza 
rezolvării politice corecte a problemei 
vietnameze. 

Poziţia justă a poporului vietnamez a 
atras simpatia şi sprijinul pe zi ce trece 
mai mare ale celor mai largi sectoare 
ale opiniei publice mondiale. 

Aşadar, dacă este sau nu posibil să se 
ajungă la o soluţie paşnică a problemei 
vietnameze, aceasta depinde acum de 
partea americană. 

Atit timp cît guvernul Statelor Unite 
continuă să recurgă la război pentru a-şi 
atinge scopurile de agresiune şi atit timp 
cît prezintă „propuneri de pace“ pentru 
a ajunge la aceleaşi scopuri, poporul viet- 
namez va trebui să continue să lupte şi 
va lupta cu şi mai mare fermitate pentru 
a-și apăra independenţa şi libertatea. Po- 
porul vietnamez este pe deplin convins 
că lupta sa justă va triumfa. 

Întrucît a declanşat războiul de distru- 
gere împotriva Republicii Democrate Viet- 
nam, guvernul Statelor Unite este obligat 
să înceteze definitiv şi necondiţionat bom- 
bardamentele şi orice acte de război pe 
întregul teritoriu al Republicii Demo- 
crate Vietnam. 

Aceasta este o exigență legitimă, pri- 
mordială şi extrem de urgentă a guter- 
nului Republicii Democrate Vietnam, a 
poporului vietnamez şi a opiniei publice 
iubitoare de pace şi de justiție din în- 
treaga lume. 

În numele guvernului Republicii Demo- 
crate Vietnam, am venit aici cu o ati- 
tudine serioasă şi plină de bunăvoință, 
dorind ca problema ridicată de guvernul 
nostru în declaraţia sa din 3 aprilie 1968 
şi de ministerul nostru de externe. în 
aceea din 3 mai 1968. să obţină o rezol- 
vare. În consecință, ne exprimăm spe- 
ranţa de a primi, în cursul convorbirilor 
oficiale, un răspuns clar şi pozitiv din 
partea guvernului Statelor Unite în 
această privinţă. 


Guvernul Statelor Unite prezintă un 
alt argument şi mai inacceptabil încă, 
afirmînd că intervenţia americană în 
Vietnam este „în interesul securității 
Statelor Unite ale Americii“. Toată lumea 
ştie că Vietnamul este o ţară mică, des- 
părțită de Statele Unite printr-o distanţă 
de peste 10000 km şi printr-un imens 
ocean. În ce fel poate ameninţa Vietna- 
mul securitatea Statelor Unite? Dimpo- 
trivă, tocmai politica de agresiune în 
Vietnam dusă de Casa Albă este aceea 
care risipeşte oameni şi resurse ale Sta- 
telor Unite şi creează acestei ţări, în 
momentul de față, mari dificultăţi în toate 
domeniile : politic, militar, monetar, fi- 
nanciar, economic şi social. 

Numeroase guverne, personalităţi, or- 
ganizaţii de masă şi largi pături populare 
din întreaga lume au condamnat războiul 
nedrept al Statelor Unite şi au susţinut 
lupta justă a poporului vietnamez. 

Preşedintele Charles de Gaulle a afir- 
mat în termeni expliciţi că este vorba 
„de un război nejust, căci el rezultă în 
fapt din intervenţia armată a Statelor 
Unite pe teritoriul Vietnamului... un răz- 
boi detestabil deoarece face ca o mare 
naţiune să distrugă o naţiune mică“. 

Prinţul Norodom Siannuk. şeful statului 
cambodgian, subliniind că Statele Unite 
ale Americii sint agresorii, a declarat: 
„Credem că este nejust să se pună pe 
acelaşi plan agresorii şi victimele agre- 
siunii“... 

După un studiu obiectiv şi ştiinţific al 
rapoartelor supuse de grupurile de an- 
chetă la faţa locului în Vietnamul de 
nord şi de sud şi după examinarea a 
numeroase documente şi ascultarea depo- 
ziţiilor a- numeroşi martori (între care şi 
foști militari americani) „Tribunalul inter- 
naţional Bertrand Russell“, al cărui juriu 
este format din numeroşi intelectuali şi 
jurişti cu renume mondial, a ajuns, în 
cele două sesiuni ţinute la Stockholm 
şi la Copenhaga in 1867, la concluzii 
explicite, după care Statele Unite au 
comis crima de agresiune sub diferite 
forme, precum şi crima de genocid, în 
mod premeditat, prin felul în care au 
purtat războiul. 

Politica de agresiune a guvernului John- 
son împotriva Vietnamului a fost con- 
damnată de asemenea chiar în Statele 
Unite. 

Senatorul Robert Kennedy a admis că 
războiul din Vietnam a devenit „problema 
centrală a vieţii politice din Statele Unite 
ale Americii“, că el tulbură „conştiinţa 
americanilor“. 

Senatorul W. Fulbright, preşedintele 
Comisiei pentru afacerile externe a Se- 
natului american, consideră că războiul 
dus de Statele Unite în Vietnam este 
„imoral“, „nicidecum necesar“ şi că el 
„Slăbeşte Statele Unite ale Americii“. 

Pe cînd trăia, pastorul Martin Luther 
King a spus: „Lumea cere să ne recu- 
noaştem greşeala de la începutul aventurii 
noastre în Vietnam, precum şi răul pe 
care l-am făcut vieţii poporului din 
această ţară“. 

Diferitele pături ale poporului american, 
de la profesori, studenţi, oameni de ştiinţă, 
jurişti, elemente religioase, artişti, pină 
la clasele muncitoare, s-au adunat într-o 
mişcare de protest de o amploare fără 
precedent pentru a cere încetarea bom- 
bardamentelor în Vietnamul de nord şi 
retragerea trupelor americane din Viet- 
namul de sud. 

Mişcarea negrilor americani a înregis- 
trat şi ea o mare dezvoltare; s-au suc- 
cedat -valuri de luptă atit pentru a se 
opune discriminării rasiale, cit şi pentru 
a se cere guvernului Statelor Unite în- 
cetarea războiului de agresiune în Viet- 
nam. 

În faţa izolării crescinde în care se 
găseşte pe arena mondială şi chiar în 
Statele Unite, guvernul american, în timp 
ce continuă să intensifice războiul, a tre- 
buit să recurgă la o pretinsă „ofensivă 
de pace“ pentru liniștirea opiniei publice. 
Este însă de notorietate publică, că, de 
fiecare dată cînd vorbeşte de „negocieri 
de pace“, guvernul american se dedă la 
noi acte de război, mai periculoase. Tră- 
sătura dominantă a „propunerilor de 
pace“ americane este aceea că ele urmă- 
resc de fapt să realizeze ocuparea Viet- 
namului de sud de către Statele Unite 
şi să perpetueze divizarea Vietnamului. 


ERTA 


GUINEEA : OPT LIMBI 
PRINCIPALE 


În cadrul eforturilor de revalorifi- 
care a culturii africane tradiţionale, 
în Guineea au fost stabilite oficial 
opt limbi principale, folosite de cele 
peste 50 de triburi diferite care popu- 
lează această Se prevede ca, 
pînă în 1971, fiecare cetăţean al sta- 
tului să ştie să scrie şi să citească cel 
puţin într-una din limbile respective. 
În acest scop a fost inițiată o largă 
campanie de alfabetizare cuprinzind 
toate regiunile ţării. Documentele ofi- 
ciale şi de stare civilă, inscripţiile 
publice etc., urmează să fie redac- 
tate — în afara limbii franceze — şi 
într-una din cele opt limbi princi- 
pale. 


FARURI CU ENERGIE NUCLEARĂ 


Două faruri funcţionind cu energie 
nucleară au intrat de curind în ser- 
viciul navigaţiei şi aviaţiei europene. 
Primul se află instalat în largul 
coastei engleze, lingă Dungeness, iar 
al doilea — pe insula daneză Sijael- 
land. Farurile au fost construite de 
Comisariatul britanic al energiei ato- 
mice. Ele nu comportă nici un fel de 
întreţinere, fiind echipate pentru o 
funcţionare neîntreruptă de cinci ani, 
timp în care nu vor pierde din pu- 
terea instalată decit 200%/0. Generato- 
rii funcţionează după principiul urmă- 
tor : căldura produsă de dezintegrarea 
stronţiului radioactiv este transfor- 
mată în electricitate, printr-un an- 
samblu de termocuple. Lumina pro- 
dusă de aceste faruri este de două 
ori mai puternică decit a farurilor 
clasice, 


m TIRGUL CĂRȚII DE BUZUNAR“ 


La Nogent-sur-Marne, lîngă Paris, 
a avut loc recent primul „Tîrg al 
cărții de buzunar“, Printre manifes- 
tările organizate cu acest prilej: o 
tombolă al cărei principal cîştigător 
a primit un premiu neobișnuit — greu- 
tatea sa corporală  echivalată  ...în 
„cărţi de buzunar“. 


OBSIDIAN ÎN LOC DE CARBON-I4 


Un nou procedeu de datare arheolo- 
gică, mai rapid şi mai puţin costisitor 
decit cel cu carbon-14, a fost experi- 
mentat recent în cadrul unor cercetări 
efectuate în Mexic, Cu ajutorul lui 
s-a putut stabili că la Teotihuacan 
a existat o cultură primitivă, cu cinci 
milenii înaintea erei noastre, În alte 
regiuni ale ţării au fost descoperite, 
cu aceeaşi metodă, vestigii ale unor 
aşezări umane datind de circa 40000 
ani. Noul procedeu se bazează pe pro- 
prietatea obsidianului de a absorbi 
apa într-un anumit ritm bine determi- 
nat. Virsta acestei roci, larg folosită 
odinioară la confecţionarea uneltelor 
şi a armelor, poate fi precizată prin 
marja de hidratare determinind volu- 
mul de apă pătrunsă în piatră de-a 
lungul secolelor. 


„DICŢIONAR SPAȚIAL: PENTRU ELEVI 


Universitatea din Oregon (S.U.A) a 
realizat un mic dicţionar de 600 de 
cuvinte folosite curent în vocabularul 
spaţial, care va fi publicat sub egida 
N.A.S.A. Definiţiile termenilor sînt 
formulate într-o manieră accesibilă 
elevilor. Înainte de publicare, dicţio- 
narul urmează să fie „experimentat“ 
în şase şcoli din Oregon. 

Colocviu 
despre 
MARX 


convorbire cu 


Costin Murgescu 


membru corespondent al Academiei 


În zilele de 8—10 mai a avut loc la 
Paris, sub egida U.N.E.S.C.O., un colocviu 
internațional consacrat aniversării a 150 
de ani de la nașterea lui Karl Marx. Printre 
cei 50 de oameni de știință — filozofi, so- 
ciologi și economişti — din 21 de ţări, pe 
care organizatorii i-au invitat să prezinte 
comunicări la acest colocviu, a fost şi eco- 
nomistul român Costin Murgescu, membru 
corespondent al Academiei. Domnia-sa 
a prezenta! o comunicare cu tema „Pre- 
zenţa lui Karl Marx în gîndirea economică 
modernă“ și a participat la dezbaterile 
privind previziunea socio-economică. 

Revista noastră l-a rugat pe tovarășul 
Costin Murgescu să împărtășească citito- 
rilor cîteva impresii de la acest colocviu. 


— Cum s-a ajuns la organizarea 
acestui colocviu şi care a fost 
cadrul lui? 


— Organizarea colocviului a fost re- 
zultatul unei rezoluții adoptată la ulii- 
ma sesiune a Conferintei generale 
U.N.E.S.C.O. privind celebrarea a 150 
de la ani de la nașterea lui Karl Marx. 
Sarcina organizării colocviului a fost 
încredințată de directorul general al 
U.N.E.S.C.O. ‘Consiliului internaţional al 
Științelor Sociale și Consiliului Interna- 
țional de Filozofie și Ştiinţe Umane. 

Organizatorii au formulat tema gene- 
rală a colocviului astfel : „Rolul lui Karl 
Marx în dezvoltarea gîndirii ştiințitice 
contemporane“. În cadrul acestei teme 
generale, ei au avut în vedere în prin- 
cipal pam aspecte : 

— Gîndirea științifică ; Istoria și teo- 
ria dezvoltării sociale; Previziunea so- 
cio-economică ; Condiția omului. 

Marea majoritate a oamenilor de 
știință pe care organizatorii i-au invitat 
să prezinte comunicări la colocviu au 
răspuns invitației. Au fost prezentate 
astfel peste 45 de comunicări, exprimînd 
părerile personale ale unor filozofi, eco- 
nomiști și sociologi din diferite țări. Men- 
pons printre aceștia pe A. Rumianțev, 
. Timofeev, V. Vinogradov, T. Oizerman 
neess Roger Garaudy, A. Sauvy, 

aymond Aron, J. Hyppolite (Franţa: 
Joan Robinson, E. Hobsbawm (Anglia), 
H. Marcuse, A. Rapoport, C. Frankel 
PA C. Luporini (Italia), M. Kalecki, 

. _Kuczinski (R.D.G.), R. Dahrendorff 
R.F.G.), S. Tsuru (Japonia), J. Zelen 
Cehoslovacia), M. Markovici togdtlavial, 

Onitiri (Nigeria) etc. 

Comunicările întocmite vor fi reunite în- 
tr-un volum omagial; colocviul a avut 
ca scop nu prezentarea textelor scrise, 
ci discutarea tezelor lor de bază. 


Evident, nici organizatorii și nici au- 
torii nu și-au făcut iluzia că un aseme- 
nea colocviu poate duce la un consens 
într-o problemă sau alta, la vreo con- 
cluzie comună. Simpla lectură a nume- 
lor celor care au prezentat comunicări 
sau au participat la discuţii excludea din 
capul locului o asemenea ipoteză. Între- 
barea care se punea privea posibilitatea 
unui dialog științific în legătură cu opera 
lui Marx, între specialiști cu orientări 
atit de diferite, adeseori ireconciliabile. 

Din acest punct de vedere, consider 
colocviul drept o experiență utilă prin 
confruntarea deschisă de opinii pe care 
a înlesnit-o. Ceea ce nu înseamnă însă 
că nu sînt și rezerve de formulat, 


— Ce aveți în vedere ? 


— În primul rind, sfera participării. 
U.N.E.S.C.O. și organismele științifice 
internaționale organizatoare au făcut un 
efort remarcabil pentru a asigura reușita 
colocviului și a da aniversării lui Karl 
Marx un cadru corespunzător. Nu pun 
în discuție acest efort, nici meritele lui; 
cred că el este chiar de natură să sti- 
muleze și alte inițiative 
viitor. 

În același timp, s-a putut constata 
o dată în plus cîte daune creează activi- 
tății instituțiilor specializate ale O.N.U. 
(fără a mai vorbi de O.N.U. însăși) în- 
călcarea principiului universalității, pen- 
tru a cărui aplicare riguroasă a noas- 
tră militează cu energie. Faptul că 
drepturile legitime ale R.P. Chineze nu 
cu fost încă restabilite în O.N.U. repre- 
zintă exemplul cel mai elocvent al unei 
discriminări care frînează activitatea in- 
stituțiilor_ _ specializate (inclusiv a 
U.N.E.S.C.O.), fragmentează dialogul uni- 
versal care corespunde vocației acestor 
organisme. De acest handicap nu pu- 
tea să nu se resimtă și colocviul amin- 
tit care, oricît de larg conceput de or- 
ganizatori, nu a putut da o reflectare cît 
mai completă concluziilor, decurgind 
din experienţe istorice diferite, în legă- 
tură cu rolul lui Marx în dezvoltarea 
ştiinţifică contemporană. 

O a doua remorcă privește ținuta 
dezbaterilor.  Marxiști sau  nemarxisști, 
participanții la colocviu au pornit de la 
convingerea că cel aniversat reprezintă 
cea mai puternică personalitate pe care 
o cunoaște istoria științelor sociale. In- 
dependent de poziţiile adoptate, majo- 
ritatea lor și-au confruntat părerile și au 
căutat să le motiveze în spiritul unei 
evidente preocupări de dezbatere știin- 
țifică. În acest cadru, tonul adoptat de 
Raymond Aron a făcut notă discordantă. 
Este un minimum care se poate spune 
despre expresia pe care sociologul fran- 
cez a dat-o unor mai vechi teze ale sale, 
cu ocazia unei ședințe solemne de ani- 
versa“e a lui Karl Marx. 


similare în 


— Spuneați că principala pro- 
blemă care se punea în legătură 
cu organizarea acestui colocviu 
privea posibilitatea unui dialog 
științific asupra lui Marx. Cum a 
răspuns colocviul acestei între- 
bări ? 

— Din moment ce tema dialogului era 
opera lui Marx, condiția reușitei era ca 
aceea — indiferent de concepțiile 
or generale — să încerce cel puțin să 
pătrundă în universul lui Marx, pentru 
a-i analiza opera „dinlăuntru“. Am nega 
evidența dacă n-am recunoaște efortul 
făcut în această direcție de majoritatea 
participanților la dezbateri. Ceea ce nu 
înseamnă că n-a apărut, în unele ca- 
zuri, şi pericolul ca dialogul să se trans- 
forme într-o succesiune de monologuri 
între surzi. Am impresia că dificultatea 
principală pe care o întimpină cercetă- 
torii nemaorxiști, atunci cînd încearcă 


să pătrundă în universul marxist, pro- 
vine din faptul că lasă în umbra stu- 
diului lor în special materialismul dia- 
lectic, dialectica lui Marx (opusă, după 
cum prea bine se știe, celei hegeliene). 

Or, colocviul a demonstrat că tocmai 
înțelegerea, de exemplu, a dialecticii 
funcționalității şi  disfuncționalității în 
procesul dezvoltării istorice, economice 
şi sociale, sau — pe alte planuri și din 
alte puncte de i cz — a relației dia- 
lectice dintre teorie și practică, dintre 
descripție și prescripţie, dintre inducţie 
şi deducție în procesul cunoașterii, re- 
prezintă condiția de bază a unui dialog 
ştiințific-creator privind moștenirea lui 
Karl Marx. 

În domeniul cercetării economice — ca 
să mă refer la unul din aspectele evo- 
cate — cum s-ar putea înțelege moder- 
nitatea analizei lui Marx, dacă nu s-ar 
ține seama de logica ei internă, în care 
se reflectă intercondiționările dialectice 
dintre fenomene și procese economice 
eterogene, dintre tendințele contradic- 
torii care determină modul de îmbinare 
a elementelor așa-numit „regionale“ 
(componente ale economiei în diferitele 
momente ale dezvoltării ei), într-un a- 
gregat social mereu mai complex ? 

Înțelegerea conceptului marxist al dez- 
voltării economice (și implicit al carac- 
terului ei  istoric-natural) reprezintă, 
într-un fel, cheia care poate deschide 
poarta dialogului menit să înlesnească 
corelarea organică a analizei cantita- 
tive cu analiza calitativă, confruntarea 
științifică a raporturilor cantitative din- 
sa fenomenele economice cu esența 
or. 

În măsura în care a servit clarificării 
unor asemenea premise, cred că coloc- 
viul a reprezentat un argument în fa- 
voarea tezei că dialogul asupra moște- 
nirii lui Marx este şi util și posibil din 
punct de vedere științific, în pofida unor 
concepții generale opuse. 


— Care sînt principalele conclu- 
zii pe care vi le-a sugerat coloc- 
viul ? 


— Prima, privește seriozitatea cu care 
opera lui Karl Marx este studiată în 
toate colţurile lumii și lărgimea deltei 
prin care ideile sale se revarsă în gin- 
direa socială contemporană. 

A doua, privește  excepționala lui 
prezență în actualitate. Nu numai prin 
prisma influențelor pe care le exercită 
și a reacţiilor pe care continuă să le 
stirnească, ci acceptind pentru terme- 
nul de „prezență“ sensul sugerat de 
Prof. Cesare Luporini, de la Florența, 
cînd se referea la „problemele pe care 
Marx continuă să ni le pună, modul 
său de a le pune, avertismentele pe care 
continuă să ni le dea“. 

A treia, privește cerința care se pune 
cercetătorilor marxiști contemporani de a 
lichida cît mai urgent consecințele dog- 
matismului, spre a putea promova și 
dezvolta conceptele marxiste în ceea 
ce au ele esențial și decisiv. Esta vorba, 
pentru a împrumuta o formulare utili- 
zată, de o dezvoltare dialectică a con- 
ținutului lor, în concordanță cu dezvol- 
tarea istorică, nu de o acomodare a 


lor la noi fapte intervenite în cursul 
unui secol. 
Aceasta reprezintă, după părerea 


mea, singura pavăză serioasă atit îm- 
potriva „rupturilor“ în evoluția gîndirii 
marxiste, cit şi împotriva unui conser- 
vatorism „ad litteram“ cre: poate avea 
drept consecință trecerea cuvîntului de 
la marxiști la marxologi în dezbaterea 
unor probleme privind moştenirea lui 
Marx. Ea reprezintă, cu alte cuvinte, o 
cerință a progresului științific și social 
din zilele noastre. 

preocupări 
iugoslave 


De la trimisul nostru, Felicia Antip 


Paşaportul românesc îți deschide în 
Iugoslavia toate ușile. Un ministru foar- 
te ocupat își face timp pentru a primi 
un ziarist român cu riscul de a întirzia 
la o ședință importantă. Alt demnitar, 
considerind că prima întrevedere a fost 
prea scurtă pentru tot ceea ce dorea să 
comunice și să afle, îi propune să 
revină și a doua zi spre a continua 
discuţia. Un al treilea îi consacră nu 
numai ora de primire stabilită, ci și 
propria sa pauză de prînz. Atitudinea 
prietenoasă, irățească, te întimpină şi 
îți încălzește inima pretutindeni ; de la 
directorul de hotel care, atunci cînd 
toate camerele sînt ocupate pentru că 
la Belgrad s-a deschis Salonul inter- 
național al automobilului şi pentru 
că a doua zi urmează să aibă loc me- 
ciul de fotbal decisiv lugoslavia-Franța, 
îți oferă una din încăperile oficiale, 
pînă la omul de pe stradă, bucuros 
să-ți arate că știe cîteva cuvinte ro- 
mânești, toată lumea ține să-și demon- 
streze simpatia și prețuirea față de ve- 
Cinii români. „Frontiera româno-iugo- 
slavă — îmi spune dr. Ranko Petkovici, 
redactor-șef adjunct al revistei «Medu- 
narodna Politika» — a fost dintotdea- 
una un model de trontieră bună, de 
frontieră a conviețuirii pașnice”. El fo- 
losește termenul „frontieră“ într-o ac- 
cepțiune largă, semniticind nu numai 
contiguitatea geografică, ci și apropie- 
rea politică și spirituală. Nu este de 
altfel singurul interlocutor întîlnit pe 
pămîntul iugoslav care nu uită să sub- 
linieze că niciodată în trecutul lor zbu- 
ciumat cele două țări n-au luptat una 
contra celeilalte și că cel mai adesea 
ele s-au aflat de aceeași parte a bari- 
cadei. „Mica Înţelegere” dintre cele 
două războaie mondiale este doar unul 
din exemplele invocate în mod frec- 
vent. Reprezentanţi autorizaţi ai politicii 
externe iugoslave cu care am avut pri- 
lejul să discut — Iosip Djerdja, vicepre- 
ședintele Comisiei pentru afaceri ex- 
terne a  Skupștinei federative, și dr. 
Radivoj Uvalici, adjunct al ministrului 
afacerilor externe, — mi-au vorbit cu 
aceeași satisfacție despre succesele și 
despre ascensiunea lină și rapidă a 
bunelor relaţii dintre cele două țări. La 
Camera economică federală, dr. Ljubis- 
lav Paunovici a evocat numeroase do- 
menii în care colaborarea româno-iu- 
goslavă s-a dovedit a fi un stimulent 
pentru progresul ambelor ţări, expri- 
mîndu-și în încheiere speranța că legă- 

reportaj pe glob 


turile economice se vor extinde într-un 
ritm comparabil cu cel al dezvoltării 
relațiilor politice. 


A se cunoaşte, 


a se înțelege, a conlucra 


Un laitmotiv al tuturor discuțiilor: 
necesitatea unei cît mai bune, unei cit 
mai aprofundate cunoașteri și, implicit, 
înțelegeri reciproce. În acest sens, 
Radivoj Uvalici releva marea însemnă- 
tate a frecventelor schimburi de vizite 
la nivel înalt între cele două țări, în 
timp ce Iosip Djerdja exprima dezide- 
ratul ca în fiecare ramură de activitate, 
la toate eșaloanele, schimbul de expe- 
riență, călătoriile de studii și documen- 
tare, să devină un obicei. 

Este un punct de vedere pe care noi, 
ziariștii, îl înțelegem perfect. Chiar 
prezenţa la Belgrad a semnatarei aces- 
tei corespondențe avea un asemenea 
cadru: răspundeam invitaţiei revistei 
„Medunarodna Politika” de a lua con- 
tact la fata locului cu realitățile iugo- 
slave, urmind ca, imediat după aceea, 
un redactor al acestei publicaţii, cu 
profil comparabil cu cel al „Lumii”, să 
facă o vizită similară în România. Unul 
dintre interlocutorii citați,  Ljubislav 
Paunovici, sugera inițierea unor vizite 
reciproce ale gazetarilor specializaţi 
în probleme economice „pentru că fie- 
care dintre țările noastre urmează o 
cale specifică de dezvoltare, are reali- 
tăți, preocupări şi probleme distincte 
a căror cunoaștere aprofundată ar sus- 
cita fără îndoială interes în țara prie- 
tenă”. 

Este foarte adevărat că, în cazul unor 
relaţii ca cele care leagă țările noas- 
tre, a cunoaște înseamnă a înțelege, 
iar a înțelege înseamnă a prețui și, 
totodată, a putea conlucra la depășirea 
unor greutăți inerente dezvoltării. Iată 
de ce, după o corespondență care și-a 
propus să prezinte cîteva dintre prin- 
cipalele coordonate ale politicii exter- 
ne iugoslave (a se vedea „Lumea“ nr. 
19), reportajul de față încearcă să 
schițeze unele preocupări ale țării prie- 
tene în domeniul economic. 

Strinsa dependență dintre aceste la- 
turi ale preocupărilor iugoslave a fost 
subliniată la începutul anului în urmă- 
torii termeni de Veljko Miciunovici, pre- 
ședintele Comisiei pentru afacerile ex- 
terne a Skupștinei federative: „Este cert 
că, în 1968, în fața politicii noastre ex- 
terne vor sta numeroase sarcini im- 
portante. În loc de a încerca să le 
enumerăm și să le comentăm, este mai 
bine să reamintim vechiul adevăr că 


Ulcinj, situat în extremitatea sudică 
a litoralului muntenegrean, una din 
numeroasele localități de pe coasta 
iugoslavă a Adriaticei în care vesti- 
giile trecutului și modernele con- 
strucții turistice alcătuiesc o pitoreas- 
că îmbinare între vechi şi nou. (Ul- 
cinj datează din secolul al VI-lea al 
erei noastre) 


politica externă a unei țări este înainte 
de toate reflectarea situației ei interne, 
a direcțiilor de dezvoltare și aspirații- 
lor ei. De aci concluzia: cu cît vom fi 
mai eficienți în acțiunile noastre pe 
plan intern, cu atit mai puternic se va 
face auzită vocea Iugoslaviei pe plan 
internațional”. 

Or, care sînt direcţiile de dezvoltare 
internă ale societăţii iugoslave ? Vice- 
președintele  Vecei executive fede- 
rale, K. Gligorov, defineşte astfel 
obiectivele fundamentale ale politicii 
economice a anului 1968: „Sporirea 
producției și a venitului național și 
creșterea în continuare a exporturilor ; 
aceasta va crea baza pentru creșterea 
în continuare a nivelului de trai și a 
folosirii mîinii de lucru și pentru un pro- 
gres corespunzător în domeniul servi- 
ciilor sociale”. 


Imperativul modernizării 


Este vorba, după cum se vede, de un 
proces în mers, de înaintarea pe o cale 
abordată cu cîțiva ani în urmă, cores- 
punzător condiţiilor şi cerințelor dez- 
voltării economiei iugoslave. Particu- 
larităţile acestui proces decurg din obi- 
ectivul central al perioadei actuale, 
care constă în modernizarea economiei 
iugoslave și adaptarea ei la cerințele 
diviziunii internaţionale a muncii. Ce 
se face pentru sporirea randamentului 
producției naţionale, pentru reducerea 
continuă a decalajului între economia 
iugoslavă și economia altor țări care 
au acum acces pe piaţa iugoslavă ? 

La Camera economică federală am 
primit la aceste întrebări un răspuns 
amplu și complex. Am desprins citeva 
direcții de acțiune principale: „Prima 
cerință, arăta Ljubislav Paunovici, este 
creșterea generală a productivităţii. 
Piața începe să joace un rol tot mai 
important în ceea ce priveşte orienta- 
rea producției. Ea nu mai absoarbe 
totul și mai cu seamă nu mai absoarbe 
orice. Procesul de stabilizare a econo- 
miei presupune unele restructurări por- 
nind de la faptul că nu toate ramurile 
pot cunoaște o dezvoltare egală. Este 
o schimbare a accentelor, apar unele 
noi proporții”. 


Una dintre căile preconizate pentru 
a se realiza această eficiență sporită 
a producției este ceea ce tovarășii iu- 
goslavi denumesc „integrare“. Am avut 
prilejul de a înțelege acest proces în 
marele port Split. Şeful secţiei econo- 
mice a Skupștinei orășenești, Branko 
Granici, îmi explicase cum s-a desiă- 
șurat procesul în industria navală. Cu o 
lună și ceva în urmă, muncitorii de la 
șantierele navale din Split au aprobat 
prin vot integrarea cu celelalte cinci 
șantiere navale din țară (Rjeka, Pola 
e!c.). Datorită acestui fapt, se va putea 
obține standardizarea producţiei, ținînd 
seama de nivelul cel mai înalt al teh- 
nicii mondiale, specializarea ei (fiecare 
șantier va produce numai anumite ti- 
puri de vase), exportul comun (ceea ce 
va elimina concurența între șantierele 
iugoslave pe piața externă), importul 
în comun al materiilor prime necesare, 
unificarea sistemelor de finanțare şi 
credit și, în sfîrşit, unificarea serviciilor 
de planificare și perspectivă. În felul 
acesta, economisind forțe și mijloace, 
lucrind mai rațional și reducind prețul 
de cost, industria navală iugoslavă — 
mi s-a spus — va izbuti să reediteze 
și să sporească performanța din ultimii 
ani: un aviînt continuu într-o perioadă 
în care producția mondială de vapoare 
este în regres, majoritatea șantierelor 
din alte țări fiind nevoile, din lipsă de 
comenzi, să-și reducă activitatea. 

Necesitatea integrării este înțeleasă 
pe scară tot mai largă. Cu asentimen- 
tul celor angajaţi în producție, ea este 
realizată în ramuri din cele mai diverse. 
În industria electronică, de pildă, 19 
uzine din Slovenia și din Croaţia au 
hotărit să se unească într-o grupare 
economică unică. În prezent, toată in- 
dustria electronică din țară este inte- 
grată în două mari unităţi. 

În agricultură, combinatele agro-in- 
dustriale reprezintă o formă specială 
de integrare și, după opinia autorități- 
lor competente iugoslave, o formă co- 
respunzătoare. E vorba despre mari 
unități agricole dispunind de terenuri 
întinse și, totodată, de fabricile nece- 
sare pentru prelucrarea tuturor materii- 
lor prime agricole (de pildă, fabrici de 
zahăr, de ulei, de paste făinoase, de 
mezeluri și conserve etc.). În cadrul lor 
se poate realiza întregul ciclu al pro- 
ducției. Acţiunea de integrare s-a des- 
fășurat și continuă să se desfășoare pe 
etape. Inițial, agricultura intensivă prac- 
ticată pe terenurile aparținind statului 
a permis o integrare orizontală, cu alte 
cuvinte comasarea micilor unități agri- 
cole. Dacă în 1958 funcționau 713 între- 
prinderi agricole de stat dispunind în 
medie de cite 585 hectare, în 1966 nu 
mai existau decit 282 asemenea între- 
prinderi, dar fiecare dintre ele avea 


circa 3000 de hectare. De notat că și 
cooperativele agricole au înregistrat o 
tendință similară. De la 5240 în anul 
1956, numărul lor s-a redus la 1700 
în 1966, cu o creștere corespunzătoare 
a suprafețelor agricole totale cultivate 
de acestea. 

Actualul sistem de finanțare și cre- 
dit, noul regim al devizelor, modifica- 
rea sistemului vamal sînt citeva din 
măsurile adoptate pentru a înlesni des- 
chiderea treptată a pieței iugoslave 
produselor străine și accesul produse- 
lor iugoslave pe' piețele străine. Desi- 
gur, există încă unele dificultăţi. Prin- 
tre altele, a ținut să sublinieze Iosip 
Djerdja, măsurile protecționiste, apli- 
cate în special de Piața comună, în 
contrast vădit cu politica iugoslavă de 
liberalizare a schimburilor, sint de na- 
tură să stinjenească desfăşurarea fi- 
rească a comerțului internațional. „Ca 
atare, a precizat vicepreședintele Co- 
misiei pentru afacerile externe a Skup- 
știnei federative, se preconizează o re- 
considerare a atitudinii față de parte- 
nerii care recurg la măsuri protecţio- 
niste în detrimentul nostru”. 

În încheierea acestui capitol, reținem 
că anul trecut la Camera economică 
federală s-a creat o secție specială 
pentru relațiile economice cu România, 
în care Iugoslavia vede un partener 
de nădejde și că la București s-a 
deschis un birou iugoslav tehnico-co- 
mercial. 


„Tranzit: 


Un alt aspect al vieţii economice 
iugoslave care merită cu prisosință să 
fia cunoscut este preocuparea pentru 
turism. 

Există oare în folclorul iugoslav vreo 
maximă care să însemne aproximativ : 
„Călătorului îi şade bine cu drumul” ? 


Cert este că turismul și întreg comerţul. 


invizibil par să fi ales ca deviză aceas- 
tă zicală. „Tranzit” este în Iugoslavia 
un cuvint de ordine. În această țară 
așezată la răscrucea atîtor drumuri de 
mare și de uscat, a atitor civilizaţii și 
moduri de viață, oamenii sînt deprinși 
de veacuri să primească oaspeți, să 
vadă perindindu-se străini veniți de 
pretutindeni și ducindu-se cine știe 
unde. 

Din anii 1948-1949, cînd a început 
să se dezvolte turismul intern, dar mai 
cu seamă din 1952, cind Iugoslavia şi-a 
propus să se înscrie în circuitele turis- 
tice internaționale, în țară a fost creată 
o rețea de drumuri de toate genurile, 
adaptate cerințelor mereu înnoite. Am 
călătorit de la Belgrad la Dubrovnik cu 


Splitul, străveche cetate adriatică, 
este unul din centrele industriei na- 
vale iugoslave 


avionul, din Dubrovnik, cu un autobuz 
al Societăţii de transporturi Atlas, am 
vizitat întregul litoral muntenegrez, am 
plecat apoi cu vaporul de cursă ra- 
pidă „Partizanka” de la Dubrovnik la 
Split și m-am înapoiat cu avionul la 
Belgrad, pentru a reveni pe litoralul 
dalmat la Opatija și Rjeka cu automobi- 
lul, pe alt traseu, după ce am străbătut 
munții și cîmpiile Sloveniei. Peisajul 
este mereu altul, culorile naturii și ale 
frumuseţilor construite de mîna omului 
se schimbă continuu. Între peninsula 
Sfîntului Ştefan și Dubrovnik treci pe 
lîngă  superbele fiorduri mărginite de 
munţi, de la Dubrovnik la Split navi- 
ghezi tot timpul între fișii de pămint 
atît de continui și de apropiate între 
ele încit trebuie să taci un efort pentru 
a-ți da seama în fiecare moment care 
este continentul și care sint insulele: 
cele „o mie de insule” (de fapt, preci- 
zează geografii, 725 plus 926 de re- 
cife și 82 de stinci neacoperite de mare). 
Posomorite, șterse, luminate doar ici- 
colo de ochiuri de zăpadă, culmile de 
la care își trage numele Muntenegrul 
au cu totul altă înfățișare decit colinele 
și munții acoperiți de vegetație ai Slo- 
veniei. La sfîrşit de aprilie, între lacul 
Bled şi lacul Bohinj de la poalele 
muntelui Triglav, înalt de aproape 3 000 
de metri, toate tonurile și nuanțele ver- 
delui se confruntă, se alătură, se îm- 
pletesc. Pretutindeni, însă, călătorul re- 
simte aceeași certitudine, că este bine 
venit, dorit și că își poate alege tra- 
seele, popasurile şi  divertismentele 
după plac. Marcajul șoselelor și în- 
tregul sistem de afişaj au în vedere ex- 
clusiv necesităţile turistice, constituind 
o sursă de informații completă și ex- 
trem de utilă. Stațiile de benzină, cu- 
riozitățile naturii, monumentele istorice, 
bifurcațiile apropiate sint semnalate 
metodic, repetat. Perla șoselei iugosla- 
ve rămîne, însă, motelul. Un motel este 
mai puţin și totodată mai mult decit un 
bun hotel cu restaurant și bar de zi. 
Mai puțin, deoarece este folosit doar 
în trecere, pentru o oră sau maximum 
pentru o noapte. Mai mult, deoarece 
este mai bine îngrijit, mai modern, mai 
bine deservit, mai elegant și adesea 
mai scump decit majoritatea hoteluri- 
lor, fie ele chiar din primele categorii. 
Fiecare motel este o unitate arhitec- 
tonică originală, perfect încadrată în 
peisajul înconjurător şi fără nici o ase- 
mănare cu celelalte moteluri. Dacă nu 
luăm în considerare factorul comun al 
serviciului desăvirşit. 

Cum se explică accentul pus pe tu- 
rismul de tranzit ? În condițiile actualei 
concurențe internaționale, turismul — 
care a adus în 1967 lugoslaviei un 
venit de 190 milioane de dolari — nu 
putea spera să atingă nivelul de 400 
milioane de dolari propus pentru 1970 
folosind doar mijloacele tradiționale. 


Discutind această problemă cu vicepre- * 


ședintele Comitetului federal pentru tu- 
rism, Dușan Neikov, am aflat care sînt 
principalele direcţii ale ofensivei pentru 
atragerea de turiști: prețuri mai con- 
venabile decit cele din alte țări, o mare 
diversitate de servicii, prezentarea Iu- 
goslaviei ca o țară prin care, fie că vii 
din est, fie că vii din vest, trebuie să 
treci neapărat în drumul spre oricare 
din punctele de atracție ale Europei. 

Lui Dușan Neikov colaborarea cu 
Organizaţia română de turism i se pare 
deosebit de utilă în domeniul turismu- 
lui de tranzit. Recentele contacte cu 
colegii din România — spune interlocu- 
torul nostru — au lăsat să se întrevadă 
perspectivele unei conlucrări fructu- 
oase nu numai în ce privește turismul 
bilateral, ci și în acest domeniu. 

Din aceste discuţii am desprins și 
citeva dintre dificultățile întimpinate 
încă de importanta formă de comerț 
invizibil care este turismul. „Nu sîntem 
în măsură să exportăm decit o mică 
parte din frumusețile naturii și ale am- 
bianţei noastre istorice", mărturisea 
Branko Granici, șeful secției economice 
a Consiliului orășenesc din Split. Si- 
tuat la mijlocul litoralului dalmat, 
marele port este considerat a fi princi- 
palul centru de tranzit turistic pentru 
vizitatorii Iugoslaviei: mai totdeauna 
drumul lor către un punct sau altul al 
țării trece prin Split. Ar fi nevoie să se 
investească necontenit noi fonduri pen- 
tru a asigura condiții optime de dez- 
voltare acestei forme de turism. Dar 
la Split, ca pretutindeni de altfel, tu- 
rismul este considerat o problemă fe- 
derală, iar autorităţile locale preferă 
să-și consacre fondurile unor necesităţi 
proprii, ca de pildă învățămîntul sau 
construcția de locuințe. 

Un exemplu care demonstrează că 
turismul nu poate fi dezvoltat decit pe 
bază națională este cel al magistralei 
iugoslave. Se consideră că această au- 
tostradă modernă, construită cu numai 
4—5 ani în urmă, care, de la Rijeka la 
Split, de la Split la Dubrovnik și de a- 
colo pînă în apropierea frontierei alba- 
neze urmărește conturul capricios al 
Adriaticei, a fost concepută la dimen- 
siuni prea modeste ; peste alți 4—5 ani 
nu va mai putea face față traficu- 
lui. Se studiază, în consecință, două 
soluții alternative : lărgirea magistra- 


lei sau dublarea ei printr-o auto- 
stradă paralelă cam la 15 km de- 
părtare de țărm, destinată exclu- 


siv transporturilor grele. Sînt şi alte 
proiecte, bunăoară crearea unor legă- 
turi rutiere și feroviare perpendicular 
pe coasta Dalmației: de la Split la 
Zagreb și de acolo mai departe spre 
irontierele nordice ale țării. Finanțarea 
unei asemenea noi căi ar urma să fie 
realizată tot cu ajutorul unui credit 
acordat de Banca Mondială sau după 
principiul Autostrăzii Soarelui din Ita- 
lia : se avansează suma necesară, care 
este recuperată apoi prin perceperea 
unei taxe de la toate automobilele ce 
străbat șoseaua. 

Idei, proiecte, perspective... În 1970, 
turiștii străini sînt rugaţi să doarmă 
în Iugoslavia 32 milioane de nopți, 
chiar dacă o vor face doar în trecere. 

Cite nu se pot spune și scrie despre 
țara socialistă prietenă cu care ne în- 
vecinăm. Cum spaţiul nu mai permite 
s-o facem acum, vom lăsa alte aspecte 
pentru un număr viitor. 

De la trimisul nostru, George Serafin 


Dacă cineva s-ar urca pe umerii lui 
Nelson, ar zări marea. Ar fi cel mai 
convingător mijloc de a verifica, din 
chiar centrul orașului, că Londra este 
un port la o mare adevărată, chiar 
dacă i se spune a Minecii, şi nu la un 
rîu oarecare, chiar dacă se numeşte 
Tamisa. E de necontestat faptul că 
simpla perspectivă a unui fluviu nu ar 
fi reprezentat pentru ilustrul amiral 
un omagiu la înălţimea aportului său 
în consacrarea reputației Angliei de 
„stăpînă a mărilor“. Ceea ce explică, 
probabil, de ce statuia sa de 17 picioare 
plus 9 inci şi jumătate a fost înălțată 
pe o coloană de 167 de picioare plus 
6 inci şi jumătate. Cum însă nimănui 
nu-i trece prin cap ideea s-o escaladeze 
(cauza, ni se spune, oscilează între 
stimă tradiţională şi lipsă de imaginaţie 
contemporană), columna de granit se 
resemnează la rolul de ornament cen- 
tral al pieţei ce evocă victoria navală 
britanică asupra lui Napoleon, la 
Trafalgar, în 1805. 

Ce se poate face în Trafalgar Square ? 
În primul rînd, trebuie ştiut că această 
piaţă se vizitează şi că nu este doar 
loc de trecere, spre altă destinaţie. Iar 
a vizita înseamnă a privi pe îndelete, 
ca la muzeu, şi a vorbi. 

A privi ce? 

Nu statuia, riscul unei fracturi cervi- 
cale fiind prea mare. Sint însă cei patru 
uriași lei de bronz aşezaţi în colţurile 
postamentului (în număr de patru au 
fost şi victoriile lui Nelson), bazinele 
cu fîntîni arteziene (şi apă la fel de 
albastră ca în cărţile poştale ilustrate), 
porumbeii prea blinzi şi veşnic flăminzi 
— (şi turiștii veşnic convinşi că trebuie 
să-i fotografieze), — acel du-te-vino 
perpetuu al fetelor cu rochiţele cele 
mai scurte şi băieţilor cu părul cel mai 
lung (care au introdus deopotrivă în 
pitorescul vesel al străzii şi în pre- 
ocuparea gravă a sociologului prezența 
insolită şi greu de definit a beatnic-ului 
sau a hippy-ului),. Sînt apoi de privit, 
cu un interes cel puţin egal, unele din 
cele mai izbitoare produse a două secole 
de reconstrucţie a Londrei, cele ce se 
aliniază de-a lungul laturilor pieţei, în- 
cepînd cu biserica Sf. Martin din primii 


ani ai secolului 18, trecînd prin 
Galeriile Naţionale, construite în al 
treilea deceniu al aceluiaşi veac şi 


terminînd cu geometria simplă dar 
masivă a Casei Africii de Sud, de la 
debutul anului 1900. Toate sînt într-un 
raport reciproc de ciudată armonie, fie- 
care din ele scoţind totodată maximum 
de avantaje din vecinătatea sa cu arhi- 
tectura pieței și componentele sale or- 
namentale. 

A vorbi cu cine ? 

Aici intervine plăcuta dificultate a 
alegerii ; căci toată lumea e dispusă 
să angajeze un dialog, care pornește 
cu precizie matematică de la vreme. 
Nicăieri în lume conversaţia despre 
vreme nu e mai sincer abordată, mai 
savuroasă, mai surprinzătoare în aso- 
ciaţiile de idei pe care le stimulează. 
E senin şi soare în acest început de 
mai ? „Ei, bine, domnule, așa ceva nu 
s-a mai pomenit din o mie opt sute... 
(şi ceva). Dacă mai continuă așa, o să 
vedeţi Londra  golindu-se în citeva 
săptămîni. Dar vor veni şi străinii, pen- 
tru că aud că şi în Europa vremea e 
ciudat de călduroasă. Ştiţi că turiștii 
şi imigranții depășesc în număr pe en- 
glezi în unele cartiere ale Londrei? 
Cînd Enoch Powell a spus ce-a spus...“ 


O 
zi în 


Trafalgar 
Square 


— şi, dacă eşti dispus la prelungirea 
conversaţiei, poți afla o opinie foarte 
fermă în problema imigranţilor. E în- 
tunecat şi plouă ? „Asta e, domnule, 
Anglia. Trebuie să vă obişnuiţi. Parcă 
moi, englezii, nu trebuie să ne obişnuim 
cu străinii? Vedeţi în ce situaţie a 
ajuns Anglia. Trebuie să ne adaptăm 
Ja realități...“ Și iată-te în fericita pos- 
tură de a auzi părerea englezului de 
rînd despre regăsirea vocației europene 
a ţării sale. A plouat aseară şi e soare 
azi dimineaţă ? „Vremea, domnule, e 
făcută pentru a fi schimbătoare. Cre- 
deți-mă, am experienţa mea. În Anglia 
nu merg toate pe roate astăzi. Dar 
Jucrurile se vor schimba. Uitaţi-vă la 
demonstranţii aceia ! Ce sint şi ce vor 
în fond... ?“ 

Și m-am uitat la demonstranți. 

Era duminică spre amiază şi piaţa se 
umpluse de o lume care nu dădea de 
loc semne că ar aștepta participarea 
la vreun eveniment deosebit. Bănuiam 
însă că se va produce ceva prin simpla 
recunoaștere a unui cetăţean pe care, 
cu cîteva ore înainte, îl remarcasem 
ca cel mai atent şi disciplinat privitor 
al discursurilor improvizate în faimo- 
sul „colţ al vorbitorilor“ din Hyde Park. 
Vreo 5—6 oratori își disputau intere- 
sul unui public, prea puţin englez după 
înfăţişare şi prea grăbit după continua 
sa schimbare, care nu le acorda altceva 
decît un suris amuzat şi un flash de 
aparat fotografic. Singur cetăţeanul în 
chestiune se oprea îndelung în faţa 
vorbitorilor, care nu întirziau să-l ob- 
serve şi să-i adreseze direct incoeren- 
tele lor cuvîntări. A căror tematică era 
remarcabil de variată : despre „influ- 
enţa viermilor de mătase în apariţia 
structuralismului“, despre „necesitatea 
absolută ca în componenţa guvernului 
britanic să intre un om de culoare“, 
despre „importanţa descoperirii în tine 
însuţi a vocației pentru sărăcie în con- 
dițiile unei vieţi materiale opulente“ 
ete., etc. 

În Trafalgar Square, lucrurile se pe- 
trec însă la modul cel mai serios. 
Barometrul politic funcţionează aici 
deseori cu mai multă precizie decit în 
Camera Comunelor, aflată la 10 minute 
distanță. Marile marșuri de primăvară 
îşi au punctul final aici, demonstrațiile 
împotriva agresiunii americane în 
Vietnam se petrec tot înăuntrul acestei 
piețe, care a asistat deseori și la cioc- 
niri sîngeroase între poliție și studenți. 
De astădată totul s-a desfăşurat pașnic. 

fntii au apărut cei ce-și spun „Liga 
socialistă a muncii“ și. o dată cu ei. a 

pătruns şi o veselă notă de carnaval 
O orchestră de jazz conducea coloana, 
însoţită de polițiști pedeştri. Făceau 
împreună o masă compactă, încît pu- 
teai foarte bine crede că forţele ordinii 
publice s-au alăturat demonstranțţilor. 
Erau tineri, mai ales tineri, băieţi cu 
pletele răzvrătite în vint şi fete cu 
fuste ultraeconomicoase lipite de şol- 
duri. Lozincile lor erau la fel de con- 
tradictorii ca şi ideile tipărite pe foile 
ce ţi se ofereau cu gesturi imperative. 
Şi totuşi, ele trădau pe alocuri unele 
din preocupările reale ale populaţiei 
Angliei. 

„Dacă aţi avea o fată, aţi mărita-o 
cu Enoch Powell?“ — „Negri şi albi, 
uniţi-vă și luptaţi“. Este Anglia pe cale 
de a avea o problemă rasială la fel de 
acută ca în America? Problema e la 
ordinea zilei şi reprezintă o preocupare 
la toate nivelurile. Imigranții au ajuns 
să numere sute de mii de oameni. 
Slujbe, locuințe, integrare în viaţa 
social-economică a ţării — acestea sînt 
revendicările lor la ordinea zilei. Și, 
mai ales, frinarea tendințelor rasiste 
pe care unele pături ale populaţiei le 
manifestă deschis. Declaraţiile deputa- 
tului conservator Enoch Powell, care 
a cerut nu numai stoparea imigrărilor, 
dar şi expulzarea în ţările de origine 
a imigranţilor de culoare deja instalaţi 
în Anglia, au provocat o explozie de 
indignare. Demonstraţiile şi articolele 
virulente apărute în presă, antrenarea 
în dispute vii a tuturor partidelor po- 
litice au determinat luări de poziţie 
oficiale. În acelaşi Birmingham în care 
a vorbit Powell, primul ministru 
Wilson, pledind împotriva dezlănţuirii 
pasiunilor rasiale, a anunţat că este 
gata să accepte ca un comitet format 
din toate partidele să dezbată adop- 
tarea unei legi privind relaţiile inter- 
rasiale și stabilirea unei rate a imigră- 
rilor. Problema rămîne încă deschisă, 
ca o rană căreia nu i s-a găsit încă ali- 
fia cea mai indicată, 

„Salariile să fie stabilite în funcţie de 
preţuri ! Coloana comuniștilor era doar 
în trecere, înaintînd disciplinat spre mi- 
tingul prevăzut a avea loc în Hyde Park. 
La ei, confuzia cu poliția nu mai era 


posibilă, polițiștii fiind călare. Pe la 
mijlocul coloanei se auzea cunoscutul 
cîntec al menestrelului american Pete 
Seeger, „Unde s-au dus florile ?“. Di- 
fuzat de un magnetofon portativ, cunos- 
cutul cîntec de pace suna într-un ritm 
invitînd la pas de paradă. 

Simultan, microfonul instalat în cen- 
trul pieţei încerca să capteze atenţia 
asupra discursurilor rostite în cadrul a 
ceea ce trebuia să fie manifestarea cen- 
trală, oficială, a zilei. Dar nici doamna 
Judith Hart, ministrul securităţii so- 
ciale, nici dl Gerry Reynolds, subsecre- 
tar la Apărare, n-au reuşit să stirnească 
un interes deosebit faţă de argumenta- 
ţia lor în favoarea realizărilor guvernu- 
lui. Soarele ardea prea tare. 

„Să plece Wilson!" Strigat aşa, pe 
neaşteptate, de un impacientat din 
mulțime, apelul a fost înregistrat cu 
blazare. Ceea ce nu trădează indiferenţă 
faţă de soarta premierului, ci obişnuința 
cu asemenea atitudini. Nu e oare 
Trafalgar Square cea mai democratică 
incintă din toată Anglia ? Aici se poate 
spune deschis ceea ce — ne povestea 
cu umor în ajun speakerul Camerei 
Comunelor, Horace King — el nu poate 
să spună în forul al cărui monitor 
este: „Nu pot să spun că avem un 
prim-ministru bun. Nu pot să spun nici 
că avem un prim-ministru rău. Tot ce 
pot spune este că avem un prim-mi- 
nistru“. Despre englezi s-a spus în- 
totdeauna că sînt ilogici, dar practici. 
La ei, ierarhizările riguroase înseamnă 
lărgirea democraţiei. Şi argumentează : 
la început a fost monarhie absolută; 
pentru a-i limita puterile, a apărut 
Camera Lorzilor, care, la rindul ei, a 
cedat din prerogativele sale legislative 
Camerei Comunelor. Dacă vreţi să con- 
tinuaţi scara, duceți-vă în Trafalgar 
Square. Unde poliţia are trei atribuţii: 
să apere pe demonstranți de restul 
mulţimii, să protejeze pe aceasta din 
urmă în faţa celor dintii şi la nevoie, 
să se încaiere cu cine socoate de cu- 
viință. 

Dacă strigătul acela izolat la adresa 
premierului nu a stirnit în auditoriul 
din Trafalgar Square nici un ecou, în 
schimb repetarea lui, cu alte vorbe, de 
către dl Cecil King, a avut cîtăva vreme 

mai tirziu răsunetul unei adevărate 
bombe politice. Magnatul presei, sem- 
nînd în „Daily Mirror“ (5 milioane 
exemplare) un comentar pe marginea 
alegerilor municipale, afirma fără urmă 
de echivoc că „Dl Wilson şi guvernul 
său au pierdut orice credit şi orice au- 
toritate“. Și demisionînd din Consiliul 
de Administraţie al Băncii Angliei, Cecil 
King, ale cărui ziare au făcut întotdea 
una campanie în favoarea laburiştilor, 
declara : „Sîntem ameninţaţi acum de 
cea mai gravă criză financiară din is- 
toria noastră. Ea nu va putea fi !nlă- 
turată prin neadevăruri despre rezer- 
vele noastre (în aur sau dolari), ci 
numai printr-o nouă orientare sub con- 
ducerea unui nou şef. Este de datoria 
grupului parlamentar al partidului la- 
burist să ne dea acest şef... Și aceasta 
cit mai repede cu putinţă“. 

Sub un cer mai strălucitor ca ori- 
cind, scena politică britanică este în 
această primăvară deosebit de sumbră : 
înfrîngerile laburiştilor în alegeri, res- 
pingerea de către sindicate a politicii 
de blocare a salariilor, perspectivele 
economice şi sociale deprimante, gre- 
vele succesive, existența a 600 000 de 
şomeri, deficitul balanței comerciale — 
îşi dau toate mîna pentru a crea gu- 
vernului probleme din cele mai seri- 
oase. 

Totuşi, demisia premierului pare im- 
probabilă. Pe de o parte, a-l forța la 
aceasta prin impunerea unor alegeri 
anticipate ar însemna — spun cei com- 
petenu — o adevărată sinucidere pen- 
tru partidul laburist în condiţiile ac- 
tuale. La o întîlnire a grupului parla- 
mentar laburist, „marele bătrin“ al a- 
cestuia, Emmanuel Shinwell, pare să-şi 
fi convins colegii atunci cind a decla- 
rat că este mai interesat „în salvarea 
partidului decît în a guvernului. Gu- 
vernele vin şi se duc, dar partidul tre- 
buie să existe“. Pe de altă parte, cine 
să-l înlocuiască pe Harold Wilson ? La- 
buriștii sînt primii care să recunoască 
penuria de care suferă pe planul cadre- 
lor calificate pentru prima funcţie în- 
tr-un guvern de-al lor. 

Iată deci două împrejurări care. oferă 
premierului răgazul necesar unei re- 
dresări a situaţiei. Un răgaz îndesat 
pînă la refuz cu probleme de cea mai 
arzătoare urgenţă, dar oricum, un ră- 
gaz. La a cărui succes în folosire pot 
juca un rol însemnat şi circumstanţele 
de ordin extern. 

Vocaţia europeană a Marii Britanii! 
Soluţie ad-hoc sau reorientare pe ter- 
men lung? Între înfrîngerea lui Na- 
poleon de către Nelson și petiția de 
intrare în Piaţa comună a trecut peste 
un secol şi jumătate. Iar între războiul 
de 100 de ani cu Franţa, încheiat cu re- 
tragerea totală a englezilor de pe con- 
tinent, şi „dezantanta  cordială” de as- 
tăzi, se întinde de-a lungul a peste 500 
de ani diagrama ridicării și decăderii 
imperiului britanic. 

Cind, pe fundalul tuturor probleme- 
lor ce frămîntă Anglia, șederea ta în 
această insulă este timp de o săptă- 
mînă repartizată între Camera Comu- 
nelor, Conferinţa redactorilor de pu- 
blicaţii periodice europene şi Trafalgar 
Square, sentimentul că istoria Regatului 
Unit înregistrează pagini de răscruce 
apare ferm şi limpede. Anglia a 
încetat să mai fie un imperiu. Dacă 
mai rămînea, reprezenta un ana- 
cronism. Şi anacronismele sînt prin de- 
finiție respinse. Dar Anglia rămîne o 
țară cu o imensă tradiție și experiență. 
Politică, economică şi socială. Şi ceea 
ce mai are de dat, ei însăși, Europei şi 
umanităţii întregi, este încă departe de 
a se fi epuizat. 


Londra, mai. 

Cel care ia întîia oară contact cu 
efervescenţa serilor de dezbateri din 
Parcul Universităţii din Hamburg sau 
din alte cartiere ale acestui mare port 
al Germaniei federale rămîne întrucâtva 
nedumerit. Grupaţi în jurul cîte unui 
orator de circumstanţă, înflăcăraţii a- 
cestor dezbateri abordează cele mai va- 
riate subiecte şi expun cele mai neaş- 
teptate și deosebite păreri. Această di- 
versitate este uneori derutantă, căci din 
străinătate mișcarea studenţească pare 
în mare măsură monolită. De îndată, 
însă, ce spectacolul acestor seri de fer- 
mentaţie spirituală şi acţiune militantă 
îți devine familiar, chestiunea diversi- 
tăţii se retrage pe un plan cu totul se- 
cund. 

Agenda discuţiilor la Hamburg ca și 
în alte oraşe ale Germaniei occidentale 
este de regulă încărcată, trecînd de la 
chestiunea răspunderilor pentru trage- 
diile trecutului, la necesitatea unei po- 
ziţii active faţă de războiul din Viet- 
nam, de la stringența unor reforme de 
structură ale sistemului universitar, la 
lupta împotriva recrudescenţei neo-na- 
zismului. În zilele în care mă aflam a- 
colo însă, pe deasupra tuturor preocu- 
părilor se ridica, cu acuitate pronunța- 
tă, problema „legislației excepționale“. 
Adoptarea de către Bundestag, în a 
doua lectură, a proiectului acestei le- 
gislaţii este interpretată în cercurile 
democratice ca un act plin de primej- 
dii. Iar aici nu este vorba doar de poziţia 
studenţilor și tinerilor, ci de un amplu 
curent de opinie, cu aderenţi în toate 
păturile populaţiei. 

În frontul larg al adversarilor legis- 
lației excepţionale, un rol important îl 
are Partidul Comunist din Germania, 
care, deși în ilegalitate, desfășoară o vie 
activitate împotriva acestui proiect, 
avertizînd populația asupra primejdii- 
lor ce le implică adoptarea lui. În acest 
sens, cercurile progresiste din Repu- 
blica Federală cer legalizarea Partidu- 
lui Comunist din Germania — acțiune 
pozitivă, prin care s-ar crea, în viața 
politică vest-germană, o eficientă posi- 
bilitate de manifestare a forțelor demo- 
cratice. 

Obiectul disputei îl constituie „legea 
de amendare a legii fundamentale“ (de- 
numită pe scurt „Constituţia pentru 
starea excepțională“), „legea asupra 
restrîngerii secretului poştal“, „lezea 
asupra muncii obligatorii” şi alte do- 
cumente de aceeași natură, care ar ur- 


Corespondenţă din Hamburg 


Impotriva 
„legislaţiei 


excepționale“ 


lon Manea 


Opoziția faţă de așa-numita „legisla- 
ție excepțională“ a generat în R.F.G. 
proteste și demonstraţii de mare am- 
ploare. În imagine : un grup de tineri 
manifestanți pe străzile Bonn-ului 


ma să intre în vigoare în „cazuri de 
urgență“, înlocuind prevederile consti- 
tuţionale curente şi acordînd împuter- 
niciri de o vastă întindere forurilor exe- 
cutive, în detrimentul celor legislative. 
În mod obișnuit se consideră a face 
parte din legislaţia excepţională şi cele 
șapte legi cu privire la starea de ur- 
gență adoptate în 1965 (asupra rechizi- 
ţionărilor în economie, transporturi și 
alimentarea cu apă, asupra autoapără- 
rii, asupra construcţiei de adăposturi și 
asupra apărării civile). 

Se constituie astfel un sistem juridic 
special, paralel şi în multe privinţe 
opus celui normal, în limitele căruia 
ar urma să fie încorsetată întreaga via- 
ță politică, economică, socială și milita- 
ră în cazul în care s-ar crea o situaţie 
de urgenţă. 

O întrebare pe care și-o pun mulţi în 
R.F.G. este „de ce e necesară o aseme- 
nea legislaţie“ ? Cercurile oficiale men- 
ționează, în primul rînd, necesitatea de 
a favoriza dispariția „drepturilor spe- 
ciale« ale celor trei puteri ocupante, 
care le dau posibilitatea de a folosi 
forţa pe teritoriul Germaniei occiden- 
tale dacă tulburări serioase le-ar afecta 
securitatea. Argumentarea oficială se 
referă, în al doilea rînd, la faptul că 
guvernul trebuie să aibă la îndemină o 
legislaţie care să-i permită să se desco- 
torosească de greoiul aparat parlamen- 
tar în cazul unui pericol acut. 

Adversarii „legislației excepţionale” 
contestă cu vigoare valabilitatea aces- 
tor argumente. Pentru ei, drepturile 
puterilor ocupante sînt strict teoretice, 
în timp ce primejdiile pe care le im- 
plică legile speciale sînt mult mai mari 
şi mai reale decît eventualitatea unei 
intervenţii militare a acestor puteri. 
Foarte adesea am auzit părerea că, în 
condiţiile tendințelor spre destindere şi 
colaborare între state ce se manifestă 
în Europa, adoptarea unei asemenea 
legislații, care — cel puţin în intenţia 
mărturisită a initiatorilor ei — vizează 
printre altele, o situaţie de război, apa- 
re absurdă și chiar nocivă. Fireste. ase- 
menea legislații există și în alte tări; 
dar, datorită unor experiențe istorice 


greu de ignorat, adoptarea în acest mo- 
ment — în care elementele neonaziste 
grupate în Partidul Naţional-Democrat 
(P.N.D.) descind gălăgios pe arena po- 
litică vest-germană (îndeosebi după ale- 
gerile din Baden-Wiirttemberg) — a le- 
gislaţiei excepţionale în Germania occi- 
dentală, nu poate trece neobservată și 
fără a trezi îngrijorări. 

De altfel, mulţi dintre cei cu care am 
avut prilejul să stau de vorbă (printre 
ei conducători ai mişcării „Kuratorium 
Notstand der Demokratie“, organizaţie 
reprezentativă care a condus, la 11 mai, 
„marșul stelar asupra Bonnului“) şi-au 
exprimat îndoiala nu numai asupra 
oportunității adoptării unei asemenea 
legislații, într-o conjunctură europeană 
în care eventualitatea izbucnirii unui 
nou război este mult mai puţin credi- 
bilă decît era cu zece ani în urmă, cînd 
a fost pus pe tapet pentru prima oară 
proiectul unei legislații de urgenţă, dar 
şi asupra posibilităţii ca în condiţiile 
războiului modern, starea excepţională 
să mai poată juca un rol capital. Iată 
de ce, în viziunea cercurilor democra- 
tice şi a „opoziţiei extraparlamentare“, 
probabilitatea ca legislaţia excepţională 
să fie pusă în aplicare în cazul unui 
conflict intern apare ca o perspectivă 
mult mai concretă. Această temere, spun 
ei, este cu atît mai întemeiată cu cît 
definirea condiţiilor în care legislația 
ar urma să intre în vigoare este foarte 
imprecisă. Neîndoielnic, formularea din 
proiectul actual („pericol de atac împo- 
triva Republicii Federale“) reprezintă o 
evoluţie spre precizie faţă de textele 
anterioare, dar ea rămîne încă suficient 
de neclară ca să fie utilizată pentru 
reprimarea forţelor progresiste ale so- 
cietăţii vest-germane, atunci cînd ele- 
mentele conservatoare își vor simţi 
prejudiciate interesele. 

Legislaţia de urgenţă se află de o de- 
cadă în programul creștin-demorcraţilor, 
dar ea a fost multă vreme respinsă de 
sccial-democraţi. Din această cauză 
proiectul a fost criticat şi abandonat 
succesiv de nenumărate ori (ca urmare 
a absenței majorităţii parlamentare de 
două treimi necesară adoptării unor 
legi cu caracter constituţional). Abia 
„marea coaliție” a permis un compro- 
mis în această problemă între cele două 
principale partide. Mulţi sozial-demo- 
craţi pe care i-am cunoscut şi ascultat 
trec printr-un real conflict de conştiinţă 
în legătură cu sprijinul pe care actuala 

conducere a partidului lor îl acordă 
„legislaţiei excepţionale“. Este evident 
că, în cazul legislaţiei de urgență, 
P.S.D.G. a fost cel care a cedat în sco- 
pul salvării „marii coaliţii“, gest stra- 
niu și de neînțeles pentru social-demo- 
craţii de rînd. Intr-adevăr, multe as- 
pecte ale evoluţiei politice din ultima 
vreme susțin punctul de vedere larg 
răspîndit în cercurile social-democrate 
că participarea la „marea coaliţie“ a 
adus grave prejudicii ţelurilor progra- 
matice şi intereselor electorale ale 
P.S.D.G. De altfel, recenta abandonare 
de către social-democraţi a coaliţiei cu 
creștin-democraţii în landul Baden 
Württemberg denotă cît de cuprinzător 
este sentimentul de nemulțumire şi de 
frustrare pe care îl încearcă masa 
membrilor P.S.D.G. 

Bineînţeles, această stare de spirit nu 
este necunoscută liderilor social-demo- 
craţi. Tocmai de aceea, sub presiunea 
cererilor opiniei publice, ei s-au stră- 
duit şi au reuşit să obţină unele modi- 
ficări ale legislaţiei, de natură să liniș- 
tească pe cît posibil spiritele. Astfel, 
textul actual prevede menţinerea într-o 
formă oarecare a dreptului de grevă în 
cazul „stării excepţionale« şi o anume 
sporire a drepturilor parlamentului, 
amputate foarte serios de proiectele an- 
terioare. 

Se prevede înlocuirea Bundestagului 
şi a Bundesratului cu un  așa-numit 
„parlament de urgenţă” în cazul în care 
primele două nu-şi vor putea îndeplini 
în mod normal atribuţiile. Evident, a- 
mendamentele nu schimbă nimic din 
substanţa legislaţiei care, în ochii mul- 
tor vest-germani, rămîne o tentativă a 
cercurilor conservatoare de a oferi un 
temei juridic unei eventuale guvernări 
autoritare, cînd şi dacă aceasta le-ar fi 
necesară atingerii ţelurilor lor. 

Pretutindeni în R.F.G. se pot observa 
indiciile unei intensificări a opoziţiei 
unor cercuri largi ale opiniei publice 
față de legislaţia de urgenţă. Această 
opoziţie ia formele cele mai diverse și 
cele mai originale. 

Locuitorii din imediata apropiere a 
Universităţii din Hamburg au asistat 
zilele trecute la un spectacol curios. 
Numeroși studenţi îmbrăcaţi în unifor- 
mele „Corpului de apărare universitar“ 
au luat cu asalt auditoriile și sălile 
de curs ale facultăţilor anunţind în 
mod zgomotos începerea unui exerciţiu 
de stare excepţională. Studenţii aflaţi 
pe săli au fost percheziţionaţi iar unii 
dintre ei „arestaţi“ și transportaţi spre 
mașinile aflate în faţa universităţii. 

Acest simulacru de exerciţiu de stare 
excepţională constituia de fapt o de- 
monstraţie a studenţilor împotriva legi- 
lor aflate în discuţia Bundestagului şi 
era menit să atragă atenţia asupra pri- 
mejdiei pe care o poate reprezenta 
eventuala aplicare a acestor legi. Un alt 
mijloc de luptă împotriva legislației 
excepţionale îl constituie ziarul denu- 
mit „La obiect“, tipărit de opoziţia 
extraparlamentară şi care își consacră 
pe îndeosebi demascării acestor 
egi. 

Deşi aritmetica parlamentară vest- 
germană pare să nu mai poată rezer- 
va surprize  iniţiatorilor legislației 
(adoptarea ei în a treia lectură pre- 
văzută pentru 29 mai fiind conside- 
rată de observatori ca asigurată), lupta 
împotriva acestui instrument de ştirbi- 
re a drepturilor democratice — mereu 
mai amplă și mai viguroasă — capătă o 
semnificație remarcabilă în contextul 
politic actual din Germania federală, 
cu deosebire în perspectiva alegerilor 
generale ce se apropie. 


Hamburg, mai 


Corespondenţă din Teheran, 


de la Nicolae Popovici 


Un interviu 
în 
exclusivitate 
pentru 
„Lumea“ 


prof. Christian 
BARNARD 


am ales calea 
grefei cardiace 


„Omul cu mîini de aur“, cum l-a de- 
numit presa mondială, a fost literal- 
mente asaltat de  curioși încă de la 
coborirea sa din avion. Deşi miezul 
nopţii aşterne de obicei liniștea pe agi- 
tatul aeroport Mebrahad, apariţia în 
dreptul portierei „Alitalia“ a profeso- 
rului Barnard a declanşat interesul 
miilor de cetățeni iranieni și străini 
veniţi să întimpine pe celebrul chirurg 
din Capetown. © limuzină trasă la 
scară a răpit ziariştilor orice posibili- 
tate de contact. Veniţi din Venezuela 
la Teheran, profesorul Barnard şi soția sa 
au fost pentru trei zile oaspeţii minis- 
trului Curţii Imperiale, A. Alam. În 
ciuda programului vizitei, extrem de 
încărcat și obositor, profesorul Barnard 
și-a creat o „portiţă“ pentru a acorda 
un interviu revistei „Lumea“. Iată-ne, 
aşadar, faţă în faţă. Talie înaltă, suplă, 
păr bălai, ochi verzi. Are o figură încă 
tinerească la cei 45 de ani și un foarte 
plăcut timbru al vocii. Un om obișnuit. 
Poate de la înălțimea celebrităţii sale, 
modestia pare mai puţin obișnuită. 
Zimbind, îmi spune : 


— Mă simț acelaşi om ca înainte de 
reușita operației. Ziariştii sînt aceia care 
fac mult tapaj... 


— Fumaţi è 


— Nu. Ţigara este cel mai periculos 
dușman al inimii. 


— Ce împrejurări v-au determi- 
nat să vă preocupați de problema 
transplantului cardiac ? 


— Lucrez în domeniul chirurgiei car- 
diace de mai mulţi ani. Înainte m-am 
ocupat de malformații congenitale ale 
inimii, operaţii ale valvulei — operaţii 


obișnuite care se fac, de altfel, în toată 
lumea — și care mi-au dat unele satis- 
facţii. Mai dificil a fost tratamentul 
inimii în care era implicată masa muş- 
chiului cardiac — miocardul. Ştiţi că 
inima lucrează ca o pompă, Dacă muş- 
chiul este viciat, atunci contracţiile sale 
nu se efectuează ritmic și deci inima nu 
oate funcționa normal. O circulație de- 
ectuoasă atrage după sine consecințe 
dintre cele mai grave pentru organism 
în ansamblul său. Oamenii de știință au 
discutat mult asupra modului cum să fie 
remediate aceste cazuri. S-a ajuns la 
concluzia că există două căi de explo- 
rare a problemei: fie cu ajutorul unei 
pompe mecanice — „inima artificială”, 
fie înlocuirea cu un nou organ — „trans- 
plantarea“ sau „grefa cardiacă“. Noi am 
ales a doua cale. 

— Se impune o explicație a op- 

țiunii dv. 

— Obiectul atenției noastre l-au for- 
mat cazurile de ireversibilitate, adică de 
incapacitate funcțională a organului tra- 
tat. În cazurile în care circulația este 
defectuoasă, intervine o malnutriție a 
mușchiului cardiac, fapt ce provoacă 
spasme, infarct și moartea țesuturilor. 
Dacă leziunile inimii sînt largi, desigur 
că funcționarea ei normală nu mai poate 
fi recuperată. Atunci măsurile radicale 
devin inevitabile. De altfel, cele dovă 
cazuri —  Washkanski și Blaiberg — 
erau ireversibile : multiple infarcte, lăr- 
girea ventricolului sting. Am demonstrat 
radiologic aspectul lărgit al cordului și 
leziuni extinse ale miocardului. Chiar și 
după trei luni de tratament clinic, în- 
treaga inimă era incapabilă de activi- 

tate. Deci, cazuri ireversibile. De ce am 
ales calea grefei 2 Pentru că am consi- 
derat-o perfect realizabilă și, în cazu- 
sile orătate, imperios necesară. 


— Cum oji ales momentul inter- 
venției 2 


— Momentul ales n-a depins de noi, 
ci de donator. Pentru a alege donato- 
rul, trebuia să găsim o persoană cu 
inimă normală, care să nu prezinte fe- 
nomene de arteroscleroză şi să nu su- 
fere de boli infecțioase. Însă condiția 
capitală a reuşitei constă în compatibi- 
litatea dintre donator şi primitor și 
această compatibilitate se reteră la 

rupa sanguină, antigenele existente în 

ucocite etc. O singură deosebire ar fi 
de-ajuns peniru ca să apară fenomenul 
de rejecție (respingere) şi deci eșecul. 
De aceea, numai în urma unor investi- 
gații serioase, care ne-au condus la ale- 
gerea donatorului, am ales și momentul 
grefei. În plus, donatorul trebuie să se 
afle într-un stadiu în care nu mai dă 
deloc semne de viaţă (fără reflexe, cu 
cordul oprit). Pină acum, noi nu am uti- 
lizat o inimă care mai bătea încă. 


— Operația de  transplaniare 
trebuie făcută, desigur, imediat... 


— După ce am stabilit toate aceste 
date, i-am introdus pe donator și pe 
rimitor în sala de operație, unde au 
ost deschise simultan cavitățile toracice 
și pericardul. Pacientul a fost branșat la 
o maşină specială — o inimă artificială 
— pentru a-i întreține circulația în 
timpul transplantării şi oxigenarea, iar 
inima donatorului a fost și ea cuplată 
la o instalaţie care a repus-o în mișcare 
și a tinut-o într-o stare cît mai apropiată 
de funcţionarea normală, pînă la intro- 
ducerea în pieptul pacientului. După 
operație, transportul primitorului se face 
înir-o protecție absolută, sub o cabină 
de plastic, pentru a-l feri de infecţie și 
contaminare. 


— Ce concluzii aţi tras din pri- 
mul caz 2 


— Bolnovul a evoluat bine la trei zile. 


după operație. O asemenea constatare 
am făcut-o și cu ocazia controalelor, la 
cea de a 12-a zi după intervenţia chi- 
rurgicală. Au apărut însă semnele unei 
congestii pulmonare, care a provocat 
decesul în a 18-a zi. De altfel, din nefe- 
ricire, Washkanski suferea și de un dia- 
bet care crea dificultăţi în ce privește 
rezistența organismului. Toate exame- 
nele şi studiile întreprinse asupra pri- 
mului pacient ne-au convins că decesul 
mu a fost cauzat de transplaniare. În 
același timp, am observat că trebuie 
avut în mod special în vedere ca nici 
cea mai mică deosebire, nici cel mai 
mic fenomen de incompatibilitate, să nu 
existe între cele două inimi care fac 
obiectul operației. Desigur, este greu să 
jăsești inimi într-o perfectă compatibi- 
tate; trebuie însă să controlăm orice 
mică deosebire cu maximum de grijă, 
pentru a reduce la minimum chiar şi cele 
moi nesemnificative efecte care ar putea 
surveni după grefă. 


„— Cel de al doilea caz v-a ote- 
rit noi amănunte în legătură cu 
fenomenul de  incompotibilitate ? 


— Prima concluzie, justificată printre 
altele şi de timpul care a trecut de 
atunci, este că o transplantare de inimă 
poate să aibă loc fără fenomene de re- 
jecţie, sau cu fenomene de intensitate mi- 
nimă. Deci, un organism poate funcționa 
normal, fără fenomene de respingere, 
în situația cînd primește o inimă străină. 
Organismul poate funcționa normal din 
punct de vedere cerebral și al circula- 
ției. Grefa aplicată pocientului Blaiberg 


demonstrează că o inimă transplantată 
poate ajuta în modul ceļ mai fericit 
unui bolnav cardiac ireversibil. 


— Ce prognoză dați cazului 


Blaiberg ? 


— Situaţia sa înainte de operație pă- 
rea iremediabilă prin tratament clasic. 
Zilele îi erau numărate. N-aș putea să 
vă spun cit va trăi. Sigur este că el 
supraviețuiește. Ceea ce e suficient din 
punct de vedere științific pentru a de- 
monstra posibilitatea transplantării ini- 
mii. De altfel, cel mai mic indiciu deve- 
nea foarte important pentru psihologia 
pacientului. La trei săptămîni după ope- 
rație, Blaiberg își recăpătase deplina în- 
credere în viață. S-a și bărbierit singur. 
El a părăsit spitalul după 70 de zile 
rizînd, ceea ce nimănui din cei de față 
nu le venea să creadă, obișnuiți cu mina 
sa tristă din perioada premergătoare 
intervenției. 


— Ce părere aveţi în legătură 
cu faptul că, în ciuda reușitei dy., 
atit de convingătoare, în cercuri 
medicale din diferite țări persistă 
un curent de opinie împotriva me- 
todei folosită la Capetown ? 


— Ca orice descoperire de natură să 
producă schimbări în viața oamenilor, 
operaţia de  transplantare trece și ea 
printr-o perioadă controversată, în care 
unii sînt înclinați mai mult spre meto- 
dele clasice, încearcă să întoarcă știin- 
ła înapoi și, în cazul de față, tind să 
distrugă ideea transplantării. În ce mă 
privește, sînt optimist pentru că tot- 
deauna ideile noi, oricît de greu a fost, 
au învins. 


— Transplantarea inimii com- 
pletează o întreagă suită de grefe 
a altor organe. În Anglia s-a efec- 
tuat recent și o transplantare de 
pulmoni. Credeţi că metoda poate 
fi extinsă și la alte organe ? 


— Da, se vor extinde, însă cu excep- 
ţia creierului. 


— Se spune că ar fi posibilă 
grefa unei inimi de porc într-un 
organism uman. Ce părere aveți ? 


— Într-adevăr, cordul de porc se a- 
seamănă foarte mult, în ce privește 
structura, cu al omului. Pe plan tehnic, 
grefa unei inimi de porc nu ar prezenta 
dificultăți. Problema longevității consti- 
łuie însă acum obiectul unor studii și 
analize care trebuie să elucideze com- 
portarea ulterioară a unei inimi de porc 
în organismul uman ; este vorba de or- 
ganul unui animal cu o durată a vieții 
mult mai mică decît a omului. 


— Pe cînd o nově operație ? 
— Foarte curînd. 


— După cite știu, tehnica diete- 
iică folosită în tratamentul post- 
operatoriu al lui Blaiberg a fost 
elaborată de medici români. 


— Este exact. 


— Faptul că în pieptul albului 
Blaiberg bate o inimă de metis 
nu a ridicat în țara dv. probleme 
de ordin rasial 2 


— Noi ne ocupăm de știință. De alt- 
fel, vă pot spune că am acasă o fetiță 
de culoare de 10 ani. Ori de cite ori 
plec la serviciu, ea mă conduce și, la 
despărțire, mă sărută. Uneori, plinge. 

iubesc foarte mult, ca pe copiii mei. 


— Ciţi copii aveți ? 
— Doi. O fată şi un băiot. 18 şi 16 
ani. 


— Vă mulțumesc în numele citi- 
torilor revistei „Lumea“. 


TROFEUL „FAIR PLAY“ 1967 


Recent, la Casa U.N.E.S.C.0. din Pa- 
ris, directorul general al organizaţiei, 
René Maheu, a înmiînat jucătorului de 
tenis ungur Istvan Gulyas trofeul 
internaţional „Fair Play -Pierre de 
Coubertin“ 1967, pentru comportarea 
sa cavalerească la campionatele inter- 
naţionale disputate la Hamburg, în 
cursul cărora el a întîlnit pe ceho- 
slovacul Kukal. În al cincilea set, cînd 
seorul era 5 la 5, Hukal, cuprins de du- 
reri abdominale, s-a prăbuşit subit şi 
nu s-a mai putut ridica. Potrivit regu- 
lamentului, jocul trebuia să continue 
şi, ca atare, arbitrul urma să atribuie 
victoria lui Gulyas. Acesta a trecut 
fileul, încercînd zadarnic să-şi repună 
pe picioare adversarul, A solicitat 
atunci asistența unui medie și a cerut 
arbitrului să nu pună capăt întilnirii. 
După œ întrerupere de 10 minute, 
Kukai a reluat jocul, cîștigină ultimul 
set cu 8 la 6 şi adjudecindu-şi victo- 
ria. Au mai primit diplome „Fair 
Play“ echipa de fotbal din Saint- 
Etienne şi antrenorul său, Albert Bat- 
teux, precum şi jucătorul de tenis de 
masă suedez, Kjell Johansson. 

Comitetul internaţional al trofeelor 
„Fair Play“ este compus din repre- 
zentanţi ai U.N.E.S.C.O., ai Consiliu- 
lui internaţional pentru educaţie fizică 
şi sport (C.LE.P.S.), ai Asociaţiei in- 
ternaționale a presei sportive şi ai 
federaţiilor sportive internaționale. 
Precedenții laureați ai trofeelor „Fair 
Play“ au fost: în 1964 — Eugenio 
Monti (Italia); în 1965 — Wilye 
White (S.U.A.) şi echipele de fotbal 
„West Ham United“ (Anglia) şi „Miin- 
echem 1860“ (R.F.G.), precum şi arbitrul 
ungur Zsolt; în 1966 — Stevan Hor- 
vat (Iugoslavia). 


CACTUŞI PE MARTE ? 


Astrobotaniștii din Alma Ata sînt de 
părere că zonele de culoare închisă 
de pe Marte sînt acoperite de plante 
asemănătoare cactușilor. Această ipo- 
teză se bazează pe examenul spectro- 
grafic al cactuşilor care cresc în de- 
şerturile cele mai reci ale planetei 
noastre. Confruntindu-se spectrele lu- 
minii reflectate de cactuşii tereştri cu 
spectrogramele zonelor de culoare în- 
chisă de pe Marte, oamenii de ştiinţă 
au descoperit o certă asemănare între 
ele. Totodată, a fost stabilită și a 
analogie între spectrogramele acelo- 
raşi zone de pe Marte şi cele ale ve- 
getaţiei din deşerturile reci ale pă- 
mintului. Biologul Nikolai Suvorov a 
declarat că a reuşit să stabilească 
excepţionala rezistenţă a  cactuşilor. 
Aceste plante ale deşerturilor calde 
rezistă la temperaturi care ating 40° 


sub zero. 


IN MINIATURĂ 


La recenta expoziţie industrială in- 
ternaţională de la Hanovra, printre 
alte exponate figura şi prototipul unei 
instalaţii de desalinizare prezentat de 
o firmă vest-germană. Aparatura, de 
mărime  transportabilă, extrage apei 
marine sarea prin imitarea procesului 
natural de evaporare, a formării no- 
rilor, răcirii și ploii. Capacitatea zil- 
nică : 100 pînă la 700 me de apă dulce. 


Fenomenul 
„HIPPIES“ 


in pragul amurgului 


w: 


După baremurile clasice ale operati- 
rității jurnalistice, mişcarea „hippie” 
este un fenomen ieşit din actualitate. 
Încă la sfîrşitul anului trecut a avut 
loc în California solemnitatea olicială 
și carnavalescă a înmormintării „hip- 
pies"-mului ; de atunci, amatorii de 
noutăţi și-au îndreptat binoclurile spre 
alte fenomene mai de ultimă oră, mai 
“nsolite, mai pasagere. Şi totuși, tinerii 


pletoși, îmbrăcaţi în costume pestrițe şi 


H. Dona 


O demonstraţie „Hippies“ 


împodobiți cu flori, continuă să se 
trambaleze pe străzile orașelor occi- 
dentale, poate mai puțini ca altădată 
în America dar, desigur, mai mulți în 
vechiul continent. Şi dacă presa de sen- 
zatie le acordă mai puțin spaţiu, stu- 
diile sociologice și psihologice care le 
sint consacrate (unele dintre ele foarte 


Un lider 
adepții... 


„hippie”  distrindu-şi 


docte) abia incep să umple vitrinele 
librăriilor. Dincolo de importanța intrin- 
secă a fenomenului, observatorii avi- 
zaţi sint tot mai mult atrași de ceea ca 
exprimă  „hippies'-mul într-o manieră 
sui-generis despre realitățile profunde 
ale lumii occidentale contemporane. 

Dar, în fond, ce sînt „hippies” ? 

Lumea a fost frapată mai cu seamă 
de aspectul pitoresc, spectaculos al a- 
cestor tineri care dispreţuiesc baia și 
toariecele, îmbrăcaţi în costume fante- 
ziste violent colorate, cu faţa şi corpul 
acoperite cu desene florale, rătăcind 
dintr-un loc în altul, cîntind cîntece în- 
chinate dragostei, mari consumatori de 
droguri (țigări de marijuana şi, mai 
ales. L.S.D., cel mai la modă halucino- 
gen) şi partizani ai nonviolenței (mer- 
gind pină la a oferi flori polițiștilor 
care îi maltratau cu brutalitate în 
timpul manifestațiilor pentru pace în 
Vietnam), propovăduitori ai unui cețos 
ideal social, sintetizat în formula „Flo- 
wer Power” (puterea ilorilor), creată 
prin analogie cu lozinca „Black Power” 
(puterea negrilor) a grupurilor extre- 
miste din mișcarea negrilor americani. 

Aspectele pitorești nu pot însă jus- 
titica interesul stirnit de această miş- 
care ; excentrici au existat dintotdeauna 
şi pretutindeni, fără a putea reține de- 
cit atenția, uneori amuzată, uneori in- 
dignată, dar totdeauna fugitivă a opi- 
niej publice. Dar hippies nu sint niște 
simpli excentrici izolaţi; la sfîrşitul 
verii 1967, numărul lor se ridica în Sta- 
tele Unite, după evaluări serioase, la 
peste 250 000. Mişcarea devenise destul 
de importantă, pentru ca celebrul is- 
toric englez Arnold Toynbee să-i con- 
sacre un studiu in care declara: „S-ar 
putea ca ei să dea un nou stil de 
viață Americii, un stil dezbărat de cul- 
tul banilor”. 

Mişcarea a apărut în anul 1966, în 
ol cincilea an de boom continuu în 
economia Statelor Unite, în cel mai bo- 
gat dintre statele americane, California, 
in suburbiile celui mai bogat oraș ca- 
lifornian, Los Angeles. Precizările aces- 
tea nu sint inutile, pentru că „hippies"- 
mul nu poate fi înțeles în afara unor 
anumite coordonate economice și so- 
ciale. Spre deosebire de beatnici — ti- 
neri aflați de asemenea în proces de 
ruptură cu stilul oficial de viață al so- 
cietății conformiste și care se recrufau 
mai ales din rindurile micii burghezii, 
ale intelectualității modeste şi ale altor 
pături  „strimtorate economicește”“, spre 
deosebire de „blousons noirs” (sau „în- 
gerii infernului”, cum erau numiţi în 
Statele Unite) și care proveneau mai 
cu seamă dintre lumpenproletari sau 
muncitori declasaţi, spre deosebire de 
alte grupuri de tineri, asemănători prin 
înfățișarea pleloasă și dezordonată și 
prin refuzul unei existente stabile — 
„hippies” sînt nu reprezentanții pegrei, 
cum s-a afirmat citeodată în unele pu- 
blicații de la noi, din lipsă de infor- 
maţii serioase, ci tineri burghezi apar- 
ținînd unor familii cu. stare materială 
bună sau foarte bună și crescuţi în 
medii în care îndestularea se împletea 
cu contormismul în lumina unor „idea- 
luri” strict consomptive şi carieriste. 

Primul protest, protestul inițial și fun- 
damental al „hippies"-ilor s-a ridicat 
impotriva atmosierei sufocante din pro- 
priile lor familii, din propriile lor car- 
tiere, din școlile pe care le frecven- 
tau. Conformismul plat în faţa „modului 
de viață american“, manicheismul ru- 


—. 

dimentar, ipocrizia puritanismului, cul- 
tul banilor, al prestigiului și al stan- 
dingului, refuzul ideilor noi și proster- 
narea în fața „noutăţilor” de suprafaţă, 
supunerea la toate miturile vehiculate 
de modernele mass-media, acceptarea 
violenței, ca una dintre componentele 
inevitabile ale realităţii și ca o pirghie 
a succesului social, iată citeva dintre 
elementele sistemului de valori pe care 
vor să-l conteste tinerii „hippies”. 


E „PROGRAMUL” ŞI VENITURILE 
MIŞCĂRII 


Din punct de vedere psihologic, „re- 
volta hippie” nu este prea departe de 
obișnuitele crize adolescentine, frecven_ 
te dintotdeauna în familiile burgheze; 
ceea ce o face interesantă este in- 
serarea ei într-un anumit context so- 
cial-politic, în condiţiile unei grave 
crize ideologice a societăţii în care a 
apărut. Pentru burghezul american con- 
formist, existența unor tineri care neagă 
ierarhiile stabilite, care nu divinizează 
automobilul, care nu visează să posede 
vile climatizate într-o suburbie elegan- 
tă, care nu vor să realizeze o „ca- 
rieră”, a căpătat dimensiunile unui act 
revoluționar. 

Bineînțeles, „hippie”-smul n-are înel 
nimic revoluționar. În măsura în care 
se poate vorbi de o filozofie a acestei 
mișcări, ea se reduce la un amalgam 
de idei luate din Budha și Sfîntul Fran- 
cisc d'Assisi, din liberalul american 
Thoreau și din liderul indian Mahatma 
Gandhi, la propovăduirea nonviolenței 
și a toleranței generalizate, la exalta- 
rea iubirii ca sursă și țel al vieţii. Multe 
din aceste idei (și altele asemănătoare) 
pot să fie foarte simpatice, dar e lim- 
pede că ele singure nu pot duce lao 
transformare radicală a societății. Fo- 
losirea masivă și continuă a stupefian- 
telor și crearea pe această bază a unei 
arte (pictură, muzică, poezie, film) „psi- 
hedelice”, transpunere a unor haluci- 
naţii adesea trandafirii, dar totuși ha- 
lucinaţii, indică destul de clar predo- 
minanța unor tendințe de evaziune din 
realitate, incompatibile cu voința de a 
exercita o acțiune eficientă asupra a- 
cestei realităţi. 

Nu „hippies“-ii constituie aripa com- 
batantă a tineretului intelectual ame- 
rican, atît de prezent astăzi în viața 
politică a țării. Studenţii care, de la 
Harvard pînă la Berkeley, luptă pentru 
încetarea agresiunii în Vietnam și îm- 
potriva multora dintre racilele societă- 
ţii americane, sint reprezentanți ai unui 
tradițional liberalism de factură roman- 
lică, pacifiști, radicali, partizani (încă 
destul de confuzi) ai marxismului (mai 
ales în versiunea marcuse-iană), sau, 
pur și simplu, oameni inimoși și 
de treabă dar, în orice caz, în 
foarte mică măsură „hippies”. Ce-i 
drept, și „hippies” manitestează împo- 
triva războiului din Vietnam, refuză 
uneori să se prezinte în fața comisiilor 
de recrutare, îi ajută și îi ascund pe 
dezertori, dar în aceste acțiuni ei sînt 
mai ales „forță de sprijin” decit „vîrf 
de lance“. În ce privește lupta împo- 
triva  discriminărilor rasiale, prezența 
„hippies"-ilor — cere, de altfel, își pro- 
clamă adeziunea la cele mai generoa- 
se principii — este și mai puțin sim- 
țită. De altminteri — fapt deosebit de 
semnificativ dacă ne raportăm la cele 
spuse înainte cu privire la condiția so- 
cială a „hippies“-ilor — în rîndurile 
lor numărul negrilor este extrem de 
redus (în timp ce destui negri erau 
beatnici). 

Şi totuși, există o anume acțiune so- 
cială „hippis”. Acesti tineri editează, 
de pildă, cîteva ziare, printre care am 
putea cita „Haight Asbury Tribune” 
(după numele cartierului din San Fran- 

cisco în care se găsește principala 
concentrare de  hippies), „Oracie”, 
„Berkeley Barb”, „los Angeles Under- 
ground Press” și altele; ei au organi- 
zat unele magazine, restaurante și ho- 
teluri gratuite, ba chiar și cîteva co- 
lonii agricole de muncă (Morning Star 
lîngă San Francisco, Dropt City în Co- 
lorado, Group Image — New York și 
altele). Coloniștii sînt organizați pe 
baze colective, într-un fel de falanstere 
fourieriste-tolstoiene, în care ocupațiile 
pastorale joacă rolul principal și în 
care membrii se îndeletnicesc și cu te- 
sutul (la războaie primitive), artizana- 
tul, confecționarea de postere (afișe 
mari) psihedelice. Oricine are în fața 
ochilor imaginea Americii de azi, hi- 
per-industrializate, nu poate refuza a- 
cestor colonii măcar calitatea insolitu- 
lui. Acest insolit constituie și o bună 
etichetă comercială pentru produsele 
respectivelor colonii;  „hippies” nu 
trăiesc chiar în regimul economiei na- 
turale și o parte din rezultatul muncii 
lor este destinat comercializării. 

Mai există și alte surse de venituri: 
orchestrele de hippies se produc în 
multe localuri la modă, practicind aşa- 
numitul „acid rock”, tumultuos și colo- 
yat, în opoziţie cu jazz-ul cerebral și 
rece al beatnicilor, pictorii și arhitecţii 
hippies montează spectacole luminoase 
sau amenajează vitrine etc. Dar, în 
principal, sumele necesare întreținerii 
și le procură din ofrande. Unii 
dintre ei, nu prea mulţi la număr, 
practică, pur și simplu,  cerșitul; 
alții, cei mai mulţi, sînt  întreținuți 
de așa-numiții diggers. Aceștia din 
urmă — care şi-au luat numele 
după o asociație de filantropi agri- 
coli englezi din secolul al XVII-lea 
— dăruiesc sau colectează fonduri, 
obiecte uzate şi alimente pentru hip- 
pies, întrețin aziluri, dormitoare comu- 
ne sau tabere de corturi și barăci și, 
imparțiali, ca odinioară celebrul domn 
Prudhomme, contribuie la procurarea 
stupefiantelor sau, cînd e cazul, la în- 
grijirea celor îmbolnăviți de pe urma 
abuzului de droguri. Diggers-ii se re- 
crutează din rîndurile păturilor avute 
ale societății americane și, deși nu a- 
vem încă la îndemînă o analiză se- 
rioasă a motivațiilor care determină 
acțiunea lor, putem totuși aprecia că 
filantropia lor este provocată atit de 
o anumită „conștiință bolnavă”, de re- 
muşcări pentru abandonarea completă 
a idealurilor generoase și fraterne din 
tinerețe în necruțătoarea goană după 
cîștiguri și poziţie socială, cît și de 
dorința de a nu scăpa din miini tur- 
bulenta generație tinără. Rolul social al 
filantropiei a fost de mult dezvăluit în 
toate laturile sale pentru a mai fi ne- 
voie să insistăm. 


N „TO BE HIP” 


E greu de vorbit despre vreo struc- 
tură oarecare a mișcării hippie, de 
vreo împărțire stabilă în grupuri și or- 
ganizaţii ; fluiditatea organizatorică și 
teoretică reprezintă încă una dintre ca- 
racteristicile acestui fenomen. E drept 
că anumiţi sociologi mai pedanti au 
încercat gruparea hippies-ilor în trei 
categorii, cărora însă nu trebuie să li 
se acorde mai mult decît o valoare in- 
dicativă. 

Cele trei categorii ar ti : a) „aroovers” 
(aproximativ hedoniști,  căutători de 
plăceri), formaţi mai ales din adoles- 
cenți între 16 și 19 ani, care consumă 
droguri în dorința de a cunoaște sen- 
zații tari; b) „mind trippers” (călătorii 
spiritului), în vîrstă între 17 și 22 ani, 
partizani ai „puterii florilor”, amatori 
de spectaculos, care se droghează pen- 
tru „a uita de răutăţile lumii” și „a 
descoperi universuri feerice” și c) cău- 


tătorii de dumnezeu, în general mai 
„Pătrîni” (peste 21 de ani), care prac- 
tică „drogarea mistică” şi caută cite 
un „guru” (înțelept hindus) drept men- 
tor spiritual. 

Dar, mai numeroşi şi într-un fel mai 
importanţi decît hippies-ii „ortodocși”, 
sînt tinerii care evoluează la marginea 
mișcării, sau ale căror traiectorii s-au 
încrucișat pentru o perioadă mai lungă 
sau mai scurtă cu cea a „cavalerilor 
florilor”. În această din urmă categorie 
îi putem trece și pe Beatles-ii, al căror 
cîntec, „She's Leaving Home”, a fost 
considerat un timp drept un adevărat 
manifest hippie ; şi pe Johnny Halliday 
(de fapt un fals hippie) în ipostaza lui 
de interpret al cîntecelor „San Fran- 
cisco” și „Psychedelic”; și diferitele 
formații „pop”, convertite în grabă la 
„hippie”-ism ; și pe Joan Baez, cîntă- 
rxeața de „folk-rock” și curajoasă lup- 
tătoare împotriva agresiunii în Vietnam 
și pe mulţi alții. Nu trebuie să-i uităm, 
desigur, și pe numeroșii snobi care 
n-au uitat că denumirea hippie vine 
de la verbul „to be hip”, al cărui sens 
este „a face ceea ce e la modă” și 
care nu vor să piardă ocazia de a se 
alinia „ultimului răcnet”. 

Implicaţiile snobe explică şi felul în 
care fenomenul hippie este folosit ac- 
tualmente — cu destul succes — de 
fel de fel de oameni de afaceri, care 
s-au priceput să inunde piața occiden- 
tală cu articole vestimentare, acceso- 
rii de modă, discuri, filme și nenumă- 
rate gadgets-uri purtind marca 
„hippie”. 

Dar, în timp ce afacerile prosperă — 
încă — mișcarea hippie, în formula ei 
originară, contruntată cu  serioasele 
probleme ale lumii contemporane, în- 
cepe să dea semne de dezagregare. 
Unii hippies se transformă în rataţi ire- 
mediabili, cu mintea înceţoșată de stu- 
petiante ; alții, mai mulți, se întorc po- 
căiți acasă, în familiile lor burgheze, 
pentru a-și relua drumul trasat de pă- 
rinți și de societate. În sfîrşit, cei mai 
buni dintre hippies — şi aceștia nu 
sînt puţini — caută și găsesc calea 
unei acţiuni sociale mai eficace. Zia- 
rele americane au publicat nu de mult 
fotografiile unor hippies care, plingind, 
se abandonează în mîinile frizerilor. 
Nimeni nu i-a obligat să facă acest sa- 
crificiu dureros, ci ei înșiși, de bună 
voie, au hotărît să răspundă chemării 
senatorului Eugene Mac Carthy „Clean 
for Gene” („Fii curat pentru Eugen”) 
şi să se avinte, cu înfățișare corectă, 
într-o campanie electorală al cărei 
prim obiectiv este înfăptuirea păcii în 
Vietnam. De altfel, după părerea mul- 
tor observatori, victoriile de pînă acum 
ale senatorului Mac Carthy la diferite 
„primaries” se datoresc în bună măsură 
activităţii entuziaste a tinerilor (dintre 
care mulţi foști hippies) care au su- 
plinit astfel lipsa de mijloace finan- 
ciare şi de experiență politicianistă. Și 
Robert Kennedy, pe care hippies-ii îl 
apreciază, nu fără ironie, drept „cel 
mai bun dintre cei răi”, încearcă să 
cîștige sprijinul acestor tineri. 

Dincolo de graniţele Statelor Unite, 
„hippies”-mul n-a reușit să pătrundă 
ceva mai profund decît în țările mai 
bogate ale lumii occidentale și, în pri- 
mul rînd, în țările scandinave. Dar 
și în această zonă, în tot mai mare 
măsură, idealuri incomparabil mai 
grave și mai responsabile mobilizează 
masele tineretului intelectual. 

În cronica anilor noștri, fenomenul 
hippie va rămîne doar ca o mărturie 
exacerbată a unor dramatice stări de 


tapt. 

sare fuziunii nucleare 


Oak Ridge, în valea fluviului Tennessee, unul din cele 
trei centre militarizate de cercetări atomice în timpul 
războiului. La Oak Ridge se fabricau materiale nece- 


ISTORIA BOMBEI 


Cei şapte | 


ATOMICE (12) 


in Chicago 


În Europa, războiul e pe 
sfirșite ; la Berlin, Hitler, închis 
în bunkerul său, mizează nebu- 
nește pe ultima carte. În Extre- 
mul Orient, războiul se în- 
dreaptă de asemenea spre un 
sfîrşit victorios. Dar Roosevelt 
nu avea să vadă victoria. Nu 
el va fi acela care își va lua 
răspunderea de a folosi cum- 
plita bombă născută, din ini- 
țiativa lui, la Los Alamos. La 
25 aprilie 1945, Harry Truman, 
venind din Kansas City, își face 
intrarea la Casa Albă. Aproa- 
e la aceeași dată, avangărzi- 
e sovietice și americane rea- 
lizează joncțiunea pe malurile 
Elbei. 

Moartea lui Roosevelt l-a 
făcut pe Leo Szilard să piardă 
momente prețioase. „După dis- 
pariția lui Roosevelt — rela- 
tează el — am rămas mai mul- 
te zile într-o stare de confuzie. 
Cunoșteam multe persoane prin 
care aș fi putut să intru în le- 
gătură cu președintele Roose- 


velt, dar nu aveam pe nimeni 
care să mă prezinte lui Tru- 
man. De aceea nu am găsit 
nici un mijloc să-i înmînez me- 
moriul. În cele din urmă, unul 
dintre noi a avut ideea genia- 
lă de a consulta anuarul fizi- 
cienilor pentru a vedea dacă 
vreunul era originar din Kan- 
sas City. L-am descoperit și, 
peste trei zile, datorită acestui 
fizician, am obținut o întreve- 
dere la Casa Albă cu secreta- 
rul lui Truman. Acesta ne-a 
spus că-i explicase problema 
președintelui, care ne trimitea 
la James Byrnes (pe atunci se- 
cretar de stat — N. trad.). Re- 
zultatul acestei întrevederi a 
fost departe de a ne mulțumi. 
Ceea ce ne interesa înainte de 
toate era perioada de după 
război și rolul pe care îl va 
juca atunci în lume bomba a- 
tomică“. 

Așa cum am văzut, la 3 mai, 
Heisenberg fusese arestat de 
colonelul Pash. Legenda unei 


| însemne oare bomba 
| torul civilizației ? Dar la progra- 


|o controversă 


bombe atomice hitleriste se 
prăbușea. „Proiectul Manhat- 
tan“, care costase aproximativ 
trei miliarde de dolari, se do- 
vedea în cele din urmă inutil. 
Aceasta nu putea să nu aibă 
repercusiuni asupra stării de 
spirit a oamenilor de știință 
care lucrau la Los Alamos. 

„Capitularea Germaniei 
arată Groves — nu a avut con- 
secințe asupra lucrărilor de la 
Los Alamos, de la Oak Ridge, 
de la Hanford. Ele au continuat 
în mod normal, deși unii se în- 
trebau dacă bomba mai era 
necesară. În consecință, ne-am 


continuat munca în același 
ritm”. 
„Din acel moment — arată 


Oppenheimer — era evident că 
și războiul cu Japonia se va 
termina destul de repede fără 
să se recurgă la bomba ato- 
mică. De altfel, apărarea tării 
noastre si a libertăţii  întreaii 
lumi dobîndea un caracter mult 
mai puțin presant decit în 1942 
și 1943. În schimb, aveam o 
altă preocupare : ce pułea să 
entru vii- 


mul atomic lucrau mulți oameni 
de știință și, ca toți oamenii se- 
rioși, își închipuiau că se con- 
sacrau sarcinii esențiale“. 

„Cînd Hitler s-a sinucis — re- 
amintește Segre — bomba a- 
tomică nu fusese încă expeti- 
mentată la Alamogordo. Lucră- 
rile au continuat, dar s-a ivit 
în legătură cu 
folosirea ei împotriva Japoniei. 
Potrivit Constituţiei S.U.A., ho- 
tărîrea depindea de  președin- 
tele ţării, care era Truman. Bie- 
tul Truman a petrecut proba- 
bil multe nopți albe! Apoi a 
luat hotărîrea pe care o cu- 
noaştem“. 


DECIZIILE „COMITETULUI 
STIMSON“ 


Una din primele măsuri ale 
președintelui Truman a fost de 
a însărcina un comitet prezidat 
de ministrul de război Stimson 


| să adopte o decizie cu privi- 


re la folosirea bombei atomi- 
ce. Din comitet făcea parte și 
James Byrnes, omul pe care 
Szilard încercase zadarnic să-l 
eoivinga de inutilitatea bom- 
ei. 


„Scurt timp după întreve- 
derea mea cu Byrnes — rela- 
tează Szilard — am aflat că 


președintele Truman înființase 
un comitet, prezidat de minis- 
trul de război Stimson, pentru 
a hotărî dacă bomba va fi fo- 
losită sau nu. Pe atunci nu-mi 
dădeam seama atit de bine ca 
azi de grava greșeală pe care 
o săvirșea comitetul 
du-se doar la o capitulare ne- 
condiționată. Deși era conștien- 
tă că pierduse războiul, Japonia 
nu se arăta de loc dispusă să 
capituleze în mod necondiţio- 
nat. Şi, dacă nu se lua în con- 
siderare decit o capitulare ne- 
condiționată, așa cum se do- 
rea la Washington, nu existau 
decît două soluții: să se de- 
barce trupe în Japonia pentru 
a o supune sau să se lanseze 
bomba. Cind problema este 


gîndin- | 


pusă prost, solujia nu poate 
fi decit falsă”. 

Aniversarea lui Rudolf Pe- 
ierls cădea la 5 iunie. La Los 
Alamos se profita de aseme- 
nea prilejuri pentru a se orga- 
niza mici reuniuni amicale în- 
tr-una din  barăcile care ser- 
veau de dormitoare comune 
înainte de terminarea locuin- 
telor. Fiecare invitat venea cu 
contribuția lui de mincare și 
băutură. Toată lumea se dis- 
tra într-o atmosferă tinerească, 
de natură să reamintească sa- 
vanților anii lor de studenție. 
Dar data de 5 iunie 1945 a tre- 
cut neobservată: climatul nu 
mai era de loc același, orele 
de muncă se prelungeau pină 
tirziu în cursul nopții. Savan- 
ţii trebuiau să se grăbească cu 
orice preț. 

Între timp, evenimentele se 
precipitaseră : moartea lui 
Roosevelt, joncțiunea patrulelor 
sovietice și americane pe Elba, 
sinuciderea lui Hitler, bătălia 
Berlinului, capitularea Germa- 
niei. În Europa, războiul se ter- 
minase. Se apropia, în sfirșit, 
momentul victoriei. Dar aven- 
tura ce urma să se desfășoare 
în această îndepărtată și as- 
cunsă regiune a Noului Mexic 
era departe de a se fi termi- 
nat și fizicienii erau și ei de- 
parte de a putea garanta suc- 
cesul deplin al lucrărilor lor. 
Se punea deci problema de a 
hotărî dacă bomba va fi fo- 
losită împotriva ultimei ţări afla- 
te încă în război împotriva 
S.U.A. — Japonia. 

La. 31 mai, după 24. de zile 
de la capitularea Germaniei, 
comitetul. înființat de Truman 
pentru a studia problema bom- 
bei atomice s-a întrunit sub 
președinția ministrului de război 
Henry L. Stimson. Comitetul era 
alcătuit din cinci personalităţi 
politice și militare și din numai 
trei oameni de știință. Pe lingă 
Stimson, din comitet făceau 
parte George L. Harrison, ad- 
junctul său, James Byrnes, re- 
prezentantul personal al lui Tru- 
man și omul care respinsese în 
mod practic apelul lui Szilard 
în urmă cu o lună, Ralph A. 


| Bard, delegatul marinei, William 


L. Calyton, delegatul Departa- 
mentului de Stat, precum și Van- 
nevar Bush, Karl T. Compton și 
James B. Conant, cei trei sa- 
vanți care conduceau din 1942 
organizarea centrală a cercetă- 
rilor nucleare în scopuri mili- 
tare. Patru fizicieni celebri au 
fost solicitaţi să formeze o sub- 
comisie  consultativă: Robert 
Oppenheimer, Enrico Fermi, Ar- 
thur Compton și Ernest Law- 
rence. 

La 1 iunie 1945, potrivit de- 
clarațiilor lui Stimson, comite- 
tul a aprobat în unanimitate, 
probabil după consultarea sub- 
comisiei științifice, o serie de 
propuneri care au fost transmi- 
se președintelui Truman. Se re- 
comanda : a) bomba să fie lan- 
sată cît mai curînd posibil asu- 
pra Japoniei; b) să fie folosită 
împotriva unui obiectiv care ar 
prezenta următoarele două con- 


— 

diții : un ansamblu de instalații 
militare înconjurate de locuințe 
sau de alte edificii deosebit de 
vulnerabile ; c) să fie lansată 
fără să se anunţe în prealabil 
natura armei. (Mai tirziu, unul 
din membrii comitetului, piu sa 
A. Bard, va reveni asupra ade- 
ziunii sale la cel de-al treilea 
punct, considerîndu-l drept un 
act neloial și nedemn de tradi- 
tiile marinei americane). 

Deși lucrările comitetului fu- 
seseră înconjurate de cel mai 
mare secret, aceste hotăriri au 
început în curînd să circule în 
cercurile oamenilor de știință, 
colaboratori ai „proiectului 
Manhattan“. „Unii fizicieni erau 
ostili folosirii bombei, alții. se 
pronunțau pentru utilizarea ei — 
povestește Emilio Segre — dar 
părerea generală era următoa- 
rea : din moment ce exista un 
comitet  purtind răspunderea 
hotărîrilor care urmau să fie 
luate, cu tot ceea ce implica a- 
cest lucru — prelungirea răz- 
boiului, sacrificarea de vieți 
omenești pentru invadarea Ja- 
poniei etc. — era de datoria 
şi de resortul lui să privească 
lucrurile cu un alt ochi decit un 


: grup care nu avea asemenea 


răspunderi“. 


„RAPORTUL FRANCK“ 


Dar nu toți fizicienii erau fa- 
vorabili folosirii bombei. Ei/ „se 
resemnau“ să nu se mai ocupe 
de problemă de vreme ce ea 
cădea în sarcina unui comitet. 

În primele zile ale lunii iu- 
nie 1945, fizicienii  „proiectu- 
tului Manhattan”, care lucrau la 
Universitatea din Chicago, au 
făcut un demers pentru a anula 
hotărîrile „comitetului Stimson“ 
şi au însărcinat șapte savanți 
să întocmească un raport a- 
mănunțit asupra consecințelor 
sociale și politice ale energiei a- 
tomice. Acest raport urma să 
circule, cel puțin în cadrul în- 
gust permis de severele măsuri 
de securitate, printre personali- 
tățile cele mai influente și tre- 
buia să fie prezentat celor mai 
înalți conducători ai statului, de 
la președintele Truman la minis- 
trul de război, de la membrii 
comitetului la cei ai subcomisiei 
științifice. 

În fruntea celor „șapte din 
Chicago“ se afla un fizician de 
63 de ani, laureat al premiului 
Nobel, James Franck, care pă- 
răsise Germania în 1935, după 
ce deținuse mulţi ani o catedră 
la Göttingen. Se aflau de ase- 
menea fizicianul D. Hugues și 
trei chimișşti : Hogness, E. Rabi- 
nowitch, C. Seaborg și un bio- 
log, C. J. Nickson. Dar princi- 
palul animator și omul care re- 
dactase, dacă nu întregul ra- 
port, cel puțin o mare parte a 
sa, era, o dată mai mult, Leo 
Szilard. Argumentele și stilul nu 
lăsau nici o îndoială în această 
privință : „S-a reproșat de mul- 
te ori oamenilor de știință că 
au înzestrat națiunile cu noi ar- 
me destinate nimicirii lor reci- 
proce, în loc să contribuie la 

bunăstarea lor... Dar, pină în 
zilele noastre, savanții au putut 
să-și decline orice răspundere 
directă în ce privește modul în 
care omenirea folosea des- 
coperirile lor absolut dezin- 
teresate. Dimpotrivă, azi sîntem 
obligați să adoptăm o poziție 
clară deoarece succesele pe ca- 
re le-am obținut în domeniul 
energiei nucleare sînt legate de 
pericole infinit mai grave de- 
cît ceea ce se petrecea odinioa- 
ră cu diferitele invenții. Noi 
toți, care cunoaștem stadiul ac- 
tual al fizicii nucleare, avem 
mereu în fața ochilor viziunea 
unei catastrofe fără precedent... 
Avantajele militare și economia 
de vieți americane, care ar de- 
curge din folosirea fără prea- 
viz a bombei atomice împotri- 
va Japoniei, ar fi anulate de 
pierderea încrederii și de valul 
de oroare din întreaga lume, 
care ar dezbina chiar și opinia 
publică americană .Ținînd sea- 
ma de aceste considerente, ar 
fi de dorit ca noua armă să fie 
experimentată într-un deşert 
sau într-o insulă nelocuită, în 
prezența unor delegații repre- 
zentind toate națiunile. S-ar 
crea astfel o atmosferă extrem 
de favorabilă unui acord inter- 
național. America ar spune lu- 
mii : «Uitaţi-vă ce armă avem. 
Totuși nu ne vom servi de ea. 
Sîntem dispuși să nu ne servim 
de ea în viitor, cu condiția ca 
celelalte naţiuni să adere la 
propunerea noastră și să ac- 
cepte un control internațional 
serios». De altfel, este imposibil 
ca bomba atomică să rămînă o 
armă secretă în folosința exclu- 
sivă a ţării noastre pentru o 
perioadă mai lungă de cîțiva 
ani. Datele științifice pe care 
se bazează fabricarea ei sînt 
cunoscute de toți savanții din 
lume. Dacă nu se instaurează 
un control internațional eficient 
asupra  explozivelor militare, 
este cert că datele privitoare la 
armele nucleare vor duce la o 
reînarmare generală. Peste zece 
ani, alte țări vor fi și ele în mă- 
sură să le fabrice. Or, o bombă 
de o singură tonă va putea să 
distrugă un oraș pe o suprafață 
de 10 kilometri pătrați“. 

Cursa înarmărilor nucleare, 
„războiul rece“, producția de 
arme nucleare tot mai puterni- 
ce, necesitatea unui acord in- 
ternațional bazat pe un sistem 
de control... lată, deci, că „ra- 
portul Franck“, redactat de trei 
fizicieni, trei chimişti și un bio- 
log, stabilește cu o luciditate a- 
proape profetică liniile călăuzi- 
toare ale politicii mondiale din 
anii următori. 

„Raportul Franck“ însemna 
foarte mult pentru fizicianul 
Leo Szilard. După cum se știe, 
el era ocela care, în urmă cu 
şase ani, îl convinsese pe Albert 


Einstein să scrie faimoasa scri- 
soare invitîndu-l pe președintele 
Roosevelt să fabrice bomba a- 


tomică. Participînd la redacta-. 


rea „raportului Franck“, Szilard 
își afirma în mod clar schim- 
barea de poziție în această 
privinjă. 


GLASUL CARE LIPSEA 


Dar cei patru oameni care, 
în 1939, colaboraseră la redac- 
tarea scrisorii către Roosevelt, 
nu mai erau solidari. Dacă Ev- 
gen Wigner adera pe deplin la 
tezele pacifiste ale lui Szilard, 
Edward Teller nu făcea un se- 
cret din faptul că era în favoa- 
rea bombei. În orice caz, în 
acel moment hotăritor lipsea un 
glas: acela al lui Albert Ein- 
stein. 

„Einstein nu dorea să se pro- 
nunțe în această problemă 
spune Otto Nathan, prieten și 
executor testamentar al marelui 
savant. Dar Einstein a rămas în 
în afara «raportului Franck» 


“pentru motivul întemeiat că, pe 


atunci, Franck și colaboratorii 
săi nu mai aveau voie să dis- 
cute despre bombă cu Albert 
Einstein. Bomba a constituit unul 
din secretele cele mai bine pă- 
zite din istorie; în asemenea 
măsură încît Einstein nu a știut 
niciodată nimic de ea. Nu știa 
nici măcar că experienţele 
care le propusese președintelui 
Roosevelt în 1939 fuseseră încu- 
nunate de succes în 1945. Poate 
că a avut totuși o bănuială; 
poate și-a închipuit că experien- 
țele continuau, dar nimeni nu 
putea să discute despre na- 
tura acestor lucrări. Profesorul 
Franck însuși mărturisește într-o 
declarație publică apărută în 
«Buletinul savanților atomiști» 
cît de greu i-a fost lui şi confra- 
ților săi să nu poată vorbi des- 
pre această problemăcu alte 
persoane. Franck, care era prie- 
ten intim cu Einstein de atiția 
ani, i-ar fi cerut desigur părerea 
asupra raportului dacă ar fi a- 
vut posibilitatea s-o facă. Dar 
regulamentele de securitate 
erau foarte aspre și trebuiau 
să fie respectate în mod strict, 
atit de profesorul Franck cît și 
de cel mai modest dintre cola- 
boratorii săi“. 

De îndată ce încercăm să 
stabilim cine au fost persona- 


litățile competente — și cite 
anume — care au avut prile- 
jul să examineze „raportul 
Franck“ întocmit de cei „șapte 
de la Chicago“, ne lovim 
de o cantitate  neînchipuită 


de fapte contradictorii. Potrivit 
unora, Franck a predat docu- 
mentul lui Arthur Compton, 


considerat ca avind cea mai 
mare autoritate în cadrul sub- 
comisiei științifice. Acesta l-ar 
fi trimis lui George L. Harrison, 
adjunct al lui Stimson și mem- 
bru al comitetului care,cu 15 
zile în urmă, luase hotărirea să 
se. folosească bomba și trimi- 
sese recomandările respective 
președintelui Truman. Cariera 
oficială a „raportului Franck“ 
se încheiase. Acest document, 
menit să împiedice lansarea 
bombei asupra Japoniei şi să 
pună un număr cît mai mare 
de savanți în fața dramei erei 
atomice, nu a circulat niciodată 
în mod liber, nici măcar în cer- 
cul îngust al principalilor res- 
ponsabili ai politicii americane. 
„Chiar și azi îmi este imposibil 
să știu cîte personalități din 
cele mai înalte cercuri guverna- 
mentale au avut sub ochi ra- 
portul Franck“ — declară zia- 
ristul William L. Laurence, sin- 
gurul observator oficial al „pro- 
iectului Manhattan“. 

Azi este foarte greu să eva- 
luăm numărul de documente pe 
care oamenii de știință „opo- 
zanți“ le-au redactat și semnat 
în 1945 și la ce punct aceste 
documente au fost blocate sau 
pur și simplu au dispărut sub 
pretextul securității naționale. 
Cert este că „opozanții“ au fost 
deosebit de numeroși în rîndu- 
rile fizicienilor din grupul de la 
Chicago, în timp ce la Los Ala- 
mos majoritatea se arăta mai 
degrabă favorabilă folosirii 
bombei. S-a dovedit de aseme- 
nea că unii dintre ei au împie- 
dicat în mod deliberat un 
schimb de păreri şi de opinii 
între savanții de la diferitele 
centre atomice: Los Alamos, 
Oak Ridge, Hanford. 

La Chicago, Leo Szilard a 
fost animatorul a diferite iniția- 
tive aprobate în parte de 
Compton, directorul laboratoa- 
relor. Toate urmăreau să răs- 
pîndească printre savanți tezele 
„raportului Franck“. Şi de înda- 
tă ce Szilard a avut, dacă nu 
certitudinea, cel puțin impresia 
că comitetul Stimson se hotărise 
în favoarea lansării bombei — 
și că „raportul Franck“ nu reu- 
șise să obțină anularea sau re- 
punerea în discuție a celor sta- 
bilite, el și-a intensificat acțiu- 
nea. De altfel, nu mai răminea 
decit să se încerce un demers 
pe lingă Truman. 


(Va urma) 


În numerele viitoare : 


LA DALLAS A EXISTAT 
ŞI O A TREIA VICTIMĂ 


Dezvăluirile lui James Thomas Tague, atins de 
un glonte în cursul atentatului în care şi-a pier- 
dut viața preşedintele Kennedy şi a fost rănit 
guvernatorul Connally. 


